
CUVÂNT INTRODUCTIV 


Manualul practic pentru utilizatorul de servicii financiare reprezintă o sinteză de informații 
utile clienților actuali şi viitori care utilizează servicii şi produse financiare sau oricărei 
persoane care dorește să se familiarizeze cu concepte din piața bancară, piața de capital, 
asigurări, pensii şi leasing. În premieră pentru industria financiară din România în materie 
de proiecte educaționale comune în beneficiul clienților, Manualul practic pentru utilizatorul 
de servicii financiare este lansat sub brandul Platforma de Educaţie Financiară. 


Acest material de educație financiară este primul proiect educațional care concentrează 
contribuția tuturor componentelor pieței serviciilor financiare având ca obiective: promovarea 
şi explicarea produselor, serviciilor și conceptelor financiare și dezvoltarea competențelor 
necesare pentru aprofundarea cunoștințelor în domeniul financiar. 


Conţinutul Manualului practic pentru utilizatorul de servicii financiare este realizat de 
experți din industria financiară şi este validat de profesori universitari reputați. 


Platforma de Educaţie Financiară este un program al industriei financiare din România 
care are ca obiectiv creșterea nivelului de educație financiară în România. În statisticile 
internaționale, educația financiară din România se situează pe un loc neonorant, la nivel 
mondial - respectiv pe poziția 123 din 143 de ţări şi pe ultimul loc în Uniunea Europeană. 
Sunt necesare eforturi susținute pentru a reduce decalajul şi o abordare pentru promovarea 
integrată a proiectelor stakeholderilor industriei financiare. Membrii Platformei de Educaţie 
Financiară mizează pe o colaborare interinstituțională care să vizeze promovarea 
conținutului acestui manual la nivelul diverselor eșaloane de învățământ. 


Convingerea noastră este că acest demers al membrilor Platformei de Educaţie Financiară 
va genera un impact pozitiv în educaţie și în informarea consumatorilor. Prin intermediul 
acestei lucrări ne dorim să ajutăm clienții sau potenţialii viitori utilizatori să conștientizeze 
drepturile lor, beneficiile pe care le pot obține, dar și obligațiile şi riscurile implicite cu care 
s-ar putea confrunta, atunci când vor avea în vedere atât bunăstarea proprie, cât și pe cea a 
familiei. 


Membrii Platformei de Educaţie Financiară 

SISTEMUL FINANCIAR 
ŞI INTERMEDIEREA FINANCIARĂ 


Sistemul financiar reprezintă un ansamblu de aranjamente şi convenţii care facilitează 
transferul de fonduri de la cei care le deţin către cei care au nevoie de aceste fonduri. 


Sistemul financiar acţionează la nivel macro (internaţional, naţional) şi micro (agenți 
economici) şi se bazează pe legături organice între componentele sale, pentru a contribui 
la crearea de valoare economică, bunurile şi serviciile fiind valorizate prin intermediul 
banilor. 


În cadrul sistemului financiar operează intermediarii financiari: băncile, companiile de 
leasing, firmele de asigurări, fondurile de pensii, bursa, fondurile de investiţii etc. 


Sistemul financiar asigură alocarea, investirea sau distribuirea banilor între sectoarele 
economiei. Aceste circuite financiare generează beneficii, dar şi potenţiale riscuri asociate 
intermedierii financiare, pentru agenții economici şi pentru populaţie. 


De cele mai multe ori veniturile nu sunt egale cu cheltuielile rezultând astfel un surplus sau un 
deficit de fonduri. Este necesară o anumită conduită, un set de reguli, care să guverneze 
transferul de fonduri de la cei care au surplus de fonduri către cei care au nevoie de ele 
(deficit), iar acest rol este asumat de intermediarii financiari care crează produse specifice 
nevoilor celor două părţi în vederea alocării fondurilor (banilor) între cerere şi ofertă. 


Aici intervine a doua categorie de intermediari, şi anume intermediari ai informaţiei, care au 
rolul de a transmite opinii profesionale cu privire la calitatea ideilor de afaceri, care oferă 
consultanță sau doar informaţii financiare, contribuind astfel la „cernerea” ideilor bune de cele 
rele. Ei îi deservesc pe intermediarii financiari şi pe clienţii acestora, înlesnind un proces de 
alocare a fondurilor care să se apropie cât mai mult de unul eficient. Intermediarii informaţiei 
sunt: firmele de audit, agenţiile de rating, analiştii financiari, asociațiile profesionale, 
furnizorii de educaţie, presa de specialitate etc. 


Sectorul serviciilor financiare evoluează rapid, inovaţia şi globalizarea în acest domeniu 
permit accesul transparent la o gamă din ce în ce mai largă de produse şi servicii financiare tot 
mai standardizate, menită să răspundă unei diversități de nevoi şi împrejurări. Persoanele care 
au cunoștințe în domeniul financiar vor putea selecta acele produse şi servicii financiare pe 
care le pot gestiona și vor acorda atenţie avertismentelor privind potenţialele riscuri aferente 
acestora, înțelegând că orice contract presupune drepturi şi obligații pentru ambele părţi 
semnatare. În acest context, rolul educaţiei financiare este decisiv, cu impact pozitiv atât la 
nivel economic, cât şi social. 


BĂNCI 


| Ce este o instituţie de credit? | 


Conform legislaţiei în vigoare privind instituţiile de credit şi adecvarea capitalului, 
instituţia de credit este: 


a) o entitate a cărei activitate constă în atragerea de depozite sau de alte fonduri 
rambursabile de la public și în acordarea de credite în cont propriu; 


b) o entitate, alta decât cea prevăzută la lit. a), care emite mijloace de plată în 
formă de monedă electronică, denumită în continuare instituţie emitentă de 
monedă electronică. 


Activitatea bancară constă în atragerea de depozite sau alte fonduri rambursabile de la 
public şi acordarea de credite în cont propriu. 


CIRCUITUL 
BANILOR 


IMPRUMUTATI 


Instituțiile de credit, persoane juridice române, se pot constitui şi funcționa cu 
respectarea dispozițiilor generale aplicabile instituțiilor de credit şi a cerințelor 
specifice, în una din următoarele categorii: 


a) bănci; 

b) organizații cooperatiste de credit; 

c) bănci de economisire şi creditare în domeniul locativ; 
d) bănci de credit ipotecar; 


e) instituţii emitente de monedă electronică. 


Banca Naţională a României este autoritatea competentă cu privire la reglementarea, 
autorizarea şi supravegherea prudenţială a instituţiilor de credit. Pentru supravegherea 
prudenţială a instituţiilor de credit dintr-un alt stat membru, care desfăşoară activitate în 
România, în special printr-o sucursală, Banca Naţională a României colaborează cu 
autorităţile competente din statul membru de origine şi din alte state membre în care instituţia 
de credit desfăşoară activitate. 


| Cum să-mi gestionez bugetul? | 


Educaţia financiară este o necesitate, chiar dacă 
alegi să utilizezi sau nu produse şi servicii 
bancare. Dacă cheltuieşti tot ce câştigi, un 
buget personal te va ajuta să observi cum ai 
putea să reduci din cheltuieli sau chiar să 
economiseşti. 


Trece pe o hârtie într-o parte veniturile şi în 
cealaltă parte toate cheltuielile efectuate în 
ultima lună sau în ultimele două luni. Acest pas 
te va ajuta să înţelegi pe ce se duc banii şi să 
stabileşti cum să-ţi gestionezi cheltuielile. 


Împarte cheltuielile tale în trei categorii: 


a) cheltuieli fixe care trebuie plătite pentru a evita penalizările şi aici incluzi 
întreținerea, lumina, rata la credit, telefonul, cablul etc. 


b) cheltuieli flexibile: bugetul pentru mâncare, mesele cu prietenii, hainele, produsele 
pentru uzul personal, vacanțele etc. 


c) cheltuieli cu impozitul la casă, cu asigurările la casă și maşină. Acestea trebuie 
plătite, de regulă, anual sau trimestrial, dar trebuie incluse în buget. 


Ce te sfătuim? 


e Înainte de a apela la un credit pentru bunuri de folosință îndelungată (termen lung) 
este bine ca o bună parte din suma necesară să fie economisită în prealabil. 

e Ca să economiseşti bani pentru plata anticipată a creditului sau pentru o maşină 
nouă, rezistă tentaţiei de a cumpăra lucruri care nu-ţi folosesc! 


e Dacă primeşti bonusuri pune din bani deoparte. 


e  Verifică câţi bani mai ai disponibili în numerar sau soldul contului tău prin ATM 
sau internet/mobile banking. 


“lsusu: 


Rezişti tentaţiei de a cheltui şi îi protejezi şi de evenimente neplăcute. Depozitele şi 
certificatele de depozit sunt garantate de Fondul de Garantare a Depozitelor Bancare 
până la 100.000 de euro, echivalent în lei, pentru fiecare deponent garantat per bancă. 
Dacă deţinătorul capitalului doreşte să investească în instrumente financiare cu câştig 
potenţial mai mare (obligaţiuni/acţiuni, fonduri de investiţii, fonduri de pensii) trebuie 
să ştie că şi riscurile pe care şi le asumă cresc proporţional. 


e Înainte să decizi plata în avans a creditului solicită băncii un calcul al sumei 
totale de plată, inclusiv a costurilor aferente acestei operaţiuni. 

e Dacă vrei un împrumut, analizează-ți situaţia financiară să vezi dacă îţi poți 
permite un credit şi până la ce valoare. 

e Citește cu atenţie în contractul de credit termenii şi condiţiile de acordare a 
împrumutului. Este obligaţia ta să citeşti contractul înainte să-l semnezi. În 
momentul în care l-ai semnat eşti responsabil de obligaţiile din contract! 


e Poţi avea acces la un credit, dar trebuie să ai în vedere riscurile! Dacă creditul 
este cu dobândă variabilă există riscul de dobândă, iar dacă este în euro, dolari 
sau franci elveţieni și tu eşti plătit în lei atunci există şi riscul valutar. Când faci 
bugetul ia în calcul că rata ta poate să crească. 


e Dacă ai luat credit când indicii EURIBOR sau ROBOR sau LIBOR din 
contractul tău cu dobândă variabilă erau la minim istoric, atunci aşteaptă-te ca 
rata să-ți crească dacă aceştia evoluează în creştere. 


e Dacă întâmpini dificultăţi în achitarea ratelor de credit sau te confrunti cu alte 
probleme financiare, adresează-te imediat băncii pentru a identifica împreună 
soluţii. 

e Renunţă într-o măsură cât mai mare la plăţile în numerar şi utilizează mijloacele 
moderne de plată, pentru un control mai bun al cheltuielilor şi o mai bună 
evidenţă a acestora. 


e Cu cât împrumutul se face pe termen mai lung, cu atât suma finală de plată 
(peste creditul primit) va fi exponențial mai mare. În plus, termene mai lungi 
înseamnă riscuri asumate mai mari. 


e Plăteşte cu cardul la comercianți, este în avantajul bugetului tău (comisioane 0). 


e Dacă ai nevoie să retragi bani, din punct de vedere al costurilor, cel mai indicat 
este să utilizezi ATM-urile băncii care a emis cardul. 


e Află avantajele și evită toate riscurile documentându-te! 


Deficitul de capital apare ca urmare a unui comportament invers: indivizii preferă să 
consume mai degrabă acum decât mai târziu. Economisirea apare pe fondul 
sacrificării/amânării pe mai târziu a consumului prezent. Cum prezentul este cert şi 
viitorul este incert întotdeauna, alocarea resurselor financiare între cei care preferă să 
amâne consumul şi cei care preferă să consume mai mult în prezent nu se poate face 
niciodată gratuit. Capitalul, care face obiectul tranzacţiilor în sistemul financiar — bancar, 
este rezultatul acestui proces de economisire. Niciodată nu va fi alocat fără a avea asociat 
o dobândă (în diferite forme ale ei). 


aae ..—.— 


Accesarea unui credit - Solicitarea şi contractarea unei facilități de creditare 


În acest capitol se vor prezenta mai multe informaţii utile privind produsele de credit oferite 
de instituţiile de credit din România, modul în care acestea sunt acordate și categoriile de 
costuri atașate lor, precum şi alte informaţii necesare în acest proces. Vom parcurge împreună 
pașii pentru identificarea tipului de credit potrivit, solicitarea şi contractarea unui credit, 
inclusiv unele sugestii pentru un demers cât mai simplu, corect şi fără griji. 


Pasul 0. Este acest credit necesar? 


Înainte de a solicita orice fel de facilitate de creditare (fie că vorbim de un credit ipotecar, de 
consum, card de credit etc.) primul pas recomandat este o analiză serioasă a nevoii de a 
contracta acel produs. Provocările economice din anii trecuți au constituit pentru mulţi dintre 
noi o încercare din punct de vedere financiar și ne-au adus în atenție importanța unei decizii 
bine chibzuite. De aceea, înainte de a solicita sau utiliza o facilitate de creditare, răspunde la 
următoarea întrebare: Este această achiziție (casă, maşină, articol vestimentar etc.) absolut 
necesară acum? În plus, exersează în prealabil capacitatea de a plăti ratele aferente unui credit 
prin prisma capacităţii de a pune deoparte lunar o parte din veniturile câştigate. 


Foarte important: analizează cu sinceritate certitudinea veniturilor actuale. 
Cât de sigure sunt acestea în anul următor? Sau peste 3 ani? Sau 10 ani? 


Pasul 1. Ce produs de finanţare mi se potriveşte? 


Vom clasifica creditele în funcţie de destinaţia acestora, întrucât la acest moment deja știi 
pentru ce îți dorești să soliciți facilitatea de creditare: 


1. Credite pentru achiziția/construirea unei locuințe 


Credite Prima Casă - conform reglementărilor existente 


destinate achiziţiei/construirii primei locuinţe (plus alte situaţii, conform legislaţiei de la 
data solicitării creditului) 


se acordă pe maxim 30 ani 
avansul minim este de 5%, însă poate diferi de la un finanţator la altul 


garanţia Statului Român pentru 40% - 50% din valoarea creditului, în funcţie de 
prevederile legislative 


dobânda preferenţială conform legislaţiei în vigoare 


comision de garantare, datorat FNGCIMM (Fondul Naţional de Garantare a Creditelor 
pentru Întreprinderile Mici şi Mijlocii), prevăzut de legislaţie 


Credite Ipotecare - conform reglementărilor în vigoare 


destinate achiziţiei/construirii unei locuinţe (pentru cei ce nu îndeplinesc condiţiile 
Programului Prima Casă sau nu doresc achiziționarea/construirea unei locuinţe prin 
intermediul Programului) se acordă pe maxim 35 ani 

avans minim de 15% pentru credite în RON şi 25% pentru credite în EUR (sau în alt 
procent în funcţie de situațiile prevăzute în legislaţie) 

imobilul achiziţionat/construit garantează creditul contractat 


Credite Imobiliare 


e similar creditului ipotecar, însă nu este necesar ca imobilul achiziționat prin intermediul 
creditului să garanteze creditul; sunt utilizate alte ipoteci imobiliare, care nu fac obiectul 
finanţării. 


2. Credite de consum 


2a. Facilități de creditare pentru nevoi personale ne-nominalizate: nu necesită justificarea 
destinaţiei față de finanţator. Nu necesită garanţii reale şi se acordă exclusiv în baza 
veniturilor (lunare) obţinute de solicitant. 


Descoperit de cont 


e util pentru achitarea cheltuielilor neprevăzute sau în lunile în care cheltuielile depăşesc 
veniturile la dispoziție 


e anexat contului de încasare a salariului/pensiei 
e dobânda se aplică doar sumelor utilizate din descoperit, pentru perioada în care sunt utilizate 
Card de credit 


e util pentru cheltuieli frecvente de valoare 
mică, plătite cu cardul la comerciant 
(retragerile de numerar sunt comisionate 
de obicei şi nu se acordă perioadă de 
graţie de la perceperea de dobândă) 


e mod de funcționare: ciclu de tranzacţionare 
(aproximativ 30 de zile în care efectuezi 
cumpărăturile), urmate de o perioadă de 
graţie (până la aproximativ 30 de zile, în 
care să rambursezi suma cheltuită sau suma 
minimă de rambursat) 


eficient în cazul rambursării integrale a sumei împrumutate în cursul fiecărui ciclu de 
finanțare până la scadenţa lunară (dobândă 0%); 


chiar și în cazul nerambursării integrale, necesită rambursarea lunară a unui procent a 
sumei împrumutate (în general, cel puţin 2,5% din suma împrumutată); 


atenţie! în cazul nerambursării integrale până la scadență, dobânda este mai mare 
decât cea în cazul unui credit de nevoi personale (află de la început DAE - Dobânda 
Anuală Efectivă aplicabilă, cât şi celelalte taxe şi comisioane aplicabile); 


în cele mai multe cazuri, prezintă beneficii suplimentare (asigurări de călătorie, 
reduceri la diferiți comercianţi, programe de recompense); 


unii finanţatori oferă opţiunea mai multor rate fixe fără dobândă. 


Credite pentru nevoi personale fără ipotecă 


util pentru cheltuieli mai consistente ce se pot rambursa pe o perioadă de timp mai 
îndelungată (până la 5 ani) 


se achită în rate lunare 


dobânda este, în general, mai avantajoasă decât în cazul unui card de credit sau în 
cazul unui descoperit de cont. 


Credite pentru nevoi personale cu ipotecă 


util în cazul în care vrei să împrumuţi o sumă mai mare, pe care să o rambursezi pe o 
perioadă de timp mai îndelungată (până la 5 ani) 


se achită în rate lunare 


se garantează şi cu ipoteca constituită în favoarea băncii asupra unuia sau mai multor 
imobile aflate în proprietatea ta sau a unor terți 


dobânda este, în general, mai avantajoasă decât în cazul unui credit pentru nevoi 
personale fără ipotecă. 


2b. Credite pentru nevoi personale specifice/nominalizate: credite acordate pentru scopuri 
specifice, a căror utilizare se face pe baza documentelor justificative (facturi etc.), de obicei 
prin plata direct către furnizor. În unele cazuri, necesită gajarea bunurilor mobile achiziţionate 
(exemplu: creditele pentru achiziție autoturisme). 


credite pentru studii; 
credite pentru scopuri medicale; 
credite pentru achiziție autoturisme; 


credite pentru achiziţionare sisteme de 
încălzire; 


credite pentru domeniul locativ; 


credite garantate pe întreaga perioadă 
de derulare, cu garanţie de tip depozit 
colateral; creditele care se rambursează 
din subvenții. 


O altă categorie de credite sunt creditele acordate pentru 
refinanţarea unor facilităţi contractate anterior, la care ne vom 
referi în secțiunea următoare. 


Pasul 2. Ce sumă aş putea împrumuta? 


Chiar independent de decizia de a solicita un credit, e important ca fiecare dintre noi să 
evaluăm periodic, cu sinceritate, nivelul veniturilor şi cheltuielilor, pentru a identifica 
posibilitatea reducerii cheltuielilor şi de a economisi din timp pentru evenimente neprevăzute 
sau pentru etapa pensionării. Cu atât mai mult, înainte de a solicita un credit, îți recomandăm 
să determini realist posibilitatea de a achita lunar obligaţia de plată suplimentară. 


Desigur, la momentul prezentării la bancă, suma maximă pe care o poți achita lunar va fi 
determinată de reprezentantul bancar, pe baza informaţiilor și documentelor pe care le 
fumizezi, a consultării Biroului de Credit, în baza acordului tău şi a normelor de creditare 
proprii, cu respectarea legislației în vigoare. 


Pasul 3. Cum decid care produs din piață este cel mai avantajos pentru mine? 


Precum în cazul oricărei achiziţii, este foarte 
important să fii bine informat(ă). Consultă cu 
atenție ofertele cât mai multor finanţatori, 
pentru a o identifica pe cea mai potrivită pentru 
tine. 


Când compari costurile, este indicat să ai în 
vedere compararea DAE (Dobânzii Anuale 
Efective). DAE reprezintă costul total al 
creditului calculat sub forma unui procent 
anual în care sunt incluse atât dobânda, cât şi 
comisioanele aferente acestuia (respectiv, 
comisionul de analiză şi comisionul de 
administrare credit). Pentru a corela corect DAE în compararea creditelor, este foarte important 
ca acest indicator să fie calculat pentru aceeaşi sumă împrumutată și acelaşi termen de rambursare 
şi aceeași modalitate de rambursare la nivelul tuturor ofertelor comparate. Pentru a fi sigur(ă) că 
obţii o comparaţie relevantă, utilizează un calculator DAE pus la dispoziție de pagini de internet 
independente de comparaţie sau pe paginile de internet ale băncilor, în care introduci pentru 
fiecare produs toate costurile identificate şi determini valoarea DAE aferentă sumei şi 

perioadei de finanţare dorite. Pentru un credit de 150.000 lei pe o perioadă de 30 de ani, o 
diferență de DAE de doar 0,1% (de la 4% la 4,1%) poate creşte suma pe care trebuie să o 
rambursezi pe toată perioada de creditare cu peste 3.000 lei. 


Tipurile de costuri incluse în DAE pe care un finanţator le poate percepe, conform legislaţiei 
în vigoare: 


e dobânda (fixă sau variabilă); 
e comision de analiză dosar; 


e comision de administrare credit sau comision de administrare cont curent. 


În situaţia în care banca nu cunoaşte anumite costuri 
care sunt percepute de către terţi, acestea nu intră în 
calculul DAE, însă şi acestea trebuie avute în vedere 
(costurile legate de asigurări sau garanţii): 


e costuri pentru evaluarea/verificarea rapoartelor 
de evaluare a bunurilor imobile/mobile admise 
în garanție; 


e primele de asigurare aferente polițelor de 
asigurare; 


e costurile notariale etc. 


De asemenea, în cazul în care decizi să rambursezi anticipat un credit cu dobândă fixă, banca 
poate solicita plata unui comision de rambursare anticipată. Banca poate percepe şi un 
comision unic pentru servicii prestate la cererea ta în legătură cu derularea creditului (acesta 
nu este inclus în DAE, întrucât se percepe numai dacă soliciți anumite servicii în mod expres 
pe parcursul derulării creditului). 


Ia în considerare şi ceilalți factori (termenul de acordare, garanţiile solicitate, perioada de 
graţie, veniturile acceptate etc.). 


Consultă informaţiile disponibile pe paginile de internet ale băncilor şi solicită informaţiile 
necesare prin Call Center-ul fiecărei instituţii sau printr-o vizită la sediile acestora. Pe baza 
informaţiilor furnizate de tine, banca poate efectua o pre-analiză și poți afla cu titlu orientativ 
valoarea creditului pe care îl poţi accesa, perioada de finanţare şi nivelul ratei lunare. 


Ca element suplimentar, din ce în ce mai multe bănci oferă costuri mai avantajoase clienţilor 
care încasează venituri în conturi deschise la respectiva instituţie de credit sau care 
achiziționează pachete de produse, deci şi acesta este un factor pe care îl poţi lua în 
considerare. 

Pasul 4. Ce documente trebuie să prezint băncii? 


Pe baza informațiilor primite la pasul anterior, poți să identifici unul sau mai mulți finanţatori 
cu care doreşti să continui procesul de creditare, cărora să te adresezi cu o documentaţie 
completă, în vederea primirii unei oferte ferme. 


În general, documentaţia solicitată de bănci cuprinde, dar fără a se limita la acestea: 


e actul de identitate în original, o copie a acestuia fiind depusă la bancă; 


e acordul de consultare şi prelucrare a informaţiilor din bazele de date ale 
Ministerului Finanţelor Publice, Agenţia Naţională de Administrare Fiscală sau 
alternativ adeverinţa de salariu tip furnizată de Bancă, emisă şi completată corect 
de Angajatorul tău (și al celorlalţi codebitori, dacă este cazul), nu mai veche de 30 
de zile (în funcţie de creditul solicitat și de politica fiecărui finanţator, se pot 
solicita şi copii ale contractelor individuale de muncă înregistrate la Inspectoratul 
Teritorial de Muncă, document justificativ al veniturilor încasate în anul anterior 
sau alte documente care certifică nivelul veniturilor tale şi consecvenţa în timp a 
acestora, în special dacă venitul tău înregistrează fluctuații). 


Adiţional, în cazul creditelor cu garanții imobiliare: 


° acte de proprietate asupra bunurilor aduse în garanție și 
° extrasul din Cartea Funciară în termen de valabilitate aferente bunului adus în 
garanție 


Pe lângă aceste documente, vei completa şi semna: 
e cererea de credit; 


e acordul de consultare la Centrala Riscului de Credit și de transmitere, prelucrare și 
consultare a informațiilor de risc la Biroul de Credit. 


e în funcție de reglementările interne ale fiecărui finanţator şi de tipul creditului 
solicitat, setul de documente solicitate poate diferi de cele enumerate mai sus. De 
aceea, îți recomandăm o discuție cu un reprezentant al băncii pentru lista completă a 
documentației. 


Pasul 5. Când primesc un răspuns și care sunt pașii p 
următori? 


J 


Pe baza documentelor solicitate şi depuse, banca 
determină, în cel mult 30 de zile, eligibilitatea ta pentru 
un credit și îți poate furniza o ofertă. 

Vei primi din partea băncii formularul „Informaţii standard la nivel european privind creditul 
pentru consumatori”. Acest formular conţine toate informaţiile necesare pentru o decizie bine 
informată şi este foarte important să îl parcurgi cu atenţie, chiar dacă documentul prezentat de 
bancă are un conţinut consistent. În cazul în care ai neclarități, solicită informaţii 
suplimentare. 


Odată ce ai decis să accepţi oferta unei bănci, 
aceasta va fi formalizată printr-un contract de 
credit, alături de contracte accesorii pentru 
ipoteci (dacă este cazul). Contractul de credit 
va guverna relația contractuală până la 
rambursarea integrală a creditului, deci 
parcurge-l cu atenție şi semnează-l doar odată 
ce ai certitudinea că ai înţeles clauzele incluse 
în acesta, în special cele care vizează costurile 
şi obligațiile. 


Vei primi şi graficul de rambursare al creditului 
(în cazul creditelor cu rambursare în rate). 
Păstrează-l şi asigură-te că plăteşti la termen 
fiecare rată. 


În cazul creditelor cu dobândă variabilă, 
valoarea dobânzii poate varia în funcţie de 
indicele de referință în maniera precizată în 
contractul de credit, aşa încât urmăreşte evoluţia 
acestuia astfel încât să ştii în orice moment valoarea actualizată a ratei lunare în funcţie de 
valoarea acestui indice, conform contractului semnat. Oricum, banca te va informa la 
momentul în care dobânda se va modifica. Dacă indicele de referință scade situaţia este în 
favoarea celui împrumutat. 


Derularea unui credit şi riscurile aferente 

Ce se întâmplă după contractarea unui credit? 

Odată semnată documentaţia contractuală şi prezentate documentele justificative (dacă 
este cazul), poţi utiliza finanţarea obţinută în vederea realizării proiectelor personale. În 


cazul în care nu utilizezi imediat creditul, verifică să nu depăşeşti data maximă de 
utilizare/tragere a acestuia. 


Important! Contractul de credit şi cel de asigurare sunt documente foarte importante. 
Este esențial să le păstrezi cu grijă, să le pui într-un loc ştiut şi să îţi faci copii după ele. 

Totodată, acum începe şi perioada de rambursare. 


e În cazul descoperitului de cont, el se acoperă automat prin încasarea drepturilor 
salariale/de pensii în contul de salariu/pensie. În cazul în care ai împrumutat peste 
nivelul salariului tău, încearcă să identifici modalităţi de a reduce cheltuielile lunare, 
pentru a diminua treptat nivelul descoperitului de cont. 


e În cazul cardurilor de credit, este recomandat să plăteşti lunar suma consumată în ciclul 
de tranzacţionare precedent, pentru a nu plăti dobânda. Chiar dacă nu achiţi integral, 
urmăreşte să rambursezi cel puţin suma minimă de plată, pentru a nu ţi se aplica penalități. 


e În cazul creditelor cu rate, urmăreşte pe graficul de rambursare rata lunară de plată şi 
asigură-te că depui la timp suma necesară pentru acoperirea ratei de plată. În cazul în 
care ai accesat un credit cu dobândă variabilă în funcţie de un indice de referință 
publică (EURIBOR/ROBOR/LIBOR pe o perioadă conform contractului), noua rată 
lunară de plată o poţi afla oricând de la reprezentanţii băncii (inclusiv prin Call Center 
sau Internet Banking, în cazul unor finanţatori). 


e În cazul în care înregistrezi restanţe la creditul contractat, banca te va notifica cu cel 
puţin 15 zile înainte de transmiterea informaţiilor privind restanţa înregistrată la Biroul 
de Credit. 


Atenţie! Odată ce vei fi înregistrat(ă) la Biroul de Credit cu informaţii negative, 
majoritatea finanţatorilor vor lua în considerare acest factor la analiza unor viitoare 
solicitări de credit, reducându-ţi şansele de a obține o nouă facilitate. Mai mult, vei plăti 
penalizări şi poţi ajunge chiar în situaţia executării silite a bunurilor mobile şi imobile. 
Este important să achiţi la timp obligaţiile lunare de plată. 


e Pentru a primi notificările transmise de bancă pe parcursul duratei de finanțare, 
asigură-te că declari adresa corectă şi completă, precum şi numărul de telefon, de 
fiecare dată când intervin modificări. 


Care sunt riscurile ce se pot materializa în decursul perioadei de finanțare? 


Un credit poate fi acordat pe o durată de până la 35 de ani, o perioadă în care mulţi dintre factorii 
luaţi în considerare la momentul iniţial pot suferi modificări, cu impact în creşterea obligaţiei 
lunare de plată, uneori chiar peste posibilitatea de 
rambursare. De aceea, este important să iei în calcul 
aceste posibile fluctuații înainte de a decide să soliciţi un 
credit de valoare mare, a cărui rată lunară constituie o 
parte semnificativă a veniturilor lunare. Termenul mediu 
(3-5 ani) sau lung (peste 5 ani) este mai riscant decât 
termenul scurt (până în 3 ani) şi foarte scurt (sub un an). 


Vom detalia în cele ce urmează principalele riscuri pe 
care este bine să le cunoști şi să le anticipezi pe durata 
unui credit: 

Riscul valutar (de curs de schimb) 


Cursul de schimb reprezintă preţul la care o 
monedă se schimbă cu alta. Referindu-ne la 
România, cursul de schimb al leului reprezintă 
preţul leului în raport cu alte monede. Ca orice 
alt preţ, cursul de schimb este determinat de 
raportul cerere-ofertă, fiind publicat zilnic de 
către Banca Naţională a României. Pentru 
consultarea cursului de schimb, se poate 
accesa pagina de Internet a Băncii Naţionale a 
României, www.bnr.ro. 


În situaţia în care creditul este contractat în altă monedă decât cea în care se realizează 
veniturile, apare riscul valutar. Acesta este o pierdere potenţială care ar putea să apară ca 
urmare a evoluţiei nefavorabile a cursului de schimb. Pentru debitorul în valută, acest lucru 
înseamnă deprecierea monedei naționale față de moneda din contractul de credit (creditul se 
scumpeşte în monedă locală). Concretizarea acestui risc va genera o creştere a valorii ratei 
lunare și implicit a costului total al creditului, expunându-te astfel la dificultăți în rambursarea 
ratelor lunare. Din acest motiv, este recomandată contractarea creditelor în moneda în care 
realizezi veniturile. 


Un element de asemenea important în decizia privind asumarea sau nu a riscului valutar este 
reprezentat de durata pe care este acordat creditul. Evenimentele care pot interveni asupra 
cursului de schimb valutar în cazul unui credit contractat pe o durată de creditare mare (20 sau 
30 de ani) sunt foarte diferite, fiind imposibil de anticipat. Astfel, se poate aprecia că riscul 
valutar este proporțional cu durata de creditare. Cu cât durata creditului este mai mare, cu atât 
necunoscutele ce pot influenţa cursul de schimb cresc. 


Riscul ratei de dobândă 


Similar, în cazul creditelor cu dobândă variabilă, 
creşterea indicelui de referință pentru calculul 
dobânzii poate duce la creşterea ratei de plată. Să a 
luăm exemplul indicelui ROBOR: acesta reprezintă 
rata medie a dobânzii pentru creditele în lei acordate 
pe piața interbancară şi este publicat de Banca 
Naţională a României. Indicii cei mai utilizați de 
bănci pentru stabilirea nivelului dobânzilor variabile e S 
sunt ROBOR 3M (la 3 luni) şi ROBOR 6M (la 
6 luni), cu actualizare trimestrială/semestrială. 


=< 


În funcție de diverşi factori macroeconomici, aceștia pot varia considerabil. Cu unele excepții, 
aceştia au înregistrat scăderi consecvente şi consistente în ultimii ani, însă, în mod similar, pe 
o durată de creditare mare (20 sau 30 de ani) aceşti indici îşi pot relua tendinţa de creştere, cu 
implicaţii directe în creşterea ratei creditului. 

Riscul diminuării sau pierderii veniturilor 


În special în cazul creditelor pe o durată mai mare, probabilitatea ca veniturile și cheltuielile 
de la momentul solicitării creditului să rămână constante pe toată durata creditului este redusă. 
Există posibilitatea ca, în timp, prin deprinderea de noi cunoștințe și abilități, venitul tău să 
crească, concomitent cu o mai bună gestiune a cheltuielilor. Dar există şi posibilitatea unor 
evenimente macroeconomice (de ex. instabilitatea politică îndelungată, recesiunea prelungită) 
sau individuale ce îţi pot afecta temporar sau permanent veniturile, sau poţi fi confruntat cu 
noi cheltuieli (de ex., un nou membru al familiei). Este important, pe cât posibil, să prevezi 
astfel de evenimente şi să discuţi din timp cu finanțatorul pentru a găsi soluţia cea mai bună 
pentru situaţia ta specifică. Este, de asemenea, indicat să asiguri împotriva unor posibile 
evenimente neprevăzute atât propria persoană (accident/deces/șomaj), cât şi bunurile 
achiziționate prin credit sau aduse în garanție, astfel încât tu și cei dragi să nu fiți impactaţi 
suplimentar în cazul unui eveniment nedorit. 


Ce opţiuni am odată cu materializarea riscurilor? 


În primul rând, adresează-te băncii. Foarte 
probabil, nu eşti primul(a) şi nici singurul(a) 
în această situaţie. Vei descoperi uneori că 
banca deja a pregătit o soluţie pentru tine. În 
unele cazuri, analizând evoluţia intrărilor şi 
ieşirilor de numerar în conturile tale, banca 
poate identifica înaintea ta unele semnale de 
alarmă și te poate contacta din timp pentru a 
identifica o soluţie de diminuare a riscurilor. 
În aceste cazuri, fii sincer(ă) şi colaborează 
cu finanțatorul pentru a agrea împreună cea 
mai bună soluţie. 


Printre posibilele soluții la care poţi apela în aceste cazuri sunt: 


e perioada de graţie la plata dobânzilor şi/sau a capitalului, până când veniturile tale 
revin la nivelul anterior (atenție: în perioada de graţie dobânda se calculează în 
continuare, se adaugă la creditul iniţial prin capitalizarea ei, deci o vei plăti după 
terminarea perioadei de graţie). 


e prelungirea duratei creditului, cu reducerea obligaţiei de plată ca urmare a distribuirii 
ei pe o durată mai mare etc. 


e  Înteresează-te de posibilitatea de a beneficia de asigurările atașate creditelor şi de 
riscurile acoperite. Exemplu: dacă, printr-o întâmplare nedorită, te afli în șomaj, 
verifică în contractul de credit dacă beneficiezi deja de o asigurare de șomaj, caz în 
care asiguratorul poate plăti pentru o perioadă de timp rata lunară, conform clauzelor 
contractuale. 


e De asemenea, chiar până să ajungi la o situaţie de neplată, în cazul în care ai mai multe 
credite, poţi analiza posibilitatea consolidării acestora, prin intermediul unui credit de 
refinanțare. În acest fel, nu vei mai avea grija mai multor rate scadente şi date de 
maturitate. Un credit de refinanțare se justifică însă, doar dacă obligaţia lunară de plată 

şi suma totală de rambursat sunt inferioare valorii cumulate a ratelor curente, respectiv 
sumelor totale de rambursat pentru creditele deja accesate. 


Restructurarea unui credit 


Operațiunile de restructurare a creditelor sunt operaţiuni bancare care au scopul de a susţine 
clienţii în depăşirea unor situaţii de dificultate financiară temporară apărute pe perioada de 
derulare a contractelor, cum ar fi: 


diminuarea venitului persoanei împrumutate 

diminuarea veniturilor familiei 

probleme medicale şi de invaliditate ale persoanelor împrumutate 
întreruperea activităţii în muncă 

schimbarea angajatorului 


alte probleme care pot afecta rambursarea lunară a creditului (cursul de schimb, gradul 
de îndatorare majorat etc.) 


În situaţia în care clienţii băncii se confruntă cu una din situațiile menţionate, recomandarea 
este de a contacta banca cât mai devreme. Cazurile care se pot soluţiona cel mai ușor sunt cele 
în care clientul anticipează că poate urma un eveniment ce-i va afecta situaţia veniturilor. De 
asemenea, în oricare din situațiile de mai sus, este nevoie de o renegociere a contractelor. 


Pașii de urmat pentru negociere: 


Dacă 


întâlnire la sediul unităţii bancare 
semnalarea problemelor cu care se confruntă clientul 
completarea documentaţiei aferente 


documentația este completă vor urma paşii de analiză şi decizie din partea 


reprezentanţilor băncii. 

Prin operațiunile de restructurare banca urmărește obţinerea de soluții de rambursare 
avantajoase care să susțină clienţii în perioadele cu probleme și în același timp, să menţină la 
un nivel acceptabil soldul creditului și a riscurilor de credit şi de nerambursare. 


Pentru oricare din variantele de restructurare menționate nu se aplică condiţiile de eligibilitate 
de la acordarea creditului. Banca doreşte să vină în întâmpinarea clienţilor aflaţi în situații de 
dificultate temporară de plată a ratelor. 


În oricare din situaţiile de mai sus, clienții ar trebui să contacteze instituția de credit cât mai 
repede şi să depună o cerere de restructurare. La prima discuție cu banca, clienții sunt 
informați asupra posibilităţilor de restructurare, precum şi a calculelor, prin simularea unui 
nou plan de rambursare ce va include una din variantele posibile de restructurare. În această 
etapă calculele au titlu informativ, fiind efectuate pe baza declarațiilor clienților. 


Operațiunile de restructurare a creditelor pot include următoarele opțiuni: 


e Perioadă de grație parțială (pentru una sau mai multe componente ale creditului: 
principal, comision, dobânda, variante combinate ale acestora); în anumite cazuri 
această perioadă poate fi de până la 12 luni 


e Perioadă de graţie totală (toate componentele creditului) de până la 12 luni 


e Capitalizarea restantelor înregistrate (sumele restante sunt adăugate și asimilate 
la soldul creditului rămas de plată) 


e Capitalizarea restanţelor înregistrate şi perioada de grație (parţială sau totală) 
e Prelungirea scadenței finale cu scopul diminuării efortului lunar de plată 
e Transformarea unei facilități de credit de tip revolving (credit care se 


reîntregeşte după fiecare utilizare ca, de exemplu, card de credit sau overdraft) în 
credit cu rate lunare 


e Consolidarea creditului nerambursat şi a restanţelor într-un produs de credit nou 
- refinanțare 


e Conversia valutară prin modificarea valutei creditului (inclusiv conversia în 
monedă locală) 


e Reducerea nivelului dobânzii sau alte forme de discount 
e Variante combinate ale metodelor de restructurare de mai sus 


Pentru a oferi clienţilor variante optime, analiza va include accesul la toate informaţiile legate 
de nivelul veniturilor la acordarea creditelor, evoluția acestora și nivelul actual, precum şi 
evoluţia pieței imobiliare pentru imobilele aflate în garanţia creditelor. Clienţii care solicită 
restructurarea creditelor vor colabora cu banca oferind toate detaliile legate de situația 
financiară, medicală sau de altă natură, care au condus la apariția problemei de rambursare cu 
dificultate şi despre evoluţia acestor probleme, precum şi planurile şi aşteptările viitoare 
legate de venituri. 

În urma analizei băncii asupra informaţiilor şi documentelor furnizate se va emite o decizie de 
restructurare. 


Ulterior, clienţii vor formaliza aplicaţiile prin depunerea unui set de documente: 


e cerere de restructurare 


e documente care să ateste situația apărută (de ex. decizia de încetare a 
contractului de muncă sau de diminuare a venitului, documente medicale etc.) 


e documente de identitate, acorduri de consultare în bazele de date 


e documente legate de garanţiile creditelor (rapoarte de evaluare, dacă este cazul) 


În cadrul analizei de restructurare se urmărește identificarea de soluţii de rambursare 
personalizate, adaptate problemelor clienţilor, soluţii care să conducă la rambursarea 
creditului şi la redresarea acestuia. 


Din aceste considerente, în cadrul analizei, clienţii sunt informaţi despre riscurile de 
majorare a soldului creditului prin capitalizarea sumelor restante sau a dobânzii neplătite 
în perioada de grație, dar aceste situaţii ar trebui evitate pe cât posibil pentru a nu majora 
efortul de rambursare ulterior unei perioade de graţie. 


Decizia de restructurare se va implementa prin semnarea unui Act adiţional la contractul de 
credit şi dacă e cazul, la contractul de ipotecă. 


Rolul băncii pentru astfel de situaţii este de a sprijini clienţii în perioadele dificile, dar și de 
consiliere a acestora în legătură cu rambursarea creditelor - se urmărește identificarea unor 
variante optime de continuare a relațiilor contractuale şi evitarea recuperării accelerate prin 
măsuri judiciare. 

În ceea ce priveşte numărul operaţiunilor de restructurare, acestea se analizează individual, de 
la caz la caz, pe parcursul derulării contractelor putând apărea mai multe planuri de restructurare. 

| Economisirea | 


Motivele pentru care economisim sunt multiple: 


a. câştigăm în prezent mai mult decât dorim să consumăm 
(situaţie prezentă mai ales în faza de maturitate a carierei 
noastre); 

b. nu dorim să consumăm resursele acum, ci mai târziu 
(avem o preferință mai mare de timp); 

C. vrem să avem rezerve pentru situaţii de urgenţă; 

d. ne dorim lucruri pe care nu le putem achiziționa din 5 
veniturile lunare obişnuite (de exemplu, o vacanță sau o — 
maşină); = 

e. avem contractate credite, pe care vrem să le acoperim anticipat; 

f. ne dorim ca în viitor să putem completa pensia pe care o oferă statul. 


Indiferent de motive, fie că sunt ţinte concrete sau doar dorinţă de acumulare, ne preocupă în 
egală măsură şi siguranţa economiilor noastre. 


Îţi doreşti siguranţă? 

Am putea fi tentaţi să credem că cea mai bună metodă de a-ţi proteja economiile este 
binecunoscuta păstrare „la saltea”. Oricât ar părea de controlabilă, de fapt volatilitatea banilor 
creşte în acest fel — îi ai mai aproape, eşti mai tentat să „intri în ei”....şi ___ 
au fost cazuri în care s-a aruncat salteaua cu totul sau o vizită clandestină A j X 
a spulberat orice urmă de vise, siguranță şi economie. T | 
Dincolo de umor şi de obiceiurile perpetuate în timp, o bancă rămâne, | 
în continuare, un loc mult mai sigur în care să îți păstrezi banii. În 
plus, ai ocazia să câştigi ceva de pe urma lor, iar în timp, chiar dacă 
rata dobânzii se menţine la un nivel scăzut, vei obţine o sumă mai mare decât cea pe care o 
deţineai inițial. Un alt motiv îl constituie inflația care erodează puterea de cumpărare a 


resurselor economisite şi pentru care banca oferă o compensație menită să acopere pierderile 
potenţiale generate de acest risc. 


Ce trebuie să ştii când alegi banca potrivită: 


e Cu care bancă îţi doreşti un parteneriat pe termen lung? 


e Ce oferă banca pe care o alegi: care este programul de lucru cu clienţii, la ce nivel se 
află calitatea serviciilor, care sunt clauzele contractuale? 


e  Câtde uşor poţi să retragi banii? 
e Care sunt ratele de dobândă oferite? 
e Ce costuri implică deschiderea, utilizarea sau chiar închiderea unui cont? 


e Care este nivelul comisioanelor utilizate pentru operaţiuni prin conturi sau pentru 
operațiuni cu numerar? 

Dacă documentaţia este completă, vor urma paşii de analiză și decizie din partea 
reprezentanţilor băncii. 


Ce îţi oferă sistemul bancar? 


Depozitele reprezintă cele mai avantajoase şi sigure 
modalităţi de economisire. Băncile oferă depozite 
bancare pentru tine, ca persoană fizică sau pentru 
persoana juridică pe care o reprezinți. 


Băncile oferă o multitudine de produse cu denumiri 
comerciale atractive, dar în final, toate se înscriu în 
câteva tipologii generale: 


Conturile curente sau depozitele la vedere sunt cele mai utilizate produse bancare. 
Prin intermediul lor se pot face încasări (din salarii, de la alţi titulari de cont etc.) şi 
plăți (servicii, produse, utilităţi, rate la credite etc.). De regulă, acestor conturi li se pot 
Aceste conturi pot fi sau nu purtătoare de dobândă la vedere (mai mică decât cea 
pentru depozitele la termen). În aceste depozite/conturi păstrăm fondurile pentru nevoi 
curente (plăți facturi, cumpărături, acoperirea cheltuielilor de întreţinere etc.). 


Depozite la termen — aşa-zisele depozite clasice sau standard — pot fi constituite pe 
termene fixe, cu scadenţă lunară sau pentru un multiplu de luni întregi. Dobânda este 
acordată la scadenţă şi poate fi fixă sau variabilă pe perioada de viaţă a depozitului. În 
ultimul timp, băncile oferă depozite la termen preponderent cu dobândă fixă. Pot fi 
prelungite automat şi poţi opta pentru capitalizarea dobânzii (respectiv dobânda să fie 
adăugată la suma din depozit, urmând ca pentru perioada următoare să primeşti 
dobândă pentru suma cumulată astfel). O variaţie a acestor produse o reprezintă 
depozitele cu dobânda plătită în avans, denumite depozite revolving. 


Conturile de economii — de obicei sunt mai flexibile decât depozitele la termen — poți 
accesa fondurile fără a fi nevoit să aştepţi până la scadenţă şi fără a pierde dobânda 
acumulată. De obicei, rata dobânzii este variabilă şi se actualizează în fiecare lună, la 
aniversarea depozitului. Astfel, conturile de economii îmbină proprietăţi ale contului 
curent cu cele ale depozitelor la termen. Tot în rândul conturilor de economii putem 
integra planurile de economii, care presupun alimentarea regulată a acestor conturi cu 
sume şi date stabilite apriori. Aici putem integra şi Depozitele dedicate copiilor, care, în 
general, răspund la nevoia de economisire pe termen lung, în numele copiilor, pentru 
viitor. 

Depozite în valută — se înscriu în categoriile de mai sus. Este necesar să iei în calcul 
tendinţa din evoluţia monedelor respective şi valoarea cursului valutar la momentul 
constituirii depozitului. 

Cum alegi depozitul potrivit pentru tine? 


Fiecare bancă îţi pune la dispoziţie personal calificat, care te poate ajuta să îţi defineşti cât 
mai clar nevoile şi te consiliază pentru alegerea celui mai potrivit produs de economisire 
pentru tine. În plus, îţi oferim mai jos o colecţie de întrebări care te pot ghida în alegerea pe care 
o vei face: 


Care sunt ratele de dobândă oferite? 
E.xistă comisioane la deschiderea sau la închiderea contului? 
Există comisioane sau penalităţi la desființarea depozitului? 


Există alte costuri care pot să afecteze returnarea fondurilor din depozit - de 

exemplu, un comision de retragere de numerar? 

e Care este cea mai ieftină, dar şi cea mai accesibilă metodă de retragere sau de 
completare a fondurilor din depozit? 

e Există posibilitatea efectuării de operaţiuni din şi înspre contul de depozit pe 

perioada de viaţă a acestuia? 

Care va fi valoarea dobânzii la scadenţă? 

E.xtrasul de cont poate fi vizualizat online? 


Dacă poate efectua şi o altă persoană împuternicită de mine operaţiuni de pe acest 
cont? 


Dacă documentația este completă vor urma paşii de analiză şi decizie din partea 
reprezentanţilor băncii. 


Eşti scutit de declaraţii de venit suplimentare 


În România, orice venit este considerat impozabil. Prin 
urmare, veniturile din dobânzi nu sunt nici ele scutite de 
taxare. În cazul depozitelor bancare, legea prevede reținerea 
impozitelor la sursă. Aşadar, nu vei fi nevoit să completezi 
declaraţii sau să depui impozitul la administraţia financiară pe. A 
la finalul anului. Băncile rețin automat şi virează impozitele Po 
în numele tău. Suma reţinută este cea prevăzută de lege. 


N 
CS cS 


SAVINGS 


Statul îți protejează economiile! 


Sumele pe care le încredințezi unei bănci se înscriu într-un 
mecanism de protecţie garantat de stat, prin instituirea 
Fondului de Garantare a Depozitelor Bancare. În aceste 
condiţii, vei recupera banii în siguranţă, în limita plafonului de 
100.000 euro, în echivalent lei. 

Există şi depozite care nu se înscriu în categoria celor garantate, dar nu e cazul să îţi faci griji, 
pentru că limitările se referă la investitori instituţionali sau la situaţii excepţionale. 


Pentru detalii privind plafonul de acoperire (suma maximă garantată în cazul în care banca la 
care este constituit depozitul intră în faliment) și lista depozitelor excluse de la garantare, 
accesează site-ul web al Fondului de Garantare a Depozitelor Bancare: http://www.fgdb.ro/. 


| Economisire-creditare | 


Produsul de economisire-creditare este destinat finanțării proiectelor de îmbunătăţire a 
condiţiilor de locuit ale populaţiei, bazându-se pe asocierea unei etape de economisire cu una de 
creditare. Produsul de economisire-creditare este foarte simplu: clienții, care semnează un contract 
de economisire-creditare cu o bancă pentru locuinţe, economisesc o perioadă de timp, în medie 4 - 
5 ani sau mai mult, iar ulterior, au posibilitatea accesării unui credit în lei cu dobândă fixă, 
avantajoasă. 


Activităţi în domeniul locativ: 
1. construirea, cumpărarea, reabilitarea, modernizarea, consolidarea sau extinderea imobilelor 
cu destinaţie preponderent locativă; 


2. cumpărarea, reabilitarea, modernizarea, consolidarea sau extinderea altor imobile decât cele 
cu destinaţie preponderent locativă, cu condiţia să fie folosite ca spaţii locative; 


3. cumpărarea de terenuri intravilane sau dobândirea drepturilor de concesiune pentru 
construirea de imobile cu destinaţie preponderent locativă; 


4. cumpărarea de terenuri intravilane sau dobândirea drepturilor de concesiune în scopul 
construirii altor imobile decât cele cu destinaţie preponderent locativă, în limita cotei 
deţinute de spaţiile locative din totalul construcţiei poziţionate pe teren; 


5. viabilizarea unor terenuri trecute în intravilan în scopul promovării construcţiei cartierelor 
de locuinţe; 

6. preluarea unor creanţe legate de realizarea activităţilor prevăzute la pct. 1 - 5; 


7. construirea de spaţii comerciale, industriale şi social-culturale, dacă acestea sunt legate de 
construcţia de locuinţe sau dacă ele contribuie, prin amplasarea lor în zonele de locuit, la 
aprovizionarea acestora sau la satisfacerea nevoilor de ordin social-cultural; 


8. lucrări în domeniul locativ angajate de chiriaş în scopul modernizării locuinţei. 


Avantajele economisirii-creditării 


Produsele de economisire-creditare sunt produse financiare pe termen mediu şi lung și au 
următoarele 3 avantaje majore: 


e Eficiența financiară: randament bun în faza de economisire (prima de stat plus dobânda 
băncii) ce s-a situat peste media pieţei bancare; costuri scăzute în faza de creditare. 


e Siguranţa: 


v produs în lei, fără risc valutar, cu rate fixe de dobândă; 
v economii garantate de Fondul de Garantare a Depozitelor Bancare. 


e Simplitate: rata lunară la credit aproximativ egală 
cu suma economisită lunar în prima fază a 
produsului (credit standard locativ negarantat). 


Pentru economiile tale vei beneficia din partea Statului de 
prima de stat, în valoare de 25% din depunerile tale 
anuale, dar fără a depăşi echivalentul în lei a 250 de 
euro/an/client. Primele de stat se solicită de la autoritatea 
de implementare (ministerul de resort) după încheierea 
anului calendaristic în care s-a realizat economisirea. 
Băncile pentru locuinţe solicită necesarul de primă de stat 
pentru depunerile efectuate de fiecare client în cursul 
anului anterior, iar ministerul de resort are obligaţia de a 
deconta, din fonduri de la bugetul de stat, necesarul de 
primă solicitat de bănci în numele clienţilor acestora. 


Pentru ce poţi utiliza produsele de economisire-creditare 


Produsele de economisire-creditare te pot ajuta să finanţezi îmbunătăţirea condiţiilor de locuit 
cu cele mai mici costuri. 


Aceste produse sunt potrivite pentru cei care se decid din timp ce vor să schimbe în casă și 
economisesc pe termen mediu sau lung, cinci ani sau chiar mai mult. 


Finanţările acordate de băncile pentru locuinţe se acordă în lei şi pot fi utilizate numai pentru 
activități în domeniul locativ, de exemplu: 


e construcție sau extindere locuință; 


e modernizare, reabilitare locuință; 

e cumpărare teren intravilan pentru construcţie locuinţă; 
e lucrări de viabilizare teren intravilan; 
e refinanțare integrală/parţială a unui credit ipotecar/imobiliar; 


e plata avansului pentru un credit ipotecar/imobiliar. 


Care sunt paşii pentru a beneficia de avantajele acestui sistem? 
Este foarte simplu: 


e Pasul 1. Semnează un contract de economisire-creditare cu o bancă pentru locuinţe 


e Pasul 2. Economiseşte pe o perioadă de aproximativ 4-5 ani sau chiar mai mult, iar 
pentru economiile tale primeşti o dobândă fixă. 


În plus, statul acordă o primă care în prezent este de 25% din economiile tale anuale, 
primă ce nu poate depăși echivalentul în lei a 250 euro anual. 


e Pasul 3. La finalul perioadei de economisire, poţi lua un credit în lei cu o dobândă 
mică şi fixă pe toată perioada contractului. Creditul se acordă numai pentru activități 
în domeniul locativ, de exemplu: construirea unei case, renovarea sau cumpărarea unei 
locuințe etc. Creditul este în lei, dobânda este fixă pe toată perioada contractului, 
având rate lunare de creditare fixe şi egale. 


Cel mai eficient mod de a face rost de banii pentru locuință 


De exemplu!, dacă vrei să-ţi modernizezi apartamentul şi ai nevoie de aprox. 50.000 lei, paşii 
sunt următorii: 


După ce semnezi un contract de economisire-creditare, economiseşti lunar aprox. 380 lei 
şi după aprox. 5 ani vei avea în cont aprox. 26.500 lei (economiile tale, prima de la stat şi 
dobânda băncii). 


Primeşti restul banilor de aprox. 23.500 lei printr-un credit în lei (fără garanţii imobiliare) 
cu dobândă fixă şi avantajoasă de 5%, DAE 5,74% rata lunară a creditului este de aprox. 
360 lei pe lună, timp de aproape 7 ani. Valoarea totală plătibilă este de aproximativ 
30.400 lei. 


Dacă însă ai nevoie de bani mai rapid şi nu poţi aştepta să economiseşti 4-5 ani, poţi apela la 
un alt tip de credit (garantat cu ipoteca imobiliară). 


Creditul se poate accesa tot în baza unui contract de economisire-creditare, cu condiţia să poţi 
pune la dispoziţia băncii un avans începând cu 10% din suma contractată. 


Spre exemplu?, dacă ai nevoie de un credit în valoare de 110.000 lei, avansul este de 
11.000 lei şi vei plăti lunar aproximativ 1.400 lei, pentru o perioadă de 44 luni (dobânda 
de 4,44%/an, DAE 5,51%/an). Ulterior rata ta lunară va scădea la aproximativ 790 lei, 
pentru o perioadă de 84 luni (dobânda 5%/an, DAE 5,74%/an). 


Valoarea totală plătibilă a creditului (pentru întreaga perioadă de 128 luni) va fi de 
aproximativ 143.000 lei. 


1 Exemplul de calcul este orientativ, realizat la o dobândă la economisire de 1% şi la creditare de 5%, ţinând cont 
de valoarea actuală (februarie 2017) a primei de stat 
2 Exemplul de calcul este orientativ 


25 


Informaţii utile pentru tine: 


Garanţii: 
Creditul se acordă în baza: 


Ipotecării în favoarea băncii a imobilului modernizat, reabilitat, consolidat, extins, 
restaurat sau construit prin credit şi, în completare, dacă este cazul, a unui alt imobil. 


Asigurări: 
Pentru siguranţa ta este necesar să închei: 
Asigurarea obligatorie a locuinţelor, cesionată în favoarea băncii. 


Asigurarea facultativă a imobilului/imobilelor ce constituie garanţia creditului, cesionată 
în favoarea băncii. 


Facilităţi: 
Se finanţează orice proiect de investiţii imobiliare, executarea lucrărilor de construcții 
putând fi realizată atât în regie proprie, cât şi prin intermediul unei firme de construcţii. 
Riscuri şi consecinţe: 


Semnarea unui contract de credit presupune acceptarea termenilor şi a condiţiilor oferite 
de bancă precum şi un angajament ferm în ceea ce priveşte rambursarea creditului. 


În cazul în care te afli în imposibilitatea de a returna creditul se vor aplica reglementările 
legale în vigoare pentru această situaţie. 


E 


Instrumente de plată 


Plata 


Plata poate fi definită ca un transfer de fonduri prin care se stinge o obligație din partea 
plătitorului către beneficiar. Plătitorul este acea parte într-o tranzacție de plată care transferă 
fondurile, iar beneficiarul este destinatarul final al fondurilor. 


N P 

Instrument de plată 


Un instrument de plată este un dispozitiv şi/sau un set de proceduri convenite între un 
utilizator de servicii de plată și un furnizor de servicii de plată, care permit transferul 
fondurilor de la plătitor la beneficiar. 


Există diferite tipuri de instrumente de plată, fiecare cu propriile caracteristici, în funcţie de 
mijloacele prin care se realizează plata, de suportul fizic al tranzacţiei, de tipurile de relaţii şi 
de tranzacţii efectuate între plătitor şi beneficiar. 


Numerarul constituie mijlocul de plată cel mai 
utilizat pentru achiziţionarea de bunuri şi servicii. 


Numerarul se compune din bancnote, monede şi 
din mijloace similare, folosite ca mijloc direct de 
plată şi acceptate pe scară largă în tranzacţii. 
Mijloace de plată alternative la numerar pot fi 
considerate obligaţiunile la purtător, ordinul de 
plată, cecurile la purtător/de călătorie şi altele. 


Instrumente de plată fără numerar 


Un instrument de plată fără numerar este mijlocul prin care un plătitor dă băncii sale 
autorizaţie să transfere fonduri pentru efectuarea unei plăți sau prin care un beneficiar dă 
instrucţiuni băncii sale să colecteze fondurile de la un plătitor. Conturile celor două părţi pot fi 
deschise la o singură bancă sau la bănci diferite. 


Instrumentele de plată fără numerar pot fi clasificate după mai multe criterii, cel mai 
important fiind cel al obligaţiilor create şi al părţii care transmite instrumentul de plată pentru 
procesare. 


Transferul fondurilor deţinute în conturi deschise la instituţii de credit, în baza primirii unei 
instrucţiuni de plată se realizează prin intermediul mijloacelor de plată fără numerar, respectiv 
următoarele instrumente de plată: transfer credit, debitare directă, card de plată, cec, cambie şi 
bilet la ordin. Tendinţa pe plan mondial este de reducere a numerarului. 


În funcţie de acest criteriu, principalele tipuri de instrumente de plată fără numerar sunt: 


e Instrumente de plată de credit, în cazul cărora instrucţiunea de plată este transmisă de 
plătitor băncii sale pentru a fi procesată, 
e Instrumente de plată de debit, în cazul cărora instrucţiunea de plată este transmisă de 
beneficiar băncii sale pentru a fi procesată. 
Din punct de vedere al suportului fizic al plăţii, instrumentele de plată fără numerar pot 
fi împărţite în: 
e Instrumente de plată pe suport hârtie, 
e Instrumente electronice de plată. 


Din punct de vedere al canalului de transmitere, instrumentele de plată pot fi transmise 
letric/manual sau automatizat prin mijloace de telecomunicaţii (email, fax, etc.). 

Cele mai utilizate instrumente de plată fără numerar sunt: 
e Transferul credit (ordinul de plată) 
e  Debitarea directă 


e Standing order 


e Cardul 
e Cecul 
e Cambia 


e Biletul la ordin 


Transferul credit (ordinul de plată) 


Transferul credit este o operaţiune de plată inițiată de către plătitor, prin care o instrucţiune 
de plată este transmisă băncii plătitorului (băncii iniţiatoare), iar aceasta transferă fondurile 
către banca beneficiarului (banca destinatară), eventual prin mai mulţi intermediari. 


Transferul credit este compus dintr-o serie de operaţiuni care începe prin emiterea de către 
plătitor a unui ordin de plată dat unei instituţii de credit de a pune la dispoziţia unui beneficiar 
o anumită sumă de bani şi care se finalizează prin acceptarea respectivului ordin de plată de 
către instituţia destinatară. 


Ordinul de plată reprezintă modalitatea cea mai simplă de efectuare a unei plăţi, respectiv 
încasări, constând din transmiterea unei sume de la persoana/entitatea care efectuează plata 
către cea care primeşte suma respectivă. 


Transferul credit poate fi iniţiat pe hârtie sau în format electronic, dar de regulă procesarea lui 
se realizează electronic. Ordinul de plată este un instrument de plată la vedere. Ordinul de 
plată nu poate fi executat dacă în contul curent al ordonatorului plății nu există suma necesară. 
Odată dat ordinul de plată suma se blochează. Totuși, după ce a dat ordinul de plată, 
ordonatorul (cumpărătorul) poate revoca ordinul de plată înainte ca să fie creditat contul 
beneficiarului. Cu alte cuvinte, după ce trimite dovada plăţii către vânzător, cumpărătorul 
poate revoca ordinul său de plată. Acest lucru poate fi riscant pentru vânzător. 


Vânzător Cumpărător 
a ia 
4 | 2 


Banca vânzătorului Banca 


cumpărătorului 


Schema 1: Mecanismul plăţii prin ordin de plată. 


Descrierea operaţiunilor: (1) - livrarea mărfii de către vânzător condiționată de ordinul de 
plată dat de cumpărător băncii sale; (2) - completarea unui ordin de plată în bancă (suma se 
blochează din contul curent al cumpărătorului); (3) - transferul sumei de bani între cele două 
conturi; (4) - încasarea de către vânzător în contul său a contravalorii tranzacţiei. 

Debitarea directă 


Debitarea directă este un transfer inițiat de beneficiar (banca destinatară) prin intermediul băncii 
sale, după încheierea unui acord în acest sens între beneficiar şi plătitor (banca iniţiatoare). 


Operațiunile de debitare directă sunt utilizate frecvent în cazul plăţilor periodice, cum ar fi 
facturile de utilităţi publice, în condiţiile unui acord prealabil cu plătitorul. Plăţile sunt 
automate din contul curent în sume variabile, la date variabile. 


Operațiunile de debitare directă sunt utilizate şi în cazul plăţilor ocazionale, când plătitorul 
autorizează o plată individuală. Acest instrument este foarte util pentru plata facturilor curente 
către diverşi furnizori. 


Standing order 


Operațiunile de standing order sunt plăţi automate din contul curent în sume fixe la date fixe, 
specificate apriori. Le întâlnim, de regulă, în cazul alimentării planurilor de economii. 


Cardul 


Cardul emis de o instituţie de credit este un 
instrument de plată electronică, respectiv un suport 
de informaţie standardizat, securizat şi individualizat, 
care permite deţinătorului său să folosească 
disponibilităţile băneşti proprii dintr-un cont 
deschis pe numele său la emitentul cardului şi/sau 
să utilizeze o linie de credit, în limita unui plafon 
stabilit în prealabil, deschisă de emitent în favoarea 
deținătorului cardului, în vederea efectuării uneia 
sau mai multor operațiuni. 


Cardul este un instrument de plată care permite 
efectuarea unui număr nelimitat de tranzacții, spre 
deosebire de instrumentele de plată pe suport hârtie (o 
singură tranzacție), iar transmiterea informațiilor 
financiare se realizează electronic. 


Cardurile pot fi clasificate după mai multe criterii, 
precum tipul suportului fizic de informații, tipul 
contului de card, funcțiile realizate, tipul instituției 
care emite cardul, aria geografică de utilizare şi 
altele. 


Operațiuni care pot fi efectuate prin intermediul 
cardului: 


e retragerea sau depunerea de numerar de la 
terminale, precum distribuitoarele de numerar 

sau ATM (Automated Teller Machine), de la ghişeele emitentului/instituţiei 
acceptante sau de la sediul unei alte instituţii; 


e plata bunurilor achiziţionate şi a serviciilor prestate de comercianții acceptanţi şi/sau 
emitenţi (de exemplu, plata serviciilor prestate de companii în domeniul telefoniei 
mobile, fixe, transmisii de date, servicii de televiziune şi internet sau de către alţi 
furnizori de utilităţi), precum şi plata obligaţiilor către administraţiile publice, 
reprezentând impozite, taxe, amenzi, penalităţi etc., prin intermediul terminalelor POS 
(Point-of-Sale), ATM sau prin alte medii electronice; 


e eliberare de numerar la comerciant (cash back) - operaţiune de retragere de numerar, 
limitată ca valoare şi număr de tranzacţii de către emitentul cardului, efectuată 
întotdeauna împreună cu o tranzacţie de plată la dispozitivele POS ale comercianților; 


e transferurile de fonduri. 
Cecul 


Cecul este un instrument de plată fără numerar care pune în legătură în procesul creării sale 
trei persoane: trăgătorul, trasul şi beneficiarul. 


Durwriati 

Cecul este emis de către trăgător care, în baza unui disponibil constituit în prealabil la o 
societate bancară, dă un ordin necondiționat acesteia, care joacă rolul de tras, să plătească 
la prezentare o sumă determinată beneficiarului. 


Cele trei persoane care sunt puse în legătură prin cec fac toate operațiunile legate de acest 
instrument în nume propriu: trăgătorul emite cecul, posesorul legitim îl încasează, iar trasul îl 
plăteşte. Cecul este o formă de plată la vedere inițiată de cumpărător care, în prealabil, depune 
o sumă de bani în contul său curent. Totuși, după completarea cecului şi remiterea lui pentru a 
plăti o comandă de produse/ servicii de către cumpărător acesta poate folosi banii din contul 
său curent şi de aici apare riscul asociat plății prin cec (existența unei file de cec care nu are 
acoperire în bancă în bani). 


30 


3 


Banca Banca 


vânzătorului cumpărătorului 


Schema 2: Mecanismul plăţii prin cec. 


Descrierea operaţiunilor: (1) — Cumpărătorul deschide un cont curent și îl alimentează cu 
lichidităţi; (2) — Banca emite o filă de cec (carnet de file de cec) în favoarea cumpărătorului; 
(3) — Vânzătorul livrează o marfă către cumpărător; (4) — Cumpărătorul plăteşte la vedere cu o 
filă de cec; (5) — Vânzătorul depune fila de cec la banca sa pentru a fi încasată; (6) — Banca 
prezintă fila de cec către banca cumpărătorului pentru efectuarea transferului de bani din contul 
acestuia; (7) — Transfer de bani din contul cumpărătorului; (8) — Încasarea contravalorii 
tranzacţiei de către vânzător. 


Fiind un instrument pe suport hârtie, cecul este instrumentul de plată fără numerar cel mai 
costisitor de procesat şi decontat, de aceea furnizorii de servicii de plăţi caută soluţii pentru 
reducerea costurilor prin dematerializarea procesului de compensare şi decontare — prin 
trunchierea cecurilor, în care este procesată doar imaginea electronică a cecului — sau prin 
promovarea utilizării altor instrumente, precum plăţile prin carduri. 


- cecul este foarte rapid, uşor de utilizat, dar riscant 


- băncile oferă soluţii de sporire a siguranţei plății prin cec, cum ar fi blocarea de către tras a 
sumelor de bani în contul curent al trăgătorului 


- garantarea (avalizarea) 


- transmiterea cecului prin andosare/gir 


Cambia şi biletul la ordin 


Cambia şi biletul la ordin sunt titluri de credit negociabile şi instrumente de plată care 
constată obligaţia asumată de către debitor de a plăti la vedere sau cu o scadență fixată, 
beneficiarului sau la ordinul acestuia, o sumă de bani determinată. 


Cambia este un titlu de credit, sub semnătură privată, care pune în legătură în procesul creării 
sale trei persoane: trăgătorul, trasul şi beneficiarul. Titlul este emis de trăgător în calitate de 
creditor care dă ordin debitorului său numit tras să plătească o sumă fixată la o dată 
determinată în timp, fie unui beneficiar, fie la ordinul acestuia din urmă. 


- Cambia este un instrument simplu, uşor de folosit şi universal recunoscut în legislația 
internațională; 


- Cambia, spre deosebire de cec, este emisă de vânzător (în calitate de trăgător) şi acceptată 
de cumpărător (în calitate de tras); 

- Cambia, spre deosebire de cec, se poate folosi pentru plăţi la vedere (sight draft) şi pentru 
plăți la termen (time draft); 


- Mecanismul instrumentului; 


1 
Vânzător = Cumpărător 
< 2 
; aĵ |e 


Beneficiar (poate fi 


vânzătorul) 


Schema 3.1: Mecanismul plăţii prin cambia cu plată la vedere (sight draft). 


Descrierea operaţiunilor: (1) — Vânzătorul emite o cambie în calitate de trăgător al acesteia; 
(2) — Cumpărătorul acceptă cambia în calitate de tras; (3) — Cambia este remisă unui 
beneficiar (poate fi însă tot vânzătorul) pentru a fi prezentată la încasare; (4) — Cambia este 
prezentată spre încasare cumpărătorului de către beneficiar; (5) — Livrarea mărfii este 
condiționată de încasarea cambiei (nu livrez până când nu este încasată cambia); (6) — Plata 
cambiei la vedere în momentul în care este prezentată. 

Schema 3.2: Mecanismul plăţii prin cambia cu plată la termen (time draft). 


Descrierea operaţiunilor: (1) — Vânzătorul emite o cambie în calitate de trăgător al acesteia; 
(2) — Cumpărătorul acceptă cambia în calitate de tras; (3) — Livrarea mărfii se face simultan 
cu acceptarea cambiei cu plată la termen; (4) — Cambia poate fi remisă unui beneficiar (poate 
fi tot vânzătorul însă); (5) — Prezentarea la termen a cambiei pentru a fi încasată de către 
beneficiar; (6) — Plata cambiei la termen în momentul în care este prezentată. 

- Cambia poate fi scontată (cea la termen), trăgătorul primind banii la vedere de la o bancă de 
scont (mai puţin taxa scontului) care devine noul beneficiar al cambiei; 


- Cambia poate fi transmisă prin gir; 


- Cambia poate fi garantată suplimentar (avalizarea). 


Biletul la ordin este un titlu de credit, sub semnătură privată, care pune în legătură în 
procesul creării sale două persoane: subscriitorul sau emitentul şi beneficiarul. Titlul este emis 
de subscriitor sau emitent în calitate de debitor, care se obligă să plătească o sumă de bani 
fixată, la un anumit termen sau la prezentare unei alte persoane, denumită beneficiar, care are 
calitatea de creditor, inclusiv dobânda negociată iniţial cu banca. 


- Biletul la ordin poate fi comercial (emis de cumpărător direct față de furnizorul său) sau 
poate fi bancar (emis de cumpărător față de banca sa şi presupune şi dobândă) 


- Biletul la ordin, spre deosebire de cec, ordin de plată sau cambie, este un instrument folosit 
exclusiv pentru plata la termen şi este inițiat de cumpărător. 

Schema 4: Mecanismul plății prin ordin de plată bancar. 


Descrierea operațiunilor: (1) — Cumpărătorul promite băncii sale că va plăti la termen o sumă 
determinată de bani împreună cu dobânda aferentă; (2) — Banca cumpărătorului promite 
efectuarea unei plăți la vedere către vânzător în baza promisiunii făcute de către cumpărător; 

(3) — Vânzătorul livrează marfa către cumpărător via banca cumpărătorului; (4) — Banca 
cumpărătorului plăteşte la vedere vânzătorul; (5, 6) — Cumpărătorul plăteşte la termen 
contravaloarea tranzacţiei, inclusiv dobânda negociată cu banca. 


Atât girul, cât şi avalul sunt operaţiuni specifice biletului la ordin. 


În cazul comerțului exterior (import / export) există în plus mecanisme de plată mai 
complexe reglementate internaţional, cum ar fi: acreditivul documentar sau incaso 
documentar care oferă facilităţi în plus pentru astfel de operațiuni. 


| Plata prin internet şi mobile banking | 


Sfaturi utile privind utilizarea şi efectuarea de plăţi prin internet banking și mobile 
banking 


Devenit nelipsit din oferta băncilor, serviciul de 
internet banking oferă posibilitatea efectuării 
unei game largi de operaţiuni prin simpla accesare 
a unui website securizat pus la dispoziţie de către 
instituţia  financiar-bancară aleasă. Pe scurt, 
serviciul de intemet banking permite vizualizarea 
soldurilor conturilor şi accesarea lor oriunde, 
oricând, de pe calculator, laptop, tabletă sau smart 
phone. Printre denumirile alternative des utilizate 
se află şi „online banking” sau „e-banking”. 


Conceput inițial pentru a facilita acţiuni ca verificarea soldului, generarea de extrase bancare 
sau efectuarea de plăţi online, acest serviciu se adresează astăzi şi celor care plănuiesc să 
economisească prin constituirea de depozite şi conturi de economii online, dar și celor 
interesaţi de efectuarea de schimburi valutare sau deschideri de conturi suplimentare rapid şi 
fără drumuri la bancă. În prezent, cele mai frecvente operaţiuni sunt reprezentate de 
efectuarea de plăți. 


Cum pot fi accesate serviciile de internet 
banking sau mobile banking? 


În România, majoritatea instituţiilor financiar- 
bancare pun la dispoziţie serviciul de internet 
banking în completarea ofertei curente, ca 
extensie a serviciilor lor în mediul virtual. 
Accesul poate fi solicitat chiar din prima zi de 
relație cu banca, dar şi ulterior, în cazul în 
care doriți acest lucru. El este oferit în urma 
abonării la serviciu prin completarea unui act 

adiţional, iar apoi, în funcţie de caz, plata unei taxe lunare pentru accesul la platforma online, 
primirea unui dispozitiv de acces şi unui set de instrucţiuni conţinând datele necesare pentru 
conectarea la serviciu. 


Dispozitivul de acces poate lua, după caz, forma unui token sau a unei aplicații pentru telefonul 
mobil şi are ca rol principal generarea unor parole unice prin care clientul (utilizatorul) să poată 
aproba/autoriza procesarea anumitor operaţiuni în condiţii de securitate ridicată. 


Alte modalităţi de conectare includ şi posibilitatea utilizării unei parole statice (parolă valabilă 
pentru o perioadă de timp relativ mai lungă şi care poate fi aleasă şi modificată direct de către 
utilizator). 


Pentru a te conecta la serviciul de internet banking ai de parcurs, în general, doar doi 
paşi: 


1. Accesarea adresei web a serviciului. 


De cele mai multe ori, acest lucru este realizat, iniţial, în mod indirect, prin accesarea 
site-ului web al băncii care oferă serviciul de internet banking ales. O mare atenție 
trebuie acordată pentru evitarea accesării aşa numitelor site-uri „clonă”, asemănătoare 
site-ului original al băncii şi care urmăresc captarea datelor de conectare sau a altor 
informaţii importante. În acest sens, este recomandat să te asiguri că adresa web tastată 
este cea corectă şi că accesul se realizează în mod securizat (fiecare dintre instituţiile 
bancare oferă mai multe detalii despre modalitățile de verificare a securităţii pe paginile 
de conectare). 


2. Introducerea numelui de utilizator şi a parolei. 


Introdu numele de utilizator comunicat de către banca emitentă, urmând instrucţiunile de 
conectare specifice, oferite odată cu abonarea la serviciu. Pentru introducerea parolei este 
necesară, de obicei, utilizarea dispozitivului de acces. Acesta generează un cod unic, 
valabil doar pentru o perioadă limitată de timp şi care, odată introdus, permite accesul la 
serviciul specific pus la dispoziţie de bancă. 


După conectare, vei avea acces la meniul 
platformei de internet banking şi vei putea 
descoperi toate opţiunile disponibile în ceea ce 
priveşte tipurile de operaţiuni. 


Dezvoltarea dispozitivelor mobile și numărul 
crescut de utilizatori ai acestora a determinat o 
reorientare a băncilor spre oferirea de servicii 
bancare prin intermediul acestora. Scopul este 
de a permite maximum de mobilitate și 
flexibilitate utilizatorului în realizarea de 
operațiuni. Astfel, a fost creată o variantă 
simplificată a platformei de internet banking care să includă funcţionalitățile de bază într-o 
singură aplicaţie pentru telefonul mobil sau tabletă, serviciul purtând numele de „mobile 
banking”. 

La fel de uşor de accesat ca şi platforma de internet banking, utilizarea mobile banking-ului 
presupune un singur pas suplimentar şi anume instalarea aplicaţiei dedicate. Cu toate acestea, 
procesul este simplificat, menținându-se simplu şi rapid. 


Costurile pentru plăţile efectuate prin internet banking sau mobile banking sunt mai scăzute 
decât în cazul realizării acestora la ghişeu. De asemenea, în cazul depozitelor sau al altor 
produse de economisire, clienţii pot beneficia de dobânzi speciale în cazul constituirii lor 
utilizând aceste platforme online. Mai mult, unele dintre aceste produse, care prezintă printre 
cele mai avantajoase condiţii de pe piaţă, pot fi accesate exclusiv online. În prezent, băncile 
din România oferă servicii de internet banking adaptate nevoilor specifice ale clienţilor, 
persoane fizice sau juridice, adăugând funcţionalităţi dedicate pentru plăţi salarii sau plata 
datoriilor către bugetul de stat. 


Ce tipuri de plăţi pot fi efectuate prin internet banking sau mobile banking? 


Serviciul internet banking oferă o gamă largă de tipuri de plăţi ce pot fi efectuate la distanță. 
Printre acestea, se află următoarele: 


1. Transferuri între conturile proprii, deschise la aceeaşi bancă; 
2. Plăţi în lei sau valută către conturi deschise la o bancă din România; 
e Plăţi facturi; 
e Direct debit; 
e Plăţi polițe asigurări; 
e  Virare salarii; 
e Plăţi taxe şi impozite; 


3. Plăţi în lei sau valută către un cont deschis la o bancă din străinătate. 
1. Transferuri între conturi (inclusiv conturile proprii) deschise la aceeaşi bancă 


Care sunt avantajele: 


Prin internet banking, plăţile efectuate între conturile deschise la aceeaşi instituție bancară, 
sunt procesate aproape instantaneu, banii ajungând în câteva secunde sau minute dintr-un cont 
în altul şi fiind disponibili pentru utilizare. În cazul transferului între conturi proprii, de cele 
mai multe ori, serviciul de internet banking pune la dispoziţie o facilitate de precompletare a 

câmpurilor privind informaţiile uzuale necesare, cum ar fi: IBAN-ul, numele beneficiarului și 
data la care doriţi ca operaţiunea să aibă loc. Astfel, singurele informații rămase de completat 
sunt suma şi detaliile privind transferul. Mai mult, aprobarea/autorizarea transferului (după 
completarea datelor) este de obicei facilitată prin confirmare printr-un singur click. 


Care sunt măsurile de securitate: 


Pentru efectuarea plăţilor între conturi proprii prin internet banking sau mobile banking, este 
necesară conectarea cu ajutorul numelui de utilizator și a parolei unice (sau statice, în funcție 
de alegerea utilizatorului şi de tehnologia pusă la dispoziție de către banca aleasă), prin 
intermediul unei sesiuni securizate. Astfel, există două măsuri ce sporesc siguranța efectuării 
tranzacţiilor: utilizarea unei parole unice și protejarea datelor de conectare prin intermediul 
sesiunii securizate. 


În cazul plăţilor intrabancare altele decât conturile proprii, în cele mai multe cazuri, este 
necesară nu numai conectarea cu ajutorul numelui de utilizator şi a parolei unice generate de 
către dispozitivul de acces, în mod securizat, ci şi autorizarea operaţiunilor cu ajutorul 
aceluiași dispozitiv (token sau aplicaţie mobilă). Astfel, plăţile nu sunt procesate decât în 
momentul autorizării/semnării acestora prin introducerea unui cod unic generat care este 
valid. Codul este valabil o perioadă limitată de timp (maxim 1-2 minute). Măsuri 
suplimentare de siguranță includ și limitarea sumelor ce pot fi tranzacţionate prin internet 
banking sau mobile banking. 


2. Plăţi în lei sau valută către conturi deschise la o bancă din România 


În această categorie putem include atât plăţile intrabancare (între conturi deschise la aceeaşi 
instituție bancară, fără a avea, însă, neapărat același titular), cât şi plăţile interbancare (între 
conturi deschise la instituții bancare diferite) efectuate între conturi deschise la băncile din 
România. 


Pentru efectuarea ambelor tipuri de plăţi, în lei sau valută, sunt necesare următoarele informaţii: 
Numele și IBAN-ul beneficiarului, iar în cazul persoanelor juridice şi CUI-ul acestuia; 
b. Valoarea sumei de bani ce urmează a fi transferată; 


c. Detaliile plăţii: pot cuprinde o descriere a ceea ce suma de bani transmisă reprezintă, de 
exemplu: „chirie luna ianuarie”, „cadou Crăciun”, data la care se doreşte ca plata să fie 
procesată (banii să fie retrași din contul propriu şi transferați către contul beneficiarului). 


Care sunt avantajele: 


Spre deosebire de transferurile între conturi deschise în cadrul aceleaşi bănci (intrabancare), în 
cazul plăţilor interbancare, intervalul de timp necesar pentru ca banii transmişi să intre în 
contul beneficiarului poate fi şi de o zi, în funcţie de următorii factori: 


a. intervalul orar în care ordinul de plată a fost procesat; 


b. timpul necesar procesării acestuia atât de către banca plătitorului, cât şi de către cea a 
beneficiarului; 

c. termenul limită la care acesta poate fi transmis de către banca plătitorului pentru procesare 
interbancară prin Transfond; 


d. corectitudinea informaţiilor completate de către plătitor (codul IBAN, numele complet al 
beneficiarului etc.); 


e. valoarea sumei completate de către plătitor să nu fie mai mare decât suma pe care acesta o 
are disponibilă pe contul propriu ales pentru realizarea transferului. 


Cu toate acestea, internet banking se menţine pe o poziție competitivă în raport cu alternativa 
efectuării plăţilor interbancare la ghișeu, prin eliminarea unor factori, precum: timpul necesar 
deplasării în cea mai apropiată sucursală, programul de lucru al sucursalei, timpul petrecut în 
aşteptare până a fi preluat de către un consultant, timpul petrecut la ghișeu pentru realizarea 
operaţiunii și timpul scurs de la plasarea cererii până la preluarea pentru procesare a 
operaţiunii de către banca plătitorului. 


În plus, comisioanele practicate pentru plățile intra- şi interbancare, în lei sau valută, prin 
internet sau mobile banking sunt mai mici decât cele practicate la ghişeu. 


Care sunt măsurile de securitate: 


Pentru efectuarea acestui tip de plăţi, în cele mai multe cazuri, este necesară nu numai 
conectarea cu ajutorul numelui de utilizator şi a parolei unice generate de către dispozitivul de 
acces, în mod securizat, ci şi autorizarea operaţiunilor cu ajutorul aceluiași dispozitiv (token 
sau aplicație mobilă). Astfel, plăţile nu sunt procesate decât în momentul autorizării/semnării 
acestora prin introducerea unui cod unic generat care este valid. Codul este valabil o perioadă 
limitată de timp (maxim 1-2 minute). Măsuri suplimentare de siguranță includ şi limitarea 
sumelor ce pot fi tranzacţionate prin internet banking sau mobile banking. 


Soluţii pentru plăţile uzuale: 


1. Plata facturilor 


Cu ajutorul unei facilități dedicate plăţilor recurente către furnizorii de utilităţi, plata 
facturilor poate fi realizată mai ușor, lună de lună, prin opţiunile integrate în serviciul de 
internet banking oferit de bancă. Aceste facilități pun la dispoziţia utilizatorului de 
internet banking sau mobile banking o listă cu furnizorii agreaţi (care au conturi deschise 
la banca respectivă). Pentru plata facturii, utilizatorul nu trebuie decât să selecteze 
furnizorul dorit, să completeze datele de identificare folosite în relaţia cu acesta (cod 
client, număr factură etc.) şi suma de achitat. Pentru acest tip de plăţi, comisioanele 
practicate sunt zero. 


Pentru cazul plăţilor către furnizori care au conturi deschise la alte bănci utilizatorul trebuie să 
completeze suplimentar câmpurile specifice identificării furnizorului respectiv (nume, cont 
IBAN, CUI). Pentru acest tip de plăţi se percepe comisionul bancar standard operaţiunii de 
transfer. 


2. Direct debit (debitarea directă) 


În plus față de facilităţile de plată a facturilor, opţiunea de direct debit este potrivită celor 
care doresc să scape de grija plăţilor recurente. Spre exemplu, pentru plata serviciilor de 

telefonie mobilă, poţi folosi opţiunea de direct debit disponibilă în cadrul platformei de 
internet banking şi autoriza furnizorul de telefonie mobilă să încaseze banii direct din 
contul selectat de tine, la scadenţa facturii. Nu te îngrijora însă asupra controlului pe care 
îl ai asupra plăţilor efectuate cu ajutorul acestei facilităţi. De cele mai multe ori, ai la 
dispoziţie posibilitatea de a alege perioada de timp pentru care doreşti ca facturile să fie 
încasate automat de către furnizor, cât și pe cea de a alege suma maximă de bani pentru 
care îţi exprimi acordul privind efectuarea transferului automat. Şi în acest caz, prin 
internet banking beneficiezi de comisioane zero. 


3. Plăţi în lei sau valută către un cont deschis la o bancă din străinătate 


Plăţile în lei sau valută către un cont deschis la o bancă din străinătate sunt procesate în mod 
similar celor de pe teritoriul României. 


Care sunt avantajele: 


Plăţile efectuate prin internet banking au avantajul verificării imediate și corectării informaţiei 
introduse eronat prin posibilitatea introducerii de validări în toate câmpurile care se pretează 
la astfel de validări. De asemenea, valuta în care se fac plățile poate fi aleasă în așa fel încât 
plățile să fie executate în acea valută în care se încasează de regulă. Astfel, se evită 
eventualele pierderi la schimbul valutar. 


Care sunt măsurile de securitate: 


La nivel de securitate, serviciile de internet banking/mobile banking pot fi extrem de ușor 
adaptate pentru a emite alerte în funcție de preferințele clientului (de exemplu, încasări, plăți, 
modificare solduri, tranzacţii card etc.). 


4. Plăţi asigurări 


În parteneriat cu firmele de asigurări, o parte dintre instituţiile financiar-bancare oferă 
posibilitatea încheierii unor polițe de asigurare online, prin intermediul internet banking- 
ului. 


5. Virare/Plată salarii 


Soluţie dezvoltată pentru companii în vederea eficientizării procesului de virare a salariilor; 
opțiunea de virare a salariilor permite utilizatorilor efectuarea unor plăţi multiple, în mod 
rapid. 


6. Plăţi taxe și impozite 


Opţiunea de plată prin internet banking a taxelor şi impozitelor este menită să faciliteze 
achitarea datoriilor către bugetul de stat, dar şi eliminarea cozilor de la ghișeele băncilor. 


Plata taxelor și a impozitelor prin internet banking este un mod simplu şi facil de executare a 
plăţilor la buget, astfel încât pot fi făcute verificări rapide în ceea ce priveşte statusul unei 
plăți. Și în cazul acestor tipuri de plăţi, elementele constitutive ale plăţii pot fi validate încă de 
la introducere, eliminând posibilitatea de eroare. 

Recomandări privind utilizarea serviciului internet banking: 


Pentru alegerea serviciului de internet banking care ţi se potriveşte cel mai bine, vizitează 
site-urile mai multor instituţii bancare şi informează-te asupra ofertelor lor. Unele bănci 
pun la dispoziţie vizitatorilor filmuleţe introductive sau variante demo ale serviciului de 
internet banking pentru familiarizarea clienţilor potenţiali, dar și existenți cu 
funcţionalitățile oferite. 


Evită accesarea serviciului de internet banking prin conectarea la rețele nesecurizate (wi-fi 
sau staţii de lucru publice, din incinta hotelurilor, aeroporturilor etc.). Datele tale de logare 
pot fi puse în pericol. 


În alegerea unei parole statice, evită utilizarea unor cuvinte frecvente sau a unor expresii 
uşor de determinat de către alte persoane străine. De asemenea, nu comunica nimănui 
parola ta sau numele de utilizator şi nu înstrăina dispozitivul de acces. 


Înainte de efectuarea unei plăți interbancare în regim de urgență, cu scopul încasării 
banilor de către beneficiar în aceeași zi, este recomandată o marjă de cel puţin 2 ore față 
de încheierea ultimei sesiuni Transfond (la ora 16:00). 


| Utilizarea cardurilor | 


Ce este un card și ce tipuri de carduri există? 


Cardul este un instrument modern de plată fără numerar, materializat în principal sub forma 
unui «dreptunghi de plastic » dar care a început să fie produs şi sub forme din ce în ce mai 
avangardiste: ceas, breloc, SIM pentru telefon etc. Din punct de vedere al fondurilor utilizate, 
cardurile se împart în trei categorii: 


e carduri de debit, unde fondurile sunt ale posesorului acestuia 


e carduri de debit cu overdraft (descoperit de cont), unde fondurile sunt ale posesorului, 
dar există şi o limită de creditare pusă la dispoziţie de bancă 


e carduri de credit, unde fondurile sunt puse la 
dispoziţie de către bancă 


ppe 

e data de expirare (evidenţiată pe fața cardului) E 

etc.); 


40 


e parola 3D Secure (parola cunoscută numai de către posesor pentru efectuarea 
operaţiunilor pe internet în maximă siguranță) 


Cum putem intra în posesia unui card? 


Cardurile pot fi solicitate la unitățile bancare care emit aceste instrumente de plată sau în 
unele cazuri on-line pe site-urile băncilor. 


Ce putem face cu un card? 

e plăţi la comercianți, inclusiv la cei online; 

e prin intermediul ATM-urilor: 
o retrageri numerar (posibil şi de la ghişeele băncilor); 
o plăți facturi, inclusiv utilităţi; 
o interogare sold; 
o schimbare cod PIN; 
o miniextras cont; 
o plata ratelor credit; 
o alimentare cu numerar a contului; 


o transferuri între conturi. 
Avantajele utilizării unui card 


e acces 24/24 la disponibilități 

e siguranța în utilizare 

e costuri reduse pentru plăți la comercianți 

e posibilitatea utilizării atât în țară, cât şi în străinătate 


e evidența facilă a operaţiunilor efectuate 


Ce trebuie să ştim despre siguranța cardului? 
e datele confidenţiale (PIN, parola 3D etc.) nu trebuie comunicate nimănui; 


e extrasul de cont trebuie verificat periodic, iar dacă sunt identificate operațiuni 
nerecunoscute, trebuie anunțată de urgență banca în vederea blocării cardului şi 
efectuării unor demersuri specifice; 


e cardul nu trebuie înstrăinat nimănui, nici chiar membrilor familiei. În cazul în care 
posesorul cardului doreşte să acorde acces la cont unui alte persoane poate solicita 
emiterea unui card de utilizator autorizat (card suplimentar); 

Ce informaţii importante ar trebui cunoscute? 


plăteşte cu cardul la comercianți pentru eficienţa costurilor 


dacă ai nevoie să retragi bani, din punct de vedere al costurilor cel mai indicat este să 
utilizezi ATM-urile băncii care a emis cardul 


în cazul în care posesorul cardului se află în străinătate și cardul i-a fost furat sau l-a 
pierdut, poate apela la serviciile de urgenţă oferite de către organizațiile de carduri și 
anume: eliberare card în regim de urgenţă sau eliberare numerar în regim de urgenţă - 
în anumite condiții 


băncile dispun de un Call Center cu program 24/24 care poate fi apelat în cazul în care 
sunt întâmpinate probleme la utilizarea cardurilor 


banca setează limite de utilizare a cardurilor pe care clienţii trebuie să le cunoască la 
achiziția unui card 


pentru unele tranzacții nu este nevoie de validare cu cod PIN (tranzacţii contactless). 


Atenţie la modalităţile de fraudă! 


Îţi recomandăm să fii vigilent la modalităţile de fraudă care pot afecta posesorii de 
carduri şi să urmezi sfaturile noastre pentru a preveni situaţiile neplăcute. 


În unele situaţii, clienți ai băncilor posesori de carduri sunt sunaţi de către persoane 
care pretind a fi de la diverse instituţii (Brigada Antifraudă, ANAF, DIICOT, DNA). 
Clienţilor le sunt solicitate informaţii despre carduri: numărul de card, data expirării, 
codul de securitate etc. Ulterior sunt efectuate tranzacţii pe Internet, utilizând 
informaţiile obținute prin telefon. 


Câteva sfaturi adresate posesorilor de carduri: 


1. 


Să nu ofere informații despre carduri, precum numărul cardului, data expirării, 
codul din 3 cifre de securitate aflat pe spatele cardului - CVV2/CVC2 prin intermediul 
telefonului — Banca / Poliţia / Procuratura nu cer niciodată astfel de informaţii prin 
telefon; 

2. Să ia toate măsurile necesare şi suficiente pentru a menţine confidenţialitatea 
PIN-ului, codului CVV2/CVC2 şi a parolei 3D-Secure şi să protejeze integritatea 
acestora prin: 


e să nu dezvăluie, direct sau indirect, PIN-ul, codul CVV2/CVC2 şi parola 3D-Secure 
altor persoane; 


e să nu împrumute cardul altor persoane; 


e să se asigure că în timpul tranzacţiilor bancare cardul rămâne sub atenta sa 
supraveghere; 


e să distrugă plicul cu codul PIN primit de la banca emitentă a cardului, după ce a 
memorat PIN-ul; 


e sănu înscrie niciodată PIN-ul pe card; 


e să nu dezvăluie niciodată PIN-ul altor persoane, chiar dacă acestea sunt sau se 
prezintă drept angajaţi ai băncii; 
e sănutasteze PIN-ul pe site-uri de Internet; 


e să se asigure că în timpul tranzacţiilor bancare efectuate cu folosirea PIN-ului, acesta 
nu este dezvăluit (voluntar sau involuntar) altor persoane. 


3. Pentru asigurarea securităţii tranzacţiilor efectuate prin Internet, sfătuim clienţii a înrola 
cardul în serviciul 3D Secure. Inrolarea în acest serviciu oferă o siguranță sporită în 
efectuarea tranzacţiilor prin Internet. 


Dacă există clienţi care au fost victime ale unei astfel de fraude, aceştia trebuie să raporteze 
evenimentul imediat la 112, precum şi la banca emitentă a cardului. 


| Schema de plată cu card | 


O companie de tehnologie în industria globală de plăţi, denumită şi sistem internaţional de 
plăți prin carduri sau schemă de plată deține şi dezvoltă tehnologia de carduri, definește 
regulile privind interconectarea participanţilor şi procesează tranzacţiile . 


Concret, o schemă de plată intermediază o plată electronică între deţinătorul de card şi 
emitent (banca deţinătorului de card) şi acceptator (banca comerciantului) şi comerciant. 
În ciuda percepţiei generale, schemele de plată nu sunt emitenţi de carduri. Cardul 
reprezintă doar unul dintre instrumentele de plată dezvoltate de o astfel de companie, al 
cărei obiectiv este să deschidă calea către dezvoltarea de noi metode sigure şi eficiente de 
a face plăți. 

Odată iniţiată, o tranzacţie trece prin trei etape înainte de a fi finalizată, realizate prin 
intermediul schemei de plată: 


e autorizare - în timpul autorizării, schema de plată transportă mesaje pentru a verifica 
identitatea deţinătorului de card, autentiticitatea cardului și disponibilitatea fondurilor; 

e clearing - în etapa de clearing, schema de plată transmite date între părțile implicate 
pentru a se asigura că toate au informaţia necesară pentru a finaliza tranzacţia; 

e settlement - în timpul settlementului, schema de plată facilitează transferul fondurilor 
pentru a se asigura că părțile sunt plătite în mod corespunzător. 


Datorită soluţiilor de securitate dezvoltate de o astfel de companie, plata cu cardul este 
simplă, rapidă, comodă și sigură. 


[Can prev ra] 


Primul pas în Prevenirea Cazurilor de Fraudă: INFORMAREA. În rândurile de mai jos o să 
găseşti tipologii de fraudă mai des întâlnite în zilele noastre, precum şi câteva sfaturi utile 
pentru două întrebări importante: Cum să previi un caz de fraudă? și Ce trebuie să faci 
când ai fost victima unei fraude? 

Tipologii de fraudă 
e Carduri Bancare: Skimming și Phishing 
e Online banking: Malware 
e Social engineering: Metoda accidentul 


e Cumteajută băncile? 


Carduri Bancare: Skimming și Phishing 


Skimming-ul este procesul de copiere a datelor stocate pe banda magnetică a cardului, 
folosind dispozitive electronice speciale. Această operațiune se poate realiza la: 


e ATM: prin fixarea unui dispozitiv de copiere pe fanta de introducere a cardului, în 
vederea copierii informaţiilor de pe banda magnetică şi a unei tastaturi false sau a unei 
minicamere video pentru înregistrarea PIN-ului în momentul introducerii acestuia. 


e POS (Comercianţi): în momentul în care este efectuată o plată la un comerciant 
(POS) şi ulterior cardul este trecut suplimentar şi printr-un alt dispozitiv pentru a copia 
informațiile de pe banda magnetică. 


Cum să previi un caz de phishing? 


e Atenţie! Banca nu îţi solicită NICIODATĂ prin email sau online transmiterea/ 
actualizarea datelor personale. 


e Email-urile falsificate sunt impersonale şi ajung de cele mai multe ori în zona de 
Spam. 


e Email-urile conțin de obicei mesaje sub forma: „URGENT! Dacă nu răspundeți în 24 
de ore, contul d-voastră va fi închis/ blocat!” În practica băncilor nu există o astfel 
de procedură! 

Cum să previi un caz de skimming? 


e Tastatura sau partea ATM-ului ce conţine fanta de introducere a cardului sunt 
detaşabile. Poţi încerca să le mişti în plan vertical sau orizontal. 


e ATM-ul are urme de vandalism, adeziv, dispozitive conectate sau cutii/stative de 
fluturaşi de marketing 


e În cazul tentativelor de fraudă la comercianţi, aceştia vor încerca să manipuleze cardul 
în afara razei tale vizuale 


e Nu îţi nota PIN-ul pe card, în agenda telefonului sau pe o hârtie în proximitatea 
cardului. 


e Nu lăsa comerciantul să plece cu cardul tău. Comercianţii trebuie să amplaseze POS- 
urile la vedere. Cardul trebuie să fie tot timpul în raza ta vizuală. 


e Solicită de la comerciant chitanţele pentru tranzacţiile efectuate, chiar dacă nu au fost 
aprobate. 


e Nu accepta ajutorul persoanelor care oferă „suport” la retragerea de numerar de la 
ATM sau la aparente „erori” ale bancomatului. 


e De fiecare dată când introduci PIN-ul acoperă cu cealaltă mână tastatura. 


e  Verifică lunar extrasul de cont, astfel încât dacă 
apar tranzacţii suspecte, adresează-te băncii cât 
mai repede. 


Online banking: Malware 


Aplicaţii software care au rolul de a instala fără știința ta 
coduri malițioase pe calculator pentru colectarea de date, 
accesarea rețelei, interceptarea datelor transmise, 
obținerea de drepturi de administrare asupra staţiei de 
lucru sau rețelei de sisteme. 


Cum să previi un caz de malware? 


e Instalează un program antivirus şi 
updatează-l în mod constant 


e Foloseşte aplicaţii şi sisteme de 
operare din surse sigure şi actualizate 
atât pe telefonul mobil, cât şi pe 
calculator 


e Nu deschide link-uri necertificate 
sau ataşamente din email-uri ale unor 
persoane pe care nu le cunoşti 

Social engineering (Inginerie Socială) 


Tip de fraudă ce constă în manipularea ta prin telefon sau email în vederea efectuării de 
operațiuni sau divulgării de informaţii confidenţiale. 


Cum să previi un caz de Inginerie Socială? 


e Nu oferi informații confidenţiale (date de identificare: CNP, data naşterii, serie act 
identitate; date financiare: număr card, user şi parola cont online banking etc.) unor 
persoane neautorizate 


e  Verifică întotdeauna informaţiile primite de la persoane străine cu cei în cauză 


Ce trebuie să faci când ai fost victima unei fraude? 


e Contactează imediat banca (ex. la numărul de pe spatele cardului) pentru blocarea 
cardului atunci când identifici tranzacții neautorizate de tine 


e  Verifică întotdeauna înainte să dai curs solicitărilor venite din partea unor persoane străine 


e  Sesizează autoritățile cu privire la incident 


Cum te ajută băncile? 
e Sisteme de monitorizare a tranzacţiilor suspecte cu carduri și transferuri 


e Servicii de SMS/Email alert prin care eşti notificat cu privire la orice tranzacţie. 


Activează serviciul de 3D Secure pentru plățile online cu cardul şi faci orice tranzacţie pe 
internet în siguranță. 

| Relaţia clienți - bănci | 


Soluţionarea alternativă a litigiilor 


În procesul derulării operaţiunilor financiar-bancare, relaţia dintre clienţi şi bănci devine 
uneori tensionată. Cunoaşterea şi asumarea corespunzătoare a riscurilor sunt factori importanți 
în reclădirea încrederii reciproce. Rezolvarea diferendelor/litigiilor pe cale amiabilă este în 
interesul partenerilor, atât al consumatorilor, cât şi al băncilor. 


La nivel european se încurajează folosirea formelor alternative de soluţionare a diferendelor 
dintre consumatori şi profesionişti, pe cale extrajudiciară, pentru a asigura stingerea amiabilă 
a litigiilor şi evitarea costurilor asociate cu acţiunile judiciare. Astfel, în Uniunea Europeană a 
fost aprobată Directiva 11/2013 privind Soluţionarea Alternativă a Litigiilor (SAL). 


În vederea transpunerii acestei directive, Guvernul României a aprobat Ordonanţa nr. 38/2015 
privind soluţionarea alternativă a litigiilor dintre consumatori şi comercianţi. Astfel, s-a creat 
cadrul legal ca reclamaţiile împotriva comercianților să poată fi prezentate voluntar de către 
consumatori entităţilor care aplică proceduri de soluţionare alternativă a litigiilor într-un mod 
independent, imparţial, transparent, eficace, rapid şi echitabil, în scopul asigurării unui nivel 
înalt de protecţie a consumatorilor şi a bunei funcţionări a pieţei. Având în vedere 
specificitatea activităţii sectorului bancar, legislaţia în vigoare a stabilit o entitate SAL care 
are competență exclusivă de soluţionare a litigiilor din sistemul bancar (Centrul de soluţionare 
a litigiilor din sistemul financiar-bancar — Centrul SAL). 


Centrul SAL are misiunea de a organiza soluţionarea, prin proceduri SAL, a litigiilor dintre 
consumatori şi întreprinzătorii a căror activitate este reglementată, autorizată şi 
supravegheată/monitorizată de Banca Naţională a României, precum şi sucursalele 
întreprinzătorilor ce desfăşoară activităţi pe teritoriul României în domeniul bancar. 


Soluţionarea litigiilor înaintate de către consumatori Centrului SAL este efectuată de Corpul 
Conciliatorilor, conform regulilor de procedură. 


Reguli de procedură 


A) procedura SAL finalizată cu propunerea unei soluţii - concilierea; 
B) procedura SAL finalizată cu impunerea unei soluţii - arbitrajul; 


Procedura SAL finalizată cu impunerea unei soluţii este calificată drept procedură de arbitraj, 
iar în această situaţie conciliatorii desemnaţi au calitatea de arbitrii. 


Comercianţii au obligaţia să informeze consumatorii cu privire la entitatea SAL de care 
aceştia aparţin atunci când comercianții se angajează să utilizeze respectivele proceduri. 
Informaţiile respective includ adresa site-ului internet al entității: www.csalb.ro. Consumatorii 
pot supune litigiul procedurilor SAL administrate de Centrul SAL dacă fac dovada că, în 
prealabil, au încercat să soluţioneze litigiul direct cu instituţia de credit în cauză. 


Efectele pe termen lung constau în soluţionarea diferendelor prin conciliere în timp mai scurt 
decât în justiţie şi fără costuri, degrevarea instanţelor şi, implicit, creşterea încrederii 
consumatorilor în sistemul bancar. 

Drepturile consumatorilor conform legislaţiei în vigoare (selecţie) 


A. Drepturi generale 


de a fi informat complet, corect şi precis asupra caracteristicilor esenţiale ale 
produselor şi serviciilor oferite de bănci şi asupra tuturor condiţiilor contractuale; 


de a primi un exemplar al contractului încheiat cu banca, contract care să cuprindă 
toate costurile aferente produsului achiziționat, inclusiv costurile aferente contului 
curent ataşat contului de depozit, în cazul contractelor de depozite; 


de a beneficia de o redactare clară şi precisă a clauzelor contractuale, indicarea 
preţurilor şi tarifelor şi, după caz, a condiţiilor de garanţie; 

de a obţine extras de cont, conform prevederilor contractuale; 

de a fi exoneraţi de plata produselor şi serviciilor pe care nu le-au solicitat; 


de a sesiza asociaţiile pentru protecţia consumatorilor şi organele administraţiei 
publice asupra eventualelor încălcări ale drepturilor şi intereselor lui legitime; 


de a avea garantate depozitele deţinute la instituţiile de credit participante la Fondul de 
Garantare a Depozitelor Bancare, în condiţiile şi în limita maximă stabilită prin lege; 


SS A 


de a nu i se modifica unilateral clauzele contractuale fără încheierea unui act adiţional 
(cu excepţia serviciilor de plăţi) negociat între părți; 


de a sesiza ANPC, de a apela la instanţă sau de a recurge la proceduri extrajudiciare 
pentru a soluţiona eventualele diferende. 


B. Drepturi aferente produselor de creditare 


de a primi, în prealabil, la solicitarea unei oferte de credit: 


o informațiile standard la nivel european (informaţii precontractuale asupra 
condiţiilor de creditare), 


o la cerere şi gratuit un exemplar al proiectului contractului de credit, 


o un grafic de rambursare ori alt document care să menţioneze costurile totale ce 
vor fi suportate de consumator, pe hârtie sau pe alt suport durabil; 


de a fi informat prin formularul „Informaţiile standard la nivel european” despre: 
o identitatea şi datele de contact ale băncii/ intermediarului de credit; 


o descrierea principalelor caracteristici ale produselor de creditare, costurile 
creditului, alte costuri, alte aspecte juridice importante şi informaţii 
suplimentare cu referire la serviciile la distanță; 


de a opta pentru rambursarea creditului în rate egale (anuităţi) sau rate descrescătoare; 


de a rambursa anticipat creditul, integral sau parţial, în orice moment. În cazul 
creditelor cu dobândă variabilă nu se percepe comision de rambursare anticipată; 


de a primi un răspuns din partea băncii la sesizările depuse în termen de maxim 30 de 
zile de la înregistrarea acestora; 

de a primi în mod gratuit, la încetarea contractului de credit, un document care fie atestă 
faptul că au fost stinse toate obligaţiile dintre părți decurgând din contractul respectiv, 
fie indică obligaţiile contractuale neîndeplinite; 


de a fi informat imediat şi în mod gratuit, în scris sau la solicitarea expresă a acestuia, în 
forma aleasă de acesta şi agreată de bancă, în cazul în care respingerea cererii de 
creditare se bazează pe consultarea unei baze de date, în legătură cu rezultatul acestei 
consultări şi cu identitatea bazei de date consultate; 


de a se retrage din contractul de credit, fără a invoca motive, într-un termen de 14 zile de 
la încheierea contractului; 


de a îşi exprima acordul în scris, la data depunerii cererii de credit, cu privire la 
transmiterea datelor sale către sistemele de evidenţă de tipul birourilor de credit; 


de a solicita înlocuirea garanţiei imobiliare iniţiale cu altă garanţie; 


de a i se aplica, în cazul în care înregistrează restanţe, o rată a dobânzii penalizatoare ce 
nu poate depăşi cu mai mult de 2 puncte procentuale rata dobânzii aplicabilă atunci când 
creditul nu înregistrează restanță şi de la momentul prezentării documentelor 
doveditoare, în cazul în care consumatorul sau soțul/soţia se regăseşte într-una din 
următoarele situaţii: şomaj, reducerea cu minim 15% a salariului, deces; 


de a primi o propunere de reeşalonare/refinanţare a creditului în cazul imposibilității 
acestuia de a accepta majorarea dobânzii; 


de a i se răspunde în scris sau, la solicitarea consumatorului, în altă formă, cu privire la 
acordarea sau neacordarea creditului, în termen de 30 de zile de la depunerea dosarului 
de credit, dar nu mai mult de 60 de zile de la depunerea cererii de solicitare a creditului; 


de a fi informat cu privire la cesiunea drepturilor creditorului în temeiul unui contract de 
credit către un terţ si de a invoca împotriva cesionarului orice mijloc de apărare la care 
putea recurge împotriva creditorului iniţial, inclusiv dreptul la compensare în cazurile în 
care drepturile creditorului în temeiul unui contract de credit se cesionează unui terţ. 


C. Drepturi aferente serviciilor de plată 


de a primi o descriere a condiţiilor de efectuare a operaţiunilor de plată sau un 
exemplar al propunerii de contract cadru care să cuprindă informaţiile necesare, cu 
minim 15 zile înainte de data la care devine parte în contract sau oferta, perioada ce se 
poate reduce cu acordul său expres; 


de a fi informat despre modificarea clauzelor contractului cadru, cu două luni înainte 
de data propusă pentru aplicarea acestora (neprimirea unui răspuns este considerată 
acceptare tacită); 


de a opta pentru încetarea contractului cadru referitor la serviciile de plată, oricând, 
dacă în cadrul acestuia s-a convenit o perioadă de notificare care să nu depăşească 30 
zile; 

D. Drepturi aferente legislaţiei privind prelucrarea 
datelor personale 


de a denunța unilateral contractul cadru referitor la serviciile de plată, încheiat pe o 
durată determinată mai mare de 12 luni sau pe o durată nedeterminată după expirarea a 
12 luni, în mod gratuit; 


de a primi, la cerere, termenii contractuali ai contractului-cadru referitor la serviciile 
de plată, în orice moment în timpul relaţiei contractuale; 


de a fi informat in mod gratuit asupra operaţiunilor de plată efectuate în baza 
contractului cadru privind serviciile de plată; 


de a renunţa, în baza unei solicitări exprese formulate în acest scop, la modalitatea 
gratuită de informare asupra operaţiunilor de plată în baza contractului cadru privind 
serviciile de plată, indicând o altă modalitate gratuită de informare; 


de a sesiza autorităţile competente în cazul unui abuz sau al încălcării condiţiilor 
contractuale privind serviciile de plată. 


de a fi informat, de a avea acces la datele cu caracter 
personal, de intervenţie asupra acestora, de opoziţie 
de a nu fi supus unei decizii individuale, de a se 
adresa justiţiei sau Autorităţii Naţionale de 
Supraveghere a Prelucrării Datelor cu Caracter 
Personal; 


de a fi înștiințat cu 15 zile în prealabil, în scris, telefonic, prin SMS sau e-mail cu 
privire la întârzierea la plată şi transmiterea datelor negative către sistemele de 
evidenţă de tipul birourilor de credit; 


de a fi notificaţi în prealabil, în scris cu privire la transmiterea datelor pozitive, 
referitoare la inadvertenţe şi la fraude către sistemele de evidenţă de tipul birourilor de 
credit; 


de a-şi modifica opţiunea de acord pentru prelucrarea datelor cu caracter personal prin 
înregistrarea la operator a unei cereri în scris în acest sens. 


E. Alte drepturi conferite de reglementările 


specifice emise de BNR 


de a i se păstra confidenţialitatea asupra 
faptelor, datelor, informaţiilor referitoare 
la activitatea desfăşurată, inclusiv 
informaţii referitoare la conturile sau la 
contractele acestuia, aflate la dispoziţia 
băncii, cu excepţia cazurilor prevăzute de 
lege. 

F. *valabil numai pentru băncile care încheie contracte de economisire - creditare 


Drepturi aferente încheierii contractelor de economisire şi creditare în domeniul locativ 


e dea beneficia de o primă de stat pentru depunerile anuale efectuate în baza unui 
contract de economisire - creditare încheiat cu o bancă de economisire şi creditare în 
domeniul locativ. 


e Du 


Obligaţiile consumatorilor conform legislaţiei în vigoare (selecţie) 


e deaseinforma cu privire la toate caracteristicile unui produs financiar înainte de a lua 
decizia de contractare; 


e dea notifica banca imediat ce au survenit modificări cu privire la adresă, locul de 
muncă, veniturile titularului de contract/codebitor/garant; 


e dea comunica imediat băncii opţiunea sa de acceptare sau de neacceptare a noilor 
condiţii, în cazul modificărilor contractuale propuse de bancă; 


e dea sesiza banca în legătură cu nemulțumirile apărute pe perioada derulării contractului, 
înainte de a se adresa instituţiilor competente să rezolve respectivele litigii; 

de a rambursa ratele sale lunare, inclusiv comisioanele, conform prevederilor contractuale; 
de a utiliza creditul în scopul pentru care a fost solicitat; 


de a pune la dispoziţia băncii toate documentele şi informaţiile solicitate, necesare 
pentru acordarea/derularea creditului solicitat; 


de a păstra integritatea garanţiilor constituite la garantarea creditului pe toată perioada 
de valabilitate a contractului de credit; 


de a lua toate măsurile rezonabile pentru protejarea împotriva furtului/pierderii/folosirii 
neautorizate a cardului de credit; 


de a lua toate măsurile rezonabile pentru a păstra elementele de securitate 
personalizate ale instrumentelor de plată în siguranţă; 


de a notifica banca cu privire la exercitarea dreptului de retragere din contractul de 
credit şi de a plăti băncii creditul sau partea de credit trasă şi dobânda aferentă de la 
data la care creditul sau partea respectivă din credit a fost trasă până la data la care 
creditul sau partea respectivă din credit a fost rambursată; 


de a nu contramanda un ordin pe care l-a dat prin intermediul instrumentului de plată 
electronic, doar în anumite situaţii determinate, conform prevederilor contractuale; 


de a anunţa banca în legătură cu orice eroare sau neregulă apărută în urma gestionării 
contului/conturilor sale; 


de a încheia, în cazul ipotecării unei construcţii, un contract de asigurare acoperind 
toate riscurile aferente acesteia; contractul de asigurare va fi încheiat şi reînnoit astfel 
încât să acopere întreaga durată de valabilitate a creditului; 


de a semnala fără întârziere nejustificată prestatorului său de servicii de plată, dar nu 
mai târziu de 13 luni de la data debitării, faptul că a constatat o operaţiune de plată 
neautorizată sau executată incorect, care dă naştere unei plângeri. 

ÎNTREBĂRI DE AUTOEVALUARE 


2) Întrebările care urmează vă dau posibilitatea să verificați modul în 
opni care ați înțeles materialul din această secțiune. După ce ați răspuns 
intr 


\ la întrebări, verificați-vă răspunsurile, comparându-le cu soluțiile 
s de la sfârşit. Dacă aveţi neclarități, revedeți părțile relevante. 


În ce constă activitatea bancară comercială? 

a. atragerea de depozite sau alte fonduri rambursabile de la public şi acordarea de credite 
în cont propriu 

b. tipărirea de bani pentru a fi acordați în credite 

c. acordarea de credite din banii acţionarilor constituiți ca aport de capital 

d. variantele a, b şi c 


Potrivit legislației, instituțiile de credit, persoane juridice române, se pot constitui şi 

funcționa în una din următoarele categorii: 

a. bănci, organizații cooperatiste de credit, bănci de economisire şi creditare în domeniul 
locativ, bănci de credit ipotecar şi instituții emitente de monedă electronică 

b. bănci, organizații cooperatiste de credit, bănci de credit ipotecar 

c. niciuna din variantele de mai sus 


Care este autoritatea competentă cu privire la reglementarea, autorizarea şi supravegherea 
prudenţială a instituţiilor de credit? 

a. Banca Naţională a României 

b. acţionarii băncilor şi Banca Naţională a României 

c. niciuna dintre variante 


Ştii să-ţi gestionezi bugetul? Ce incluzi în categoria cheltuielilor fixe lunare care trebuie 

plătite pentru a evita penalizările? 

a. întreţinerea, lumina, rata la credit, telefonul, cablul etc. 

b. bugetul pentru mâncare, mesele cu prietenii, hainele, produsele pentru uzul personal, 
vacantele etc. 

c. cheltuielile cu impozitul la casă, cu asigurările la casă şi mașină 

d. variantele a şi b 


Vrei să accesezi un credit? Ce trebuie să faci înainte? 

analizează dacă ai nevoie de un credit şi dacă ai capacitatea financiară să-l rambursezi 
dacă răspunsul la punctul a este pozitiv, atunci identifică tipul de credit care se potriveşte 
compară cât mai multe oferte de credit ale băncilor pentru a selecta convenabil 
compară DAE (Dobânda Anuală Efectivă) 

citeşte cu atenţie contractul 


Panan 


Dacă ai luat credit când indicii EURIBOR sau ROBOR din contractul tău cu dobândă 
variabilă erau la minim istoric ce se poate întâmpla cu rata ta? 

a. să-ți crească dacă aceştia evoluează în creştere 

b. să scadă 

T; 


10. 


11. 


12. 


c. să fie variabilă ca mărime în funcţie de evoluţia EURIBOR sau ROBOR 
d. să rămână fixă 


Când compari costurile totale ale unui credit, ce este indicat să ai în vedere? 

a. compararea DAE (Dobânzii Anuale Efective) 

b. compararea comisioanelor 

c. în corelarea corectă a DAE pentru compararea creditelor, este foarte important ca acest 
indicator să fie calculat pentru aceeași sumă împrumutată, același termen de 
rambursare şi aceeaşi modalitate de rambursare la nivelul tuturor ofertelor comparate 

d. dacă creditul este cu dobândă fixă sau variabilă 


Conform legislaţiei în vigoare, creditele pentru nevoi personale fără ipotecă se acordă pe o 
perioadă de: 

a. maxim cinci ani 

b. minim cinci ani 

C. cât doreşte clientul 

d. niciuna din variantele de mai sus 


Care sunt tipurile de costuri incluse în DAE (Dobânda Anuală Efectivă) pe care un 
finanţator le poate percepe, în conformitate cu prevederile legale: 

dobânda 

comision de analiză dosar 

comision de administrare credit sau comision de administrare cont curent 

în situația în care banca nu cunoaşte anumite costuri care sunt percepute de către terţi, 
acestea nu intră în calculul DAE, însă și acestea trebuie avute în vedere (costurile 
legate de asigurări sau garanţii, notariale) 


[= "ei = 


Ce conţine formularul Informaţii standard la nivel european privind creditul pentru 
consumatori? 

a. toate informaţiile necesare pentru o decizie bine informată 

b. graficul de rambursare al creditului 


În cazul în care înregistrezi restanţe la creditul contractat, banca te va notifica cu cel puţin 
15 zile înainte de transmiterea informaţiilor privind restanța înregistrată la Biroul de 
Credit. Ce riscuri apar dacă ajungi în această situaţie? 

a. dacă vei fi înregistrat(ă) la Biroul de Credit cu informaţii negative, majoritatea 
finanţatorilor vor lua în considerare acest factor la analiza unor viitoare solicitări de 
credit, reducându-ţi şansele de a obține o nouă facilitate 
vei plăti penalizări 

c. poți ajunge chiar în situaţia executării silite a bunurilor mobile şi imobile 


Care sunt riscurile ce se pot materializa în decursul perioadei de finanțare? 

a. riscul diminuării sau pierderii veniturilor 

b. riscul de curs de schimb dacă ai luat un credit în altă valută decât cea în care realizezi 
veniturile 

c. riscul ratei de dobândă dacă ai luat credit cu dobândă variabilă 

13. Ce reprezintă ROBOR şi care este cel mai utilizat? 


a. 


b. 


este indicele de referință verificabil reprezentând rata medie a dobânzii pentru 
creditele în lei acordate pe piaţa interbancară naţională 

este indicele de referință verificabil reprezentând rata medie a dobânzii pentru 
creditele în euro acordate pe piaţa interbancară naţională 

indicii cei mai utilizaţi de bănci pentru stabilirea nivelului dobânzilor variabile sunt 
ROBOR 3M şi ROBOR 6M 


14. Ce opţiuni ai odată cu materializarea riscurilor şi care sunt posibilele soluţii la care 


16. 


17. 


poţi apela: 

a. perioada de graţie la plata dobânzilor şi/sau a capitalului, până când veniturile tale 
revin la nivelul anterior 

b. prelungirea duratei creditului, cu reducerea obligaţiei de plată ca urmare a distribuirii 
ei pe o durată mai mare 

c. posibilitatea de a beneficia de asigurările ataşate creditelor şi de riscurile acoperite 

d. poţi analiza posibilitatea consolidării creditelor dacă ai mai multe, prin intermediul 
unui credit de refinanțare 

e. eviţi discuţia cu banca 


15. Ce opţiuni pot include operaţiunile de restructurare a creditelor? 


a. 


LI = Ie = 


g. 
h. 


graţie parţială sau graţie totală 

capitalizarea restanțelor înregistrate 

capitalizarea restanțelor înregistrate și perioada de grație (parţială sau totală) 
prelungirea scadenţei finale cu scopul diminuării efortului lunar de plată 
transformarea unei facilități de credit de tip revolving (credit care se reîntregește 
după fiecare utilizare, ca de exemplu, card de credit sau overdraft) în credit cu rate 
lunare 

consolidarea creditului nerambursat şi a restanțelor într-un produs de credit nou - 
refinanțare 

conversia valutară prin modificarea valutei creditului 

reducerea nivelului dobânzii sau alte forme de discount 


Ce este un depozit la termen? 


a. 


b. 


depozitul standard ce poate fi constituit pe termene fixe, cu scadență lunară sau pentru 
un multiplu de luni întregi 

poţi accesa fondurile fără a fi nevoit să aştepţi până la scadenţă şi fără a pierde 
dobânda acumulată 


Depozitele sunt garantate de Fondul de Garantare a Depozitelor Bancare în limita 
plafonului de: 


a. 
b. 


100.000 euro, în echivalent lei, per deponent per bancă 

100.000 euro, în echivalent lei, per deponent — indiferent de sumele depuse de 
deponent în bănci 

niciuna dintre variantele de mai sus 

18. Care este produsul la care statul acordă o primă care în prezent este de 25% din 
economiile tale anuale, primă ce nu poate depăşi echivalentul în lei a 250 euro anual? 
a. credit de nevoi personale 
b. produs de economisire-creditare 


C. 


depozit la vedere 


19. Care sunt cele mai utilizate instrumente de plată fără numerar? 


a. 
. debitarea directă 


woan 


transferul credit (ordinul de plată) 


cardul 


. cecul 


cambia și biletul la ordin 
bancnotele 


20. Ce este IBAN-ul? 


a. 


codul unic utilizat pe plan internaţional pentru a identifica contul unui consumator 
deschis la bancă 

o operaţiune de plată iniţiată de către plătitor 

un transfer iniţiat de beneficiar (banca destinatară) prin intermediul băncii sale 


21. Ce este Biroul de Credit? 


a. 


instituţie care colectează, prelucrează şi furnizează informaţii băncilor şi societăţilor 
financiare referitoare la comportamentul de plată al consumatorilor care beneficiază 
sau au beneficiat de credite 

instituţie care acordă credite 

instituţie care colectează, prelucrează şi furnizează informaţii băncilor şi societăţilor 
financiare referitoare la comportamentul de plată al firmelor care beneficiază sau au 
beneficiat de credite 


22. Ce tipuri de plăţi pot fi efectuate prin internet banking sau mobile banking? 


a. 


mean 


transferuri între conturile proprii, deschise la aceeaşi bancă 

plăți în lei sau valută către conturi deschise la o bancă din România 
plăți în lei sau valută către un cont deschis la o bancă din străinătate 
plăți poliţe asigurări 

virarea salariilor 

plăți taxe şi impozite 


23. Ce este un POS? 


a. 


b. 


un dispozitiv ce permite, prin mijloace electronice, preluarea, stocarea şi transmiterea 
de informaţii privind plata prin card 

un cod secret, comunicat de bancă, necesar în validarea operaţiunilor care necesită o 
astfel de validare 

niciuna dintre variantele enunțate 

24. Ce date confidenţiale aferente cardului nu trebuie comunicate nimănui? 
a. extrasul de cont care trebuie verificat periodic 
b. cardul care nu trebuie înstrăinat nimănui 
c. PIN, parola 3D, codul CVV2/CVC2 etc. 


25. Ce trebuie să faci când ai fost victima unui fraude? 
a. contactează imediat banca (numărul de pe spatele cardului) pentru blocarea cardului 
atunci când identifici tranzacţii neautorizate de tine 
b. verifică întotdeauna înainte să dai curs solicitărilor venite din partea unor persoane 
străine 
C. sesizează autorităţile cu privire la incident 


26. Ce reguli de procedură există pentru soluţionarea alternativă a litigiilor? 
a. procedura SAL finalizată cu propunerea unei soluţii - concilierea 
b. procedura SAL finalizată cu impunerea unei soluţii - arbitrajul 
c. procedura de a acţiona în instanță 


27. Ce este un credit pentru investiţii imobiliare? 

a. instrument de plată ce permite posesorului să utilizeze linia de credit aprobată de 
bancă în limita unui plafon stabilit 

b. credit garantat cu ipotecă imobiliară, acordat în scopul dobândirii ori menţinerii 
drepturilor de proprietate asupra unui imobil sau în scopul reabilitării, modernizării, 
consolidării ori extinderii unei construcţii sau pentru viabilizarea unui teren sau în 
scopul refinanţării unui astfel de credit 

c. orice alt credit în afara creditului pentru investiţii imobiliare (exemple: credite de 
nevoi personale, auto, studii, servicii medicale etc.); poate fi garantat sau negarantat 


28. Care dintre următoarele enunţuri reprezintă drepturi ale consumatorilor conform legislaţiei 

în vigoare? 

a. de a fi informat complet, corect şi precis asupra caracteristicilor esenţiale ale 
produselor şi serviciilor oferite de bănci şi asupra tuturor condiţiilor contractuale 

b. de a primi un exemplar al contractului încheiat cu banca, contract care să cuprindă 
toate costurile aferente produsului achiziţionat, inclusiv costurile aferente contului 
curent ataşat contului de depozit, în cazul contractelor de depozite 

c. de a sesiza asociaţiile pentru protecţia consumatorilor şi organele administraţiei 
publice asupra eventualelor încălcări ale drepturilor şi intereselor lui legitime 

d. de a sesiza ANPC, de a apela la instanţă sau de a recurge la proceduri extrajudiciare 
pentru a soluţiona eventualele diferende 


29. Care dintre următoarele enunţuri reprezintă obligaţii ale consumatorilor conform legislaţiei 
în vigoare? 
a. dea se informa cu privire la toate caracteristicile unui produs financiar înainte de a lua 
decizia de contractare 
b. dea sesiza banca în legătură cu nemulţumirile apărute pe perioada derulării contractului, 
înainte de a se adresa instituţiilor competente să rezolve respectivele litigii 

30. 


31. 


32. 


33. 


34. 


35. 


c. dea rambursa ratele sale lunare, inclusiv comisioanele, conform prevederilor contractuale 
d. dea utiliza creditul în scopul pentru care a fost solicitat 


Ce activităţi din domeniul locativ se pot finanța prin produsele de economisire - creditare? 
a. modernizare locuință 

b. extindere locuinţă 

c. cumpărare imobil/teren intravilan 

d. achiziţie teren extravilan 


Selectează produsele care nu se pot finanța prin intermediul contractelor de economisire- 
creditare: 

mobilier de casă și grădină 

materiale pentru amenajări interioare - faianţa, gresie, pardoseli 

plante şi arbori pentru grădină 

tablouri 

geam termopan 


PAN» 


Prima de la stat, pentru un contract de economisire - creditare se acordă: 

a. clienţilor titulari de contracte de economisire - creditare, persoane fizice cu cetăţenie 
română şi domiciliul stabil în România 
pentru efectuarea de depuneri anuale în baza contractelor de economisire-creditare 

c. în cazul neefectuării de restituiri totale sau parţiale din sumele economisite, la 
solicitarea clientului 


Pe perioada de economisire în cazul unui contract de economisire - creditare, clientul 
poate veni cu depuneri suplimentare în cont? 

a. nu, deoarece ratele de economisire trebuie să fie egale 

b. da, dar numai la sfârşitul anului 

c. da, oricând pe perioada de economisire 


Prima de la stat se acordă în cazul unui contract de economisire - creditare: 
a. pe toată perioada de economisire, pentru depunerile anuale 
b. pe toată perioada de economisire 


Selectează tipul de dobândă pentru creditele care se pot accesa prin intermediul unui 
contract de economisire - creditare: 

a. dobânzi fixe pe toată perioada de rambursare 

b. dobânzi variabile în funcţie de ROBOR 

. D. RĂSPUNSURI 
1. Răspuns: a 19. Răspuns: a+b+c+d+e 
2. Răspuns: a 20. Răspuns: a 
3. Răspuns: a 21. Răspuns: a 
4. Răspuns: a 22. Răspuns: a+tb+c+d+e+f 
5. Răspuns: a+b+c+d+e 23. Răspuns: a 
6. Răspuns: a+c 24. Răspuns: c 
7. Răspuns: a+c+d 25. Răspuns: a+b+c 
8. Răspuns: a 26. Răspuns: a+b 
9. Răspuns: a+b+c 27. Răspuns: b 
10. Răspuns: a 28. Răspuns: a+b+c+d 
11. Răspuns: a+b+c 29. Răspuns: a+b+c+d 
12. Răspuns: a+b+c 30. Răspuns: a+b+c 
13. Răspuns: a+c 31. Răspuns: a+c+d 
14. Răspuns: a+b+c+d 32. Răspuns: a+b+c 
15. Răspuns: a+b+c+d+e+f+g+h 33. Răspuns: c 
16. Răspuns: a 34. Răspuns: a 
17. Răspuns: a 35. Răspuns: a 
18. Răspuns: b 


LEASING 


| Ce este leasingul și tipuri de leasing? | 


Leasingul reprezintă un instrument financiar pe termen mediu sau lung utilizat pentru 
închirierea sau achiziționarea de active noi sau second-hand. Operaţiunea este o tehnică de 
finanţare nebancară foarte recomandată companiilor nou lansate (start-ups), IMM-urilor, 
companiilor care nu au garanţii reale (active fixe) consistente sau companiilor puternic 
îndatorate. Leasingul are un rol cu precădere în dezvoltarea sectorului de afaceri având un rol 
şi în promovarea vânzărilor, mai ales în cazul bunurilor de folosință îndelungată. 


Cuvântul „leasing” vine din limba engleză, de la 
substantivul „leasing” şi verbul „to lease” care s-ar 
traduce, într-o prima accepţiune, prin „a închiria” (“to 
rent”, „to hire”). 

Dezvoltarea din ultimele decenii a acestui produs a 
confirmat însă o formă specifică de finanţare 
(leasingul financiar), a cărei denumire s-a îndepărtat 
de înțelegerea inițială de închiriere a leasingului. 

S-au dezvoltat astfel două tipuri diferite de leasing: 
leasingul financiar şi leasingul operaţional. 


Leasingul financiar este o finanțare pe bază de active, deoarece dreptul de proprietate al 
companiei de leasing asupra activului conferă acesteia o garanţie suficientă pentru acordarea 
finanțării în majoritatea situațiilor. 


Leasingul operaţional este asimilabil unui contract de închiriere pe termen lung (peste un 
an), iar la sfârșitul perioadei contractuale bunul este returnat către firma de leasing, care are 
riscul valorificării acestuia. 


Ca şi în cazul contractului de închiriere, în prim planul operaţiei economice stă iniţial utilizarea 
obiectelor închiriate (vehicule, echipamente industriale, clădiri etc.) şi nu proprietatea asupra 
acestora, astfel încât Utilizatorul (cel care „primeşte” un bun/bunuri în leasing) dobândeşte 
temporar dreptul de folosință asupra obiectelor care rămân însă în proprietatea Locatorului (cel 
care „oferă” finanţarea în leasing sau care le cumpără pentru a le închiria, după caz). 


Operațiunile de leasing se diferenţiază de creditarea bancară în principal datorită 
separării dreptului legal de proprietate asupra unui activ de utilizarea lui economică, care 
poate fi un echipament, vehicul şi/sau proprietate imobiliară. Valoarea adăugată este 
creată însă de utilizarea acelui activ, şi nu este o rezultantă a dreptului de proprietate 
asupra activului. Finanţatorul are dreptul de proprietate asupra activului, astfel bunurile 
achiziționate pot fi reposedate relativ ușor, când un client intră în incapacitate de plată 
sau nu îşi îndeplineşte obligaţiile de plată. 

În România, operaţiunea de leasing este definită şi tratată în conformitate cu prevederile 
Ordonanţei 51/1997 privind operaţiunile de leasing și societăţile de leasing, amendate și 
adăugite prin diferite acte de-a lungul timpului. La data redactării acestui document, ultimul 
act normativ emis este Legea 383/2009 care aprobă OG 51/1997, cu modificările ulterioare. 


În conformitate cu prevederile legale, leasingul ca operaţiune economică este definit astfel: 


„... operațiunea de leasing prin care o parte, denumită locator/finanţator, transmite pentru o 
perioadă determinată dreptul de folosință asupra unui bun, al cărui proprietar este, celeilalte 
părți, denumită locatar/utilizator, la solicitarea acesteia, contra unei plăţi periodice, 
denumită rată de leasing, iar la sfârşitul perioadei de leasing locatorul/finanțatorul se obligă 
să respecte dreptul de opțiune al locatarului/utilizatorului de a cumpăra bunul, de a prelungi 
contractul de leasing fără a schimba natura leasingului ori de a înceta raporturile 
contractuale. Locatarul/utilizatorul poate opta pentru cumpărarea bunului înainte de sfârşitul 
perioadei de leasing, dar nu mai devreme de 12 luni, dacă părțile convin astfel şi dacă achită 
toate obligaţiile asumate prin contract. ” 


Așa cum am menţionat, două tipuri principale de leasing sunt practicate în România: 
i) Leasing Financiar şi 
ii) Leasing Operaţional. 


Codul Fiscal al României, cu modificările și completările ulterioare, defineşte și el cele două 
forme de leasing, astfel: 


Codul Fiscal stabileşte că leasingul financiar este acea operaţiune „care îndeplinește cel 
puțin una dintre următoarele condiţii: 


e riscurile şi beneficiile dreptului de proprietate asupra bunului care face obiectul 
leasingului sunt transferate utilizatorului la momentul la care contractul de leasing 
produce efecte; 


e contractul de leasing prevede expres transferul dreptului de proprietate asupra bunului 
ce face obiectul leasingului către utilizator la momentul expirării contractului; 


e utilizatorul are opțiunea de a cumpăra bunul la momentul expirării contractului, iar 
valoarea reziduală exprimată în procente este mai mică sau egală cu diferenţa dintre 
durata normală de funcţionare maximă şi durata contractului de leasing, raportată la 
durata normală de funcţionare maximă, exprimată în procente; 


e perioada de leasing depăşeşte 80% din durata normală de funcţionare maximă a 
bunului care face obiectul leasingului; în înţelesul acestei definiţii, perioada de leasing 
include orice perioadă pentru care contractul de leasing poate fi prelungit; 


e valoarea totală a ratelor de leasing, mai puţin cheltuielile accesorii, este mai mare 
sau egală cu valoarea de intrare a bunului. ” 


Leasingul operațional este acea operaţiune care nu îndeplineşte criteriile legale pentru a fi 
calificată ca leasing financiar. 

Conform definiţiilor, cea mai importantă diferenţă între cele două tipuri de leasing este dată 
de scopul operaţiunii de leasing, exprimată de părți la momentul semnării contractului, după 
cum urmează: 


în cazul leasingului financiar, scopul operaţiunii de leasing o reprezintă intenţia 
Utilizatorului de a achiziţiona în rate un bun de la Furnizor, în baza finanţării oferite 
de Locator/Finanţator (societatea de leasing); 


în cazul leasingului operaţional, scopul operaţiunii de leasing o reprezintă intenția 
Utilizatorului de a închiria un bun pentru o perioadă determinată de timp de la Locator. 


Alte forme de finanţare prin leasing sunt următoarele: 


> 


Sale and lease back este o operațiune de leasing financiar în care Utilizatorul este și 
Furnizorul bunului finanțat, Finanţatorul achiziţionând de la acesta bunul la o valoare 
mutual agreată. Printr-o astfel de operaţiune se realizează finanțarea Utilizatorului, 
prin scoaterea în afara bilanţului contabil a unui bun aflat în proprietate, urmând ca 
acesta să fie reachiziţionat la finele contractului de leasing. În acest mod, Utilizatorul 
poate obține într-un termen scurt disponibilități băneşti pe care le poate reinvesti, fără 
a pierde proprietatea bunului. Evident, evaluarea bunului ce face obiectul contractului 
este hotărâtoare şi aparține în exclusivitate Finanţatorului pentru că de evaluarea 
bunului depinde stabilirea sumei finanțate de societatea de leasing. 


Leasing cross-border (extern) este o operaţiune de leasing, fie financiar, fie 
operațional, efectuată între un Finanţator/Locator non-rezident şi un Utilizator rezident. 
Operațiunile de leasing care sunt efectuate între doi rezidenți se numesc leasing intern. 
Odată cu ianuarie 2007 când România a devenit membru U.E., leasingul intern se 
extinde la noţiunea de rezident U. E. 


Time-sharing: în cazul acestui tip de leasing, există mai mulți Utilizatori ai contractului 
de leasing. Bunul contractat poate fi folosit simultan de mai mulți Utilizatori pe timpi 
partajaţi (Utilizatorii își împart minutele sau orele de utilizare/funcționare), astfel că rata 
de leasing plătită de fiecare în parte este mult mai redusă decât în cazul obișnuit. 
Această formă de leasing s-a adoptat în practică din considerente economice cum ar fi, 
de exemplu: costul ridicat al unor utilaje, echipamente electronice de calcul, avioane 
moderne de transport, precum şi uzura morală rapidă a acestora. 


Leasing experimental: bunul este închiriat în leasing pentru o perioadă scurtă (câteva 
luni) în mod experimental. Dacă Utilizatorul este mulţumit, el are obligația să cumpere 
bunul respectiv, dacă nu, îl restituie societăţii de leasing. Se folosește în scopul 
promovării vânzărilor de maşini și utilaje. 


Hire/renting: operaţiuni de leasing pe termen foarte scurt (câteva ore sau zile). 
Hire/renting sunt considerate forme „intermediare” de leasing. Prin „hire” se înțelege 
închirierea pe termen scurt a unor mijloace de transport, utilaje și aparate, inclusiv 
asigurarea service-ului. „Rentingul” reprezintă o operaţiune de închiriere de scurtă 
durată, dar mai lungă totuși decât operaţiunea „hire”. Şi în acest caz se asigură aproape 
fără excepţie garanția funcționării utilajelor, iar proprietarul îşi asumă obligaţia 
întreţinerii şi reparațiilor. 


Master leasingul sau leasingul de containere - o varietate de leasing operaţional, 
utilizat adesea de expeditorii de mărfuri și de cărăuși pentru care este mai avantajoasă 


63 


închirierea de containere decât achiziționarea lor (pentru că aceasta ar implica 
cheltuieli suplimentare cu exploatarea, întreținerea, repararea lor sau pregătirea unui 
personal calificat). De aceea, firme specializate în ținerea parcului de containere 
realizează toate aceste servicii. 


Această modalitate de leasing se prezintă sub două forme: 
e term leasing, ceea ce reprezintă o închiriere pe termen dat; 


e trip leasing sau închirierea cu voiajul în care intră în calcul poziţia 
containerelor pe trasee și regimul exploatării lor. 


> Leasingul de personal s-a dovedit a fi o formă foarte eficientă pentru satisfacerea 
nevoilor temporale de personal ale societăților mici şi mijlocii pentru durate mai scurte 
sau mai lungi. Această formă de leasing constă în închirierea de personal specializat, de la 
agenți de vânzări până la directori, pe perioade de la câteva zile până la câteva luni. 


Ce este o societate de leasing? 


O societate de leasing este un profesionist, organizat sub forma unei societăți, având 
personalitate juridică, care are înscris în obiectul de activitate desfășurarea operaţiunilor de 
leasing financiar sau operaţional. 


Funcționarea și activitatea societăţilor de leasing din România este reglementată diferit, după 
cum acestea oferă servicii de leasing financiar sau operațional. 


Modul de constituire şi funcţionare a societăţilor de leasing financiar este reglementat atât 
prin Legea 31/1990 privind societățile, cu modificările și completările ulterioare, cât şi prin 
Legea 93/2009 privind instituţiile financiare nebancare, cu modificările şi completările 
ulterioare şi Regulamentul Băncii Naţionale a României nr. 20/2009 privind instituţiile 
financiare nebancare, cu modificările şi completările ulterioare. 


Societăţile de Leasing Financiar sunt: 
e organizate întotdeauna ca societăți pe acțiuni; 


e înregistrate în Registrul Comerţului, având menţionat în obiectul de activitate 
desfășurarea acestui tip de leasing; 


e autorizate de Banca Naţională a României pentru a desfăşura operațiuni de leasing 
financiar. 


Ele se înscriu în categoria mai largă a Instituţiilor Financiare Nebancare (IFN) — care sunt 
entităţi care desfăşoară activități de creditare cu titlu profesional; de aceea, ele sunt 
autorizate, reglementate și supravegheate de Banca Naţională a României. 


Potrivit Legii nr. 93/2009 privind instituţiile financiare nebancare, cu modificările şi completările 
ulterioare, toate IFN-urile — inclusiv societățile de leasing financiar — au obligaţia: 


e dea desemna conducători cu o bună reputaţie și experiență adecvate pentru exercitarea 
responsabilităților încredințate, selecționați conform criteriilor stabilite de Banca 
Naţională a României; 

e deaaveaunnivel minim al capitalului social la constituire; 


e dea avea norme interne de creditare elaborate în conformitate cu regulile unei practici 
prudente şi sănătoase, avizate de Banca Naţională a României, precum şi 


e dea organiza şi conduce contabilitatea în acord cu dispoziţiile legale specifice şi cu 
normele Băncii Naţionale a României emise în acest sens. 


Toate societățile de leasing financiar sunt înregistrate încă de la constituire în Registrul 
General al IFN-urilor, ținut și actualizat permanent de Banca Naţională a României. 


Societăţile de leasing financiar care depășesc în activitatea lor nivelurile minimale fixate 
pentru câţiva indicatori financiari specifici reglementați de Banca Naţională a României (cifra 
de afaceri, volumul creditelor, gradul de îndatorare, totalul activelor, capitalurile proprii 
etc.) sunt înregistrate într-un al doilea registru gestionat de autoritatea de reglementare și 
supraveghere, numit Registrul Special al IFN-urilor. 


În plus faţă de obligaţiile legale impuse tuturor IFN-urilor, societățile de leasing financiar 
înscrise în Registrul Special au obligaţia de a respecta în activitatea lor cerințele prudenţiale şi 
de supraveghere a riscului suplimentar, impuse de autoritatea de reglementare și supraveghere 
(Banca Naţională a României). 


Societăţile de Leasing Operaţional 


Constituirea şi funcționarea societăților de leasing operațional este reglementată în principal 
de Legea 31/1990 privind societățile, cu modificările şi completările ulterioare. 


Activitatea acestora nu este reglementată şi nici supravegheată de Banca Naţională a 
României pentru că leasingul operațional este considerat o varietate a contractului de 
închiriere şi nu o metodă de finanţare. 


Societăţile de leasing operaţional au obligaţia legală: 


e dea se constitui sub forma unor societăți (societăţi pe acţiuni, societăți cu răspundere 
limitată etc.), 


e dea se înregistra în Registrul Comerţului şi 
e deaavea în obiectul de activitate desfășurarea acestui tip de leasing. 
O operaţiune de leasing financiar are drept scop final achiziţia bunului finanțat. 


Leasingul financiar este o operaţiune economică tripartită în care Societatea de leasing are 
rolul de Finanţator, asigurând fondurile necesare Utilizatorului interesat de achiziția bunului 
de la Furnizor. 


Utilizatorul este Cumpărătorul bunului care, la finele contractului, după plata integrală a ratelor 
de leasing şi a costurilor accesorii rezultate în baza contractului de leasing, precum şi după plata 
valorii reziduale a bunului poate considera practic proprietatea asupra bunului ca fiind asumată. 


Vânzătorul bunului este Furnizorul - care rămâne răspunzător faţă de Utilizator pentru 
furnizarea/livrarea bunului la termen, în conformitate cu specificaţiile acestuia, precum și 
pentru garanţia bunului. 

În cazul leasingului financiar, Utilizatorul alege atât Bunul. cât şi Furnizorul de la care 
doreşte să achiziționeze bunul. 


Operațiunea de leasing financiar poate fi înfăptuită fie în baza unui singur contract tripartit, fie 
în baza a două contracte, după cum urmează: 


un contract de leasing financiar încheiat între Finanţator/Locator şi Utilizator şi 
un contract de vânzare încheiat între Locator/Finanţator şi Furnizor. 


Astfel, după modul în care se încheie operațiunea de leasing, leasingul Financiar poate fi: 


> Leasing direct: contractul de leasing se încheie direct între Utilizator şi Furnizorul 


bunului. 


> Leasing indirect: presupune existenţa societății de leasing care intermediază relația 


Furnizor-Utilizator. Aceste două părți nu vor mai fi practic în legătură. Societatea de 
leasing va încheia două contracte: unul de vânzare-cumpărare cu Furnizorul bunului şi 


unul de leasing cu Utilizatorul. 


Exemplu 


Un potenţial client are nevoie să achiziționeze o autoutilitară pentru transport marfă, 
dar nu are disponibilităţile bănești necesare. În această situaţie, clientul identifică 
autoutilitara pe care urmăreşte să o achiziționeze bazându-şi alegerea pe criteriile de 
funcţionalitate de care are nevoie în desfăşurarea activităţii sale, identifică 
Furnizorul şi apoi se adresează unei societăți de leasing cu o cerere de finanţare. 


Societatea de leasing contactată verifică bonitatea solicitantului pe baza unor criterii 
proprii de evaluare şi risc, analizează Furnizorul, precum şi tipul de bun ce urmează 
a fi finanţat şi, dacă toate condiţiile necesare sunt îndeplinite, aprobă cererea de 
finanţare înaintată de solicitant. 


Următorul pas după aprobare este semnarea contractului de leasing financiar între 
societatea de leasing și Utilizator. 


Concomitent cu semnarea contractului de leasing cu Utilizatorul, societatea de 
leasing încheie contractul de vânzare cu Furnizorul, cu privire la bunul finanțat și 
plăteşte factura fiscală de vânzare către Furnizor, dobândind astfel proprietatea 
bunului finanţat. 


În baza contractului de leasing semnat, a contractului de vânzare şi a achitării 
prețului de achiziţie făcute de societatea de leasing, Furnizorul livrează bunul către 
Utilizator, respectiv transmite acestuia din urmă posesia și folosinţa bunului, în 
prezenţa și cu acordul Finanțatorului (societatea de leasing) în calitate de nou 
proprietar al bunului. 

Companie de 
leasing 


Piaţa de capital 


Vânzător 


Schema 5: Mecanismul finanțării prin leasing. 


Descrierea operaţiunilor: (1) — Beneficiarul contractează o companie de leasing în vederea 
finanțării achiziţiei unui bun de folosință îndelungată (autovehicul, echipamente, clădiri 
etc.); (2) — Compania de leasing contractează vânzătorul bunului vizat de beneficiar; (3) — 
Vânzătorul remite bunul beneficiarului în baza contractului de vânzare-cumpărare semnat 
cu compania de leasing; (4) — Compania de leasing se finanţează de pe piaţa de capital 
(locală / internaţională) sau de la băncile partenere; (5) — Bunul este plătit la vedere de către 
compania de leasing; (6) — Beneficiarul plăteşte taxa de leasing periodic conform 
contractului (similar unei chirii); (7) — Compania de leasing rambursează finanţarea 
contractată în nume propriu. 


Pe toată durata contractului de leasing financiar, dreptul de dispoziţie juridică asupra bunului 
(un atribut al proprietăţii) rămâne societăţii de leasing financiar. Aceasta înseamnă că doar 
societatea de leasing poate dispune vânzarea sau grevarea de sarcini a bunului (ipoteci, gajuri 
etc.). 


Deţinerea de către societatea de leasing financiar a acestui drept reprezintă în fapt o garanţie 
intrinsecă constituită în favoarea sa de Utilizator pentru a asigura plata ratelor de leasing 
conform contractului semnat. În cazul leasingului financiar, ratele de leasing se numesc și 
redevenţe. 


Utilizatorul deţine pe durata contractului de leasing celelalte două atribute ale dreptului de 
proprietate: posesia și folosinţa bunului finanțat şi chiar mai mult de atât. 


Astfel, Utilizatorul se bucură de toate beneficiile posesiei și folosinţei bunului, dar își asumă 
toate obligaţiile corelative ce derivă din aceasta (de exemplu, are obligația plății taxelor 
legate de folosinţa bunului, amenzilor, prejudiciilor cauzate terţilor etc.). 


67 


În plus, Utilizatorul este mai mult decât un simplu chiriaş al bunului (cum este în cazul 
leasingului operațional). El „împrumută” de la Proprietar şi unele dintre riscurile și 
beneficiile proprietății chiar de la momentul la care contractul de leasing produce efecte. De 
regulă, acest moment este același cu momentul preluării posesiei bunului finanțat de la 


Furnizor. 


În cazul leasingului financiar „Utilizatorul este considerat proprietar al bunului din 
punct de vedere fiscal”. 


Aceasta înseamnă că evidențierea contabilă a bunului, precum și înregistrarea fiscală a 
acestuia (plata impozitelor datorate pentru bun etc.) sunt în responsabilitatea Utilizatorului pe 
întreaga durată de leasing, de la momentul preluării posesiei bunului de la Furnizor. 


Valoarea de achiziţie a bunului la finalul contractului de leasing financiar este reprezentată 
de valoarea reziduală a acestuia. 


Transferul dreptului de proprietate poate fi condiţionat de achitarea unor costuri ce derivă 
dintr-un astfel de transfer (costuri logistice, taxe şi onorarii notariale în cazul imobilelor etc.). 


După tipul finanțării, contractul de leasing financiar poate fi: 


> Leasing BRUT: ratele de leasing acoperă prețul integral al bunului finanțat, 
cheltuielile de întreţinere, service şi reparaţii. 


> Leasing NET: ratele de leasing acoperă numai prețul bunului contractat. 


Spre deosebire de leasingul financiar, Leasingul Operaţional presupune, în adevăratul sens 
al cuvântului, folosirea bunului finanțat pe o perioadă limitată de timp, fără asumarea unor 
riscuri şi beneficii aferente proprietăţii, în general, pentru rezolvarea punctuală a unor 
activități specifice. 


Din aceste motive, contractul de leasing operaţional este, în PRIMUL RÂND, o 
operaţiune de închiriere a unui bun de folosință îndelungată (utilaj, echipamente, 
autovehicule, clădiri etc.). 


Leasingul operaţional, conform Codului Fiscal, este definit ca fiind: 


„orice contract de leasing încheiat între locator şi locatar, care transferă locatarului 
riscurile şi beneficiile dreptului de proprietate, mai puţin riscul de valorificare a bunului la 
valoarea reziduală, şi care nu îndeplineşte niciuna dintre condiţiile prevăzute la pct. 7 lit. b)- 
e) (pentru leasingul financiar); riscul de valorificare a bunului la valoarea reziduală există 
atunci când opţiunea de cumpărare nu este exercitată la începutul contractului sau când 
contractul de leasing prevede expres restituirea bunului la momentul expirării 
contractului ”. 

În cazul leasingului operațional sumele lunare datorate de Utilizator pe parcursul duratei de 
leasing pentru folosința bunului reprezintă chirie. La sfârşitul perioadei contractuale, bunul 
este returnat către firma de leasing, care are riscul valorificării acestuia. 


Pe parcursul duratei leasingului operaţional, amortizarea şi înregistrarea fiscală a bunului rămân în 
responsabilitatea Locatorului. Potrivit Standardelor Internaţionale de Raportare Financiară 
(IFRS 16), amortizarea bunului va fi transferată Utilizatorului începând cu anul 2019. 


La finalul perioadei de leasing, societatea de leasing este liberă să înstrăineze bunul către 
orice terț interesat. 


Singurul contract care se încheie între părți (societatea de leasing şi Utilizator) este contractul 
de leasing operaţional. 


Leasingul operațional este folosit cu precădere de către firmele deținătoare de parcuri auto, cu 
scopul de a-şi eficientiza administrarea flotei, prin scăderea costurilor și eliminarea riscului de 
variaţie a acestora. 


Cu toate acestea, în ultimii ani leasingul operațional a devenit o soluţie din ce în ce mai 
accesată şi de companii cu 1-2 vehicule în folosință. 


Caracteristici ale leasingului operaţional: 


e În mod uzual, sunt incluse în rata lunară, pe lângă finanţare, şi servicii asociate 
utilizării autovehiculelor, cum ar fi: consultanța în alegerea mărcii și modelului, 
achiziţia şi livrarea autovehiculelor, întreţinere şi reparaţii, asigurare, anvelope, 
autovehicul de înlocuire pe perioada imobilizării în service şi asistență non-stop pentru 
utilizatori etc.; 


e Amortizarea, taxele şi impozitele sunt în sarcina companiei de leasing; 


e Riscul valorificării bunului la final de contract revine companiei de leasing. 

Servicii accesorii operațiunii de leasing - asigurarea bunurilor 


Potrivit legii, bunurile care fac obiectul contractelor de leasing financiar sau operaţional 
trebuie să fie asigurate printr-o societate de asigurare autorizată. 


Toate bunurile care fac obiectul contractelor de leasing, indiferent de natura lor (cu excepția 
bunurilor care prin natura lor nu pot fi asigurate, de exemplu terenuri), vor fi asigurate 
printr-o poliţă de asigurare de bunuri care acoperă riscurile de daună și furt. 


În cazul leasingului, Finanţatorul va fi interesat să aibă sub control încheierea şi menţinerea în 
vigoare a asigurării bunului pentru întreaga perioadă de leasing (având în vedere că bunul este 
proprietatea acestuia, fiind principala garanție a Finanțatorului, de cele mai multe ori). 


În plus, pentru anumite bunuri, este necesară încheierea unor poliţe de răspundere civilă 
care acoperă riscurile de daună produse unor terțe persoane prin folosirea bunurilor. Unele 
dintre aceste asigurări sunt reglementate cu caracter obligatoriu de legislaţie (de ex. RCA, 
în cazul vehiculelor sau PAD, în cazul imobilelor). 


În funcţie de politicile Finanţatorului și în funcţie de rezultatul negocierii părților, asigurarea 
bunului va fi contractată fie de către Finanţator, fie de către Utilizator. În cele mai multe 
cazuri, indiferent de contractantul asigurării, Finanţatorul va considera critică posibilitatea sa 
de a controla şi verifica existenţa unei astfel de poliţe de asigurare. 


În cazul leasingului operaţional, obligaţia de asigurare a bunului aparţine societăţii de leasing, 
dacă părţile nu au convenit altfel. 

| Avantajele leasingului | 


În ansamblu, leasingul se dovedeşte o formă modernă de finanţare şi de circulaţie a mărfurilor, 
cu perspective însemnate de extindere în afacerile economice interne şi internaţionale. 


Leasingul are o serie de avantaje, atât pentru utilizatorii persoane juridice, cât şi pentru 
persoanele fizice. 


Cele mai importante avantaje oferite de leasing utilizatorilor sunt: 


4 


y 


Asigură posibilitatea utilizatorilor de a se adapta la timp schimbărilor tehnologice 
rapide care impun înlocuirea bunurilor, echipamentelor (uzura morală, etc.); 


Permite un bun management al cash-flow-ului și duce la economie de capital de lucru; 
de asemenea, o finanțare în leasing asigură posibilitatea dimensionării şi programării 
plăţilor în raport cu bugetul de venituri şi cheltuieli al utilizatorilor; 


Leasingul financiar oferă şi avantaje fiscale utilizatorilor: bunurile se înregistrează ca 
mijloace fixe în contabilitatea utilizatorului, acesta deducând cheltuielile cu amortizarea 
lui, iar din rata de leasing sunt deductibile cheltuielile cu dobânda. 


Leasingul reprezintă o sursă alternativă de finanţare față de creditul bancar, accesibilă 
şi utilizatorilor persoane juridice aflate în dezvoltare. De multe ori, societățile de leasing 
sunt mai deschise în a evalua proiectul şi bonitatea utilizatorului şi în a-şi asuma în acelaşi 
timp riscul de finanţare; 


De asemenea, perioada de analiză şi acordare a leasingului este mai scurtă decât în 
cazul finanțărilor bancare, datorită gradului ridicat de specializare al personalului 
companiilor de leasing; 


De regulă, societatea de leasing nu mai cere alte garanții utilizatorilor în afară de bunul 
finanţat în leasing; 


În cazul leasingului, utilizatorul are posibilitatea alegerii furnizorului şi bunului de 
finanţat; utilizatorul are, de asemenea, acţiune directă împotriva furnizorului în privința 
condiţiilor de livrare şi a garanţiei oferite bunului finanțat; 


Utilizatorul de leasing poate intra imediat în posesia, respectiv exploatarea bunului - 
oferta de leasing incluzând pe lângă preţul de achiziţie al bunului şi celelalte taxe 
(asigurare, taxă de înmatriculare, taxe de transport, instalare etc.); 


Durata contractului de leasing poate fi de minimum 1 an şi până la 5 ani pentru 
achiziționarea de vehicule sau până la 15 sau 20 de ani pentru imobile; 


La sfârşitul perioadei de leasing, utilizatorul poate opta pentru una dintre următoarele 
variante: cumpărarea produsului, continuarea contractului de leasing, renunţarea la 
contract şi înapoierea bunului; 


Costurile de achiziţie a bunurilor pot fi mai reduse pentru utilizator pentru că societatea de 
leasing are posibilitatea să cumpere bunuri în condiţii mai avantajoase dacă se 

specializează pe anumite bunuri și/sau colaborează cu un anumit furnizor (discount pentru 
volum); 


v Canalele de distribuţie pentru produsele de leasing sunt mai numeroase. Astfel, pot 
distribui produse de leasing atât băncile, cât şi instituţiile financiare nebancare, brokerii de 
credite sau dealerii auto, precum şi alţi furnizori de bunuri; 


y De regulă, societatea de leasing oferă Utilizatorilor un pachet integrat de servicii 
financiare care include, pe lângă finanţarea propriu-zisă, consultanță în achiziţii şi 
asigurarea bunului și/sau alte servicii de consultanță; 


V Este o variantă de finanțare flexibilă şi adaptată unor nevoi diverse; 


V Este o formă de finanţare nebancară destinată unor clienţi care nu îndeplinesc în totalitate 
cerințele de finanţare stricte ale unei bănci; 


V Este un instrument eficient de promovare a vânzărilor pentru bunurile de folosință 
îndelungată. 


În cazul leasingului operaţional: 


V Ratele sunt direct proporţionale cu folosinţa maşinii (durata şi număr kilometri/an), astfel încât 
clientul plăteşte exact cât consumă şi își poate concentra capitalul pe activitatea de bază; 


y Costuri fixe cu administrarea flotei şi uşor de bugetat; 
v Deductibilitatea fiscală a ratei lunare; 


Y Controlul şi diminuarea costurilor cu flota, prin aplicarea măsurilor de optimizare oferite 
de compania de leasing; 


v Indicatori financiari îmbunătăţiţi (Gradul de îndatorare, Rentabilitatea activelor). 


Ce trebuie să ştii când doreşti o finanţare în leasing? 


Daca ești persoană fizică, persoană fizică autorizată sau persoană juridică: 


e  Identifică bunul pe care dorești să îl achiziționezi şi informează-te cu privire la 
specificaţiile lui tehnice. Acest bun trebuie să corespundă necesităților tale! 

e Dacă ești persoană fizică - analizează-ţi situația financiară şi vezi dacă îţi poți permite 
să susţii ratele de leasing lunare! 


e Dacă eşti persoană fizică autorizată sau persoană juridică - contractează un bun în 
leasing doar dacă ştii că achiziţia bunului te ajută în dezvoltarea afacerii tale! 


e În funcţie de necesităţile afacerii tale, stabileşte ce tip de leasing dorești: operaţional 
sau financiar. 


e  Verifică dacă achiziţia bunului la finalul contractului de leasing va fi profitabilă 
pentru afacerea ta! Dacă răspunsul e afirmativ, optează pentru un produs de leasing 
financiar. 


e  Verifică identitatea și reputația Furnizorului! Este de preferat să alegi un Furnizor care 
lucrează în mod frecvent cu societățile de leasing, cunoscut ca având o bună reputație! 

e Cere societăţii de leasing să îţi prezinte un calcul estimativ al costurilor de finanţare și 
verifică dacă, potrivit veniturilor tale, poți achita aceste costuri! 


e Cere societății de leasing să îţi prezinte soluţiile de asigurare pentru bun! 


e Citeşte contractul de leasing! Dacă nu înţelegi clauzele lui, cere ajutorul societăţii de 
leasing! 
e  Verifică bunul la livrare! Bunul trebuie să corespundă întru totul cerințelor tale! 


e Înregistrează în contabilitate bunul (dacă eşti persoană juridică sau persoană fizică 
autorizată)! 


e Înregistrează-te fiscal ca „proprietar fiscal” al bunului şi plătește la timp toate taxele în 
legătură cu bunul; altfel, sumele datorate vor acumula penalități! 


e  Plăteşte conform scadenţelor ratele de leasing; ai grijă să nu acumulezi penalităţi! 


e Dacă ai un vehicul, asigură-te că ai plătit RCA-ul către societatea de leasing sau de 
asigurare, că ai ITP valabil, rovigneta sau orice alte taxe plătite pentru a circula cu 
vehiculul! 


e Nu aduce modificări bunului decât cu acordul societăţii de leasing! 


e Pentru orice neclarități în legătură cu operaţiunea de leasing contractată, ia legătura cu 
societatea de leasing! 


e Dacă ești în imposibilitatea plăţii ratelor de leasing, conform scadenţelor agreate, 
comunică aceasta societății de leasing! 


e Dacă vrei să transferi contractul de leasing pe parcursul duratei lui, informează în 
prealabil societatea de leasing cu privire la aceasta. Nu poţi transfera contractul fără 
acordul scris al societăţii de leasing! 


e Dacă vrei să plăteşti anticipat contractul de leasing, verifică toate costurile aferente 
plății anticipate! 


Pasul 0. Ai nevoie de achiziţia unui bun în leasing financiar? 


Pentru a răspunde la această întrebare, este important să analizezi dacă achiziţia bunului îţi 
aduce un beneficiu, în prezent și în viitor, ţie sau afacerii tale și, respectiv, dacă situația 
actuală a propriilor venituri, precum și încasările viitoare, certe sau potenţiale îți permit plata 
ratelor de leasing pe întreaga durată contractuală agreată. 


Dacă eşti persoană fizică şi vrei să achiziţionezi un bun în leasing (vehicul, imobil etc.), ai 
avantajul că poţi folosi bunul în orice condiţii pe întreaga durată a contractului de leasing. 


Dacă ai achiziţionat un vehicul în leasing, poţi călători cu el în străinătate numai cu acordul 
prealabil al societăţii de leasing. 


Dacă ai achiziţionat un imobil, îl poţi folosi conform destinaţiei stabilite prin contractul de 
leasing şi îi poți aduce orice îmbunătăţiri doreşti, dar numai cu acordul societăţii de leasing. 


Totuşi, este important să ştii că societatea de leasing va fi proprietar al bunului pe durata 
contractului de leasing, înregistrat ca atare în certificatul de înregistrare al vehiculului (talon) sau 
în Cartea Funciară a imobilului. Din punct de vedere fiscal, obligaţia plății impozitelor şi taxelor 

pentru bun pe durata de leasing îţi va aparține, tu fiind considerat „proprietar fiscal” asupra 
acestuia. 


Dacă eşti persoană fizică autorizată sau persoană juridică, verifică dacă bunul pe care vrei 
să îl achiziţionezi te ajută în dezvoltarea afacerii tale pe termen scurt, mediu sau lung (în 
funcție de durata de utilizare a bunului și durata estimată a contractului de leasing). 


Leasingul financiar îţi permite să dobândeșşti acest bun fără să imobilizezi toate resursele 
financiare actuale pentru achiziţie; astfel poţi genera fluxuri de numerar din activitățile de 
business prin utilizarea bunului/bunurilor achiziționate în leasing. 


Leasingul financiar ți se potriveşte dacă eşti persoană fizică autorizată sau o companie mică 
sau mijlocie (IMM) aflată în dezvoltare; companiile de leasing sunt mai dornice decât băncile 
să te ajute să te finanţeze dacă dovedeşti că ai un plan de afaceri fezabil. 


Din punct de vedere contabil şi fiscal, utilizatorul este considerat „proprietar” al bunului pe 
toată durata de leasing, fapt ce îi va permite să amortizeze în contabilitate investiţia în cazul 
companiilor. 


Indiferent că eşti persoană fizică, persoană fizică autorizată sau juridică, ia în considerare că 
leasingul financiar se încheie pe o perioadă mai scurtă decât un contract de credit clasic şi atunci 
rata de leasing poate fi mai mare (pentru că rambursarea sumei finanțate este distribuită în mai 
puține rate). În plus, dacă ai deja niște economii și poți suporta un avans mai mare, suma 
finanțată va fi mai mică și atunci şi costurile totale de finanţare vor fi mai reduse. 


O perioadă mai scurtă de finanţare şi/sau o sumă finanțată mai mică implică costuri totale mai 
reduse cu dobânda aferentă contractului de leasing! 


De asemenea, consideră că achiziţia unui bun în leasing este în esență o finanțare; obligația de 
rambursare a ratelor de leasing rămâne chiar dacă bunul nu mai poate fi folosit. 


Pasul 1. Ce produs de leasing financiar ţi se potriveşte? 


Produsul de leasing financiar îl alegi în funcţie de: 
1. Tipul bunului finanţat: vehicul, echipament, imobil etc. 
2. Necesitatea achiziției acestui tip de bun pentru tine/afacerea ta. 
3. Costul finanțării; 
4. Alte servicii accesorii finanţării pe care societatea de leasing ți le-ar putea oferi. 


Dacă dorești să achiziționezi un vehicul, va trebui să decizi dacă te orientezi spre unul vechi 
(second-hand) sau spre unul nou. Dacă doreşti un vehicul nou și ai deja unul vechi pe care 
vrei să îl vinzi, poţi alege un produs de lease back. Societatea de leasing îți poate cumpăra 
vehiculul vechi pe care îl ai, oferindu-ți totodată o finanţare pentru achiziția unuia nou. 


Dacă doreşti să achiziționezi un autovehicul sau o autoutilitară veche (second hand) din parcul 
unei societăți de leasing, societatea ți-ar putea oferi și următoarele servicii suplimentare, 
incluse în prețul de achiziţie: 


1. Revizie: schimb ulei + schimb filtru ulei; 
2. Verificare mecanică: articulaţii, eșapament, punți, plăcuţe și discuri frână; 
3. Diagnoză computerizată. 

În afară de autoturisme, societatea de leasing ar putea finanța achiziţia de: vehicule 
comerciale grele, remorci, semiremorci, autotractoare, autospeciale, autocare, autobuze. 


Unele societăți de leasing pot finanța achiziţia de: avioane de pasageri, aeronave de marfă, 
avioane ultrauşoare, avioane speciale (utilizate pentru misiuni ştiinţifice), elicoptere sau 
ambarcaţiuni (yacht-uri de lux cu motor, ambarcaţiuni sportive, ambarcaţiuni cu vele, 
ambarcaţiuni pentru agrement etc.). 


Dacă ai nevoie de un echipament în leasing, societatea de leasing poate finanța: echipamente 
de producţie, echipamente pentru construcții, pentru domeniul IT&C, pentru domeniul medical 
şi agricol. Pot fi astfel finanţate: maşini de prelucrare sticlă şi piatră, maşini de prelucrare metal, 
plastic, lemn, maşini de tipărit, maşini de împachetat, linii de îmbuteliat, buldozere, 
compactoare, vibrocompactoare, excavatoare, buldoexcavatoare, tractoare, autobetoniere, 
mixere beton, pompe beton, concasoare, încărcător frontal, freze şi staţie asfalt etc. 


În domeniul imobiliar, finanțările unei societăţi de leasing se adresează achiziţiei/construirii 
(pe terenul proprietatea Utilizatorului) de: clădiri de birouri, centre logistice, fabrici şi hale 
industriale, centre comerciale sau alte spaţii comerciale, clădiri publice etc. 


Pe lângă finanţarea propriu zisă, clienții pot beneficia şi de serviciile de consultanță acordate 
de societăţile de leasing, precum: 


- consultanță juridică şi fiscală cu privire la tranzacţiile de leasing; 

- consultanță tehnică cu privire la achiziționarea şi edificarea imobilelor; 
- coordonarea şi monitorizarea contractelor necesare realizării investiţiei; 
- monitorizarea facturilor legate de activitatea de construire; 


- controlul şi urmărirea desfăşurării activităţii de construcţie. 


Pasul 2. Care este rata de leasing lunară pe care o poți suporta? Poţi plăti Valoarea 
Reziduală la finalul perioadei de leasing? 


După ce ai ales bunul și tipul de produs de leasing financiar care ti se potrivește, este bine să 
verifici care este rata de leasing lunară pentru produsul ales şi dacă o poţi achita. 


Dacă eşti persoană fizică, poţi determina costul total al finanțării pe baza DAE (Dobânda 
Anuală Efectivă). 


e Dobânda Anuală Efectivă reprezintă costul total al finanțării la Consumator calculat 
la momentul acordării finanţării, fiind exprimată ca procent în cadrul Contractului de 
Leasing Financiar. DAE include toate costurile suportate de consumator în cazul 
contractării unei facilităţi de leasing, respectiv: dobânda, comisioanele etc. 


e Rata de leasing lunară (redevenţa) include finanţarea eșalonată pe durata leasingului 
plus dobânda curentă aplicabilă, conform ratei de dobândă agreate prin contract. 

Dacă ai ales ca Valoarea Reziduală a bunului (reprezentând, de regulă, 20% din preţul de 
achiziţie) să o plăteşti la finalul contractului de leasing, verifică dacă, potrivit planului tău de 
afaceri şi estimărilor tale, acest lucru va fi posibil. 


Citeşte contractul de leasing pentru a afla și care sunt variantele alternative pe care societatea 
de leasing ți le-ar putea oferi în cazul în care nu vrei sau nu vei putea achita Valoarea 
Reziduală a bunului la finalul perioadei de leasing. 


De cele mai multe ori, societatea de leasing ţi-ar putea oferi posibilitatea de a include în rata 
de leasing plata valorii reziduale; în acest caz, efortul financiar pentru plata Valorii reziduale 
nu va mai fi concentrat într-o singură lună, ci va fi eșalonat pe întreaga durată de leasing. 


De asemenea, societatea de leasing ţi-ar putea oferi posibilitatea prelungirii plății Valorii 
Reziduale pe o perioadă adițională ce poate varia de la 3 luni la 12 luni sau posibilitatea 
restructurării finanţării oferite (fie prin reeșalonare, fie prin rescadențare, fie prin stabilirea 
unei perioade de grație). 


Întotdeauna când evaluezi posibilitatea rambursării lunare a ratelor de leasing, ia în 
considerare următoarele: 


a) În plus faţă de sumele datorate cu titlul de rate de leasing poți plăti lunar, eşalonat, şi 
Valoarea Reziduală. 


b) Ratelor de leasing, inclusiv ratelor de Valoare Reziduală precum şi dobânzii, li se 
aplică Taxa pe Valoarea Adăugată (TVA). 


c) Dacă finanţarea este în altă moneda decât RON, cursul de schimb valutar pentru plata 
ratelor de leasing şi a ratelor de Valoare Reziduală este un curs comercial, de regulă 
agreat de societatea de leasing cu Utilizatorul. 


d) Alături de ratele de leasing şi/sau ratele de valoare reziduală, poţi plăti lunar sau 
trimestrial alte comisioane specifice stabilite de societatea de leasing și/sau ratele de 
asigurare pentru bunul finanţat. 


Prin urmare, analizează suma lunară datorată luând în considerare toate aceste costuri. 


Pasul 3. Cum decizi ce produs este mai avantajos? 


Este avantajos produsul care răspunde cel mai bine nevoilor tale/ale afacerii tale. 

Alege produsul de leasing cel mai bun luând în considerare: 
e 'Timpul în care primeşti un răspuns de principiu şi/sau final la cererea de finanţare; 
e Costurile asociate finanțării oferite de societatea de leasing; 


e Alte avantaje asociate finanţării oferite de societatea de leasing (de exemplu, o poliţă 
de asigurare a bunului la un preț negociat, consultanță etc.) 


e Comunicarea rapidă şi eficientă cu reprezentații societății de leasing. 

Pasul 4. Ce documente ar trebui să prezinţi societăţii de leasing? 


În prezent, în cazul în care o persoană juridică doreşte achiziția unui vehicul în leasing, 
societatea de leasing i-ar putea solicita următoarele documente: 


Acte generale 


cererea de finanțare semnată şi fişa sintetică cuprinzând informaţii despre persoana 
juridică; 


e factura proformă emisă de Furnizor/înştiinţare preţ/precontract de vânzare-cumpărare; 

e specificaţie tehnică în care să se menţioneze caracteristicile tehnice ale bunului 
finanţat, lista dotărilor standard şi opţionale, precum şi prețul acestora; 

e acord de consultare a bazei de date a Centralei Riscurilor Bancare — original; 

e declaraţie privind identitatea beneficiarului real al fondurilor. 

Acte juridice 

e certificatul de înregistrare la Registrul Comerţului, actele constitutive şi actele 
adiţionale la actele constitutive (dacă este cazul); 

e hotărârea organelor statutare (A.G.A., C.A. etc.) din care să rezulte acordul 
acţionarilor/asociaţilor privind achiziționarea bunului în leasing, precum şi 
împuternicirea persoanelor ce reprezintă firma în negocierea şi semnarea contractului 
de leasing; 

e actul de identitate al persoanei care semnează contractul de leasing; 

e specimen de semnătură vizat de bancă — conformat cu originalul de bancă. 


Acte contabile 


ultimele două bilanţuri anuale disponibile vizate de Administraţia Financiară însoţite 
de balanţele şi anexele aferente. În situaţia în care societatea nu are disponibile 2 
situaţii financiare anuale, s-ar putea solicita un garant care să îndeplinească această 
condiţie; 


ultima balanţă de verificare disponibilă (cu rulaje lunare în vederea cuantificării 
obligaţiilor de plată la bugetul de stat), semnată şi ştampilată; 


certificat de atestare fiscală sau copie după ordinele de plată care atestă plata la zi a 
obligaţiilor către bugetul general consolidat. 


Pentru o persoană fizică care solicită o finanţare în leasing, documentele minimale ce ar 
putea fi solicitate: 


Cerere de leasing (formular tip); 


Declaraţie beneficiar real; 

e Documente necesare pentru soţ, soţie, codebitori (aceleaşi ca şi pentru solicitantul 


leasingului); 
e  Adeverinţă de salariat pe ultimele 3 luni; 
e Copie după actul de identitate (buletin, carte de identitate); 


e Declaraţie pe proprie răspundere cu privire la contractele de credite, leasing, rate etc., 
aflate în desfăşurare; 


Copie după actul de căsătorie; 


e Copii înscrisuri doveditoare pentru alte surse de venit (ex. contracte de chirie etc.) 


Pentru o persoană fizică autorizată, documentele specifice care ar mai putea fi solicitate sunt: 


e  Autorizaţie pentru desfăşurarea de către persoane fizice a unor activităţi în mod 
independent; 


e Certificat de înregistrare la Registrul Comerţului (CUT); 
e Certificat constatator eliberat de Registrul Comerţului. 


În funcţie de tipul produsului de leasing şi de alte detalii concrete ale finanțării (legate de 
client, bun, furnizor etc.), societatea de leasing poate solicita și alte documente pentru a 
finaliza, analiza și a confirma, după caz, acordarea finanțării. 


Pasul 5. Când primeşti un răspuns și care sunt pașii următori? 


Societăţile de leasing pot transmite un răspuns de principiu şi/sau un răspuns final la 
solicitarea ta de leasing; 
e Răspunsul de principiu (pre-aprobare) îl poți primi imediat sau în maxim câteva ore; 


e Răspunsul final îl vei primi în câteva zile de la momentul în care ai prezentat societății 
de leasing toate documentele necesare pentru finanţare. 


Următorul pas după aprobarea finanțării este semnarea contractului de leasing financiar; la 
semnare vei plăti în contul societăţii de leasing sumele ce ar trebui plătite la debutul unui 
contract de leasing, conform aprobării finanțării (avansul, comisionul de analiză etc.). 


După încasarea acestor sume, societatea de leasing va plăti Furnizorului preţul de achiziție 
pentru bunul ce face obiectul finanțării, fie în baza facturii fiscale emise de Furnizor, fie în 
baza contractului de vânzare- cumpărare încheiat în forma autentică (în cazul unui imobil). 


Următorul pas după plata prețului de achiziție îl reprezintă livrarea bunului de către Finanţator 
direct către Utilizator; la livrare, va fi prezent și un reprezentant al societăţii de leasing. 


e Dacă bunul ce face obiectul finanțării este un vehicul, societatea de leasing 
îndeplineşte toate formalităţile legale pentru înmatriculare. 


e Dacă bunul este un imobil, contractul de leasing financiar poate fi notat în Cartea 
Funciară a imobilului. 

leasing 


1. Elemente obligatorii în contract 


Contractul de leasing trebuie să cuprindă, pe lângă părţile contractante, cel puţin următoarele 
elemente: 


e clauza privind definirea contractului de leasing, ca leasing financiar sau operaţional; 


e denumirea bunului care face obiectul contractului de leasing şi caracteristicile de 
identificare a acestuia; 


e valoarea exactă a sumelor ratelor lunare de leasing şi data exactă de plată a acestora, 
modalităţile de plată a acestor rate de leasing agreate de părțile contractante (transfer 
bancar, plata la ghişeu etc.); 


e perioada de utilizare în sistem de leasing a bunului; 
e clauza privind obligaţia asigurării bunului; 
e valoarea totală a contractului de leasing. 
Contractul de leasing financiar trebuie să cuprindă, pe lângă elementele de mai sus, şi: 
e valoarea de intrare a bunului; 
e valoarea reziduală a bunului convenită de părți, când este cazul; 
e valoarea avansului. 


Părțile contractante pot conveni și alte clauze (clauze privind garanţiile oferite de părți, 
cesiunea contractului, rezilierea contractului, restituirea bunului în caz de reziliere, condiţiile 
de transfer a proprietăţii la finalul duratei de leasing etc.). 


2. Părţile Contractului de Leasing 


Părțile contractului de leasing sunt: 
e  locatorul/finanţatorul — respectiv, societatea de leasing financiar; 


e  locatarul/utilizatorul — respectiv persoana fizică sau persoana juridică care solicită un 
leasing. 
În cazul leasingului financiar, Furnizorul bunului este considerat parte a operaţiunii de 
leasing, deşi nu e parte în contractul de leasing financiar propriu-zis. 


Având în vedere îndeosebi avantajele financiare şi fiscale oferite Utilizatorilor de contractul 
de leasing financiar, leasingul este un produs preferat îndeosebi de Utilizatorii persoane 
juridice, dar flexibilitatea acordării şi costurile reduse de finanțare îl fac tot mai atractiv și 
pentru persoanele fizice. 

Deşi companiile sunt principalii beneficiari ai operațiunilor de leasing, finanţarea persoanelor 
fizice de către societățile de leasing a început să câștige tot mai mult teren în ultimii ani, 
datorită numeroaselor avantaje pe care le oferă acest produs, consumatorii fiind interesaţi în 
special de produsele de leasing financiar care au ca obiect finanţarea achiziţiei unui vehicul 
sau a unui bun imobil. 


3. Obiectul Contractului de Leasing 


Pot face obiectul contractului de leasing: 
- orice bunuri mobile aflate în circuitul civil (în special: vehicule, echipamente,etc.) 


- orice bunuri imobile aflate în circuitul civil, indiferent că sunt imobile prin natura lor 
sau imobile prin destinație; 


- în anumite condiţii prevăzute de lege, drepturile patrimoniale, drepturile de autor 
asupra programelor pentru calculator. 


După tipul bunului ce face obiectul contractului, leasingul poate fi: 
- Mobiliar (echipamente, vehicule etc.) sau 


- Imobiliar (terenuri, case, clădiri industriale, alte bunuri imobile cu destinaţie 
comercială etc.). 


4. Forma Contractului de Leasing 


Contractul de leasing se încheie în scris. 


În cazul contractului de leasing financiar, Utilizatorul devine parte în contractul de leasing 
numai după ce societatea de leasing evaluează bonitatea acestuia, pe baza unor criterii şi 
norme impuse de autoritatea de reglementare și supraveghere în domeniul leasingului 
financiar — Banca Naţională a României sau stabilite de societatea de leasing, în funcție de 
strategia sa de risc. 


Caracterul executoriu al contractului 


Contractele de leasing, precum și garanţiile reale şi personale, constituite în scopul garantării 
obligaţiilor asumate prin contractul de leasing, constituie titluri executorii. 


Cu alte cuvinte, în caz de neplată a sumelor datorate şi/sau de neîndeplinire a altor obligaţii 
asumate de Utilizator conform contractului de leasing, societatea de leasing poate rezilia 
contractul de leasing financiar și poate începe oricând demersurile judiciare (executarea silită, 
evacuare etc.) pentru recuperarea posesiei și folosinţei bunului, precum și pentru plata 
daunelor interese datorate de Utilizator. 


5. Durata Contractului de Leasing 


Durata contractului de leasing financiar se stabileşte de regulă, de comun acord între 
Finanţator şi Utilizator, dar pe o perioadă ce nu poate fi mai mică de un an. 

În cazul încetării contractului de leasing din culpa utilizatorului sau prin dispariţia totală a 
bunului prin furt, daună totală, distrugere totală, definită potrivit legii, survenită înainte de 
împlinirea unui an de la intrarea în vigoare a contractului, acesta nu îşi schimbă natura, iar 
bunul ce face obiectul contractului de leasing este tratat fiscal şi contabil ca bun, obiect al 
unui contract de leasing. 


In orice caz, perioada de leasing (inclusiv orice perioadă pentru care se poate prelungi 
contractul) nu trebuie sa fie mai mare de 80% din durata normală de funcționare maximă. 


În funcţie de obiectul contractului de leasing, durata acestuia poate fi: 
- pentru vehicule — aproximativ până la 5 ani; 
- pentru echipamente — aproximativ până la 7 ani; 


- pentru imobile — aproximativ până la 20 de ani. 


Depinde de fiecare utilizator în parte care variantă îi este mai convenabilă: fie să stabilească o 
rată lunară de leasing mai mică care implică şi cheltuieli totale mai mari cu dobânda, sau o 
rată lunară de leasing mai mare și cheltuieli totale mai scăzute cu dobânda, deoarece costul 
total plătit cu dobânda se majorează pe măsură ce se extinde durata contractului. 


Exemplu 


Un client, persoană fizică dorește să achiziționeze în leasing financiar un autovehicul 
nou, dar nu dispune de întreaga sumă necesară cumpărării autovehiculului respectiv. 


După ce alege autovehiculul care corespunde cel mai bine preferințelor şi nevoilor sale, 
acesta cere o ofertă de finanțare unei companii de leasing în următoarele condiţii: 


autovehiculul ales costă 58.823 lei plus TVA, adică 70.000 lei; 
clientul dispune de un avans de 20%, urmând să achite 11.764,6 lei plus TVA, 
mai exact 14.000 lei; 

e se angajează să plătească o valoare reziduală de 20% din valoarea de achiziţie a 
bunului, respectiv 11.764,6 lei plus TVA, adică 14.000 lei; 

e optează pentru perioadă de leasing de 3 ani (36 luni). 


Compania de leasing financiar îi face următoarea ofertă: 


e Dobânda fixă de 5,99% p.a. la care se aplică alte comisioane şi taxe aferente 
unor servicii oferite clientului de firma de leasing; 

e D.A.E. (dobânda anuală efectivă) de 10,21% care include comisionul de analiză, 
costul lunar de administrare etc.; 

e Rata lunară fixă de 1.173,7 lei plus TVA, adică 1.396,7 lei; 

e Suma totală de rambursat este de 80.626 lei, ceea ce presupune cheltuieli totale 
cu dobânzile și comisioanele de 10.626 lei; 

Exemplu 
Un client, persoană fizică doreşte să achiziţioneze în leasing financiar un autovehicul 
nou, dar nu dispune de întreaga sumă necesară cumpărării autovehiculul respectiv. 


După ce alege autovehiculul care corespunde cel mai bine preferințelor şi nevoilor sale, 
acesta cere o ofertă de finanţare unei companii de leasing în următoarele condiţii: 


e autovehiculul ales costă 58.823 lei plus TVA, adică 70.000 lei; 


e clientul dispune de un avans de 20%, urmând să achite 11.764,6 lei plus TVA, 
mai exact 14.000 lei; 


e se angajează să plătească o valoare reziduală de 15% din valoarea de achiziţie a 
bunului, respectiv 8.823,5 lei plus TVA, adică 10.500 lei; 


e optează pentru perioadă de leasing de 5 ani (60 luni). 
Compania de leasing îi face următoarea ofertă: 


e Dobânda fixă de 5,99% p.a. la care se aplică alte comisioane şi taxe aferente unor 
servicii oferite clientului de firma de leasing; 

e D.A.E. (dobânda anuală efectivă) de 9,52% care include comisionul de analiză, 
costul lunar de administrare etc.; 

e Rata lunară fixă de 826.2 lei plus TVA, adică 983.2 lei; 


e Suma totală de rambursat este de 85.836,8 lei, ceea ce presupune cheltuieli totale 
cu dobânzile şi comisioanele de 15.836,8 lei. 


Concluzie: 


Exemplele anterioare au fost alese pentru a ilustra principalele variante pe care le are un 


EEPE PE 


Dacă are disponibiltăți financiare mai mari, poate alege o perioadă mai redusă de 
finanțare care presupune o rată lunară mai mare, dar şi un cost efectiv cu dobânzile și 


comisioanele mai mic; 


DE EREI 


o perioadă mai lungă, ceea ce presupune cheltuieli totale cu dobânzile şi comisioanele 
mai mari, principalul avantaj constând în faptul că va avea de achitat o rată lunară mai 


mică şi o valoare reziduală mai mică. 


6. Drepturile şi Obligaţiile Părţilor în Contractul de Leasing 


Drepturile Utilizatorului într-un contract de leasing sunt: 


de a primi posesia bunului din partea Finanţatorului; 


de a folosi bunul potrivit necesităților sale; 

de a înregistra bunul în contabilitatea proprie; 


de a avea bunul asigurat pe durata contractului de leasing, conform unor prime de 
asigurare negociate de Finanţator; 


de a acţiona în mod direct Fumizorul cu privire la specificațiile tehnice sau 
caracteristicile constructive ale bunului finanţat; 


de a acţiona în mod direct orice terţ care, prin fapta lui, i-ar putea afecta posesia şi 
folosința bunului. 


de a-şi exercita dreptul de opțiune la finalul contractului de leasing — de a cumpăra bunul 
la valoarea reziduală, de a prelungi contractul sau de a înceta contractul, restituind bunul. 


Obligaţiile Utilizatorului izvorâte din contract sunt: 


de a recepționa bunul la termenul și în condiţiile de livrare agreate cu Furnizorul; 


de a exploata bunul conform instrucțiunilor Furnizorului şi de a instrui personalul său 
cu privire la condițiile de exploatare ale bunului; 


de a suporta cheltuielile de întreținere pentru bun; 
de a nu înstrăina, ipoteca sau subînchiria bunul fără acordul prealabil al finanțatorului; 
de a achita toate sumele datorate conform contractului — rate de leasing, asigurări etc.; 


de a achita sumele datorate în baza calităţii sale de „proprietar fiscal” al bunului - de 
exemplu: impozitele şi taxele datorate bugetului local; 


de a achita sumele datorate autorităților pentru folosinţa bunului: rovigneta, amenzi etc.; 
de a suporta riscul pierderii, distrugerii sau avarierii bunului utilizat, din cauze fortuite; 


de a permite finanțatorului verificarea periodică a stării şi a modului de exploatare a 
bunului; 


de a-l informa pe finanţator, în timp util, despre orice tulburare a dreptului de 
proprietate venită din partea unui terţ; 


de a nu aduce modificări bunului; 


de a restitui bunul dacă nu optează pentru cumpărarea lui la finalul contractului sau 
dacă Finanţatorul reziliază contractul din culpa Utilizatorului. 


La rândul său, Finanţatorul are dreptul: 


de a încasa ratele de leasing la termenele şi în cuantumul stabilit prin contract; 
de a fi informat cu privire la orice pretenţii ce ar putea fi formulate de terţi; 
de a fi informat şi consultat cu privire la orice schimbare a destinaţiei bunului; 


de a fi informat şi consultat cu privire la orice avize sau autorizații ce ar trebui obţinute 
în legătură cu bunul. 


Finanţatorul are obligația: 


de a respecta dreptul Utilizatorului de a alege bunul și Furnizorul, potrivit intereselor sale; 


de a contracta bunul cu Furnizorul, în condiţiile indicate de Utilizator; 

de a transmite Utilizatorului posesia şi folosința bunului, cu excepţia dreptului de 
dispoziţie; 

de a-i garanta Utilizatorului folosința liniștită a bunului, în condiţiile în care acesta a 
respectat toate clauzele contractuale; 


de a încheia printr-o societate de asigurare, o poliţă de asigurare pentru bunurile 
oferite în leasing, dacă prin contractul de leasing părțile nu au convenit altfel; 


de a respecta dreptul de opțiune al utilizatorului de a cumpăra bunul, de a prelungi 
contractul de leasing, fără a schimba natura leasingului, ori de a înceta raporturile 
contractuale. 


Faţă de cele mai sus prezentate, contractul de leasing mai poate prevedea şi alte obligaţii 
suplimentare. 


7. Plăţile în contractul de leasing financiar 


Utilizatorul are obligaţia să achite Finanţatorului, în rate lunare/trimestriale/sezoniere, pe 
perioada agreată a contractului de leasing financiar următoarele sume: 


Rata de leasing - care este cotă-parte din valoarea de intrare a bunului finanţat şi 
dobânda de leasing, care se stabileşte pe baza ratei dobânzii convenite prin acordul 
părţilor. În cazul leasingului financiar, acestă sumă este purtătoare de Taxă pe 
Valoarea Adăugată. 


o Dobânda -— reprezintă suma de bani plătită de Utilizator, reprezentând costul 
finanțării de leasing. Dobânda este echivalentul Ratei Dobânzii, exprimată în 
suma absolută. 


o Rata dobânzii - este procentul aplicat la soldul finanțării, acumulat în fiecare zi, 
calculat lunar. Ca şi în cazul băncilor, rata de dobândă în cazul facilităţilor de 
leasing financiar este exprimată ca procent fix sau variabil, stabilită prin raportare 
la un indice extem de referință: EURIBOR/ROBOR/LIBOR la o anumită 
perioadă sau din rata dobânzii de referință a Băncii Naţionale a României. 


Valoarea reziduală a bunului care reprezintă valoarea la care, după achitarea de 
către utilizator a tuturor ratelor de leasing prevăzute în contract, precum şi a tuturor 
celorlalte sume datorate conform contractului, se face transferul dreptului de 
proprietate asupra bunului către Utilizator şi este stabilită de părţile contractante. 
Această valoare reprezintă, de regulă, 20% din valoarea de intrare a bunului. 
Posibilitatea achiziţionării bunului la valoarea reziduală, stabilită conform celor de mai 
sus, face atractivă şi foarte probabilă exercitarea opțiunii de cumpărare a bunului de 
către Utilizator și transferarea dreptului de proprietate către acesta la finalul 
leasingului. În cazul leasingului financiar, acestă sumă este purtătoare de Taxă pe 
Valoarea Adăugată. 


Comisioanele — sunt sumele percepute de societatea de leasing pentru a acoperi 
costurile de analiză sau de administrare ale finanțării sau pentru alte servicii oferite 
Utilizatorului în legătură cu bunul finanţat (servicii pentru înmatricularea bunului, 
alte servicii de logistică, precum: obținere plăcuțe înmatriculare, schimbare număr de 
înmatriculare la cererea Utilizatorului, schimbare număr de înmatriculare în cazul 

numerelor care expiră, schimbare date de identificare Utilizator, obținere plăcuță 
nouă de înmatriculare, obținere numere înmatriculare provizorii etc.); 


În cazul persoanelor fizice, comisionul perceput de societatea de leasing pentru orice 
servicii prestate la cererea consumatorului se numeşte comision unic. 


e Dobânda penalizatoare este penalitatea utilizată de Finanţator în cazul întârzierii 
Utilizatorului la plata ratelor de leasing; valoarea dobânzii penalizatoare sau procentul 
ratei de dobândă penalizatoare este prevăzut în contractul de leasing. 


e Ratele de asigurarea bunului. 


Riscurile unui leasing financiar 


Utilizatorul unui contract de leasing financiar se poate confrunta cu o serie de riscuri asociate 
finanțării, ce pot apărea pe durata de leasing și pot afecta posibilitatea lui de rambursare a 
sumei finanţate: 


Y Riscul diminuării veniturilor; 
v Riscul variaţiei ratei de dobândă; 
y Riscul variaţiei cursului de schimb (riscul valutar). 


Riscul diminuării veniturilor apare atunci când veniturile estimate iniţial, la momentul 
semnării contractului de leasing, se diminuează în cursul duratei de leasing; o asemenea 
modificare poate fi determinată de apariția unor cheltuieli neprevăzute, de creşterea unor 
cheltuieli pre-existente, de modificarea condițiilor de muncă etc. Există riscul ca sumele 
datorate lunar în baza contractului de leasing să devină greu de suportat. 


Riscul variaţiei ratei de dobândă poate apărea atunci când creşterea indicelui de referință în 
baza căruia este calculată dobânda creşte, ceea ce determină o creştere a ratei de dobândă 
aplicabile. Un asemenea risc se poate materializa în cazul finanţărilor cu dobândă variabilă. 


Riscul variaţiei cursului de schimb (riscul valutar) poate determina creşterea sumelor de 
plată denominate în moneda naţională în temeiul contractului de leasing, atunci când moneda 
în care este acordată finanțarea este diferită de moneda în care Utilizatorul realizează veniturile. 


În măsura în care apariţia acestor riscuri produce o modificare semnificativă a costurilor de 
finanţare pe care Utilizatorul nu le poate acoperi, Utilizatorul se poate adresa societății de 
leasing, solicitând o restructurare a facilităţii contractate. 


Modalităţi de restructurare a facilităţii de leasing 


Procesul de restructurare a contractelor de leasing creează premisa adaptării anumitor termeni/ 
condiţii/ prevederi ale contractelor de leasing la situația concretă a utilizatorilor care se 
confruntă cu dificultăţi financiare. 


În cazul persoanelor fizice, dificultăţile financiare pot fi generate de: 
- Diminuarea veniturilor persoanei împrumutate; 
- Diminuarea veniturilor familiei; 


- Intreruperea activităţii în muncă; 

- Probleme medicale sau de invaliditate; 

- Alte probleme care pot afecta rambursarea contractului de leasing. 
În cazul persoanelor juridice, dificultăţile financiare pot fi generate de: 

- Întârzierea sau lipsa încasărilor într-o perioadă determinată; 

- Deficiențe în colectarea sumelor datorate; 

- Scăderea nivelului de productivitate; 

- Creşterea costurilor de funcționare; 


- Alte probleme care pot afecta rambursarea contractului de leasing. 


Restructurarea contractelor de leasing poate fi inițiată atât de Utilizator, în condiţiile stabilite 
prin contractul de leasing, cât şi de către Finanţator, care, la rândul său, poate fi în măsură să 
identifice şi să evalueze dificultățile financiare ale clientului în ceea ce priveşte rambursarea 
ratelor de leasing. 


Societăţile de leasing au programe şi politici de restructurare a contractelor de leasing care se 
aplică în situația utilizatorilor care întâmpină dificultăţi financiare reale. 


Aplicarea acestor programe şi politici presupune analiza situației financiare curente a 
utilizatorilor în vederea stabilirii posibilităţilor de restructurare. 


Implementarea măsurilor de restructurare presupune modificarea de comun acord a 
contractului de leasing și asumarea termenilor restructurării. 


Este important pentru Utilizator să informeze societatea de leasing cu privire la orice situație 
care poate afecta derularea contractului de leasing în condiţiile agreate; odată informată, 
societatea de leasing va căuta identificarea soluţiilor avantajoase de restructurare în perioadele 
cu probleme. 


Cele mai frecvente tipuri de restructurare sunt: 
=  Rescadențarea sau reeșalonarea 


Acest tip de restructurare constă în modificarea unuia sau mai multora dintre 
următoarele elemente: cuantumul, frecvenţa sau scadența obligaţiilor de plată, 
perioada contractuală. 


= Acordarea unei perioade de graţie 


Această măsură de restructurare presupune convenirea de către părţile contractante a 
unei amânări pentru executarea obligaţiilor de plată. Acordarea unei perioade de graţie 
poate viza obligaţii principale şi/sau accesorii. Prin această măsură de restructurare, 
durata iniţială a contractului poate rămâne aceeaşi sau se poate modifica. 


Reeşalonarea reprezintă modificarea scadenţei și/sau a sumei de plată a unor rate de leasing 
în sold sau amânarea la plată a unor redevenţe, cu depășirea duratei iniţiale de acordare a 
creditului, dar fără a depăşi durata maximă de creditare pentru produsul în cauză. 


Rescadenţarea reprezintă modificarea scadenţei şi/sau a sumei de plată a unor rate de credit 
în sold fără a se depăşi durata iniţială de acordare a leasingului (maturitatea finală a acestuia). 

| Solutionarea solicitărilor şi/sau reclamaţiilor | 


Prin Codul de Bune Practici adoptat în cadrul Asociaţiei Societăților Financiare - ALB 
România la nivelul industriei de leasing în anul 2014, societăţile de leasing şi-au asumat să 
asigure o comunicare permanentă în relaţia cu clienţii lor. 


În acest sens, societăţile de leasing aduc la cunoștința clienţilor diversele canale de 
comunicare de care dispun (adresele locațiilor lor, numerele de telefon, adresele de email, 
adresele web etc.) şi încurajează folosirea mijloacelor de comunicare electronice pentru 
soluţionarea cerințelor sau reclamaţiilor acestora. 


Societăţile de leasing dispun de proceduri interne de 
soluţionare a cererilor şi reclamaţiilor clienţilor pe 
care le aduc și la cunoştinţa clienților lor, 
desemnează persoane responsabile cu soluționarea 
oricăror solicitări sau reclamaţii şi fixează termene 
clare de răspuns. 


Societăţile de leasing sunt interesate să analizeze 
gradul de satisfacţie a clienţilor referitoare la 
serviciile oferite, astfel încât să cunoască în 
permanență așteptările clienţilor şi să ofere servicii 
care să răspundă optim cerinţelor acestora. 


În privinţa clienţilor persoane fizice (consumatorii), societăţile de leasing au obligaţia legală 
de a-i informa asupra posibilității de transmitere a reclamaţiilor către Autoritatea pentru 
Protecţia Consumatorului (în cazul în care soluționarea reclamațiilor la nivelul societății de 
leasing ar fi imposibilă). 

ÎNTREBĂRI DE AUTOEVALUARE 


sari Întrebările care urmează vă dau posibilitatea să verificaţi modul în 
între care ați înțeles materialul din această secțiune. După ce ați răspuns 
lu la întrebări, verificaţi-vă răspunsurile, comparându-le cu soluţiile 
de la sfârşit. Dacă aveţi neclarităţi, revedeţi părţile relevante. 
1. Cum sunt constituite și organizate societățile de leasing financiar? 
2, Ce opţiune are Utilizatorul unui contract de leasing financiar la finalul 
perioadei de leasing? 
3. Când intră Utilizatorul unui contract de leasing financiar în posesia şi folosința 
bunului finanţat? 
4. Cine înregistrează fiscal şi contabil bunul în cazul leasingului financiar? 
5. Ce alte servicii accesorii leasingului financiar poate oferi o societate de 
leasing? 
6. Cine este înregistrat ca proprietar al bunului pe durata unui contract de leasing 
financiar? 
7. Ce companii sunt în principal interesate de achiziția unui bun în leasing 
financiar? 
8. Ce metode de restructurare a leasingului financiar practică societățile de 
leasing? 
9. Ce este Valoarea reziduală a bunului? 
10. În ce constă riscul valutar? 
11. Ce este Dobânda Anuală Efectivă? 
12. Cine alege Furnizorul în cazul leasingului financiar? 
13. Care este durata minimă a unui contract de leasing financiar? 
14. Care este durata estimată a unui contract de leasing financiar pentru finanțarea 
de autovehicule? 
15. Care este principala diferență între leasingul financiar și cel operațional? 

B “a, RĂSPUNSURI 


Societăţile de Leasing Financiar sunt organizate întotdeauna ca societăţi pe acţiuni, 
înregistrate în Registrul Comerţului, având menţionat în obiectul de activitate 
desfăşurarea acestui tip de leasing, autorizate de Banca Naţională a României 
pentru a desfăşura operaţiuni de leasing financiar. Ele se înscriu în categoria mai 
largă a Instituţiilor Financiare Nebancare (IFN). 


La finalul unui contract de leasing financiar, Utilizatorul poate cumpăra bunul la 
valoarea reziduală sau poate prelungi contractul sau poate înceta contractul, 
restituind bunul. 


Utilizatorul unui contract de leasing financiar dobândeşte posesia şi folosinţa 
bunului la data livrării. 


Utilizatorul înregistrează fiscal şi contabil bunul, în cazul contractului de leasing 
financiar. 


Asigurarea bunului finanţat în leasing. 


Societatea de leasing este înregistrată ca proprietar al bunului în cursul perioadei 
de leasing. 


Persoanele fizice autorizate, companiile mici şi mijlocii aflate în dezvoltare sunt 
cele interesate preponderent pentru achiziţia unui bun în leasing. 


Metodele de restructurare practicate de societăţile de leasing sunt: 
o  Rescadenţarea sau reeşalonarea 
o Acordarea unei perioade de graţie 


Valoarea Reziduală a bunului reprezintă valoarea la care, după achitarea de către 
utilizator a tuturor ratelor de leasing prevăzute în contract, precum şi a tuturor 
celorlalte sume datorate conform contractului, se face transferul dreptului de 
proprietate asupra bunului către Utilizator şi este stabilită de părţile contractante. 
Această valoare reprezintă, de regulă, 20% din valoarea de intrare a bunului. 


. Riscul variaţiei cursului de schimb (riscul valutar) poate determina creşterea 


sumelor de plată denominate în moneda naţională în temeiul contractului de 
leasing, atunci când moneda în care este acordată finanţarea este diferită de 
moneda în care Utilizatorul realizează veniturile. 

11. 


12. 


13. 


14. 


15. 


Dobânda Anuală Efectivă reprezintă costul total al finanțării la Consumator 
calculat la momentul acordării finanțării, fiind exprimată ca procent în cadrul 
Contractului de Leasing Financiar. DAE include toate costurile suportate de 
consumator în cazul contractării unei facilități de leasing, respectiv: dobânda, 
comisioanele etc. 


Utilizatorul este cel care alege Furnizorul în cazul Leasingului Financiar. 
Un an. 
Aproximativ 5 ani. 


Cea mai importantă diferență între cele două tipuri de leasing este dată de scopul 
operațiunii de leasing, exprimată de părți la momentul semnării contractului, după 
cum urmează: în cazul leasingului financiar, scopul operațiunii de leasing o 
reprezintă intenția Utilizatorului de a achiziționa în rate un bun de la Furnizor, în 
baza finanțării oferite de Locator/Finanțator (societatea de leasing); în cazul 
leasingului operațional, scopul operațiunii de leasing o reprezintă intenția 
Utilizatorului de a închiria un bun pentru o perioadă determinată de timp de la 
Locator. 

PIAŢA DE CAPITAL 


| Introducere în domeniul pieţelor de capital și bursa românească | 


Despre Bursă 


Bursa de valori este o piaţă, un loc unde se vând și se cumpără 
diferite active financiare — acţiuni, obligaţiuni sau alte instrumente 
financiare — cu respectarea reglementărilor specifice pieţei de 
capital. 


Bursa, ca operator de piaţă, are rolul de a facilita fluxurile de 
capital între investitori (cei care economisesc capital şi vor să îl 
investească, „să îl înmulțească”) şi emitenţii de acţiuni sau 
obligaţiuni (cei care au nevoie de capital pentru investiţii în vederea dezvoltării afacerii lor). 


Atunci când investitorul crede că o companie are potenţial de dezvoltare, îi cumpără acţiunile 
în primul rând pentru a participa la afacere şi abia apoi, în al doilea rând, pentru a le vinde mai 
scump după regula nescrisă a pieţei de capital: „Cumpără ieftin şi vinde scump!”. 


Investitorii pot cumpăra acţiuni nou emise, operațiune prin care firma obţine capitalul necesar 
pentru investiţii ce duc la creşterea valorii sale, sau pot cumpăra acţiuni deja existente şi 
disponibile la tranzacţionare, banii cumpărătorilor fiind direcţionaţi către vânzătorii acțiunilor. 


La Bursă, cumpărătorul nu se întâlneşte efectiv cu vânzătorul. Tranzacţia se realizează prin 
intermediul unui broker autorizat, denumit intermediar sau în limbaj de specialitate 
„societate de servicii de investiţii financiare” (SSIF). Astfel, clientul dă brokerului ordinul 
de cumpărare/vânzare, brokerul introduce ordinul în sistemul bursei unde se întâlneşte cu alte 
ordine. Sistemul Bursei “potriveşte” ordinele conform unui mecanism prestabilit și astfel are 
loc tranzacţia. Bursa transmite apoi brokerului confirmarea realizării tranzacţiei, iar 
Depozitarului Central datele participanţilor pentru compensarea/decontarea tranzacţiei — 
transferul de proprietate al acţiunilor şi transferul contravalorii acţiunilor, între conturile 
cumpărătorului şi vânzătorului. 


Compania A are nevoie de bani pentru achiziția unor echipamente, terenuri, etc. 
necesare activităţii sale sau, poate chiar, pentru preluarea unei companii curente. 
Astfel, A poate accesa un imprumut de la bancă sau poate atrage acești bani de la investitori, 
prin emisiune de acţiuni sau de obligaţiuni câtre investitori 


= , ? 


INVESTITORI! CUMPĂRĂ ACŢIUNI EMISE DE COMPANIA A 
INVESTITORI < BROKERI “> COMPANIA A 
ACȚIUNILE INTRĂ ÎN PORTOFOLIILE INVESTITORILOR 

se. 1-74 “e i 
Astfel. A obtine banii necesari, iar investitorii au găsit o oportunitate pentru plasarea banilor. 

De ce decid companiile să folosească piaţa de capital? 


Unele companii emit acţiuni noi pentru a atrage 
bani de la public (de la investitori), sumele obţinute 
fiind folosite pentru finanţarea proiectelor de 
investiţii şi pentru a-şi creşte afacerea. Banii pe 
care o companie îi atrage prin emisiunea de noi 
acțiuni intră în capitalul social. Alternativa este să 
atragă capitalul necesar prin împrumut de la bancă 
sau printr-o emisiune de obligaţiuni, acestea din 
urmă fiind clasificate drept instrumente financiare 
de datorie. 


Spre deosebire de instrumentele de datorie prin care sumele obţinute trebuie restituite celor de 
la care au fost împrumutate, capitalul social reprezintă proprietatea companiei şi, astfel, nu 
trebuie rambursat. Devenind unul dintre proprietarii sau acţionarii unei companii, investitorul 
poate beneficia de creșterea valorii companiei respective (şi implicit a acţiunilor deţinute), în 
cazul în care compania are succes. De asemenea, el își asumă riscul ca acea companie să nu 
aibă succes, iar valoarea investiţiei sale să scadă. 


De cele mai multe ori o companie alege să atragă finanţări prin emisiunea de noi acțiuni 
oferite investitorilor și „listarea” la bursă. În urma procesului de listare, acţiunile companiei 
încep să fie tranzacţionate la bursă. Aceste companii sunt numite companii listate. Pentru a fi 
admise la bursă, companiile trebuie să îndeplinească anumite condiţii, cum ar fi capitalizarea 
anticipată (pe baza estimării preţului pe acţiune şi a numărului de acţiuni emise) sau procentul 
de acţiuni distribuite public. 


CUMPARATORI 


ANTREPRENORI 


tie Tre anl nin 


dails iii 
| ORASE COMPANII 
l SR: INVESTITORII 
+ UNIVERSITATI SPITALE INDIVIDUALI 

Pe lângă accesul la capitalul investitorilor, companiile folosesc piețele de capital şi în alte 
scopuri, precum: marketing, eficientizarea procesului de management şi creșterea reputației. 


De ce decid companiile să se listeze? 


e Pentru a atrage capitalul necesar pentru: creştere, extinderea operațiunilor, lansarea 
de noi produse, îmbunătăţirea capacităţii de producţie, finanțarea cercetărilor şi 
dezvoltării, dezvoltarea de noi strategii de piață, plata unor datorii; 


e Creşterea vizibilităţii, reputației, pentru promovare etc.; 


e Planuri de stimulare a angajaților prin acordarea de acţiuni gratuite sau la un preţ 
preferenţial; 


e Creşterea performanței managementului prin includerea în obiective a unui 
indicator din piaţă (atingerea unei performanţe în privinţa preţului acţiunii); 


e Determinarea obiectivă a valorii companiei; 


e Posibilitatea accesării ulterioare de finanţări prin bursă. 


Listarea la bursa de valori este un reper important în viaţa unei companii şi este marcată la 
Bursa de Valori București printr-o ceremonie oficială, care marchează debutul la tranzacţionare 
a acţiunilor companiei. Acest eveniment se bucură întotdeauna de o bună acoperire în mass- 
media. 


A deveni o companie listată înseamnă însă mult mai mult decât marketing. Prin utilizarea piețelor 
de capital, companiile dobândesc reputaţie şi încredere din partea partenerilor, datorită regulilor de 
transparență pe care compania listată se angajează să le urmărească şi să le aplice. Fiecare 
companie listată la bursa de valori are obligaţia de a publica în mod constant rapoarte în legătură 
cu activitatea ei și, de asemenea, despre situaţia financiară, de regulă în fiecare trimestru. În plus, 
companiile listate trebuie să-și adapteze modul de organizare şi comunicare potrivit unor norme 
specifice, cunoscute sub numele de guvernanță corporativă, și trebuie să se angajeze într-un 
dialog deschis cu piaţa - acţionarii, potenţialii investitori, bursa de valori şi autoritățile de 
reglementare. Acest nivel de transparență şi responsabilitate este important pentru relaţiile de 
afaceri ale companiei - companiile listate trebuie să se asigure că toţi acționarii și investitorii sunt 
trataţi în mod egal şi, prin urmare, sunt obligate să 
transmită informaţii pieţei despre evenimentele care 
ar putea avea efect asupra preţului unei acţiuni. 


Bursa de Valori București 


Bursa de Valori Bucureşti (BVB) este principala 
bursă din România, autorizată de către Autoritatea 
de Supraveghere Financiară (ASF). BVB 
administrează o piață reglementată şi un sistem 

alternativ de tranzacţionare (ATS) compatibil cu standardele europene. BVB are scopul de a 
facilita fluxurile de bani între investitori — cei care au capital și doresc să investească și 
emitenţi — cei care au nevoie de capital pentru investiţii, în scopul de a-şi dezvolta afacerea. 


Piaţa reglementată este piaţa principală a BVB, unde sunt tranzacţionate acţiunile unora 
dintre cele mai renumite companii dintr-o varietate de sectoare din România. Aprobarea 
admiterii la tranzacţionare pe piața reglementată a acţiunilor unei companii este condiționată 
de îndeplinirea unor condiţii minime cu privire la dimensiunea, vechimea și numărul de 
acţiuni disponibile la tranzacţionare ale emitentului. Ulterior, companiile listate pe piaţa 
reglementată trebuie să se conformeze unor reguli stabilite de autoritatea de reglementare şi 
de BVB legate de transparență, guvernanță corporativă etc. Pentru a fi listată pe piaţa 
reglementată, o companie trebuie să îndeplinească următoarele criterii: 


e Să aibă forma juridică de societate pe acţiuni (S.A.); 
e Să aibă valoarea capitalurilor proprii/capitalizare anticipată de minim 1 milion euro; 


e Să aibă un procent de cel puţin 25% din acţiuni care să nu fie deținute de companie 
sau de investitori strategici (free float al capitalului de minim 25%). 


e Să aibă un istoric al activităţii de cel puţin 3 ani şi să fi întocmit situaţii financiare 
pentru această perioadă. 


Pe lângă acţiuni, pe piaţa reglementată mai sunt disponibile şi alte instrumente financiare, 
cum ar fi obligaţiuni sau produse structurate, care urmează a fi descrise într-o secţiune 
următoare. 


Piaţa AeRO este sistemul alternativ de tranzacţionare (ATS) administrat de BVB. 


Este un segment de piaţă dedicat listării companiilor la început de drum, start-up-uri și IMM- 
uri, în vederea finanțării proiectelor acestora. Societăţile listate pe AeRO pot avea o 
dezvoltare accelerată, iar randamentul investiţional poate fi unul spectaculos. Aceste companii 
prezintă însă un risc investiţional mai ridicat față de companiile admise la tranzacţionare pe o 
piaţă reglementată. În plus, cerințele de raportare j ; 

aplicabile companiilor de pe piaţa AeRO sunt mai 
puțin stringente ca pentru cele listate pe piața 
reglementată, însă sunt considerate adecvate pentru 
ca investitorii să ia decizii de investiție în cunoștință 
de cauză. Printr-un plasament într-un start-up sau un 
IMM, investitorii își pot diversifica portofoliile 15,127.81 16,696.99 


investind în active din sectoare de activitate cu ) (H037 
potențial ridicat de creștere la care până acum nu au SEZA PRE RARI 


avut acces pe piața bursieră românească. 

Instrumentele financiare tranzactionate la Bursa de Valori Bucuresti 


PIATA REGLEMENTATA 


SISTEM ALTERNATIV 
DE TRANZACTIONARE 


e Actiuni si drepturi ale companiilor 
DER t romanesti si straine 
Actiuni emise de companii 


romanesti pe AeRO Obligatiuni corporative si municipale 
Obligatiuni corporative emise de 
companii romanesti pe AeRO 
Actiuni emise de Unitati de fond, ETF-uri 
companii straine 


Titluri de stat 


Certificate 


Warrant-uri 


Instituţiile pieţei de capital din România 


Autoritatea de Supraveghere Financiară (ASF) este autoritatea care supraveghează și 
reglementează piața financiară non-bancară, respectiv piaţa de capital, piaţa pensiilor private 
şi piaţa asigurărilor. 


Depozitarul Central este o instituție centrală a pieţei de capital din România care asigură 
compensarea şi decontarea tranzacţiilor cu instrumente financiare, precum și evidenţa 
registrelor societăților emitente. Astfel, Depozitarul Central facilitează transferul 
instrumentelor financiare (acţiuni, obligaţiuni, titluri de stat etc.) şi al banilor între vânzători şi 
cumpărători şi actualizează evidenţele acționariatului unui număr important de companii din 
România. 


Fondul de Compensare a Investitorilor a fost creat cu scopul compensării investitorilor în 
situația incapacității membrilor Fondului de a returna fondurile băneşti şi/sau instrumentele 
financiare datorate sau aparținând investitorilor, care au fost deținute în numele acestora 
pentru prestarea de servicii de investiţii financiare sau pentru administrarea portofoliilor 
individuale de investiţii. 

Bursa oferă o paletă largă de oportunităţi de investiţii prin instrumente financiare tranzacţionate, 
cele mai populare fiind acţiunile și obligaţiunile. Dar piețele de capital nu înseamnă doar aceste 
două instrumente — poţi găsi, de asemenea, oportunități alternative pentru investiţii, precum: 
fonduri închise de investiţii, Exchange Traded Funds, certificate sau warranturi. De asemenea, 
poţi investi pe piaţa de capital şi în mod indirect, prin intermediul unor fonduri de investiţii. Mai 
jos vei găsi o scurtă prezentare generală a fiecăruia dintre aceste instrumente. 


Instrumente disponibile la Bursa de Valori Bucureşti 


Acţiuni - reprezintă o cotă parte dintr-o companie. Dacă o persoană investeşte în acțiuni, ea 
devine co-proprietar al companiei emitente sau, mai simplu spus, devine acţionar. Companiile 
vând acţiuni prin oferte publice pentru a atrage capital, adică fonduri necesare pentru investiții 
şi în general pentru orice demers necesar dezvoltării afacerii. Aşadar, în termeni simpli, 
acțiunile oferă investitorilor dreptul de proprietate în companii în schimbul capitalului pe care 
aceştia îl dau companiilor. Acest drept de proprietate poate înseamna pentru acţionari dreptul 
de a încasa, proporțional cu participaţia lor, din profiturile viitoare ale companiei distribuite ca 
dividende, precum şi dreptul de a participa şi a vota în Adunarea Generală a Acţionarilor 
(AGA), influențând pe măsura puterii lor de vot direcţia de dezvoltare şi strategia companiei. 


Acţiunile companiilor listate sunt cumpărate şi vândute zilnic pe toate bursele de valori, 
inclusiv pe Bursa de Valori Bucureşti. Preţul acţiunii creşte sau scade în funcţie de cât sunt 
dispuşi participanții la piață, investitorii, să plătească pentru acesta la un moment dat. 
Acţiunile sunt instrumente cu venit variabil, adică investitorul în astfel de titluri va primi un 
câştig denumit dividend doar dacă compania obţine profit. Chiar și în cazul în care compania 
obține profit, investitorii pot decide reinvestirea integrală a acestuia în companie şi nu 
distribuirea sa ca dividend. Sunt instrumente riscante, dar care pot oferi un potenţial de câștig 
semnificativ mai mare decât alte instrumente. Statul nu poate emite acţiuni. 


Obligaţiuni - este o formă de împrumut prin intermediul căreia emitentul împrumută capital 
pentru o perioadă determinată de timp (de obicei, câţiva ani). Entitatea care se împrumută 
(emitentul) emite obligaţiuni în schimbul fondurilor obținute și oferă deţinătorilor acestor 
titluri o dobândă fixă sau variabilă (cupon), plătită cu o anumită periodicitate. Fondurile 
împrumutate (principalul obligațiunii) pot fi returnate, fie în câteva tranșe pe durata de viaţă a 
obligaţiunilor, fie la scadență/maturitate. Obligaţiunile pot fi emise de guverne (caz în care 
instrumentele sunt denumite şi titluri de stat), autorităţi locale (obligaţiuni municipale) sau 
companii (obligaţiuni corporative). 


Obligaţiunile sunt ideale pentru investitorii care vor un venit constant și periodic. Aceste 
instrumente oferă, de regulă, o dobândă mai mare decât cea practicată la depozitele bancare. 
Investitorii în obligaţiuni pot decide să păstreze obligaţiunile până la maturitate și să încaseze 
dobânda şi principalul sau să le vândă pe bursă înainte de termen. Spre deosebire de acţiuni, 
obligaţiunile oferă un venit, indiferent dacă compania obţine profit sau nu. Adică, la scadență 

emitentul este obligat să asigure resursele necesare rambursării principalului și plăţii cupoanelor 
către investitori, conform planului de rambursare agreat prin prospectul de emisiune cu 
investitorii. Obligațiunile sunt echivalentul unui credit bancar pe termen lung listat pe bursă și 
subscris de investitori. În cazul în care compania nu are resursele necesare, investitorii obligatari 
au dreptul să ceară falimentul emitentului și au o poziţie privilegiată față de alți creditori sau 
față de acţionari la recuperarea creanţelor. Din acest motiv obligaţiunile sunt considerate mai 
puţin riscante decât acţiunile. 


Obligațiunile se pot emite cu un preț de emisiune mai mic decât valoarea lor nominală 
(contabilă) — discount și se pot răscumpăra la scadenţă la un preţ mai mare decât valoarea 
nominală — primă de răscumpărare. Prima și discountul asociat obligațiunilor sunt câştiguri 
suplimentare atribuite investitorilor peste cuponul agreat cu emitentul. 


Statul poate emite și el obligaţiuni în mod similar companiilor private. 


Fonduri închise de investiții - Un fond închis de investiţii, spre deosebire de un fond 
deschis (pentru mai multe informaţii despre fondurile deschise, vezi mai jos) emite un număr 
fix de unităţi de fond, plasate printr-o ofertă publică inițială sau un plasament privat. Spre 
deosebire de acţiunile emise de o companie, acțiunile/unităţile de fond aparţinând unui fond 
închis de investiţii oferă expunere diversificată printr-un portofoliu gestionat activ de 
administratorul de investiţii. Portofoliul se poate concentra asupra unei industrii specifice, 
unei pieţe de capital dintr-o anumită regiune geografică sau unui sector de activitate. Un fond 
închis de investiţii poate fi admis la tranzacţionare, iar unităţile de fond emise pot fi 
tranzacţionate într-un mod similar cu acţiunile. Dacă un investitor doreşte să renunțe la 
unităţile sale dintr-un fond închis de investiţii listat, acesta va trebui să le vândă pe piaţa de 
capital unui alt investitor (spre deosebire de un fond deschis de investiţii, unde unităţile 
fondului sunt răscumpărate de către însuşi administratorul fondului). În România, cele mai 
cunoscute fonduri închise de investiţii sunt: SIF Banat Crişana, SIF Moldova, SIF 
Transilvania, SIF Muntenia, SIF Oltenia şi Fondul Proprietatea. 


Exchange Traded Funds (ETF) sunt titluri de participare la un fond de investiţii listat la 
bursă și se tranzacţionează similar acțiunilor. Un ETF oferă investitorilor expunere pe un coș 
diversificat de acțiuni sau alte instrumente financiare. ETF-urile pot urmări performanţa unui 
indice care poate fi de acţiuni blue chip (acţiuni ale companiilor considerate a fi cele mai 
solide, eficiente şi stabile pe piaţă), unul regional sau un indice de sector, dar şi orice altă 
combinație. ETF-urile sunt tranzacţionate precum orice altă acțiune, preţurile lor înregistrând 
variaţii zilnice pe piaţă, în funcţie de cerere și ofertă. Aceste instrumente pot fi utilizate de 
investitori drept un instrument de hedging (instrument de acoperire a riscului împotriva 
fluctuaţiilor nefavorabile de preţ) sau unul de investiţie. La Bursa de Valori Bucureşti în 
prezent se tranzacţionează un ETF care oferă expunere pe indicele BET. 


Certificatele sunt instrumente financiare hibrid, din categoria produselor structurate, care 
reprezintă obligaţii financiare („o datorie”) ale unui emitent față de deţinătorul instrumentului. 
Certificatele au o componentă derivată care modifică profilul de risc şi câştig. Certificatele 
depind de un activ suport, care poate fi un alt instrument financiar, precum o acţiune, un 
indice bursier, o rată de schimb, o dobândă, o marfă, un coş sau combinaţii de astfel de 

instrumente financiare. Certificatele sunt, de regulă, tranzacţionate de investitorii mai 
experimentați. 


Warrant-urile sunt instrumente emise de instituţii financiare și create pe baza altor 
instrumente sau active, ca de exemplu o acțiune, un indice bursier, un coş de acţiuni, o marfă, 
acestea purtând denumirea generică de activ suport. Odată ce un investitor cumpără un 
warrant, acest instrument îi oferă titularului dreptul (dar nu și obligația) de a cumpăra sau de a 
vinde activul suport la un anumit preţ până la o anumită dată (dată de expirare). Acest preț se 
numeşte „preț de exercitare”. Warrant-urile se tranzacţionează la fel ca acţiunile. De cele mai 
multe ori warrant-urile se emit cu o anumită maturitate, de până la un an, dar există 
posibilitatea ca emitentul să stabilească şi maturități mai lungi. 


Modalităţi de investiţii indirecte la Bursa de Valori Bucureşti 


Fonduri mutuale (fonduri deschise de investiţii) — Un fond „deschis” de investiţii este un 
fond gestionat de profesionişti (societate de administrare a investițiilor — SAI), menit să atragă 
bani de la o multitudine de investitori pentru a fi investiţi în acţiuni, obligaţiuni, instrumente ale 
pieţei monetare şi alte active similare. O parte din acestea pot fi instrumente financiare listate la 
BVB, astfel că deținătorul unor unităţi de fond investeşte indirect și pe piaţa de capital. 


Un fond „deschis” de investiţii poate emite sau răscumpăra unităţi de fond în mod continuu, 
în funcţie de solicitările investitorilor. Investiţia într-un fond mutual se realizează prin 
achiziționarea de unităţi de fond direct de la fond. Lichidarea investiţiei se face tot printr-o 
tranzacție direct cu fondul. Valoarea unei unităţi de fond variază în funcţie de valoarea 
activelor fondului şi se calculează zilnic. Un fond mutual oferă investitorilor o modalitate 
simplă şi cu costuri reduse de a-şi investi banii şi de a obține un portofoliu diversificat şi 
specializat pe anumite tipuri de instrumente financiare sau anumite domenii, în funcţie de 
caracteristicile fondului. Investitorii nu au nevoie de o sumă mare de bani pentru a intra 
într-un fond deschis de investiții, ceea ce face ca fondul să fie foarte accesibil. 


Fonduri de pensii — pentru mai multe despre fondurile de pensii, vezi capitolul dedicat. 


Asigurări de viaţă — pentru mai multe despre asigurarile de viață, vezi capitolul dedicat. 


ATENȚIE! Când analizezi în ce instrumente financiare ar trebui să investeşti, este foarte 
important de înţeles că fiecare tip de instrument implică diferite corelaţii risc — 
randament. Astfel, trebuie să alegi instrumentele după ce îți analizezi profilul de 
investitor, cel mai indicat cu ajutorul unui intermediar. 


Cu cât este mai mare potenţialul de câştig, cu atât creşte şi riscul. În privinţa acţiunilor, prețul 
acestora poate fi afectat de diverşi factori, printre care performanța companiei, performanţa 
bursei per ansamblu şi întregul climat economic. Riscul poate fi diminuat printr-o planificare 
atentă, existând strategii pentru reducerea şi administrarea riscului prin diversificare. 

| Investiţiile în acțiuni 


Înțelegerea piețelor şi a finanțării prin intermediul bursei 


De obicei, economiile personale ale unui antreprenor şi, dacă este necesar, contribuţiile de la 
prieteni/rude sunt sursa de finanţare pentru începerea unei afaceri noi. Pentru un proiect mare 
însă, întrucât necesarul de finanțare este mai semnificativ, companiile vor avea nevoie de 
credite sau de alte surse de finanțare. Astfel, atragerea de capitaluri este unul dintre cele mai 
importante aspecte legate de înființarea sau extinderea unei afaceri la scară largă. Acest 
proces implică atragerea de fonduri de la investitori din întreaga ţară şi nu numai, prin 
vânzarea de acţiuni ale companiei pentru prima 
dată, urmată de listarea la bursă. Procesul este 
numit Ofertă Publică Iniţială sau IPO. 


PIAȚA PRIMARĂ 


PIAȚA SECUNDARĂ 


Pentru aceasta, compania trebuie să invite 

investitorii să subscrie acţiuni în baza informaţiilor 

furnizate printr-un document de ofertă numit 
- pa 


prospect, care include detalii complete despre 
N adi N istoricul companiei, proiectele sale, modelul său de 
| €) afacere, estimările privind profitabilitatea etc. 
Investitorii care consideră convingătoare această 
oportunitate de investiţie pot subscrie în oferta 
publică, iar după alocarea acţiunilor devin 
acţionari al companiei. Secţiunea pieţei de capital 
prin care companiile atrag bani de la investitori 
este numită piață primară. 


Este de reţinut faptul că după ce ai devenit acţionar într-o companie listată şi doreşti să îți modifici 
strategia de investire, poți vinde acţiunile deţinute altor acţionari sau unor noi investitori prin 
intermediul bursei. Astfel de tranzacţii nu reduc capitalul unei companii. Bursele aduc la un loc 
astfel de vânzători şi cumpărători prin intermediul brokerilor și facilitează tranzacţionarea. 
Secţiunea pieţei de capital în care se tranzacţionează acţiuni deja emise este cunoscută sub numele 
de piață secundară. 


Nu trebuie neapărat să cumperi acţiuni la o companie în cadrul unei oferte publice iniţiale. 
Oricând poți cumpăra acțiuni la orice companie listată la bursă. 


Ca acţionar, eşti co-proprietar al companiei și îndreptăţit să beneficiezi de toate drepturile de 
proprietate, inclusiv de dividend: profitul distribuit de companie proprietarilor, în urma deciziei 
acţionarilor în AGA de a distribui profit. În decursul anilor, dacă o companie are rezultate 
financiare bune și un istoric al plății dividendelor, alţi investitori vor dori să devină proprietari ai 
unei astfel de companii prin cumpărarea acţiunilor companiei. Rezultatele bune ale companiei 
emitente (profitabilitate în creştere, dividende) duc la creşterea cererii pentru aceste acţiuni, care 
poate duce la creşterea preţului acţiunilor. Astfel, ai oportunitatea să vinzi acţiunile tale la un 
preţ mai mare decât cel la care le-ai cumpărat. În acest mod îţi poţi creşte averea, bineînţeles 

dacă ai făcut alegerea bună încă de la început atunci când ai cumpărat acţiuni la compania 
potrivită. Reversul este la fel de valabil! Din acest motiv este important ca un investitor să fie 
informat atunci când face o alegere. IPO poate fi suprasubscris (interes mare al investitorilor 
pentru compania emitentă), caz în care investitorii vor subscrie sume semnificativ mai mari față 
de valoarea acțiunilor pe care le vor primi ulterior (cost pentru investitori care blochează sume 
importante de bani) sau subsubscris (interes scăzut al investitorilor pentru compania emitentă), 
caz în care emitentul poate avea probleme cu mobilizarea capitalului necesar dezvoltării sale. 


De ce să investești în acțiuni? 


1. Acţiunile sunt de obicei o investiţie lichidă 


În afara performanţei potenţiale consistente, există şi alte motive pentru care acțiunile sunt o 
opțiune atractivă de investiţii. Ele sunt o investiţie lichidă. Vânzarea unei proprietăţi 
imobiliare poate dura câteva luni, iar costurile unei astfel de tranzacții pot fi considerabile, cu 
atât mai mult cu cât se dorește lichidarea rapidă a activului respectiv. În schimb, vânzarea 
unei acțiuni durează de obicei doar câteva secunde, cu costuri minime, fiind mult mai ușor de 
găsit o contraparte prin intermediul bursei de valori. În plus, acţionarii pot alege să vândă 
toate acţiunile pe care le au la o companie sau doar o parte din acestea. O astfel de opţiune nu 
este valabilă în cazul unei proprietăți. 


2. Este uşor să determini prețul acţiunilor 


Un alt avantaj al acțiunilor este că valoarea reală a unei astfel de investiţii poate fi stabilită cu 
uşurinţă. Este simplu deoarece poţi vedea zilnic evoluţia acţiunilor în ziare sau online. 


3. Diversificare 


Crearea unui „coş de acțiuni” (un portofoliu de acţiuni) îți permite să investești în diverse 
sectoare ale economiei, minimizând astfel eventualele pierderi pe unul dintre sectoarele care 
poate înregistrează o evoluţie mai slabă într-o anumită perioadă. Dacă un sector scade, altul 
poate creşte. De asemenea, companii din aceeaşi industrie pot evolua în mod diferit, fiecare 
având particularităţile ei, fiind într-un anumit stadiu de dezvoltare, având un anumit mix de 
clienţi sau produse etc. Acesta este unul dintre principalele motive pentru care un portofoliu 
bine echilibrat de acțiuni surclasează invariabil multe alte tipuri de investiții. 


4. Randament și dividende 


Principalul motiv prin care poţi obţine profit din investiţia în acţiuni este creşterea prețului de 
piață în timp. În plus, poți beneficia de dividendele plătite acţionarilor din profiturile 
înregistrate de companie, fie în bani sau în acţiuni nou emise (gratuite). Este o modalitate prin 
care acţionarii sunt recompensaţi ca proprietari ai companiei. În România, dividendele sunt 
plătite o dată pe an, în funcţie de politica pe care o are compania cu privire la distribuirea 
profitului şi de necesarul de finanţare. Nivelul dividendului poate varia dacă firma vrea să se 
dezvolte, caz în care rata de distribuţie a dividendelor ar putea fi mai mică. Spre comparaţie, o 
companie matură ar putea opta pentru o rată mai mare de distribuţie. 


5. Este mai uşor decât crezi 
Investiţia în acţiuni este un proces simplu — milioane de oameni fac acest lucru în toată lumea! 
Investiţia în acţiuni necesită serviciile unui intermediar sau broker (așa cum plasarea fondurilor 

tale în depozite necesită serviciile unei bănci). Poți contacta oricând un broker, telefonic sau pe 
e-mail. Datele acestora sunt disponibile pe site-ul www.bvb.ro, Secțiunea Intermediari. 


Ce influenţează prețurile acţiunilor? 


Preţurile acţiunilor sunt diferite de la o companie la alta, ca ordin de mărime. Acţiunea unei 
companii poate costa 30 bani, în timp ce prețul acţiunii unei alte companii poate fi 250 lei. 
Crezi că este mai bine să cumperi acţiuni la cea de a doua companie, pentru că este mai 
valoroasă? Nu neapărat! O greşeală comună este perceperea valorii unei companii ca fiind 
proporţională cu prețul acțiunii companiei respective. Prețul unei acţiuni, la un moment dat, 
depinde de valoarea companiei, şi în egală măsură, de numărul de acţiuni pe care compania 
respectivă le-a emis. 


Important de reţinut: 


Capitalizarea bursieră a unei companii = Preţ de piaţă x Număr de acțiuni emise 


Astfel, dacă o companie se tranzacţionează la 30 bani pe acţiune, iar aceasta a emis 5 miliarde 
de acţiuni, atunci capitalizarea bursieră sau valoarea de piață a companiei este de 1,5 miliarde 
lei. Într-un alt exemplu, o companie care se tranzacţionează la 250 lei pe acţiune şi are 5 
milioane de acţiuni emise are o capitalizare bursieră de 1,25 miliarde lei, deci o valoare de 
piaţă mai mică, deşi preţul pe acţiune este cu mult mai mare decât în primul caz. În concluzie, 
valoarea unei companii este determinată de valoarea de piață a acesteia. 


Cum evoluează prețul acțiunilor? După ce acţiunile companiei încep să se tranzacţioneze la 
bursă, valoarea companiei se modifică în funcţie de fluctuaţia preţului pe acțiune. Pe măsură ce 
investitorii obțin informaţii noi despre companie, ei decid cât de mult sunt dispuși să plătească 
pentru o acţiune. Întocmai ca preţul unui produs sau serviciu, preţul acţiunii este determinat de 
cerere și ofertă. Cererea este creată de cei care vor să cumpere acţiuni de la investitorii care le 
dețin deja. De cealaltă parte avem oferta, reprezentată de deținătorii de acţiuni care sunt dispuși 
să le vândă la un anumit preț. Evident, cu cât interesul pentru o acțiune este mai mare, cu atât 
cererea va fi mai mare, iar acest lucru va duce la o creştere a prețului, în contextul în care oferta 
va fi mereu limitată la numărul de acţiuni emise şi aflate în circulație. 


Este important să înțelegem că diferite evenimente pot determina cumpărătorii şi vânzătorii să 
miște preţul în sus sau în jos, de exemplu evenimente care au loc la nivel global, la nivel de 
industrie, creșterea veniturilor sau a cheltuielilor companiei, lansarea de noi produse, 
schimbări în management sau schimbări ale legislaţiei. 


Factorii care pot influenţa preţul pot fi împărţiţi astfel: 


e Performanţa companiei: 

e Performanța financiară relevată prin raportările oficiale ale companiei 
Schimbări intervenite în acţionariatul majoritar sau în management 
Rapoarte de analiză publicate de presa financiară sau de analişti profesionişti 
Oportunităţi sau ameninţări apărute în industria în care activează compania 
Lichiditatea (frecvenţa cu care investitorii tranzacţionează acţiunile companiei) 

e Mediul economic: ratele de dobândă, inflaţia/deflaţia, cursul de schimb al monedei, 
şocuri politice sau economice, fiscalitatea (taxarea câştigurilor de capital în raport cu 
alte câştiguri) 


e Mediul competiţional: 
e Evoluţia substitutelor (compania concurează pe piaţă cu alte clase de active care 
pot reprezenta o alternativă mai bună pentru investiţii) 
e Tranzacţii incidentale (motivate de alte scopuri decât cele bazate pe valoarea 
companiei) 
e Sentimentul general din piaţă (de multe ori subiectiv, părtinitor şi obstinat) — face 
obiectul unei noi ştiinţe numită „Finanţe comportamentale (Behavioral Finance)”. 


Este important să fii cât mai bine informat. În timp ce investitorii decid dacă o acţiune merită 
cumpărată prin examinarea „sănătăţii” financiare a companiei, la fel de important este să 
urmărească ştirile şi evenimentele care pot influența prețul acţiunilor prin efectul lor asupra 
ofertei şi a cererii. 


Monitorizarea prețurilor 


Poţi verifica preţurile zilnice ale acţiunilor online, chiar pe site-ul BVB (www.bvb.ro). De 
regulă, vor fi menţionate următoarele prețuri: 


Preţul de închidere (referinţă), care este ultimul preţ înregistrat în şedinţa precedentă şi cel 
față de care se calculează variaţia pentru ziua curentă. 


Preţul curent, care este ultimul preț de tranzacţionare înregistrat în piață. 


Cel mai mare preţ al zilei, adică cel mai mare preț plătit pentru acţiunea respectivă în timpul 
şedinţei de tranzacţionare. 


Cel mai mic preț al zilei, adică cel mai mic preț plătit pentru acțiunea respectivă în timpul 
şedinţei de tranzacţionare. 


Variația preţului, comparativ cu ultimul preț înregistrat de acţiunea respectivă la finalul 
precedentei zile de tranzacţionare. Semnele (+) şi (-) asociate variației prețului arată dacă o 
acţiune a crescut sau a scăzut față de prețul de la închiderea zilei precedente. Dacă nu este 
evidenţiat în niciun alt fel, înseamnă că preţul a stagnat la nivelul preţului de referinţă. 

Analiza Fundamentală și Analiza Tehnică 


Există două modalități distincte, dar în acelaşi timp complementare, de a analiza o companie 
listată - analiza fundamentală şi analiza tehnică. Cele două instrumente sunt privite ca metode 
opuse de evaluare a unei oportunități de investiţie, însă alte abordări propun îmbinarea celor 
două, astfel încât prin analiza fundamentală să se decidă în ce este investit capitalul, iar prin 
cea tehnică să se identifice momentul oportun în piață pentru a cumpăra instrumentele 
financiare vizate. 


Conform analizei fundamentale, valoarea de piață a unei companii nu corespunde 
întotdeauna cu valoarea „adevărată” sau intrinsecă a acesteia și prin urmare este foarte 
important de luat în calcul întregul spectru de informaţii disponibile despre compania în 
care vrem să investim. Analiza fundamentală ajută la fundamentarea unei concluzii valide 
privind valoarea reală a acțiunii şi a potențialului de creștere a acesteia, precum şi la 
selectarea acelor acţiuni care se tranzacţionează la un preț de piață mai mic decât valoarea 
reală. Astfel, în timp prețul va tinde să ajungă la valoarea reală, dacă estimările iniţiale au 
fost corecte. Pe de altă parte, dacă valoarea determinată prin aplicarea analizei fundamentale 
este mai mică decât prețul din piaţă al acţiunii respective înseamnă că acţiunea companiei 
este supraevaluată în piață şi investitorii vor renunţa la a o cumpăra. Sau dacă există deja în 
portofoliu, o pot vinde. 


Analiza fundamentală porneşte de la situaţia financiară a unei companii şi a sectorului în care 
aceasta activează, lucrând cu rapoartele financiare ale companiei, publicate trimestrial. Se 
evaluează managementul, produsele companiei, mediul concurenţial al acesteia, politica de 
dividend. Se iau în considerare și factori externi cu impact semnificativ, cum ar fi: evoluţia 
economiei în ansamblu, impactul politic, reglementările și trendurile industriei. Toate aceste 
informaţii sunt înglobate în modele financiare care calculează valoarea reală a companiei, 
implicit a prețului pe acțiune, care se compară cu valoarea de piață curentă pentru a determina 
dacă acea companie este sub sau supraevaluată și dacă merită cumpărată sau menținută în 
portofoliu. 


Într-o abordare diferită, analiza tehnică pornește de la premisa că preţul din piaţă al unei 
acțiuni la un anumit moment dat include toate informaţiile financiare şi nefinanciare 
disponibile despre compania respectivă. În acest caz singurul preț corect la momentul 
respectiv este cel de pe bursă. Printr-o astfel de abordare, analiza tehnică se bazează pe 
fluctuațiile din piaţă şi încearcă să surprindă rolul factorului psihologic în modul de 
funcţionare al pieţei. Sub influențe de ordin psihologic, cum ar fi optimismul sau pesimismul 
investitorilor, preţurile pe o piaţă liberă, competitivă, tind să formeze trenduri şi tipare care 
alternează, dar tind să se repete. Aceste trenduri și tipare de preţ stau la baza studiului 
preţurilor și al realizării prognozelor de evoluţie în cadrul analizei tehnice. De altfel, motto-ul 
analizei tehnice este că istoria, dacă nu se repetă întocmai, în mod cert se aseamănă. 


Când analizăm tehnic o acţiune pe piață, luăm în calcul evoluţiile trecute și prezente, 
momentumul (sau elanul trendului actual), sentimentul pieței (sau gradul de 
optimism/pesimism al investitorilor). Sunt urmărite și datele statistice legate atât de preţ, cât 
şi de volumul de tranzacţionare. 

Cum să devii investitor 


Să o luăm cu începutul: selectarea unui broker 


Tranzacţiile au loc între cumpărători şi vânzători, prin sistemul de tranzacţionare al bursei de 
valori. Pentru a tranzacţiona, investitorii trebuie să deschidă un cont la o entitate specializată, 
un intermediar sau societate de servicii de investiţii financiare (SSIF), denumită şi societate de 
brokeraj. Intermediarul va fi legătura între tine şi bursa de valori, iar acesta este indispensabil 
pentru buna funcţionare a pieţelor de capital. 


Primul pas este să accesezi website-ul BVB 
(www.bvb.ro), secțiunea „Intermediari? şi să 
analizezi lista cu brokerii autorizați să 
tranzacţioneze la Bursa de Valori Bucureşti. 
După ce ai ales o anumită companie de brokeraj, 
poţi lua legătura cu ei prin telefon sau e-mail 
(adresa fiind disponibilă pe website) şi să discuţi 
despre procedura de deschidere a unui cont şi a 
eventualelor condiţii. Unii brokeri impun o 
sumă minimă de deschidere de cont, care poate 
INTERMEDIARI INTERMEDIARI fi de 500 lei, 1.000 lei sau mai mult. 


VÂNZĂTOR CUMPĂRĂTOR 


Deschiderea unui cont de tranzacţionare este 
asemănătoare cu deschiderea unui cont bancar. 
Pentru a deschide un cont la un intermediar va 
trebui mai întâi să-i furnizezi o copie a actului 
Dn aci tău de identitate şi să semnezi contractul de 

iai intermediere, precum şi cererea de deschidere 
de cont. În plus, intermediarul tău îţi va cere să 
completezi un chestionar care îi va permite să îți 
creeze un profil de investiţii, să identifice toleranța ta față de risc, experiența în domeniul 
investiţiilor — toate acestea fiind informaţii cheie despre orice investitor. 


Pentru a putea efectua primele cumpărări, contul de tranzacţionare trebuie mai întâi alimentat 
cu bani pentru a acoperi aceste achiziții de instrumente financiare. Contul poate fi, de 
asemenea, creditat cu instrumente financiare primite în cadrul programului de privatizare în 
masă (PPM), moştenite sau transferate de la un alt intermediar. Odată ce banii sau 
instrumentele financiare sunt transferate în cont, investitorul poate cumpăra sau vinde 
instrumente financiare, urmărind astfel obiectivele sale de investiţii. 


Pentru a efectua tranzacţii, investitorii pot plasa ordine de tranzacţionare prin intermediul 
angajaţilor intermediarului, un broker (agent de servicii de investiţii financiare) sau direct prin 
utilizarea platformelor de tranzacţionare online oferite de către intermediari. În primul caz, 
ordinele se transmit de către investitori departamentului de tranzacţionare al intermediarului, 
mai exact către agenţii de bursă, care introduce ordinele în sistemul de tranzacţionare în 
timpul ședinței de tranzacţionare. Preţul unui anumit instrument financiar este determinat în 
sistemul de tranzacţionare prin confruntarea cererii şi ofertei, în orice moment în timpul 
sesiunii de tranzacţionare. În al doilea caz, ordinele sunt plasate de investitori direct prin 

utilizarea unor platforme de tranzacţionare online, care în prezent sunt oferite de un număr 
mare de intermediari. Platforma de tranzacţionare online va oferi instant accesul în sistemul 
de tranzacţionare şi datele de piață necesare investitorilor (referitoare la prețuri, volume etc.). 


ATENȚIE! la apelurile primite de la false firme de intermediere care promit câştiguri 
rapide şi consistente prin tranzacţionarea unor instrumente financiare riscante. Pentru 
siguranța investiţiilor tale, este recomandat să verifici dacă intermediarul pe care l-ai 
contactat este înregistrat în Registrul Autorităţii de Supraveghere Financiară (ASF). 
Autoritatea de Supraveghere Financiară este autoritatea care supraveghează şi 
reglementează piaţa financiară non-bancară din România, respectiv piaţa de capital, 
sistemul de pensii private şi piaţa asigurărilor. Lista intermediarilor autorizaţi de ASF 
poate fi accesată pe site-ul instituţiei (www.asfromania.ro) sau pe site-ul Bursei de Valori 
București (www.bvb.ro), în secțiunea „Intermediari”. 


Obiectivele tale 


Oricine poate deveni investitor! Procedeul deschiderii unui cont de tranzacţionare este la fel 
de simplu ca deschiderea unui cont bancar. În plus, brokerul tău te poate asista în toate etapele 
descrise mai jos. 


Fiecare investiţie trebuie să fie însoțită de două activităţi adiţionale: stabilirea strategiei de 
plasament și analiza caracteristicilor pieţei și instrumentelor utilizate pentru a investi. Pentru a 
stabili strategia de investiţii pe piaţa de capital, trebuie luate în calcul, printre altele: 


e Obiectivele tale 
e Orizontul de timp avut în vedere pentru a investi 
e Nivelul de lichiditate dorit şi alte restricţii 


e Nivelul maxim de risc acceptat 


Odată elaborată strategia de investiții, următorul pas este selectarea instrumentelor financiare 
care vor fi incluse în portofoliu, combinate în scopul de a îndeplini criteriile menționate în 
strategie. Selecția presupune o analiză a companiilor şi a diferitelor instrumente financiare, a 
performanței financiare din ultimii ani, în vederea identificării tendințelor viitoare de 
dezvoltare. 


Câteva aspecte de luat în considerare înainte de a lua decizia de a investi 


Gestionarea finanțelor reprezintă una dintre cele mai importante decizii ale tale. Astfel, ia-ți 
un răgaz şi planifică atent acest proces. Este esențial să îți creezi un plan de investiții pe care 
să-l respecţi şi să-l modifici doar atunci când există schimbări majore ale ipotezelor iniţiale. 

1. Diversificarea 


În determinarea alocării activelor (procentajele din portofoliul total care vor fi alocate pentru 
diverse tipuri de active), diversificarea reprezintă o necesitate. Cel mai bun mod de a gestiona 
riscul este să-ți diversifici investiţiile în diferite produse de investiţii. Dacă acţiunile sunt 
singurele investiţii disponibile, poţi reduce riscul prin diversificarea între diferite companii și 
sectoare. Neavând „toate ouăle în același coș”, vei minimiza riscurile care apar în timpul 
diferitelor stagii ale ciclului economic. 


2. Selectarea unui orizont de timp 


Este dificil să câştigi bani peste noapte investind la bursă, astfel că este important să iei 
decizia corectă cu privire la orizontul de timp al investiţiei tale. Tipul de abordare depinde de 
intervalul de timp stabilit, astfel că poți fi investitor pe termen scurt, mediu sau lung. În 
general, investitorii pe termen lung (de exemplu 3-5 ani) obţin cele mai bune rezultate. În 
cazul investitorilor pe termen scurt, riscurile sunt mult mai mari, iar sincronizarea este 
importantă întrucât trebuie să monitorizezi în permanență evoluţia prețurilor pentru a 
identifica oportunităţi de tranzacţionare avantajoase. 


3. Selecţia titlurilor din portofoliu 


Cu ajutorul unui consultant sau intermediar poţi învăţa prin ce metode să alegi în ce să 
investeşti. Poți utiliza următoarele surse pentru a obţine informații: 


e Site-urile intermediarilor şi rapoarte de analiză, 
e Ziare şi reviste de afaceri, 


e Programele de afaceri la TV şi radio. 


Atunci când te gândeşti să cumperi acţiuni, este bine să analizezi companiile vizate. Îţi 
recomandăm să discuţi cu intermediarul sau consilierul și/sau să citeşti materialele de analiză 
puse la dispoziție de intermediar care îţi pot oferi o bună înţelegere asupra activităților 
societăţilor şi a situației financiare a acestora. 


De unde obţii informaţiile de care ai nevoie 


| SURSA Oűf CE CONȚINE ȘI DE UNDE O OBŢII 


Rapoartele anuale, 
semestriale și 
trimestriale ale 
companiei 


Informaţii generale despre companie, inclusiv datele financiare auditate 
pentru cea mai recentă perioadă de raportare. Informaţii disponibile pe 
site-ul bursei (www.bvb.ro), în secțiunea dedicată companiei căutate. 


Rapoartele analiștilor financiari conţin informaţii și date care să susțină 
Rapoarte analiști | recomandările analiştilor de a cumpăra, vinde sau păstra acţiunile unei 
anumite companii. Intermediarii le pun de regulă la dispoziția clienților lor. 


Articole de Diverse site-uri, publicaţii şi agenţii de ştiri pot furniza evoluţii actualizate 
specialitate ale unui sector economic, respectiv ale unei companii anume. 

| Tranzacţionarea la bursă | 


Anatomia unei tranzacţii 


Tranzacţiile la Bursa de Valori Bucureşti se realizează printr-un sistem de tranzacţionare la care 
intermediarii au acces direct şi continuu. În timpul tranzacţionării, cumpărătorul nu întâlneşte de 
fapt vânzătorul întrucât ordinele sunt plasate prin intermediul acestor intermediari. Odată ce 
clientul trimite intermediarului său ordinul de cumpărare sau de vânzare, acesta introduce ordinul 
în sistemul de tranzacţionare, unde întâlneşte alte ordine şi se pot încheia una sau mai multe 
tranzacții. 


În timpul orelor de tranzacţionare, ordinele sunt introduse în piaţă în mod continuu, 
schimbând astfel raportul între cerere şi ofertă şi determinând formarea noului preţ. 
Executarea tranzacţiei este urmată de compensare şi decontare: Bursa transmite brokerilor 
confirmarea realizării tranzacţiei, iar Depozitarului Central datele participanţilor pentru 
efectuarea transferului de proprietate al acţiunilor şi a transferului contravalorii acţiunilor, 
între conturile cumpărătorului şi vânzătorului. Instrumentele financiare sunt transferate noului 
proprietar (cumpărătorul) şi echivalentul lor în bani este transferat în contul vânzătorului. 
Procesul este finalizat în termen de două zile lucrătoare (T + 2) de la data tranzacţiei. Acest 
lucru înseamnă că a doua zi lucrătoare după tranzacţie cumpărătorul va avea acţiunile în 
portofoliul său şi vânzătorul va primi banii pentru acţiunile vândute. 


Efectuarea unei tranzacţii şi tipuri de ordine 


Pentru efectuarea oricărei operațiuni de cumpărare şi vânzare a acţiunilor, sunt necesare 
următoarele elemente: 


e Nume companie şi simbol: Fiecare companie are un simbol de identificare. Este 
posibil să fi observat deja că în articole și rapoarte simbolul este, de obicei, prezentat 
în paranteze, imediat după numele companiei. De exemplu, pentru Bursa de Valori 
Bucureşti, simbolul este BVB. 


107 


e Număr de acţiuni: Este necesar să specifici numărul de acțiuni cumpărate sau 
vândute; în cazul cumpărării, trebuie să ai în vedere suma maximă pe care eşti dispus 
să o aloci. 


e Tipul de ordin și prețul acțiunii: Ordin la piață, ordin limită sau ordin stop? 
Ordinul la piaţă intervine când clientul transmite brokerului sau să cumpere sau să 
vândă acţiuni sau alte instrumente financiare din portofoliu la prețul pieţei. Preţul la 
care se execută ordinul este cel mai bun preţ găsit pe piață pentru ordinele de sens 
contrar (cel mai bun preţ de cumpărare disponibil în piață pentru un ordin de vânzare 
şi cel mai bun preţ de vânzare disponibil în piață pentru un ordin de cumpărare din 
partea clientului). De asemenea, clientul poate da un ordin limită, indicând 
brokerului să cumpere sau să vândă doar la un preţ indicat sau mai bun. Ordinul 
stop implică o situaţie în care clientul instructează brokerul să cumpere sau să vândă 
la prețul pieţei odată ce titlurile ajung la un anumit preț ţintă, numit de asemenea 
„preţ stop”. Astfel de ordine sunt plasate în mod specific cu scopul de a limita 
pierderile sau de a proteja câştigurile. 


e Valabilitatea unui ordin: Ordin „Open”, ordin „Day” sau ordin „Fill-or-Kill”? 
Ordinul Day este un ordin de a cumpăra sau vinde care expiră la sfârşitul zilei dacă 
nu este executat. Ordinul Open este un ordin de a cumpăra sau vinde un instrument 
financiar care rămâne în vigoare până când este anulat de client sau executat. Un 
ordin  Fill-or-Kill este un ordin care pentru a fi executat necesită 
cumpărarea/vânzarea imediată a întregii cantităţi. Dacă acest ordin nu poate fi 
executat integral, el este respins de sistem. 


e Comisionul intermediarului pentru ordinul respectiv. Pentru serviciile oferite, 
intermediarii percep un comision de tranzacţionare, pe care trebuie să îl iei în calcul. 


„Cititul” instrumentelor 


Pentru investitorii actuali sau viitori, site-ul Bursei de Valori București (www.bvb.ro) poate fi 
o sursă pentru multe informaţii utile. Profilul unei companii listate de pe site-ul BVB include 
următoarele elemente: 


TICKER SYMBOL 
FIECARE INSTRUMENT FINANCIAR 
measocarunsmsor uneco, PRET cauunecevrornanr PRETUL MAXIM 
CARE POATE AVEA DIFERITE NUMERE SAU PRETUL MINIM 
LITERE (SPRE EXEMPLU, SIMBOLUL BVB 
PENTRU BURSA DE VALORI BUCURESTI) pemi appena nahe 
PENTRU ACTIUNEA RESPECTIVA 
EE 
Simbol BVB BURSA DE VALORI BUCURESTI SA 
SN ROBVBAACNORO 
Tp Actuni 25,7000 Max: 26,0000 
Seut O Pica 05.09.2016 14:1223 Mn: 25,7000 
Caiegone: Premium 
Stare Tranzax bonabia 
SEGMENT VARIATIE DE PRET 
LA BVB, PUTETI ACHIZITIONA INSTRUMENTE DIFERENTA DINTRE PRETUL CURENT SI 
PE SEGMENTUL PRINCIPAL SAU ATS ULTIMUL PRET DIN ZIUA PRECEDENTA 

INTERNATIONAL SECURITIES IDENTIFICATION NUMBER (ISIN) — identifică 
în mod unic o garanţie. Codul ISIN este un cod alfa-numeric de 12 caractere care conține 


informaţii ce caracterizează instrumente financiare, dar serveşte pentru identificarea 
uniformă a unei valori mobiliare la tranzacţionare şi decontare. 


Preţuri 


Bid / Ask — cel mai bun preţ de cumpărare și cel 
mai bun preţ vânzare. 


Bid / Ask Vol. — numărul de acţiuni disponibile pe 
partea cumpărătorilor şi numărul de acţiuni pentru 
care sunt plasate ordinele de vânzare. 


Data/ora — data și ora la care informațiile de mai 
sus au fost modificate. 


Ultimul preţ — prețul ultimei tranzacţii. 


Var — variația de preţ în bani între prețul curent și 
ultimul preţ din ziua anterioară. 


Var (%) — variația de preţ procentuală între preţul 
curent şi ultimul preţ din ziua anterioară. 


Preţ deschidere — prețul primei tranzacţii a zilei. 
Preţ maxim — cel mai mare preţ de tranzacţionare al 
zilei. 

Preţ minim — cel mai mic preț de tranzacţionare al 
zilei. 

Preţ mediu — prețul mediu de tranzacţionare al zilei. 


Data/ora — data şi ora la care informațiile de mai 
sus au fost modificate. 


Max. 52 săptămâni — Cel mai mare preţ 
înregistrat în precedentele 52 de săptămâni. 


Min. 52 săptămâni — Cel mai mic preţ înregistrat 
în precedentele 52 săptămâni. 


Indicatori bursieri 


Preturi 

Bid / Ask 

Bid / Ask Vol. 
Data/ora 


Ultimul pret 

Var 

Var (%) 

Pret deschidere 
Pret maxim 

Pret minim 

Pret mediu 
Data/ora 


Max. 52 saptamani 


Min. 52 saptamani 


Indicatori bursieri 


Capitalizare 


DIVY 
Dividend (2015) 


Informatii emisiune 
Numar total actiuni 
Valoare Nominala 


Capital social 


Data start tranzactionare 


Prospect / Memorandum 


25,6000 / 25,7000 
13 1459 
05.09.2016 14:36:13 


25,7000 

-0,1000 

-0,39 

26,0000 

26,0000 

25,7000 

25,8000 

05.09.2016 14:12:23 


32,2800 
20,6000 


197.994.308,40 
19,38 

1,97 

1,55 

3,37 

0,863700 


Mai multe in formatii 


7.674.498 
10,0000 
76.741.980,00 
08.06.2010 


Capitalizare — Capitalizarea companiei calculată ca produsul dintre numărul de acţiuni şi 
preţul acestora la un moment dat. 


PER -— indicator de evaluare, calculat ca raportul dintre prețul acţiunii şi profitul net/acţiune 
(este folosit în tehnicile de evaluare a unei companii ca o bază — „multiplu”). 

P/BV -  Price-to-Book-Value, calculat ca raportul dintre prețul unei acţiuni şi valoarea 
contabilă medie a unei acţiuni (este folosit în tehnicile de evaluare a unei companii ca o bază 
— „multiplu”). 


EPS -— raportul dintre Profitul net al companiei şi numărul de acţiuni. 


DIVY — Randamentul ultimului dividend plătit (valoarea dividendului raportată la preţul 
acțiunii). 


Dividend (2015) — Valoarea dividendului în lei pentru anul indicat. 


Informații emisiune 

Număr total acţiuni — Numărul total al tuturor acțiunilor emise de societate. 
Valoare Nominală — Valoarea la care este emisă o acţiune. 

Capital social — Valoarea capitalului social. 

Data start tranzacţionare — Prima zi de tranzacţionare a acţiunilor la BVB. 


Prospect / Memorandum — Documentul de listare a companiei. 


| Ce fel de investitor ești? | 


Administratorii de fonduri și consilierii financiari încep orice discuţie cu un potenţial investitor 
adresându-i un chestionar pentru a determina tipologia în care se înscrie acesta. Întrebările 
urmăresc să identifice orizontul de timp disponibil pentru investiţii, cunoștințele de investiţii şi 
toleranța la risc. Așa cum am menţionat deja, cunoașterea profilului investitorului este crucială 
pentru elaborarea planului de investiţii. Chestionarul de mai jos te poate ajuta să îţi identifici 
profilul investiţional. Combină scorul total răspunzând la întrebări şi vezi ce tip de investitor eşti. 


1. Ce dorești să obţii în urma unei investiţii? 
O investiţie care nu fluctuează în valoare. (1) 
Să păstrez valoarea investiţiilor mele şi să obțin venituri regulate. (2) 
Obţinerea unui venit periodic cu o oarecare expunere pe creşterea capitalului. (3) 


Nu sunt îngrijorat de venituri, caut maximizarea creșterii investiţiilor mele. (4) 


2. Pentru cât timp ești pregătit să păstrezi investiţiile? 
Doi ani sau mai puţin. (1) 
Între trei şi cinci ani. (2) 
Între şase și zece ani. (3) 


Mai mult de zece ani. (4) 

Cum ai reacționa dacă valoarea investiţiilor tale ar scădea cu 15% într-un an? 
Ajutor! Scot toţi banii şi îi depun într-un cont de depozit bancar. (1) 

Scot o parte din bani şi-i plasez utilizând o strategie „sigură” de investiţii. (2) 
Aştept până când am recuperat pierderile și apoi iau în considerare alte investiţii. (3) 
Nu schimb nimic şi urmez strategia recomandată. (4) 


Wow! Este cu 15% mai ieftin să investesc mai mulți bani în acelaşi activ. (5) 


Care este disponibilitatea ta de a risca pe termen scurt în perspectiva unor 
profituri mai mari pe termen lung? 


Scăzută. (1) 

Nu sunt sigur. (2) 

Moderată. (3) 

Ridicată. (4) 

Alege răspunsul cel mai adecvat pentru următoarea declarație: „Sunt dispus să 
tolerez fluctuații de piaţă în perspectiva unui potenţial profit mai mare”. 
Dezacord total. (1) 

Dezacord parțial (2) 

Nu sunt de acord, nici în dezacord. (3) 


Sunt de acord. (4) 


Alege răspunsul pentru următoarea afirmaţie: „Principala mea preocupare o 
constituie sentimentul de siguranță; păstrarea banilor în condiţii de siguranță 
este mai importantă decât să câștig profituri mari”. 


Dezacord. (4) 

Nu sunt de acord, nici în dezacord. (3) 
Sunt de acord. (2) 

Complet de acord. (1) 


În legătură cu investiţiile, cât de experimentat crezi că eşti? 

Lipsit de experienţă — investiţiile sunt o experienţă nouă pentru mine. (1) 
Oarecum lipsit de experienţă — a investi este destul de nou pentru mine. (2) 
Oarecum experimentat — dețin deja cunoştinţe. (3) 

Experimentat — cunosc factorii care fac investiţiile să fluctueze. (4) 


Foarte experimentat — îmi fac propria cercetare amplă şi am o înțelegere excelentă a 
factorilor care afectează performanţa investiţiilor. (5) 

8. Cât de sigur este venitul viitor (cum ar fi salariu, pensie sau venituri din alte 
investiţii)? 


Nu este sigur. (1) 
Oarecum securizat. (2) 
Destul de sigur. (3) 
Foarte sigur. (4) 


9. Cum ai descrie situaţia ta financiară actuală? 
Complet fără datorii. (5) 


Fără credit ipotecar, dar am alte obligații (cum ar fi datorii în contul cardului de credit, 
taxe de şcolarizare). (4) 


Un credit ipotecar rezonabil, dar nici o altă datorie. (3) 
Un credit ipotecar şi anumite obligații. (2) 


Grad ridicat de îndatorare (cum ar fi un credit ipotecar, carduri de credit şi/sau de 
împrumut în marjă). (1) 


Acum adună scorurile pentru toate răspunsurile și verifică punctajul total pentru a vedea la ce 
categorie de investitor te încadrezi. 


Scor Total Tip de Investitor 


9—11 Defensiv 
12-18 Conservator 
19-25 Echilibrat 
26-33 Dinamic 
34-39 Agresiv 


Un investitor ar trebui să aleagă un produs de 
investiţii care corespunde obiectivelor sale şi 
sumei de bani pe care o are la dispoziţie, dar şi 
toleranţei sale faţă de risc. Toate investiţiile presupun un anumit grad de risc. Acest chestionar nu 
este suficient pentru a determina strategia ta de investiţii, îți recomandăm să obţii şi opinia unui 
profesionist. 


Profil de risc Defensiv 
Vizează protejarea capitalului — Nivel de risc foarte scăzut Scor total: 9-11 
Obiectivul investiţional principal este acela de a păstra capitalul sau valoarea principalului 


investit. Vrei să obţii un flux de venituri previzibil din activele tale. Astfel, găseşti mai 

potrivit să investeşti în produse cu scadențe fixe şi rentabilitate prestabilită. Creşterea 
capitalului este de o importanță secundară. Eşti dispus să îți asumi riscuri limitate cu activele 
tale, de obicei, într-un orizont de timp scurt investiţional. 


Profil de risc Conservator 
Vizează o creştere limitată a capitalului — Nivel de risc scăzut Scor total: 12-18 


Principalul scop investiţional este de a obține un venit relativ stabil și moderat. Eşti dispus să 
îți asumi un nivel redus de risc cu activele în care investești. În plan secundar, îţi doreşti o 
creștere graduală a averii pe termen lung. 


Profil de risc Echilibrat 
Vizează niveluri moderate ale riscului și rentabilității Scor total: 19-25 


Scopul principal este realizarea unei creşteri a capitalului pe termen lung. Cauţi randamente 
relativ stabile, dar nu te deranjează asumarea unor riscuri moderate. Portofoliul echilibrat se 
realizează prin investirea în proporţii egale în obligaţiuni şi acţiuni. 


Profil de risc Dinamic 
Vizează potenţial de creştere pe termen lung Scor total: 26-33 


Vrei să-ţi creşti averea pe termen lung. Eşti dispus să-ți asumi mai multe riscuri deoarece îţi 
doreşti profituri mai mari. Eşti conștient că acţiunile pot fluctua pe termen scurt, dar consideri 
că o scădere temporară a investiţiei este o oportunitate de cumpărare. Portofoliul dinamic 
include, de obicei, investiţii cu o varietate de clase de active, cu un procent mai ridicat alocat 
investiţiilor în fonduri de investiţii, acţiuni şi alte instrumente financiare cu risc ceva mai 
ridicat. Depozitele bancare şi obligațiunile au o pondere mai mică în portofoliu. 


Profil de risc Agresiv 
Vizează creştere pe termen foarte lung Scor total: 34-39 


Prioritatea ta este de a genera câștiguri de capital. Realizezi că, în timp, pieţele de capital 
înregistrează, de obicei, o performanță mai bună în comparaţie cu alte investiţii. Nu îţi este 
teamă de speculaţii sau să investeşti în sectoare economice riscante. Consideri că o scădere a 
pieţei/un regres temporar reprezintă o oportunitate de cumpărare. O mare parte a portofoliului 
unui astfel de investitor este, de obicei, format din acţiuni şi alte active cu grad mai ridicat de 
risc. 

ÎNTREBĂRI DE AUTOEVALUARE 


? de Întrebările care urmează vă dau posibilitatea să verificaţi modul în 
întrebă! care aţi înțeles materialul din această secțiune. După ce aţi răspuns 
la întrebări, verificaţi-vă răspunsurile, comparându-le cu soluţiile 
de la sfârşit. Dacă aveţi neclarităţi, revedeţi părţile relevante. 


Cine are dreptul să încaseze dividende? 

a. Conducerea companiei 

b. "Toţi acţionarii care au deţinut vreodată acțiuni ale companiei 

c. Acţionarii care dețin minim 1% din acțiunile companiei 

d. Toți acţionarii care au deținut acțiuni ale companiei la o anumită dată 


Ce este AeRO? 

a. Piaţa BVB pentru IMM-uri şi start-up-uri 

b. Una dintre companiile listate la Bursa de Valori Bucureşti 
c. Indicele Bursei de Valori Bucureşti 

d. Proiectele educaţionale ale BVB 


Care dintre următoarele companii tind să aibă un risc mai mic în ceea ce privește prețul 
acțiunilor atunci când economia este în recesiune profundă? 

Un constructor de mașini 

Un constructor de case 

Magazin universal 

O companie de utilităţi care distribuie apă în clădirile publice 


ang 


activează în piețele secundare, plasând ordinele de cumpărare şi vânzare 
pentru acțiuni, în numele clienţilor lor. 
a. Bursele 
b. Garantul subscrierii 
c. Brokerii 
d. Solicitanţii 


Poţi cumpăra acţiuni: 

Prin orice oficiu poştal 

Prin orice sucursală bancară 

Printr-un broker 

Direct prin intermediul bursei de valori 


ape 


Cât de des într-o săptămână se derulează şedinţe de tranzacţionare, fără a lua în calcul 
eventualele sărbători legale? 

a. De patru ori 

b. De cinci ori 

c. De şase ori 

d. De şapte ori 

10. 


11. 


12. 


13. 


Cum se numeşte cel mai mare preț plătit pentru o acțiune în timpul unei ședințe de 
tranzacţionare? 

a. Preţ de închidere 

b. Preţ maxim 

c. Preţ minim 

d. Variaţie de preţ 

Abrevierea constând într-un simbol format din litere sau litere și cifre, utilizată pentru a 


identifica în mod unic acţiunile tranzacţionate public ale unui emitent poartă denumirea de: 
a. Ticker Symbol 


b. Basis Symbol 
c. ISIN 
d. BIN 


Metodologia pentru analizarea acțiunilor folosită pentru a previziona direcția prețurilor 
prin studiul datelor de piață istorice și a modelelor grafice, precum prețul și volumul este 
numită: 

a. Analiză fundamentalistă 


b. Analiză tehnică 
c. Analiză fundamentală 
d. Analiză tehnologică 


Metodologia pentru analizarea acţiunilor folosită pentru a face previziuni prin studiul 
datelor contabile, financiare şi macroeconomice, şi prezente este numită: 
a. Analiză fundamentalistă 


b. Analiză tehnică 
c. Analiză fundamentală 
d. Analiză tehnologică 


De unde se poate obține extrasul de cont din care poți afla dacă şi câte acţiuni detii, 
inclusiv acţiuni primite prin Programul de Privatizare în Masă? 

a. De la Bursa de Valori București 

b. De la Depozitarul Central 

c. De la brokerii autorizați să elibereze extrase de cont 

d. Atât de la Depozitarul Central, cât şi de la brokerii autorizați să elibereze extrase de cont 


Care este ciclul de decontare aplicat în România? 


a. T+1 
b. T+2 
c. T+3 
d. T+4 


Ce înseamnă decontarea tranzacţiilor? 

a. Transferul banilor de la cumpărător la vânzător simultan cu transferul în sens invers al 
instrumentelor financiare de la vânzător la cumpărător 

b. 'Tranzacţionarea instrumentelor financiare în afara piețelor 

c. Transferul de acţiuni 

d. Niciuna dintre variantele de mai sus 

14. George doreşte să investească 1.000 lei în acţiuni SKY. Se întreabă câte acțiuni va putea 
să cumpere dacă va plăti 3 lei pentru o acţiune? Pentru acest exercițiu, comisionul de 
tranzacţionare este zero. 

a. 334 acţiuni 

b. 333,3 acţiuni 

c. 333 acţiuni 

d. 330 acţiuni 


15. Angelica dorește să investească pe piața de capital. Care este următorul pas? 
a. Să meargă la sediul BVB și să cumpere acţiuni 
b. Să meargă la un broker autorizat şi să solicite un contract pentru servicii financiare, 
investiţii şi brokeraj 
c. Să meargă la Forumul Investitorilor și să cumpere acţiuni de la alți investitori 
d. Să cumpere acţiuni de la Depozitarul Central 


16. Atunci când cumperi obligaţiuni emise de o companie: 
a. Deţii o parte din companie 
b. Ai împrumutat bani companiei 
c. Eşti răspunzător pentru datoriile companiei 
d. Poţi vota cu privire la deciziile acţionarilor 


17. Dacă deţii obligaţiuni, care dintre următoarele drepturi îţi revin? 
a. Dividend 
b. Participarea la Adunarea Generală a Acţionarilor 
c. Dreptul de proprietate 
d. Niciunul dintre cele de mai sus 


18. Ionuț are o varietate largă de acţiuni, obligaţiuni și unităţi de fond cu scopul de a diminua 
riscul de a pierde bani. Această abordare este numită: 
a. Economisire 
b. Compunere 
c. Diversificare 
d. Hedging 


19. Conceptul de diversificare este reflectat de afirmația: 
a. Calul de dar nu se caută la dinţi 
b. Nu pune toate ouăle în acelaşi coş 
c. Nu plouă niciodată, dar toarnă cu găleata 
d. Bate fierul cât e cald 


20. Ce tipuri de instrumente financiare se pot deconta prin Depozitarul Central? 
a. Acţiuni și obligaţiuni 
b. Titluri de stat 
c. Produse structurate 
d. Toate variantele de mai sus 


21. Ce înseamnă AGA în contextul pieţei de capital? 
a. Activele Generale ale Antreprenorilor 
b. Adunarea Generală a Acţionarilor 
c. Administrația Generală a Acţionarilor 
d. Administrația Generală a Antreprenorilor 

“ Sa, RĂSPUNSURI 


Răspuns d.: Toţi acţionarii care deţin acţiuni la o anumită dată aleasă de companie au 
dreptul să primească dividende. Este important de ştiut că ar trebui să achiziționezi 
acțiunile cu cel puţin 2 zile înainte ca dividendele să fie distribuite, întrucât există o 
întârziere de compensare și decontare de 2 zile, denumită T+2 (Ziua Tranzacţiei + 2 zile). 


Răspuns a.: AeRO este segmentul de piaţă pentru acțiuni din cadrul Sistemului Alternativ 
de Tranzacţionare (ATS) al Bursei de Valori Bucureşti. AeRO este dedicat listării 
companiilor la început de drum, precum start-up-uri şi IMM-uri care sunt în căutarea 
finanțării pentru proiectele lor, creșterea vizibilităţii şi care vor să contribuie la 
dezvoltarea mediului de afaceri. 


Răspuns d.: Compania de utilităţi este un exemplu de acţiune defensivă. Acţiunile 
defensive sunt, de regulă, din industrii care produc bunuri necesare la care consumatorii 
nu pot renunţa. Exemplele includ electricitatea, apa curentă, mâncarea și combustibilul, 
care sunt necesități de bază, iar cererea pentru acestea tinde să fie destul de stabilă de la un 
an la altul. De asemenea, în cazul companiilor care oferă produse cheie sau servicii pentru 
stat, este mai puţin probabil ca acestea să resimtă impactul unei recesiuni sau crize 
economice. Aceasta se traduce printr-o stabilitate mai ridicată a rezultatelor financiare și a 
aşteptărilor acţionarilor. 


Răspuns c.: Brokerii activează ca un agent, executând ordinele de cumpărare sau vânzare 
în numele clienţilor lor. Un broker percepe un comision pentru acest serviciu şi trebuie să 
fie un membru înregistrat/autorizat al bursei de valori pe care sunt listate acţiunile 
respective. 


Răspuns c.: Acțiunile pot fi cumpărate printr-un broker, deoarece acesta este agentul 
abilitat să execute ordinele de cumpărare şi vânzare plasate de investitori. Intermediarii 
sunt societăți de servicii de investiții financiare (SSIF) sau instituții de credit, autorizate de 
Autoritatea de Supraveghere Financiară (ASF). Principalul serviciu oferit de aceste 
instituții este să intermedieze tranzacțiile de cumpărare şi vânzare (servicii de brokeraj). 
Angajaţii intermediarilor autorizați să colecteze ordinele de cumpărare şi vânzare de la 
investitori se numesc brokeri. 


Răspuns b.: Dacă nu este vreo sărbătoare legală, sesiunile de tranzacţionare au loc în 
fiecare zi lucrătoare. Aceasta înseamnă că sunt 5 şedinţe de tranzacţionare într-o 
săptămână, de luni până vineri. 


Răspuns b.: Preţ maxim este cel mai mare preț plătit pentru o acțiune în cadrul unei 
şedinţe bursiere. 

10. 


11. 


12. 


13. 


14. 


15. 


Răspuns a.: Fiecare instrument financiar are un simbol unic asociat (codat), denumit 
simbol sau ticker. Ticker-ul poate avea un număr diferit de litere, spre exemplu ticker-ul 
pentru Bursa de Valori București este BVB. 


Răspuns b.: Analiza tehnică foloseşte modele şi reguli de tranzacţionare bazate pe evoluția 
prețurilor şi a volumelor, precum indicele de rezistență relativă (RSI), mediile mobile, 
regresiile, corelaţiile de preț din piaţă şi dintre pieţe, ciclurile de business, cele ale 
acțiunilor sau, în mod clasic, prin recunoaşterea modelelor grafice (chart patterns). 


Răspuns c.: Analiza fundamentală studiază factori economici, numiţi fundamente, incluși 
în datele financiare ale unei companii (active, datorii, venituri etc.), date despre 
competitori şi pieţe. Pe lângă acestea, sunt monitorizate şi date economice precum PIB, 
inflație, ratele dobânzilor, cursul de schimb şi productivitatea. 


Răspuns d.: Extrasul de cont este dovada clară a deținerilor şi numărul exact al acțiunilor 
la o dată anume. Extrasul de cont poate fi obținut direct de la Depozitarul Central sau de 
la intermediar, dacă are contract încheiat în acest sens cu Depozitarul Central. Lista 
intermediarilor autorizați să elibereze extrase de cont se regăseşte pe 
www.depozitarulcentral.ro 


Răspuns b.: În România, la fel ca în cazul altor pieţe dezvoltate, decontarea are loc la 
2 zile după efectuarea tranzacţiei (T+2). Aceasta înseamnă că vor trece două zile din 
momentul cumpărării acțiunilor până în momentul transferului de proprietate. Depozitarul 
Central este instituţia care asigură compensarea şi decontarea tranzacţiilor cu instrumente 
financiare. 


Răspuns a.: Depozitarul Central asigură compensarea și decontarea tranzacţiilor cu 
instrumente financiare și anume, transferul banilor de la cumpărător la vânzător simultan 
cu transferul în sens invers al instrumentelor financiare. Decontarea are loc la 2 zile după 
data tranzacţiei (T+2). Aceasta înseamnă că durează două zile din momentul în care o 
acțiune este cumpărată şi momentul în care intră în portofoliul clientului. 


Răspuns c.: Numărul de acţiuni (N) este un număr natural egal sau mai mic decât suma 
investită (I) împărțită la preţul unei acţiuni (P). 
N < 1,000 + 3; 
N < 333,(3). 
N=333. 
Se pot cumpăra pachete de acţiuni care conţin un număr întreg de acțiuni, adică 
multiplu de 1, aşadar George va cumpăra 333 acțiuni SKY. 


Răspuns b.: BVB este un operator de piață şi nu vinde/cumpără acțiuni. Acţiunile sunt 
tranzacţionate de investitori folosind serviciile unei SSIF (Societate de servicii de 
investiţii financiare). Aceasta transmite ordinele investitorului la bursă, unde este 
identificată o contrapartidă (un ordin de vânzare cu unul de cumpărare). Primul pas pentru 
a tranzacţiona acţiuni este semnarea unui contract cu o SSIF. Lista brokerilor autorizaţi o 
poţi găsi pe website-ul www.bvb.ro, la secțiunea „Intermediari”. 

16. 


17. 


18. 


19. 


20. 


21. 


Răspuns b.: Atunci când cumperi o obligațiune, împrumuțţi bani companiei respective. 
Compania promite să îţi plătească o dobândă şi să îţi restituie banii în viitor. Această 
promisiune, în general, face ca obligaţiunile să fie mai sigure decât acțiunile. 


Răspuns d.: Doar acţionarii au dreptul să primească dividende şi beneficiază de dreptul de 
proprietate și de cel de participare la AGA. Ca deţinător de obligaţiuni, ai dreptul să 
încasezi o sumă pe care ai împrumutat-o, plus o dobândă. 


Răspuns c.: Una dintre cele mai importante metode pentru diminuarea riscului de a pierde 
bani atunci când investeşti este să îţi diversifici investiţiile. Este de înțeles — „Nu pune 
toate ouăle în acelaşi coș”. Dacă vei cumpăra un mix de acţiuni de la mai multe companii, 
obligaţiuni sau unităţi de fond, economiile tale nu vor fi pierdute dacă una dintre 
investiţiile tale eşuează. Deoarece nimeni nu poate prezice cu acuratețe cum va evolua 
economia României sau o anumită companie, diversificarea te va ajuta să îţi protejezi 
banii. 


Răspuns b.: Acesta este unul dintre cele mai faimoase citate ale lui Warren Buffet. Dacă 
investeşti doar într-o companie și aceasta întâmpină dificultăţi, acestea pot afecta 
investiţia ta. 


Răspuns d.: Depozitarul Central asigură decontarea pentru următoarele instrumente 
financiare: acţiuni, obligaţiuni, titluri de stat, produse structurate și unităţi de fond. 


Răspuns b.: Adunarea Generală a Acţionarilor este întrunirea acţionarilor unei societăți în 


vederea luării deciziilor importante pentru organizație, cum ar fi alegerea Consiliului de 
Administrație, deciderea strategiilor, aprobarea politicii de dividend etc. 

FONDURI DE INVESTIȚII 


| Păşeşte în lumea fondurilor de investiţii | 


Vrei să investeşti sau poate doar să economiseşti? Ai vrea să profiţi de diferitele oportunități 
pe care bursa sau piaţa valutară le poate oferi, dar nu ai suficient curaj şi nici resursele 
financiare sau cunoştinţele necesare pentru a face pe cont propriu astfel de plasamente? 


Eşti îngrijorat de pensia ta publică, dar şi de cea privată şi ai vrea să-ți asiguri mai mulți bani 
pentru pensie sau poate te gândești doar la posibilitatea de a-i asigura copilului tău bani pentru 
o facultate bună ... dar nu vrei să-ţi asumi riscul deprecierii valorii reale a economiilor tale 
prin inflație? 


Vrei să ai controlul total al banilor puși de tine deoparte şi să nu pierzi din câştigurile 
acumulate până la un anumit moment în cazul în care, dintr-un motiv sau altul, vei fi nevoit să 
foloseşti banii respectivi pentru o eventuală urgență ce ar putea apărea în viaţa ta ... dar nu ştii 
cum să faci asta? 


Acestea sunt doar câteva dintre întrebările al căror răspuns poate fi investiţia în fonduri 
mutuale! Iar calea spre găsirea răspunsurilor la întrebările de mai sus este ghidul de mai jos. 


Ce sunt fondurile de investiţii ? 


Fondurile de investiții, cunoscute și sub denumirea de fonduri mutuale sau organisme de 
plasament colectiv, sunt entităţi (de regulă, fără personalitate juridică) care atrag şi pun la 
comun banii mai multor persoane (denumite investitori) pe care-i folosesc ulterior pentru 
realizarea diferitelor investiţii, cu scopul de a multiplica sumele investite de aceştia şi de a 
genera astfel câştiguri pentru investitorii respectivi. 

Altfel spus, fondurile de investiţii sunt o formă de asociere prin care mai multe persoane își pun la 
comun resursele financiare spre a fi investite pe pieţele financiare, urmând ca rezultatele 
(profiturile sau după caz, pierderile) să fie împărţite în mod proporţional cu deţinerile (adică 
numărul de unități de fond) pe care fiecare dintre aceştia le au în cadrul fondului în cauză. 


Cum, în viața reală este greu, dacă nu chiar imposibil, ca un număr relativ mare de investitori să 
reuşească să se întâlnească şi să se pună de acord cu privire la modul în care respectivul fond ar 
trebui să investească sau cu privire la cadrul juridic în care acesta ar trebui să funcţioneze, au 
apărut o serie de instituţii specializate — denumite Societăţi de Administrare a Investiţiilor care 
lansează astfel fonduri, a căror politică şi strategie de investiţii este făcută publică printr-un set de 
documente obligatorii denumite generic „documentele fondului” (care trebuie să respecte o serie 
de condiţii şi formalităţi stabilite de autorităţile de reglementare) prin care Societăţile de 
Administrare a Investiţiilor propun potenţialilor investitori diferite variante de investiții. 


În funcţie de politica de investiţii asumată și adusă la cunoştinţa investitorilor prin 
documentele fondului (între care, cele mai importante sunt Prospectul Fondului și 
Documentul cu Informaţii Cheie pentru Investitori — DICI), fondul poate investi într-o gamă 
largă de instrumente financiare — precum acţiunile, obligațiunile, depozitele bancare, 
instrumentele financiare derivate, valute etc. 


În acelaşi timp, prin aceleaşi „documente 
ale fondului”, Societatea de Administrare a 
Investiţiilor (SAI) poate propune 
investitorilor o politică de investiții axată 
pe o anumită țară sau pe o zonă economică 
anume (spre exemplu, fonduri de investiții 
care să investească exclusiv sau majoritar 
în China, numai în economii dezvoltate, 
sau dimpotrivă, în economii „emergente”). 


Cumparare unitati 


Indiferent de structura plasamentelor sau 
de țtările/zonele economice în care sunt 
realizate investițiile, suma tuturor activelor 
deținute de un fond este numită generic 
„portofoliu”. 


A : i Ai j yanzan financiare 
Pe scurt, atunci când un investitor îşi instrumente 


ee bi financiare 
plasează banii (adică investeşte) într-un 
astfel de fond, el va primi un anumit număr 


Cum funcționează un fond de investiții? Da Achizitii 
a A , instrumente 


de unități de fond — în funcţie de suma Burse, piete de 
A i că VER marfuri, piete 
investită şi de valoarea unităţii de fond valutare, etc 


(determinată/calculată periodic de către 
SAI); această operaţiune se numeşte 
cumpărare/subscriere de unităţi de fond. 


121 


Fiecare unitate de fond achiziționată de către un investitor, reprezintă atât deținerea acestuia 
în fondul respectiv, dar şi dreptul său de proprietate asupra unei cote părți din profiturile 
generate de fondul respectiv. 


Operaţiunea inversă se numeşte răscumpărare de unităţi de fond — şi este procedura în cadrul 
căreia, investitorul solicită SAI să-i răscumpere titlurile deținute, ceea ce înseamnă că, va ceda 
titlurile în cauză şi va primi în locul lor suma de bani echivalentă calculată în funcţie de 
valoarea lor de piață din acel moment — mai puţin eventualele taxe și comisioane aferente, 
comunicate de SAI la momentul cumpărării respectivelor titluri. 


Sumele colectate de fond din cumpărările de titluri (denumite şi subscrieri) realizate de 
investitori, sunt investite de Societatea de Administrare a Investiţiilor care administrează 
respectivul fond, pe diferite pieţe, în diferite categorii de active — în acord cu cele prevăzute în 
documentele fondului. 


Activele achiziționate în contul Fondului la ordinele SAI (precum acţiunile, obligaţiunile sau 
alte tipuri de instrumente financiare) sunt încredințate, spre a fi păstrate în condiţii de maximă 
siguranță, unei instituţii de credit (bancă) — independente de SAI, numită Depozitar, care 
verifică, certifică şi răspunde de existența şi corecta evidenţiere a acestora în portofoliul 
fondului. 


Investitorul își plasează banii 


— $} 


Investitori L e S III a SI Fond 
Fondul emite, în schimb, titluri 


E INAR 


Depozitarul Banii 
verifică, investitorilor 

Depozitar certifică şi sunt plasați Burse, pieţe de mărfuri, 
răspunde de SAI pe piețe valutare, etc 
pentru pieţele 
portofoliul financiare 
fondului 


Valoarea curentă a tuturor investiţiilor fondului formează activul total al fondului. Din 
activul total se scad cheltuielile curente de funcţionare ale fondului rezultând activul net al 
fondului. Valoarea curentă a unui titlu (unitate de fond), abreviată VUAN, se obține prin 
împărţirea activului net al fondului la numărul total de titluri/unități emise de fond şi aflate în 
circulaţie  (nerăscumpărate). Rezultatul este valoarea la care investitorii pot face 
cumpărări/răscumpărări de titluri la un anumit moment (trebuie avute în vedere şi eventualele 
comisioane asociate acestor operațiuni). 

DE REȚINUT! 


Activele unui fond sunt păstrate în siguranţă de către o bancă (în calitate de Depozitar 
al fondului) care verifică, certifică şi răspunde pentru corecta evidenţiere a acestora. 


Toate cele trei entități (Fond, SAI şi Depozitar) sunt autorizate, supravegheate și 
controlate de autorităţi ale statului și funcționează în conformitate atât cu legea și 
reglementările naţionale, cât și cu cele valabile pe teritoriul Uniunii Europene. 


Valoarea unei unităţi de fond (VUAN) se determină şi se publică periodic (de regulă, 
zilnic) de către SAI, valoarea fiind certificată în mod independent de către Depozitar, 
asigurându-se astfel corecta înregistrare a operaţiunilor de cumpărare/răscumpărare 
de unităţi de fond. 


| Universul fondurilor de investiții | 


Tipuri de fonduri de investiţii 


Fondurile de investiţii se împart în două mari categorii: Fonduri deschise de investiții (pentru 
care se foloseşte şi prescurtarea FDI) şi Fonduri închise de investiții (Fonduri de investiţii 
alternative). 


Cele mai importante diferențe dintre cele două categorii de fonduri sunt date de cadrul în care 
investitorul își poate plasa/retrage banii în/din respectivele entităţi — altfel spus, de 
modalitatea de cumpărare/răscumpărare a unităților de fond, de durata lor de viață/funcţionare 
şi de numărul de investitori cărora respectivele fonduri li se adresează. 


Fondurile deschise de Investiţii (FDI), numite și Organisme de Plasament Colectiv în 
Valori Mobiliare (prescurtat OPCVM), sunt cunoscute ca „open end funds” în limbajul uzual 
folosit în plan internaţional, iar potrivit ultimului set de reglementări în domeniu la nivelul 
Uniunii Europene, pentru a le desemna este folosită noţiunea de UCITS (adică „Undertakings 
for Collective Investment in Transferable Securities”). 


Aceste fonduri de investiţii se caracterizează prin faptul că emit (pun în circulaţie) şi 
răscumpără (scot din circulaţie) unități de fond în mod continuu, oferind astfel investitorilor 
posibilitatea de a investi (cumpăra), respectiv de a dezinvesti (răscumpăra) unităţi de fond în 
orice moment, pe întreaga durată de funcţionare a respectivului fond. Ele au, de regulă, o 
durată de viață nedeterminată şi li se permite să atragă un număr oricât de mare de investitori, 
limita minimă cu privire la suma ce trebuie investită pentru a deveni investitor fiind deosebit 
de accesibilă. 


Fondurile închise de investiţii, numite şi fonduri de investiţii alternative (prescurtat FIA). 
În limbajul uzual pe plan internaţional pentru acest tip de fonduri se mai foloseşte şi termenul 
de „closed-end funds”, iar în legislaţia specifică emisă de Uniunea Europeană se folosește 
sintagma „Alternative Investment Funds” (AIFs). 

Prin comparaţie cu FDI, Fondurile Închise de 
Investiţii au o politică mult mai restrictivă în 
ceea ce priveşte accesul, respectiv dezinvestirea; 
acestea permit cumpărarea/răscumpărarea de 
unități de fond doar în anumite intervale sau în 
anumite momente de timp precis determinate 
prin documentele de funcţionare. Acest tip de 
fonduri au, de regulă, o durată de viaţă 
determinată — prevăzută în documentele fondului 
— la încheierea căreia, fondul se lichidează, iar 
valoarea rezultată este împărţită deţinătorilor de 
titluri proporţional cu deținerea fiecăruia în 
parte. 


Acest tip de fonduri se adresează unui număr 
relativ redus de investitori cărora, de regulă, le 
este impusă o sumă (investiţie) minimă de acces 
în fond mai ridicată. 


Cum alegi un fond de investiţii? 


În condiţiile în care un investitor are practic la 
îndemână cel puţin câteva sute dacă nu chiar 


FONDURI DESCHISE = = 


RI tloretare mag 
EI Obligatiuni ET) 
Wiuřti-Active - Defensive lL 
Minti- Active - Echilibrare j 
Miuřti-Active- Agresime 2 
E MuiActiwe- Flexibil A] 
Atini n) 
Fonduri de Fonduri a 
Canita! Garantat / Pretejat L 
Randament Absolut Ej 

Aie Fonduri Er] 

Actiuni EE) 

Ea hlušti-Actihee La 

Randament Sbadlun BE) 


EI Ahe Fonduri Ei 


câteva mii de fonduri — dat fiind deschiderea pieței locale pentru toate fondurile care 
funcționează sub legislația europeană, alegerea unor fonduri potrivite pentru a realiza 
investiții se poate dovedi o adevarată provocare. Este un proces care presupune un mare grad 
de subiectivism întrucât atât atitudinea față de risc, cât şi apetitul pentru câștiguri sunt 
elemente ce pot diferi radical de la un investitor la altul. 


În acest sens, primul şi cel mai important pas pe care un investitor trebuie să-l facă este 
stabilirea clară a limitelor riscurilor pe care acesta este dispus să şi le asume. Iar în funcţie de 
acestea să-şi aleagă categoria cea mai potrivită de fonduri, şi subsecvent, fondul cu strategia şi 
politica de investiţii care se pliază cel mai bine pe așteptările sale. 


După cum fiecare categorie dintre instrumentele 
financiare în care fondurile pot investi are şi un grad de 
risc asociat, diferențele de grad de risc la nivel de 
fond sunt date de ponderile pe care, potrivit strategiei 
şi politicilor fiecărui fond în parte, fiecare dintre 
instrumentele financiare respective le poate avea în 
totalul portofoliului fondului în cauză. 


Astfel, într-o clasificare acceptată la nivel european, în 
funcţie de structura de portofoliu (a investiţiilor), cu 
impact direct asupra riscurilor pe care şi le pot asuma, 
dar şi asupra potenţialului de a realiza câştiguri 

însemnate, fondurile pot fi clasificate în următoarele 4 mari categorii, fiecare dintre ele cu 
propriile sub-categorii. 


Clasificare fonduri deschise de investiţii (criterii EFAMA - European Fund and Asset 
Management Association) 


Fondurile monetare — sunt acele fonduri care investesc cu preponderență, adică cel puţin 
90% din valoarea portofoliului, în instrumente monetare (precum conturile curente și de 
economii, depozitele, titlurile de stat etc.). 


La rândul lor, fondurile monetare se împart în două categorii: 


e Fonduri monetare pe termen scurt — au o durată medie a plasamentelor de sub 60 de 
zile 
e Fonduri monetare standard — au o durată medie a plasamentelor de până la 1 an. 


Fondurile de obligaţiuni — sunt acele fonduri care investesc cu preponderență, adică peste 
80%, în instrumente financiare cu venit fix (precum obligațiunile municipale, de stat sau 
corporative sau alte instrumente financiare cu venit fix). 


Fondurile de acţiuni — sunt fonduri care investesc cu preponderență, adică peste 85% din 
activul lor, în acţiuni. 


Fondurile mixte (diversificate) — sunt fonduri care propun investitorilor combinaţii între 
tipurile de plasamente menţionate în cadrul categoriilor precedente, în diferite proporții. 


Pot fi împărţite, la rândul lor, în: 


Defensive — care pot lua o expunere de cel mult 35% pe acţiuni 

Echilibrate — care pot lua o expunere pe acțiuni între 35% şi 65% 

Dinamice — care au o expunere pe acțiuni de peste 65% 

Flexibile — care au un mixt de instrumente cu pondere şi durată de deținere variabile, 
astfel încât expunerea pe acțiuni poate merge între 0% şi 100%. 


Fondurile monetare se caracterizează printr-un grad de risc scăzut şi, în general, printr-o 
creştere modestă, dar relativ constantă a valorii titlurilor. De asemenea, accesul la bani este 
foarte rapid şi ieftin în termeni de taxe şi comisioane de subscriere/răscumpărare. Acest tip de 
fonduri pot fi considerate o alternativă la contul curent clasic, oferind o lichiditate 
comparabilă cu acesta, dar și câştiguri comparabile cu cele aduse de un depozit la termen. 


Fondurile de obligaţiuni au un grad de risc redus — chiar dacă mai mare decât cel înregistrat de 
fondurile monetare, însă oferă, de regulă, randamente ceva mai bune. 


Fondurile de acţiuni constituie de departe cea mai riscantă clasă de fonduri, deoarece este 
puternic expusă la fluctuațiile piețelor bursiere. Randamentele pot fi însă pe măsura 
riscurilor. 


În cazul fondurilor mixte de investiţii, gradul de risc al acestora este determinat de 
ponderea instrumentelor financiare riscante în raport cu cea a instrumentelor financiare 
mai puţin riscante în totalul portofoliului, putând varia foarte mult de-a lungul scalei 
gradelor de risc. 

DE REŢINUT! 


e Fondurile deschise de investiţii (FDI) se adresează tuturor categoriilor de 
investitori (însă cu precădere investitorilor de retail), şi au reguli ceva mai 
stricte de funcționare, raportare şi de investiţii. 

e De regulă, cu cât potenţialul de câştig al unui fond este mai mare, cu atât 
riscurile asumate de investitorii acestuia sunt mai însemnate. 

e Pentru a vă forma o primă impresie cu privire la un fond de investiţii, citiţi 
Documentul cu Informaţii Cheie pentru Investitori (DICI) al acestuia. 
Veţi găsi sintetizate informaţii cu privire la: obiectivele şi politica de 
investiţii, profilul de risc şi randament, cheltuielile fondului, performanța 
anterioară. Acest tip de document vă facilitează comparații rapide şi directe 
între fonduri. 


ATENȚIE! Înainte de a investi, documentaţi-vă temeinic în legătură cu toate 
aspectele vizând alegerea dvs. (fond, administrator, regim fiscal etc.). 


Citiţi în prealabil documentele fondului şi cereţi explicaţii de fiecare dată când 
simţiţi nevoia. 


Avantajele şi dezavantajele investiţiei prin intermediul unui fond 


Apelarea la această formă de investiţie este recomandată celor care nu au o experiență 
financiară avansată, administratorul fondului fiind cel care vine cu experiența necesară. 


Este recomandat să apelezi la o astfel de formă de investiție pentru că ea este mai sigură, 
presupune un risc controlat şi o diversificare a portofoliului adaptată la toleranța la risc a 
investitorilor. 


Orice tip de investiţie presupune existența unor avantaje şi a unor dezavantaje. Este însă 
important de ţinut minte faptul că, ceea ce este relevant sau important pentru un anumit 
investitor, poate să nu prezinte nici o importanţă pentru 

altul (sau să conteze mai puțin). 


Între cele mai importante avantaje ale investiţiei prin 
fonduri mutuale, pot fi enumerate: 


1. Management profesionist — dat de faptul că 
politica de selectare a plasamentelor, analizele şi 
monitorizarea investiţiilor sunt realizate de profesioniști 
care au şi timpul şi resursele şi cunoştinţele necesare 
pentru a fi alocate unui demers investiţional reușit. Prin 
deciziile de investiţie luate, aceştia pot amplifica efectele 

perioadelor faste pentru pieţele la care fondul este expus, sau pot atenua efectele negative, 
atunci când pieţele evoluează negativ. 


2.  Diversificare — una dintre cele mai bune strategii de diseminare a riscurilor — strategie 
greu de aplicat pe cont propriu de către un investitor obișnuit care nu dispune de sume 
considerabile de bani — care să-i permită investirea în titlurile mai multor entități — în spiritul 
cunoscutei zicale „nu-ţi pune toate ouăle într-un singur coș”. Un plasament realizat într-un 
număr mare de titluri — de diferite tipuri, sau titluri de același tip, dar ale unor emitenți diferiți 
sau din industrii diferite — diminuează riscul de faliment, spre exemplu. 


3. Accesibilitate — o calitate extrem de importantă pentru investitorii care nu-şi pot permite 
o investiție mare, dintr-odată, ci doar investirea periodică a unor sume mici de bani. În plus, 
accesul la piețele în care se realizează efectiv investiţiile este semnificativ mai ieftin prin 
intermediul unui fond, care beneficiază atât de costuri reduse pe tranzacţie, dat fiind valorile 
şi volumele mari de tranzacţionare pe care le realizează, cât şi de comisioane preferenţiale de 
la intermediarii prin care realizează respectivele tranzacții. 


4. Lichiditate — o caracteristică importantă în condiţiile în care un plasament într-un fond 
oferă, de regulă, randamente mai mari decât cele aduse de clasicele depozite bancare. Evident 
însă, cu riscurile echivalent-proporționale, în funcţie de politica de investiţii şi de categoria 
din care fondul face parte. 


Dintre cele mai evidente dezavantaje ale unei astfel de investiţii, pot fi amintite 
următoarele: 


1. Costuri de administrare indiferent de rezultate — astfel, investitorii plătesc preţul 
administrării, indiferent dacă fondul are randamente pozitive semnificative, sau dimpotrivă 
evoluează negativ. Astfel, costurile cu administrarea — percepute de SAI, dar și toate celelalte 
taxe şi comisioane — precum cele pentru plata Depozitarului, adică a entității care verifică şi 
certifică acuratețea evidenţelor portofoliului fondului, sau cele impuse de autorităţile de 
reglementare, sunt plătite indiferent de modul în care fondul evoluează. La fel taxele și 
eventualele comisioane de subscriere-răscumpărare. 


2. Lipsa controlului asupra plasamentelor — dată de faptul că un investitor într-un fond 
mutual nu poate influenţa sau schimba (așa cum ar putea face în cazul unei investiţii realizate 
pe cont propriu) politica şi strategiile de investiţii pe care administratorul fondului (SAI-ul) 
le-a impus/propus prin documentul de lansare a respectivului fond; şi nici alegerea 
momentelor/conjuncturilor în care aceste operaţiuni să fie efectiv realizate. 


3. Riscul unui management defectuos — care constă în aceea că managerii respectivului 
fond pot lua decizii neinspirate sau greşite care pot conduce la înregistrarea de pierderi în 
conturile investitorilor. Pentru diminuarea acestui risc însă investitorul poate urmări evoluția 
istorică a fondului vizat în raport cu celelalte fonduri din categoria din care acesta face parte, 
astfel că, deşi performanţele trecute nu sunt garanții pentru cele viitoare, investitorul își poate 
face o idee cu privire la abilităţile şi capacităţile administratorilor. 

Cum se cumpără și cum se răscumpără unităţile de fond? 


Titlurile unui fond de investiţii (unităţile de fond) se pot cumpăra și răscumpăra fie la sediul 
SAI care administrează fondul în cauză, fie la sediile distribuitorilor săi autorizați, prin simpla 
completare a unei cereri și în urma completării și depunerii documentaţiei aferente (fişă de 
investitor, copie act identitate etc.). 


Adesea, Societatea de Administrare a 


Investiţiilor oferă spre vânzare şi răscumpără 
titlurile emise de fondurile pe care le 
administrează, prin intermediul unor bănci 

m >» comerciale (ce au calitate de distribuitor al 
a fondului). SAI mai pot distribui unități de 


fond şi prin intermediul caselor de brokeraj 
(SSIF) partenere. 


Achiziţia de titluri de fond se poate face însă 
şi pe internet pentru fondurile care sunt 
prezente pe o platformă de distribuţie online, 
după procedura descrisă pe site-urile 
respective pentru fiecare fond în parte, şi în 
conformitate cu prevederile legale. 


Atât la cumpărare, cât şi la răscumpărare trebuie ținut cont de faptul că valoarea unei unităţi 
de fond la care se vor înregistra cele două tipuri de operaţiuni nu este cunoscută în ziua 
depunerii cererii de cumpărare/răscumpărare. Aceasta va fi cunoscută abia în ziua următoare 
celei în care banii investiţi ajung efectiv în contul fondului. 


Spre exemplu: dacă un investitor completează şi transmite cererea de cumpărare de unităţi de 
fond în ziua T, iar banii ajung în contul fondului în aceeaşi zi, valoarea la care se va face 
subscrierea (cumpărarea) respectivelor titluri este cea din ziua T+1, adică ziua lucrătoare 
imediat următoare celei în care banii au ajuns în contul fondului. De asemenea, în cazul 
răscumpărării, valoarea titlurilor este cea din ziua imediat următoare celei în care s-a făcut 
cererea de răscumpărare. 


De ce există acest decalaj? Pentru a asigura egalitatea în tratament a investitorilor! 


Ştim deja că fondurile investesc în diferite instrumente 
financiare, precum acţiunile şi obligaţiunile, al căror preţ de MAY 

evaluare nu este disponibil decât la momentul închiderii a = 
şedinţei de tranzacţionare. Altfel spus, dacă un investitor 
vrea să cumpere unități de fond în ziua T la ora 12.00, 
Fondul (adică administratorul acestuia) nu poate determina 
care este valoarea unității de fond la care va înregistra 
operațiunea, decât la încheierea zilei de tranzacţionare, când 
va avea preţurile de închidere, pe baza cărora să recalculeze 
valoarea portofoliului Fondului (activul net). Prin urmare, 
calculul activului, a valorii unităţii de fond și alocarea 

unităților cuvenite se va face în ziua T+1. Toate aceste aspecte sunt precizate concret în 
documentele fiecărui fond și au la bază cerințe legale privind organizarea şi funcţionarea 
fondurilor de investiţii. 


Taxe, comisioane şi cheltuieli 


Ca orice alt tip de afacere și funcţionarea unui fond de investiţii presupune existența unor 
costuri. Cunoaşterea acestor informaţii este esenţială pentru investitor, deoarece orice sumă de 
bani care iese din activul fondului sub formă de taxe şi comisioane afectează performanța 
Fondului. 


În linii mari, se poate spune că investitorul într-un fond mutual poate suporta (după caz) două 
tipuri de costuri: directe și indirecte. 


Ca un exemplu de cost direct, investitorul poate fi ținut la plata unor taxe sau comisioane 
pentru cumpărările și/sau răscumpărările de titluri. Acestea sunt, de regulă, plătite de 
investitor la momentul intrării sau ieșirii din Fond, și sunt cel mai adesea calculate ca procent 
din suma investită/dezinvestită. 


Între costurile suportate în mod indirect de investitor se înscriu toate acele taxe, comisioane 
sau cheltuieli ocazionate de funcționarea efectivă a Fondului. 


Astfel, între cele mai importante costuri suportate de Fond se află comisionul de 
administrare — comision perceput de administratorul Fondului (SAI) pentru activitatea sa în 
legătură directă cu Fondul. 


O categorie importantă de comisioane este generată de operațiunile curente realizate de Fond 
(prin administrator) — aşa cum este cazul comisioanelor plătite pentru tranzacțiile realizate pe 
piețele financiare sau cazul taxelor şi comisioanelor de deschidere sau administrare a 
conturilor curente bancare ale fondului. 


Există şi o serie de comisioane ce derivă din obligația Fondului/administratorului de a aduce 
investitorilor garanții suplimentare cu privire la veridicitatea şi corectitudinea evidenţelor sale, 
păstrarea în siguranță a activelor, asigurarea decontării tranzacţiilor. Putem vorbi astfel de 
taxele şi comisioanele plătite către Depozitar — instituţie independentă care ține o evidență 
paralelă cu cea a Fondului vizând activele aflate în portofoliul acestuia și care garantează 
astfel veridicitatea raportărilor făcute de fond (prin administratorul său), dar şi de taxe plătite 
auditorului situaţiilor financiare ale fondului. 


Lista de mai sus are însă un caracter orientativ; pentru a avea o imagine completă privind 
costurile pe care un investitor le suportă, direct sau indirect, trebuie parcurse cu atenție 
documentele de organizare și funcționare ale Fondului (Prospectul Fondului, Regulile 
Interne ale Fondului şi Documentul cu Informaţii Cheie pentru Investitori — DICI). 
Obligaţiile fiscale pe care investitorul le are către stat trebuie, de asemenea, avute în 
vedere. 

DE REŢINUT! 


e Taxele şi comisioanele plătite de Fond diminuează randamentele pe care 
investitorii le-ar putea obţine. 


e De regulă, randamentele publicate în DICI, în presa scrisă sau în mediul 
online, includ (în sensul în care au fost deja scăzute) majoritatea 
comisioanelor şi cheltuielilor, cu excepţia eventualelor comisioane de 
subscriere şi/sau de răscumpărare. 


e Valoarea unitară a unităţilor de fond (VUAN) cumpărate/răscumpărate este 
cunoscută în ziua următoare celei în care au fost recepționaţi banii pentru 
cumpărare, respectiv a fost înregistrată cererea de răscumpărare de unități de 
fond. 


IMPORTANT! 


Consultă lista distribuitorilor unui fond pentru a identifica cea mai comodă/ 
convenabilă cale de a realiza investiţia. 


Înainte de a investi într-un fond, citiți cu atenţie documentele acestuia pentru a vă 
familiariza cu caracteristicile sale: obiective, durată recomandată a investiţiei, riscuri 
specifice ce se pot materializa, modalitatea de procesare a operaţiunilor cu unități de 
fond etc. 


De unde mă informez cu privire la fondurile de investiții? 


Prima și cea mai importantă sursă de informaţii despre un Fond de investiţii este Prospectul 
de emisiune al Fondului. Acest document poate fi găsit atât pe site-ul Societăţii de 
Administrare a Investiţiilor care-l administrează, cât şi la distribuitorii Fondului, şi cuprinde 
toate informațiile cu privire la organizarea și funcționarea acestuia (echipa de administrare, 
informaţii relevante privitoare la partenerii SAI/Fondului — precum Depozitarul, 
distribuitorii etc.). 


Rapoartele anuale şi/sau cele semestriale adresate investitorilor sunt, de asemenea, surse 
importante de informaţii cu privire la structura activelor şi plasamentelor Fondului, alături 
(uneori) de numeroase informaţii cu privire la strategiile şi tehnicile administratorului etc. 


De interes pentru un investitor care se documentează cu privire la investiţia pe care dorește 
să o realizeze pot fi şi raportările periodice realizate de Asociaţia Administratorilor de 
Fonduri din România (AAF), raportări care surprind evoluţia pieţei locale a fondurilor 
de-a lungul timpului. 


De altfel, site-ul AAF (www.aaf.ro) poate fi un bun furnizor de date nu doar pentru a urmări 
evoluţia istorică a unui fond anume, ci și pentru a realiza unele analize comparative directe — între 
Fondul vizat și competitorii acestuia spre exemplu, sau între diferite categorii de fonduri de 
investiţii. 

Asociația Administratorilor de Fonduri (AAF), membră EFAMA (din 2009) este 
organizația profesională independentă, neguvernamentală a operatorilor din industria 
Organismelor de Plasament Colectiv (O.P.C) din România care reuneşte: 


e 21 de Societăţi de administrare a investiţiilor (SAI) care administrează 75 fonduri 
deschise de investiţii (O.P.C.V.M.) şi 19 fonduri închise de investiţii (F.I.A.) 


e 4 Societăţi de Investiţii Financiare (S.I.F.), foste Fonduri ale Proprietății Private 
e Fondul Proprietatea 


e 4 bănci depozitare 

ÎNTREBĂRI DE AUTOEVALUARE 


i Întrebările care urmează vă dau posibilitatea să verificaţi modul în 
întrebă! care aţi înțeles materialul din această secțiune. 


Da Verificaţi-vă răspunsurile comparându-le cu soluţiile furnizate la 
final. 


1. Ce este DICI? 
a. O procedură internă a administratorului cu privire la modul în care se realizează 
investițiile fondului 
b. Un document care sintetizează informații de bază despre un fond şi permite anumite 
comparații între fonduri 
Un contract semnat de către fond cu un intermediar pe piața de capital 
d. Un document complex care prezintă în detaliu cum este organizat și cum funcționează 
un fond. 


gj 


2. Care dintre următoarele categorii de fonduri vor performa mai bine într-o perioadă în care 
pe pieţele de capital se manifestă creşteri generalizate majore ale preţurilor acţiunilor 
tranzacţionate la bursă? 

a. Fondurile monetare 

b. Fondurile diversificate defensive 

c. Fondurile de obligaţiuni 

d. Fondurile de acţiuni şi cele diversificate agresive 


3. Diversificarea ne ajută să: 
a. Eliminăm riscurile asociate investiţiei 
b. Obţinem cele mai mari randamente posibile pentru banii noştri 
c. Ne asociem cu alte persoane cu scopul obținerii de câştiguri în bani 
d. Ne protejăm mai bine investiţiile în faţa diverselor riscuri asociate acestora 


4. Mihai s-a decis să investească pentru prima dată în Fondul deschis de investiții „X”. 
Unde va merge pentru a pune în practică decizia sa de a deveni investitor la fondul „X”? 
a. La cea mai apropiată bancă 
b. La o bancă la care are un cont curent pentru că de acolo poate face orice plată 
c. La unul dintre distribuitorii fondului „X”, menţionat în documentele fondului 
d. La orice broker de asigurări 


5. Atunci când cumperi unităţi (titluri de participare) emise de un fond deschis de investiţii: 
a. Ai împrumutat bani fondului 
b. Poți solicita schimbarea lor cu active din portofoliul fondului care îţi plac ţie 
c.  Deţii o parte din activele (portofoliul) fondului 
d. Poți vota politica investițională a fondului 


132 


6. Valoarea unitară a activului net (VUAN) aflată la baza operaţiunilor de cumpărare și de 

răscumpărare de unităţi de fond este: 

a. O valoare determinată de administratorul fondului (SAI) pe baza unor modele interne 
de evaluare a activelor 

b. O valoare calculată riguros în baza prevederilor legale (descrise şi în Prospectul de 
emisiune al fondului) de către administratorul fondului și certificată (în baza unui 
calcul independent) de către Depozitarul fondului 

c. Un preţ de piață format liber pe baza cererii şi a ofertei 

d. O estimare a prețului la care se vor emite sau răscumpăra unitățile de fond. 


7. Un avantaj major al investiţiei în fonduri constă în: 
a. Necesitatea de a te implica în administrarea banilor pe baza propriei priceperi 
b. Garanţia obţinerii unui rezultat pozitiv 
c. Managementul profesionist al resurselor fondului, prestat de administrator (SAI) 
d. Posibilitatea de a negocia anumite comisioane 


8. Este o caracteristică importantă a fondurilor deschise de investiţii (mutuale) faptul că: 
a. Permite accesul doar celor cu disponibilităţi financiare însemnate 
b. Se adresează celor cu pregătire superioară 
c. Oferă acces oricui, cu bani puţini, la un portofoliu diversificat - acelaşi, indiferent de 
mărimea sumei investite (în comparaţie cu cele ale celorlalți investitori ai fondului) 


d. Au costuri relativ reduse. 


9. Este o bună performanţă înregistrată în trecut de un fond o garanţie că aceasta va continua 
şi în viitor? 


a. Cu certitudine! 

b. Da, dacă fondul a fost ales cu grijă 
c. Probabil ca da 

d. Nu. 

Răspuns corect: 


Răspuns corect: 


Răspuns corect: 


Răspuns corect: 


Răspuns corect: 


Răspuns corect: 


Răspuns corect: 


Răspuns corect: 


Răspuns corect: 


RĂSPUNSURI 


134 


PENSII PRIVATE 


| Contextul general | 


Studiile din ultimii ani au arătat că una dintre problemele cu care lumea modernă se confruntă 
astăzi este scăderea accentuată a natalității. Declinul demografic a dus la creşterea mediei de 
vârstă a populaţiei şi la îmbătrânirea acesteia. În contextul unei evoluţii rapide a nivelului de 
trai şi a descoperirilor ştiinţifice şi tehnologice, indivizii societății moderne au devenit tot mai 
mult interesaţi de un stil de viață concentrat pe carieră și dezvoltare profesională, aşa că 
întemeierea unei familii nu mai este o prioritate. În acelaşi timp, accesul la servicii medicale 
performante a dus la o creştere puternică a speranței de viață și la îmbătrânirea populaţiei. 


Această tendință a început să se manifeste în urmă cu câteva decenii, iar factorii decizionali 
din majoritatea statelor lumii au fost nevoiţi să se concentreze în direcţia găsirii unor soluții 
care să asigure din punct de vedere financiar următoarele generații de pensionari. 


România, la fel ca majoritatea ţărilor post-comuniste, se înscrie în trendul european de 
schimbare demografică negativă. În 1990, imediat după căderea comunismului, România avea 
o populație de 23.200.000 de locuitori, iar în urma recensământului din 2014, populaţia a 
ajuns la 19.900.000 de locuitori. (Date Institutul Naţional de Statistică) 


Toate studiile publicate de organizații şi instituţii prestigioase din ţară și din străinătate, precum 
Banca Mondială, Fondul Monetar Internaţional, Organizaţia Naţiunilor Unite, Uniunea Europeană, 
Banca Europeană pentru Reconstrucţie şi Dezvoltare, Institutul Naţional de Cercetări Economice, 
arată că populaţia României se află într-un accentuat trend de scădere şi îmbătrânire, fapt care, în 
lipsa reformelor profunde, va duce în câteva decenii la explozia „bombei demografice”. 


Evoluţia populaţiei în raport cu datele demografice actuale - *Date 2015 


|| 2014 | 2020 | 2025 | 2030 | 2035 | 2040 | 


Populaţie ocupată (15 — 64) 
Rata (15 — 64) (%) 


DE REŢINUT! 


Principalele cauze ale schimbării demografice sunt: 
e scăderea sensibilă a natalității; 
e menținerea mortalităţii generale şi a celei infantile la niveluri înalte; 
e creşterea emigrației la cote mari. 


Concluzie preliminară: populaţia se reduce, tendința pare ireversibilă, iar fenomenul se 
suprapune peste cel de îmbătrânire a populaţiei, care de asemenea accelerează. 


Riscul: România va avea la orizontul anului 2040 cea mai îmbătrânită populaţie a Europei. 


ATENȚIE! Toate aceste fenomene demografice au avut loc în mai puţin de 20 de ani. 

| Impactul problemei demografice asupra sistemului public de pensii din România | 


Reducerea şi îmbătrânirea populaţiei au avut ca 
impact imediat o presiune tot mai mare pe umerii 
bugetului public de pensii, care trebuie să susțină 
cu tot mai puţini contribuabili (salariaţi), un număr 
tot mai mare de pensionari. Problemele 
demografice ale României arată că sistemul public 
de pensii nu mai este sustenabil în forma actuală şi 
are nevoie de o reformă profundă, pentru a evita 
colapsul bugetar în viitor. 


Presiune mare pe 
bugetul public 


Creşterea numărului de 
pensionari 


Scăderea numărului de 
contributori (salariaţi) 


Riscul - colapsul sistemului public de pensii 
Sistemul public de pensii resimte din plin impactul „bombei demografice”, astfel: 


> în 1990, la sistemul public de pensii contribuiau 8,2 milioane de salariați, care susțineau 
2,5 milioane de beneficiari pensionari; 

> în 2016, un angajat susținea pensia a 1,3 pensionari; 

> în 2032, un angajat va trebui să susțină 2,5 pensionari, un raport care va creşte presiunea 

pe sistemul public de pensii și care-şi va face simțite efectele asupra viitorilor pensionari; 

natalitatea în scădere semnificativă în ultimii ani în România; 

migraţia cetățenilor români, mai ales în spaţiul european odată cu integrarea în UE; 

speranţa de viață în continuă creştere; 


vyYvv V 


problema pensiilor „speciale” acordate unor categorii care nu au contribuit iniţial la 
sistemul public de pensii. 


Sistemul public de pensii (aşa-numitul pilon I, de stat) funcţionează după principiul 
redistributiv (în engleză, PAYG = pay as you go): statul colectează contribuţii sociale 
de pensii de la salariați şi le plătește imediat, sub formă de pensii, către pensionarii 
actuali. 


Pensia acordată de sistemul public este un drept şi are la bază plata contribuţiei de 
asigurări sociale pe o perioadă minimă de timp, expres prevăzută de lege în raport de 
data naşterii solicitantului. 


Banii plătiți de contribuabilii la sistemul public de pensii nu se duc într-un cont personal, ci 
servesc la plata celor care acum se află la pensie, urmând ca pensia contributorilor actuali să 
fie plătită ulterior de cei care vin din urmă. 


Legea garantează dreptul la pensie din fondul public de pensii, dar nu spune nimic clar cât de 
mare va fi această pensie prin comparaţie cu suma totală cotizată de-a lungul perioadei de 
muncă. 

| Reforma sistemului de pensii în România | 


În 2007, România a introdus sistemul de pensii private, după un model testat şi recomandat 
de către Banca Mondială. Astfel, a fost dezvoltat sistemul de pensii multipilon, compus din: 


Pilonul II — obligatoriu şi Pilonul III — facultativ de pensii private. Scopul este pregătirea 
generaţiilor următoare pentru situația demografică și evitarea presiunii asupra sistemului 
public de pensii, prin adăugarea a încă două surse de pensie (Pilonul II şi Pilonul III), 
suplimentar la pensia publică de Stat (Pilonul I). 


În prezent, zeci de state din întreaga lume au adoptat sisteme de pensii multipilon 
asemănătoare, pe construcția recomandată de Banca Mondială. 


Pilonul | 


| e sistemul public de pensii 
e bazat pe solidaritatea între generaţii (pay as you go) 
e beneficii diferite 


e administrată privat 
s | contribuţii definite 
| | e obligatorii pentru persoanele până în 35 de ani 
și opţionale pentru cei între 35 — 40 de ani 


Pilonul ll | 


/ * administrare privată 
1 e contribuţii definite 
Pilonul Ill “Participare voluntară 
SC e conturi individuale 
_* garanția relativă (la piață) 


Pilonul II - pensia administrată privat sau pensia obligatorie 


Pensia privată obligatorie nu este o soluţie inventată în România, ci o metodă aplicată în 
multe alte ţări în care se înmulţesc pensionarii, scade natalitatea sau migrează forţa de muncă. 


Pensia administrată privat este partea ta de pensie care s-a mutat de la stat la un fond de 
pensii administrat privat. Aderarea la un fond de pensii administrat privat este obligatorie 
dacă eşti la primul tău loc de muncă și nu ai mai mult de 35 de ani, în patru luni de la angajare 
— în acest caz trebuie să alegi un fond de pensii. Dacă nu o faci tu, vei fi repartizat aleatoriu, 
spre un fond pe care poate că nu l-ai fi ales. Poţi să aderi şi dacă ai peste 35 de ani, dar nu mai 
mult de 45, pensia administrată privat fiind însă opţională pentru această categorie de vârstă. 
Important este că tu poți să alegi unde ţi se duc banii. 


Cota din contribuţia la sistemul public care se duce la fondurile private este de 3,75% în 
2018, deşi ar fi trebuit să ajungă la 6%, conform calendarului legal din momentul lansării 
Pilonului II . Comparativ cu banii pe care îi dai la pensia de stat, cei de la pensia administrată 
privat se strâng într-un cont, iar la pensionare din ei ţi se va plăti pensia privată. 

Avantaje ale sistemului de pensii privat: 


e contribuţiile la fondurile de pensii private sunt nominale şi, imediat după ce sunt virate în 
contul salariatului, devin proprietatea acestuia. 

e banii participanţilor sunt investiţi pe termen lung, în loc să fie cheltuiţi imediat pentru 
plata altor pensii (cele aflate în plată), iar participanţii au drept de proprietate asupra 
contului personal în care li se strâng banii de pensie; 
sistemul privat oferă participanţilor şansa unei pensii decente la vârsta retragerii; 
concurența dintre administratori asigură eficienţa sistemului, adică randamente eficiente la 
investiţiile realizate cu banii participanţilor. 


Potrivit legii, administratorii sunt obligaţi să contribuie la un Fond de Garantare, iar legea 
stabileşte şi alte elemente de siguranță pentru sistemul Pilonului II: separarea activelor 
fondului de cele ale administratorului, constituirea provizioanelor tehnice, rata minimă de 
rentabilitate, garantarea contribuţiilor nete ş.a. 


De asemenea, depozitarul activelor fondului de pensii şi auditorul său financiar acţionează 
precum o centură de siguranţă asupra activelor fondurilor de pensii private. 


Garanţia contribuţiilor nete este o garanţie puternică, practicată de foarte puţine state ale 
lumii, pentru sistemele lor de pensii private. Astfel, potrivit legii, fondurile de pensii private 
obligatorii (Pilonul II) sunt obligate să realizeze o rentabilitate cel puţin egală cu zero: la 
finalul perioadei de cotizare, suma totală din contul de pensie privată nu poate fi mai mică 
decât contribuţiile virate în perioada activă, diminuate cu comisioanele de administrare şi 
eventualele penalități de transfer. 


O altă garanţie majoră privind performanţa investiţională a fondurilor de pensii private o 
reprezintă garanția ratei minime de rentabilitate (garanția relativă la piaţă). 
După doi ani de la startul colectării şi investirii contribuţiilor, fiecare fond de pensii are 
performanţa sa investiţională monitorizată strict de către autoritatea de supraveghere de pe 
această piaţă. Aceasta calculează lunar rata de rentabilitate medie ponderată și rata de 
rentabilitate minimă a fondurilor de pensii. 


Toate fondurile de pensii de pe piață sunt obligate să obţină o rată de rentabilitate 
(performanţă investițională) mai mare decât valoarea minimă relativă, calculată în funcţie de 
performanța medie a pieţei. 


Dacă rata de rentabilitate a unui fond de pensii se situează timp de patru trimestre consecutive 
sub rata de rentabilitate minimă de pe piaţă, pentru gradul lui de risc, atunci autoritatea de 
supraveghere îi retrage licenţa de funcţionare, iar fondul intră în administrare specială, 
urmând ca banii clienţilor acelui fond să fie transferați către alte fonduri, cu rezultate pozitive 
în administrare. 


Această garanţie are două scopuri principale: protejează economiile participanţilor de 
subperformanţa investițională şi elimină de pe piaţă cei mai neperformanţi administratori. 


IMPORTANT! Fondurile de pensii administrate privat se constituie pe baza 
contribuţiilor individuale ale participanţilor, fiind administrate de către societăţi private, 
spre deosebire de sistemul public de pensii. 

DE REŢINUT! 
e Acest sistem a fost lansat în 2008 
e Sunt 7 fonduri de pensii administrate privat 


e Sunt7 milioane de participanţi până în acest moment (sfârşitul anului 2017). 


Pilonul III — pensia facultativă 


Este singura pensie la care se poate contribui chiar și cu 15% din venitul brut lunar. Și, alături 
de celelalte două tipuri de pensie, este pensia care vine să completeze veniturile la vârsta 
pensionării. 

Bineînţeles, şi pentru Pilonul III se aplică aceleaşi reguli stricte, similare celor din Pilonul II: 
potrivit legii, administratorii sunt obligaţi să contribuie la un Fond de Garantare, iar legea 
stabileşte şi alte elemente de siguranţă pentru sistemul pensiilor facultative: separarea 
activelor fondului de cele ale administratorului, constituirea provizioanelor tehnice atunci 
când sunt oferite garanții suplimentare, rata minimă de rentabilitate ş.a. 


De asemenea, depozitarul activelor fondului de pensii şi auditorul său financiar acţionează 
precum o centură de siguranță asupra activelor fondurilor de pensii facultative. 


De asemenea, și pentru Pilonul III se aplică garanţia majoră privind performanţa investițională 
a fondurilor de pensii facultative care reprezintă garanţia ratei minime de rentabilitate 
(garanţia relativă la piaţă). 


După doi ani de la startul colectării şi investirii contribuţiilor, fiecare fond de pensii are 
performanţa sa investiţională monitorizată strict de către autoritatea de supraveghere de pe 
această piață. Aceasta calculează lunar rentabilitatea medie ponderată şi rentabilitatea minimă 
a fondurilor de pensii. 


Toate fondurile de pensii de pe piaţă sunt obligate să obţină o rentabilitate (performanță 
investițională) mai mare decât valoarea minimă relativă, calculată în funcţie de performanța 
medie a pieţei. 


Caracteristici ale pensiei facultative: 


v Mai mulţi bani la pensionare: cu cât contribuţia este mai mare, pensia poate fi mai 
mare; 

v Nu se plăteşte impozit pentru contribuţie; 

Y Contribuţia angajatorului este scutită de la plata tuturor taxelor salariale în limita 
maximă de 400 EUR pe an; 

v De aceeaşi deductibilitate fiscală, de 400 EUR pe an, beneficiază şi fiecare angajat, în 
ceea ce priveşte impozitul pe venit; 

v Participanţii sunt protejaţi financiar: la împlinirea vârstei de 60 de ani, pensia va fi la 
dispoziţia participantului; 

V În caz de invaliditate pentru afecţiuni care nu mai permit reluarea activității, 
participantul dispune de banii acumulaţi în cont; 

v În caz de deces, moştenitorii vor beneficia de banii din contul dumneavoastră, similar 
cu Pilonul II. 

Când se deschide dreptul la pensia facultativă? 


Când îndeplinești 3 condiţii: 


Ai împlinit 60 de ani 
Ai plătit cel puțin 90 de contribuţii lunare 


Când activul personal este cel puţin egal cu suma necesară obținerii pensiei 
facultative minime 


Responsabilităţile administratorilor fondurilor de pensii private 


De unde mă informez? 


y 


v 


v 


vV 
vV 


fiecare administrator are obligația să informeze participanții despre situația contului 
lor de pensie. 

de aceea în fiecare an primeşti scrisoarea de informare cu date despre situația activului 
personal. 

în ea poţi să vezi câți bani s-au strâns în contul tău, care este valoarea contribuţiilor, 
precum şi alte informații utile. 

administratorii publică rapoarte anuale pentru participanți pe site-urile lor oficiale. 
informaţii despre performanţa fondurilor se găsesc, de asemenea, pe site-urile 
administratorilor. 


Cum se investesc banii? 


v 


v 


fondurile de pensii private au diferite grade de risc în funcție de instrumentele 
financiare în care investesc. 

contribuțiile se colectează în conturile individuale ale participanților. Apoi se 
convertesc în unități de fond prin împărțirea contribuției nete la valoarea calculată a 
unității de fond pentru ziua în care se face conversia. 

unitățile de fond dobândite de participant în urma conversiei tuturor contribuţiilor nete 
plătite reprezintă numărul de unități de fond deținute de acesta. Acest număr de unități 
înmulțit cu valoarea la zi a unei unități de fond reprezintă contravaloarea activului 
personal al participantului. 


IMPORTANT! Prin modul de organizare a sistemului, prin separarea activelor 
fondurilor de pensii de cele ale administratorilor, contribuțiile participanților sunt puse la 
adăpost de orice dificultăți prin care pot trece, la un moment dat, administratorii 
fondurilor de pensii private sau acționarii acestora. 

După ce am aflat cum arată sistemul de pensii din România, iată cum arată traseul 
simplificat al banilor care merg către pensii 


PENSIONAR 


i Pensia 

Pensia de stat Pensia . 
administrata privat facultativa 
Pilonul IlI 


Pilonul | 


ANGAJATOR 
ANGAJAT 


De ce este important să ne gândim | ie cl dacă suntem tineri? 


Necesitatea unei planificări financiare pe termen lung ar trebui să apară încă din primii ani ai 
activităţii profesionale. 


Primul salariu aduce cu sine şi primele contribuţii în sistemul asigurărilor sociale de stat şi, 
implicit, o parte din acestea merg către sistemul fondurilor de pensii administrate privat. 
Totodată, primii ani de activitate în câmpul muncii ne pot aduce veniturile suficiente pentru a 
începe să economisim pe termen lung prin constituirea unei pensii facultative, suplimentare 
celei de stat şi celei private obligatorii. 


Astfel, planificarea financiară trebuie să înceapă cu primul nostru loc de muncă. Deşi pentru 
cei mai mulţi dintre noi vor exista întotdeauna priorităţi pe termen scurt sau mediu, cum ar fi 
achiziționarea unei maşini sau a unei case, nu trebuie să pierdem din vedere obiectivul pe 
termen lung. 

| Fondurile de pensii private din România | 


Cele 7 fonduri de pensii adminstrate privat din România aveau la sfârşitul lunii decembrie 
2017 un randament mediu anualizat de la lansare de aproape 9%, un rezultat foarte bun pentru 
participanţi. Activele nete ale acestora erau de 39,7 miliarde de lei (8,5 miliarde de euro). În 
acelaşi timp, cele 10 fonduri de pensii facultative aveau un randament mediu anualizat de la 
lansare de aproape 7% şi active nete de 1,8 miliarde de lei (382 milioane de euro). 


Circa 92% din investiţiile fondurilor de pensii private sunt realizate în România, iar acestea au 
un profil de risc echilibrat (75% din plasamente sunt în obligaţiuni şi depozite). 


Fondurile de pensii deţin plasamente de peste 1,5 miliarde de euro pe Bursa de la Bucureşti, 
fiind cei mai mari investitori instituţionali locali şi asigurând peste 10% din lichiditatea 
Bursei. 


Fondurile de pensii au avut un rol crucial în succesul privatizărilor prin listare (au achiziţionat 
20%-25% din recentele ofertele publice iniţiale (IPO) şi secundare (SPO). 


Performanţele fondurilor de pensii din România au fost remarcate într-o serie de studii 
internaţionale. Astfel, fondurile de pensii private obligatorii (Pilonul II) au fost „fondurile de 
pensii private cu cele mai bune randamente investiţionale reale” dintr-un panel de 15 state 
europene, în perioada 2008-2016, potrivit studiului „Better Finance” (Federaţia europeană a 
investitorilor şi consumatorilor de servicii financiare), „Pension Savings. The Real Return”, 
ediţia 2017. Studiul ia în considerare atât inflaţia, cât şi toate comisioanele percepute de 
fondurile de pensii private din Europa. 


Pilonul II din România s-a clasat pe locul 2 din 38 de state analizate din punct de vedere al 
randamentelor reale, în 2008-2016, potrivit studiului OECD „Pension Markets in Focus”, 
ediţia 2017. Studiul ia în considerare inflaţia, comparând randamentele reale şi surprinde, de 
asemenea, cea mai dură perioadă de criză financiară şi recesiune globală. 

„Pilonul II din România a generat randamente pozitive de la lansarea sa din 2008, se poate 
spune deci că se bucură de o reputaţie favorabilă”, potrivit studiului BERD „A Review by the 
EBRD of the Second Pillar System in Romania for ASF”, 2015. 

ÎNTREBĂRI DE AUTOEVALUARE 


? pă: Întrebările care urmează vă dau posibilitatea să verificaţi modul în 

întrebă! care aţi înţeles materialul din această secţiune. După ce aţi răspuns 
i. la întrebări, verificaţi-vă răspunsurile, comparându-le cu soluţiile 
aP de la sfârşit. Dacă aveţi neclarități, revedeți părțile relevante. 


1. Când a introdus România sistemul de pensii private? 


a. 
b. 
C. 
d. 
2; 
a. 
b. 
C. 
d. 
3, 


aaroo 


2004 
2006 
2007 
2008 


Ce model are sistemul de pensii private din România? 


Un model conceput de Banca Mondială 

Un model conceput de FMI 

Un model unic la nivel global 

Un model care împrumută concepte din mai multe sisteme de pensii la nivel 
internațional 


Din ce este compus sistemul de pensii private din România? 


. Pilonul I, Pilonul II, Pilonul MI 
. Pilonul I, Pilonul II 

. Pilonul II, Pilonul III 

. Pilonul III, Pilonul IV 


4. Pentru cine este obligatorie aderarea la un fond de pensii administrat privat? 


a. 
b. 


ao 


Pentru toți salariaţii 

Pentru orice persoană care nu a împlinit 35 de ani și care plătește contribuţii de asigurări 
sociale (CAS) 

Pentru orice persoană care nu a împlinit 45 de ani şi care plăteşte contribuții de asigurări 
sociale (CAS) 

Pentru persoanele care au peste 45 de ani 


Ce garanții oferă pensiile private obligatorii? 


Nicio garanţie 

Garanţia contribuţiilor brute 

Doar garanţia relativă la piață 

Garanţia contribuţiilor nete, garanţia relativă la piață 

6. Laceniveltrebuie să ajungă cota de contribuţie virată către pensia privată obligatorie? 


10. 


an gp 


Nu este prevăzut un nivel maxim 
5,1% din venitul salarial brut 

6% din venitul salarial brut 

10% din venitul salarial brut 


Cât poate fi contribuţia pentru o pensie facultativă? 


an gp 


10% din venitul lunar brut 
15% din venitul lunar brut 
20% din venitul lunar brut 
25% din venitul lunar brut 


Ce avantaje fiscale oferă pensia facultativă? 


Aceleaşi avantaje ca şi pensia privată obligatorie 

Deductibilitate fiscală în limita a 400 euro pe an pentru participant şi deductibilitate 
fiscală în limita a 400 euro pe an pentru angajator dacă acesta contribuie la pensia 
facultativă pentru un angajat 

Deductibilitate fiscală în limita a 600 de euro pe an pentru participant, şi respectiv 
angajator 

Nu sunt prevăzute avantaje fiscale 


Care sunt condițiile pentru a primi pensia facultativă? 


a. 


Împlinirea vârstei de 60 de ani 

La cerere 

La împlinirea vârstei de 60 de ani, sub condiţia plăţii a minimum 90 de contribuţii 
lunare şi dacă activul personal este cel puţin egal cu suma necesară obţinerii pensiei 
facultative minime prevăzute prin legislaţie 

Primirea unei pensii de stat 


Un fond de pensii private poate intra în faliment? 


anop 


Nu 

Da, în anumite condiţii 

Da, ca orice alt fond de investiţii 

Da, dacă falimentul lui este aprobat de autorităţi 

$ RĂSPUNSURI 


1. Răspuns: c 


2. Răspuns: a 


3. Răspuns: c 


4. Răspuns: b 


5. Răspuns: d 


6. Răspuns: c 


7. Răspuns: b 


8. Răspuns: b 


9. Răspuns: c 


10. Răspuns: a 

ASIGURĂRI 


| storia asigurărilor | 


Evoluţia asigurărilor este strâns legată de dezvoltarea comerțului pe mare și a asigurărilor 
maritime, în mod deosebit. 


Asigurarea maritimă a fost concepută și s-a născut în Italia, mai precis la Roma. În perioada 
Evului Mediu, asigurarea maritimă a fost copilul oraşelor-state italiene. Prima dovadă a 
asigurării maritime în Italia datează de la începutul secolului al XIV-lea. 


În secolul al XV-lea, oraşul Bruges era unul dintre cele mai importante centre de asigurări 
maritime. Ulterior, Spania (Barcelona) a început să practice această asigurare, datorită 
comerțului pe care îl făcea cu Italia. Barcelona a fost primul oraș care a încercat să 
reglementeze asigurările maritime în Spania, printr-o ordonanţă. 


În Anglia, se pare că cea mai cunoscută poliţă de asigurare maritimă datează din 15 februarie 
1613, dar unii cercetători consideră că acestea au existat mult înainte. Arhivele istorice arată o 
imagine foarte clară a asigurărilor maritime din Londra secolului al XVI-lea. De exemplu, 
Lombard Street era locul cel mai renumit pentru asigurările maritime, prin obiceiurile, 
tradițiile și obligaţiile contractuale ce se încheiau. Asigurarea maritimă din secolul al XVI-lea 
era caracterizată prin absenţa totală a asigurărilor făcute prin companii de asigurări şi se bazau 
pe răspunderea personală a celor ce își asumau riscurile. Semne ale evoluţiei în organizarea 
pieţei asigurărilor au început să apară la sfârşitul secolului al XVI-lea, prin înființarea în 1570 
a Bursei Regale (Royal Exchange), care a fost deschisă de Regina Elisabeta în data de 23 
iulie 1570. Al doilea pas l-a constituit înființarea Camerei de Asigurări (Chamber of 
Assurances) în cadrul Bursei Regale, în anul 1576. 

Al treilea pas spre uniformizare a fost adoptarea, în 1601, a Legii privind asigurările comerciale 
— Act Touching Policies Assurances used among merchants, primul act în legislaţia engleză 
privind asigurarea maritimă. Legea nu a avut o viaţă lungă, dar importanţa ei este legată de 
faptul că a fost prima încercare legislativă de a reglementa practica asigurărilor maritime. 


| Ce este asigurarea? | 


Asigurările sunt o parte importantă a vieţii. Fără asigurări, multe aspecte ale societăţii şi 
economiei zilelor noastre nu ar putea funcţiona. Industria asigurărilor oferă acoperire pentru 
riscuri economice, climatice, tehnologice, politice şi demografice, permițând, astfel, persoanelor 
să îşi desfăşoare viaţa de zi cu zi şi companiilor să opereze, să inoveze şi să se dezvolte. 


Asigurarea reprezintă un transfer de risc. Ea transferă riscul de pierderi financiare ca rezultat al 
unor evenimente specificate, dar imprevizibile, de la o persoană sau firmă către un asigurător, în 
schimbul unei prime de asigurare. Astfel, dacă se produce un eveniment specificat, se poate 
solicita o compensație sau un serviciu de la asigurător (ex. transport pe platformă al 
autovehiculului avariat, asigurare de mijloc de transport pentru continuarea călătoriei etc.). 


Asigurarea este, aşadar, un mijloc de reducere a pierderilor ca urmare a incertitudinii. În 
schimbul cumpărării unei polițe de asigurare pentru o primă mai mică, cunoscută ca valoare, 
este îndepărtată posibilitatea unei pierderi mai mari. Prin acumularea primelor și 
evenimentelor asigurate, impactul financiar al unui eveniment, care ar putea fi dezastruos 
pentru un asigurat, este dispersat într-un grup mai larg. 


Asigurarea modernă — deşi bazată pe un principiu foarte simplu — este un mecanism extrem de 
sofisticat de transfer al riscului, care poate avea multe forme. 


Asigurarea s-a dezvoltat de-a lungul multor secole. A început cu asigurarea maritimă pură, 
prin care comercianții au fost de acord să contribuie la pierderea celor care au suferit o daună, 
după ce aceasta avea loc. Problema cu acest sistem era că el nu transfera complet 
incertitudinea, deoarece comercianții nu ştiau niciodată cât vor avea de plătit. Asigurarea 

modernă s-a dezvoltat astfel încât asiguraţii să ştie de la început care este valoarea completă a 
participării lor la daune (adică a primei). 

Se poate spune că societatea modernă nu ar putea funcţiona fără asigurări. Multe activități 
zilnice pe care le luăm ca atare implică un anumit risc de daună şi nu ar putea fi desfăşurate 
dacă nu ar exista asigurările. 


În general, pentru ca asigurarea să fie economică, este nevoie de un număr mare de riscuri 
similare. Există anumite condiții preliminare care trebuie să fie îndeplinite pentru ca un 
anumit lucru să fie asigurabil, iar reglementarea asigurărilor are aici un rol important. 


| Cum evaluează asiguratorii un risc? | 


Procesul prin care este evaluat riscul asiguratului poartă 
denumirea de subscriere. Prima şi termenii contractului de 
asigurare se bazează pe evaluarea nivelului de risc realizată de 
asigurător. 


Fiecare persoană sau firmă care doreşte să fie asigurată 
aduce un nivel diferit de risc asigurătorului: o casă de lemn 
reprezintă un risc mai mare decât una din cărămidă, de 
exemplu. Pentru a fi convinşi că fiecare asigurat plăteşte o 
primă corectă, asigurătorii folosesc o serie de factori de 
evaluare pentru a determina nivelul de risc. În general, cu 
cât riscul este mai ridicat, cu atât prima este mai mare. 


| Ce este reasigurarea? | 


La modul simplist, reasigurarea este o asigurare pentru asigurători. 


Similar cu asigurarea, reasigurarea reduce riscul de pierdere al unui asigurător prin împărțirea 
riscului cu unul sau mai mulţi reasiguratori. Reasigurarea funcţionează în general fie prin 
transferarea unei părţi dintr-un risc deosebit de mare care a fost preluat de o companie de 
asigurare (reasigurarea facultativă), fie prin transferul unei părți a întregului portofoliu (sau clasă) 
de riscuri (reasigurarea de tip tratat) către un reasigurator, în schimbul unei părți din prima iniţială. 
În eventualitatea producerii unei daune, reasiguratorul compensează asigurătorul pentru partea sa 
de risc. 


Compensaţia financiară care ar fi impusă în eventualitatea prăbuşirii unui avion de linie, de 
exemplu, ar putea fi mult prea mare pentru un singur asigurător, de aceea este încheiată o 
reasigurare pentru a împărți dauna. Mai precis, un anumit nivel de risc poate fi transferat de la 
un asigurător către un reasigurator. 

| Ce anume este asigurabil | 


Riscul trebuie să poată fi definit şi măsurabil din punct de vedere financiar 


Asigurarea oferă o compensație financiară în cazul în care se materializează un risc, ori oferă 
un beneficiu sau serviciu dacă riscul respectiv se produce. Riscul trebuie, așadar, să poată fi 
complet definit (măsurabil), pentru a înlătura orice dispută în cazul producerii daunei. 
Trebuie, de asemenea, să se poată pune un preț pe costul pagubei, pentru a putea defini nivelul 
de compensație necesar. 


Pentru asigurarea auto împotriva furtului, de exemplu, determinarea momentului producerii 
evenimentului şi care este nivelul compensaţiei daunei se fac relativ simplu. Pentru vătămări 
corporale suferite într-un accident, deseori nivelul compensaţiei este stabilit de instanţele de 
judecată. Pentru asigurările de viață, în care pierderile financiare sunt mai puţin evidente, 
nivelul compensaţiei este specificat în avans. 


Riscul trebuie să fie întâmplător şi independent 


Nu este posibilă asigurarea unui eveniment care se va produce cu siguranţă, deoarece acesta 
nu implică nicio incertitudine, prin urmare nu are loc niciun transfer de risc. Producerea 
evenimentului asigurat trebuie să fie imprevizibilă (hazard) şi să aibă loc absolut din 
întâmplare, sau cel puţin să fie în afara controlului beneficiarului asigurării. Evenimentele 
definite, cum sunt daunele cauzate de uzură sau depreciere, precum şi evenimentele produse 
voluntar şi intenţionat de asigurat, sau de cineva angajat de asigurat, nu pot fi de obicei 
asigurate. Asigurările de viață funcţionează pe acelaşi principiu deoarece, deşi decesul este un 
eveniment sigur, momentul producerii acestuia este necunoscut. 


Asiguratul trebuie să aibă un interes asigurabil. Trebuie să existe o relaţie clară între asigurat 
şi risc. De obicei, acest „interes asigurabil” este stabilit prin proprietate sau printr-o relație 
directă. 

Asigurătorul trebuie să poată calcula o primă corectă pentru risc 


Prima percepută asiguratului trebuie să fie justificată din punct de vedere economic. Pe de o 
parte, asigurătorul trebuie să poată percepe o primă suficientă pentru a-şi acoperi daunele 
viitoare din portofoliul său de riscuri şi cheltuielile şi, în acelaşi timp, să realizeze și profit. 


Pe de altă parte, suma încasată pentru a asigura o persoană fizică sau juridică trebuie să fie 
una pe care asiguratul să vrea (să poată) să o plătească şi trebuie să fie substanţial mai redusă 
decât valoarea asigurată, altfel cumpărarea asigurării nu ar mai avea rost. Acest echilibru este 
atins cel mai bine pe o piaţă a asigurărilor deschisă şi competitivă. 


Probabilitatea producerii riscului trebuie să poată fi calculată 


Pentru a calcula o primă corectă, asigurătorul trebuie să poată calcula posibilitatea de 
producere a riscului. Aceasta presupune calcularea cu un grad destul de mare de exactitate atât 
a severității medii, cât și a frecvenţei medii a riscurilor similare. Pentru a face acest lucru, este 
nevoie de analiza unui istoric de daune suficient de mare pentru evenimentul în cauză, în baza 
propriei experienţe a asigurătorului, a datelor provenite din industrie sau din alte surse. 


Trebuie să existe un risc limitat de daune catastrofale 


Impactul financiar al daunei nu trebuie să fie într-atât de mare încât asigurătorul să nu aibă 
capacitatea de a plăti pierderile. Acoperirea se face în general numai pentru despăgubire. Plata 
făcută ca urmare a producerii unui eveniment asigurat îl despăgubeşte pe asigurat numai pentru 
pierderea produsă, asiguratul nu poate profita ca urmare a daunei deoarece acest lucru i-ar putea 
schimba comportamentul în direcția favorizării producerii riscului. 


Mai precis, asiguratul sau păgubitul trebuie să fie repuşi în situaţia de dinaintea producerii 
evenimentului asigurat. 

Beneficiile asigurărilor 


Asigurările ajută oamenii şi afacerile să evalueze, administreze şi să reducă riscurile. Oferă 
beneficii asiguraţilor, deoarece reprezintă un mod de conversie a unor costuri mari şi 
neaşteptate într-un număr de plăți mai mici, care pot fi controlate. Fără asigurare, oamenii s-ar 
angaja mai puţin în anumite activități ale vieţii moderne, deoarece costurile financiare 
potenţiale la care ar fi expuși ar fi prea mari. 


De exemplu, oamenii ar fi mai prudenți cu începerea unei noi afaceri, pentru că ar trebui să fie 
integral responsabili de costuri în cazul unui accident sau incendiu. Ar fi probabil mai 
reticenți şi la cumpărarea unei locuinţe proprii, din aceleași motive. 


Beneficiu: încredere pentru consumatori şi afaceri 


Asigurarea oferă persoanelor și companiilor încrederea de a-și derula viața de zi cu zi şi de a 
încheia tranzacţii cu alţii. Ei se pot simți în siguranță ştiind că firma cu care fac afaceri va putea să 
îşi continue activitatea şi va avea posibilitatea de a-şi acoperi obligaţiile (dispune de stabilitate 
financiară). De exemplu, cei care pleacă în concediu se simt mai confortabil și au încredere să 
facă o rezervare la un hotel care are o asigurare pentru restituirea depozitului dacă producerea 
unui eveniment semnificativ, cum ar fi un incendiu, ar cauza închiderea hotelului. 


Beneficiu: economii stabile şi sustenabile şi oferirea de pensii 


Asigurătorii sunt furnizori semnificativi de produse de economisire şi de pensii. Produsele pe 
care le oferă sunt fundamentale pentru securitatea financiară la vârste înaintate, mai ales 
având în vedere îmbătrânirea populaţiei. 


| Principalele tipuri de asigurări | 


1. Asigurarea de viaţă: Poate fi definită ca un contract prin care asiguratul plăteşte o 
anumită sumă de bani — prima de asigurare — în schimbul căreia compania de asigurări 
va plăti o anumită sumă de bani — suma asigurată — în caz de deces sau de supraviețuire a 
asiguratului. Suma asigurată nu reprezintă valoarea vieții unui om, întrucât viaţa nu poate 
fi evaluată în bani. Stabilirea sumei asigurate depinde de puterea financiară şi de nivelul 
de protecţie de care asiguratul are nevoie şi pe care îl poate susține. 


2. Asigurarea de sănătate: Este utilizată pentru a acoperi costurile de spitalizare şi/sau ale 
tratamentului medical ca rezultat al unei boli sau al unei vătămări corporale suferite în 
perioada asigurată. Asigurările de sănătate fac parte din categoria asigurărilor de protecţie, 
deoarece principalele riscuri acoperite nu se referă la riscul de deces, ci la riscuri ce 
creează suferințe fizice ca urmare a îmbolnăvirii sau de altă natură. 


Aceste asigurări voluntare sunt diferite de asigurările care se plătesc în mod obişnuit la 
sistemul public al asigurărilor de sănătate, şi pot fi complementare sau suplimentare 
acestora. 

3. Asigurarea proprietăţii: Aceasta este utilizată pentru a proteja valoarea unor bunuri 
importante cum ar fi: casa, obiectele pe care le avem în casă (mobilă, electrocasnice, 
valori etc.), autoturismul; garantează plata banilor necesari pentru a repara sau a înlocui 
pierderea suferită din cauza unor evenimente neprevăzute acoperite prin contractul de 
asigurare. 


4. Asigurarea de răspundere: Aceasta te protejează în cazul în care provoci pagube 
altcuiva. În general, termenul de „răspundere” este echivalent cu cel de „responsabilitate”. 
O persoană poate fi responsabilă sau obligată față de o alta datorită anumitor motive. 
Răspunderea poate fi datorată ca urmare a unei pagube produse altei persoane sau 
proprietăţii altei persoane sau prin încălcarea drepturilor acesteia. O astfel de asigurare 
acoperă numai răspunderea legală a asiguratului. 


Exemple de asigurări de răspundere 


a) Asigurarea obligatorie de răspundere civilă auto (RCA) — acoperă pagubele în cazul în 
care conducătorul auto asigurat răneşte pe cineva sau distruge proprietatea altcuiva în cazul 
unui accident de maşină. 


b) Asigurarea de răspundere civilă faţă de terți — formă contractuală prin care se acoperă 
toate sumele pe care asiguratul, conform legii, este obligat să le plătească pentru pagubele 
materiale sau vătămările corporale produse de el unei alte persoane (unui terț). 


c) Asigurarea de răspunderea civilă profesională — ce derivă din exercitarea unei profesii ca 
de ex. medici (malpraxis), avocaţi, contabili autorizaţi şi experţi contabili, arhitecţi şi ingineri 
proiectanți etc. Se acoperă prejudiciile produse de către asigurat din culpa unor terțe persoane 
inclusiv clienţilor, ca urmare a unor erori sau omisiuni săvârşite în exercitarea profesiei. 


Drepturile şi obligaţiile părţilor în contractul de asigurare 


Care sunt drepturile şi obligaţiile asiguratului în contractul de asigurare? 


Pe lângă obligaţia asiguratului de a răspunde la întrebările formulate de asigurător, precum şi 
de a declara, la data încheierii contractului, orice informaţii sau împrejurări pe care le 
cunoaşte şi care sunt esenţiale pentru evaluarea riscului, asiguratul are şi alte obligaţii, 
precum: obligaţia de a plăti primele de asigurare; comunicarea producerii riscului asigurat. 


Aşadar, asiguratul este obligat să plătească primele de asigurare la termenele stabilite în 
contract. În acest sens, părţile pot conveni ca plata primelor de asigurare să se facă integral ori 
în rate. 


Referitor la dovada plăţii primelor de asigurare, aceasta revine asiguratului. 


Potrivit art. 2206 alin. 4 din Noul Cod Civil, dacă nu s-a convenit altfel, asigurătorul poate 
rezilia contractul în cazul în care sumele datorate de asigurat, cu titlu de primă, nu sunt plătite 
la scadenţă. 

O altă obligaţie a asiguratului este aceea de a comunica asigurătorului producerea riscului 
asigurat, în termenul prevăzut în contractul de asigurare. În caz de neîndeplinire a 
obligaţiei respective, asigurătorul are dreptul să refuze plata indemnizaţiei, dacă din acest 
motiv nu a putut determina cauza producerii evenimentului asigurat şi întinderea pagubei. 


Referitor la comunicarea producerii riscului asigurat, legiuitorul arată că aceasta se poate 
face şi către brokerul de asigurare, care în acest caz are obligaţia de a face la rândul său 
comunicarea către asigurător, în termenul prevăzut în contractul de asigurare. 


În cazul producerii riscului asigurat, asiguratul (dar şi beneficiarul asigurării sau terţul 
păgubit) are dreptul să încaseze indemnizaţia de asigurare în condiţiile prevăzute în 
contract. 


Care sunt drepturile şi obligaţiile asigurătorului în contractul de asigurare? 


Asigurătorul este obligat să îl informeze pe asigurat în privinţa consecinţelor neplăţii primelor 
la termenul de plată pentru cazul prevăzut la art. 2206 alin. 4 din NCC şi să prevadă aceste 
consecinţe în contractul de asigurare. 


Legea arată că, în cazul producerii riscului asigurat, asigurătorul trebuie să plătească 
indemnizaţia de asigurare în condiţiile prevăzute în contract. 


Atunci când există neînțelegere asupra cuantumului indemnizaţiei de asigurare, partea 
necontestată din aceasta se va plăti de asigurător anterior soluționării neînțelegerii pe cale 
amiabilă sau de către instanţa judecătorească. 


Potrivit art. 2208 alin. 2 din Noul Cod Civil, în cazurile stabilite prin contractul de asigurare, 
în asigurările de bunuri şi de răspundere civilă, asigurătorul nu datorează indemnizaţie dacă 
riscul asigurat a fost produs cu intenţie de către asigurat, de beneficiarul asigurării ori de un 
membru din conducerea persoanei juridice asigurate, care lucrează în această calitate. 


În cazul în care părţile convin, dispoziţiile art. 2208 alin. 2 din Noul Cod Civil se aplică şi 
atunci când riscul asigurat a fost produs de către: 


a) persoanele fizice majore care, în mod statomic, locuiesc şi gospodăresc împreună cu 
asiguratul sau beneficiarul asigurării; 
b) prepuşii asiguratului sau ai beneficiarului asigurării. 


Pe de altă parte, asigurătorul are dreptul de a compensa primele ce i se datorează până la 
sfârşitul anului de asigurare, în temeiul oricărui contract, cu orice indemnizaţie cuvenită 
asiguratului sau beneficiarului. 


Asigurătorul poate opune titularului sau deţinătorului documentului de asigurare ori terțului 
sau beneficiarului asigurării care invocă drepturi ce decurg din acest document toate apărările 
întemeiate pe contractul încheiat iniţial. 

ÎNTREBĂRI DE AUTOEVALUARE 


? pă: Întrebările care urmează vă dau posibilitatea să verificaţi modul în 

întrebă! care aţi înţeles materialul din această secţiune. După ce aţi răspuns 
i. la întrebări, verificaţi-vă răspunsurile, comparându-le cu soluţiile 
aP de la sfârşit. Dacă aveţi neclarități, revedeți părțile relevante. 


. Industria de asigurări se împarte în 2 segmente. Care sunt acestea? 


a. Asigurări generale 
b. Asigurări de viață 
c. Asigurări de bunuri 


. Cum se numeşte o companie care încheie asigurări? 
. Ce se poate asigura printr-un contract de asigurare de viață? 
a. Bicicleta 
b. Sănătatea 
c. Animalele 
. Ce este reasigurarea ? 
. Cum se numeşte suma de bani plătită către asigurator ? 
. Cum se numeşte suma plătită de asigurator către asigurat ? 
. Asigurările de maşini sunt de 2 feluri. Care sunt acestea ? 
. Ce companii de asigurări cunoaşteţi? Minimum 2 exemple. 
1. 


pă 


. Care este considerat a fi primul tip de asigurare care a apărut? 

x RĂSPUNSURI 


. Răspuns corect: a şi b 


. Răspuns: Asigurator sau Societate de asigurare 


. Răspuns corect: b 


. Răspuns: la modul simplist, reasigurarea este o asigurare pentru asigurători 


. Răspuns: prima de asigurare 


. Răspuns: suma de asigurare 


. Răspuns: RCA şi CASCO 


. Răspuns: Asigurarea maritimă 

Accident 


Acoperire 


Acţiuni ciclice 


Acţiuni de creştere 
(growth stocks) 


Acţiuni de venit 
(income stocks) 


Acţiuni defensive 


GLOSAR DE TERMENI 


Orice eveniment imprevizibil şi neintenţionat, survenit independent 
de voinţa asiguratului, datorat unor cauze exterioare şi care determină 
producerea evenimentului asigurat; 


Protecţie prin asigurare; 


Acţiuni deţinute într-o industrie sensibilă la ciclul de afaceri. Veniturile 
generate de acestea, precum și prețul acţiunilor se pot diminua dramatic 
dacă economia intră în declin, însă se pot majora semnificativ când 
economia se dezvoltă. Deoarece veniturile acestor companii tind să 
fluctueze destul de mult, acţiunile ciclice sunt de obicei mai riscante și 
mai volatile față de blue chips sau acţiunile defensive. Printre industriile 
ciclice se numără: industria auto, a oțelului, a cuprului, a aluminiului, 
producătoare de mașini şi cea imobiliară. Cel mai potrivit moment 
pentru achiziționarea acestor acțiuni este în timpul recesiunii, iar cel 
pentru vânzare este când economia atinge vârful de creștere; 


Acţiuni deţinute într-o companie ale cărei venituri sunt de aşteptat să 
crească într-un ritm mai mare față de rata medie de creştere a pieței. O 
acţiune de creştere nu generează de obicei dividend, întrucât compania, 
în curs de dezvoltare, preferă să reinvestească profitul realizat. Cei ce 
investesc în acţiuni de creştere le aleg pe baza potenţialului acestora de a 
genera o creștere a capitalului, fără a miza pe obţinerea de dividende, 
prin urmare aceştia se bazează mult pe succesul companiei de a genera 
randamente ridicate ale investiţiei inițiale. Companiile din domeniul IT 
sunt exemple tipice de acţiuni de creştere; 


Sunt achiziționate de investitorii care urmăresc să obțină venituri mai 
mult din dividende decât din creşterea preţului acţiunii. Companiile 
care intră în această categorie au, de regulă, oportunităţi limitate de 
creștere şi nu au nevoie de capital suplimentar, astfel încât activitatea 
poate genera profit şi respectiv dividende în mod constant, adesea în 
creștere și la un nivel mai mare decât media pieței. Acţiunile de venit 
pot aparţine oricărei industrii, dar de regulă se găsesc printre 
companiile care operează în sectoare precum energie, materii prime, 
resurse naturale şi instituţii financiare; 


Acţiuni ale companiilor care sunt relativ izolate de evoluţia ciclului 
economic deoarece oamenii cumpără produsele acestora atât în 

Agent de asigurare 


Analiza 
fundamentală 


Analiza tehnică 


Aniversarea poliţei 
Anuitant 


Anuitate 


Asigurare 


Asigurat 


vremurile bune, cât și în cele rele. De obicei, aceste companii sunt 
furnizori de utilități sau vând produse alimentare, băuturi, produse 
farmaceutice, produse la care consumatorii nu renunță în timpul 
recesiunilor; 


Orice persoană fizică care acţionează în numele unei companii de 
asigurare sau a unui broker de asigurare, de care este legată printr-un 
contract, în numele căreia vinde poliţe de asigurare clienţilor. Agentul de 
asigurare este plătit de compania de asigurare sau de brokerul de 
asigurare prin salariu şi/sau comision din vânzări. Acesta pune în 
legătură compania de asigurare cu consumatorii de produse de asigurare; 


Una dintre cele două metode utilizate în analiza titlurilor de valoare 
pentru adoptarea deciziilor de investiţii (pentru cealaltă metodă, vezi 
analiza tehnică). Presupune demersul de determinare a valorii intrinseci 
a companiei prin examinarea factorilor calitativi şi cantitativi economici, 
financiari, precum şi a altor aspecte conexe. Analiza fundamentală 
încearcă să studieze orice element care ar putea influența valoarea titlului 
de valoare, inclusiv factorii macroeconomici (ca de exemplu, economia 
globală și condiţiile industriei) şi factorii specifici companiei (precum 
starea financiară şi managementul); 


Una dintre cele două metode utilizate în vederea analizei titlurilor de 
valoare și adoptării deciziilor de investiţii (pentru cealaltă metodă, vezi 
analiza fundamentală). Este o metodă de evaluare a unui instrument 
financiar prin studiul statisticilor generate de activitatea pe piaţa de 
capital, respectiv preţurile şi volumele tranzacţiilor. Analiza tehnică nu 
încearcă să măsoare valoarea intrinsecă a instrumentului de investiţii, ci 
utilizează grafice și alte instrumente pentru a identifica evoluţia viitoare 
şi momentul oportun de cumpărare sau vânzare a unui activ; 


Fiecare aniversare a datei încheierii contractului de asigurare; 


Persoană desemnată de către contractantul unei asigurări de viață 
pentru a primi anuităţile; 


Termen folosit în asigurările de viață care reprezintă o serie de plăţi 
regulate, la un anumit interval de timp, efectuate de societatea de 
asigurare, pe o anumită perioadă determinată sau pe întreaga viaţă a 
asiguratului; 


Formă de protecţie, pe baze contractuale, prin care o persoană fizică sau 
juridică, numită asigurat, cedează anumite riscuri unei persoane juridice, 
numită asigurător, alături de o sumă de bani - primă de asigurare - 
urmând ca, în situaţia producerii riscurilor respective, asigurătorul să îl 
despăgubească pe asigurat sau păgubit sau beneficiar; 


Persoana ale cărei bunuri, răspundere, viaţă, integritate fizică sau 
sănătate constituie obiectul contractului de asigurare; 

Asigurător 


Asigurare de viață 


ATM 


Companie care preia riscurile de la asigurat, în baza contractului de 
asigurare, oferind acestuia protecţia pentru riscurile incluse în contract; 


O protecție pe care un asigurat o stabileşte pentru familia sa în cazul 
în care el suferă un accident sau în caz de deces, prin această protecţie 
el asigurându-se că familia lui va primi un sprijin financiar în urma 
evenimentului neprevăzut; 


Automat bancar utilizat de către consumatori, prin intermediul unui 
card, pentru diverse operaţiuni (retragere de numerar, efectuare plăţi, 
informare privind situaţia contului, schimbare cod PIN etc.); 


Bancă 


Bear market 


Beneficiar real 


Beneficiarul 


asigurării 


BET 


Big-ticket 


Biroul de Credit 


Instituţie financiară a cărei activitate constă în principal în atragerea 
de depozite sau de alte fonduri de la public, acordarea de credite, 
servicii de plăţi, emiterea de garanţii şi asumarea de angajamente, 
tranzacționarea în cont propriu şi/sau pe cont propriu în condiţiile 
legii, emitere şi administrare mijloace de plată etc., conform 
autorizaţiei acordate acesteia de către Banca Naţională a României; 


Context al pieţei de capital caracterizat prin scăderea generalizată a 
prețurilor. Se poate vorbi de piaţă „bearish” şi când ne raportăm la 
evoluţia unei singure acţiuni care înregistrează scăderi semnificative; 


Persoană fizică ce deţine sau controlează în cele din urmă clientul 
şi/sau persoana fizică în numele ori în interesul căruia/căreia se 
realizează, direct sau indirect, o tranzacţie sau o operaţiune; 


Persoana căreia îi va fi plătită indemnizaţia (suma asigurată), în 
momentul producerii unui eveniment asigurat. În cazul asigurărilor 
generale, beneficiarul poate fi aceeaşi persoană cu contractantul 
asigurării, proprietarul bunului asigurat sau o terță persoană; în cazul 
asigurărilor de viaţă, la producerea decesului asiguratului, beneficiarul 
este persoana desemnată de asigurat şi care va încasa de la asigurător 
suma asigurată; 


Primul indice bursier dezvoltat de BVB. Este indicele de referinţă al 
pieței de capital româneşti. BET reflectă evoluţia acţiunilor celor mai 
lichide companii românești listate pe piața reglementată a BVB, 
excluzând cele cinci societăți de investiţii financiare (SIF-uri). Este un 
indice de preț ponderat cu capitalizarea free-float-ului. Principalele 
criterii de selecţie sunt lichiditatea acţiunilor şi respectarea anumitor 
cerințe privind transparenţa, calitatea raportărilor şi a comunicării cu 
investitorii; 


Tranzacţii de leasing cu valori mari, implicând deseori şi bunuri mai 
puţin standard, flote de vehicule etc., ale cărui risc este gestionat 
printr-o analiză specifică focalizată; 


Instituţie care colectează, prelucrează şi furnizează informaţii băncilor 
şi societăţilor financiare referitoare la comportamentul de plată al 
consumatorilor care beneficiază sau au beneficiat de credite; 

Broker de asigurare 


Bull market 


Bursă de valori 


Buy-back 


Buy & hold 
(“cumpără-și- 
păstrează”) 


a) Persoană juridică română, autorizată în condiţiile prezentei legi, 
care negociază pentru clienţii săi, persoane fizice sau juridice, 
asiguraţi ori potenţiali asiguraţi, încheierea contractelor de asigurare 
sau de reasigurare şi acordă asistenţă înainte şi pe durata derulării 
contractelor ori în legătură cu regularizarea daunelor, după caz; 

b) Un intermediar dintr-un stat membru, care desfăşoară activităţi de 
intermediere pe teritoriul României, conform dreptului de stabilire şi 
libertăţii de a presta servicii; 


Context al pieței de capital caracterizat prin creşterea generalizată a 
preţurilor. Se mai poate vorbi de piața „bullish” și atunci când ne 
raportăm la evoluţia unei singure acţiuni care înregistrează creşteri 
semnificative; 


Piaţa organizată şi reglementată unde instrumente financiare (acţiuni, 
obligaţiuni, certificate) sunt vândute și cumpărate la preţuri determinate 
de cerere şi ofertă. În principiu, bursele de valori sunt organizate pe două 
tipuri de piețe: piața primară, unde companiile, guvernele, 
municipalitățile şi alte entități pot obține capital prin oferta de 
instrumente financiare în schimbul banilor investitorilor şi piața 
secundară, unde investitorii pot vinde instrumentele financiare deţinute 
către alți investitori în schimbul banilor. Bursele de valori impun norme 
stricte, cerințe de listare şi reglementări obligatorii pentru toate părţile 
implicate, emitenți şi intermediari. Iniţial, tranzacţiile erau încheiate în 
sediul burselor, într-un spaţiu special amenajat (trading floor), prin 
strigarea ordinelor și instrucţiunilor (numit open outcry system). În 
cadrul burselor de valori modeme, tranzacţiile sunt înregistrate 
electronic; 


Convenţie între finanţator şi furnizorul bunului finanţat, pentru 
răscumpararea acestuia, la finele sau pe parcursul contractului de 
leasing, în cazul în care bunul ar fi returnat finanţatorului; 


Strategie pasivă de investire în care un investitor cumpără acțiuni pe 
care le păstrează pentru o perioadă mai îndelungată de timp, 
independent de fluctuațiile înregistrate de piaţă (creșteri sau 
descreşteri ale prețului). Un investitor care se angajează într-o 
strategie buy & hold selectează activ acţiunile, dar odată aflat în 
posesia acestora, nu mai este preocupat de schimbările de preț pe 
termen scurt, așteptând ca activele respective să îşi atingă potențialul; 


Capitalizare bursieră 


Valoarea de piaţă a tuturor acţiunilor, calculată prin înmulțirea 
prețului pe o acţiune cu numărul de acţiuni emise. Capitalizarea 
bursieră a unei burse de valori reprezintă suma capitalizărilor tuturor 
companiilor admise la tranzacţionare pe acea bursă. Modificarea 
prețului acțiunii unei societăţi listate în urma unei tranzacţii conduce 
la modificarea capitalizării de piaţă a companiei respective și a 
capitalizării totale a bursei; 

Card de credit 


Card de debit 


Câştig/pierdere de 
capital 


Centrala Riscului de 
Credit (CRC) 


Cerere de asigurare 


Codebitor 
(coplătitor) 


Comision 


Companii „blue 
chip” 


Consumator 


Cont curent 


Cont de economii 


Contract cadru 


Instrument de plată ce permite posesorului să utilizeze linia de credit 
aprobată de bancă în limita unui plafon stabilit; 


Instrument de plată ce permite posesorului un mijloc de acces la 
disponibilităţile din contul ataşat cardului; 


Diferenţa dintre prețul de achiziţie a unui instrument financiar şi 
prețul de vânzare. În scopuri fiscale, se determină câştigul net anual, 
prin însumarea tuturor câştigurilor şi pierderilor înregistrate din 
operațiuni pe piața de capital, la care, dacă este pozitiv, se aplică un 
comision pentru determinarea impozitului; 


Instituţie specializată în colectarea, stocarea şi centralizarea informaţiilor 
privind expunerea fiecărei persoane declarante, comportamentul de plată 
al consumatorilor care beneficiază sau au beneficiat de credite, precum şi 
a informaţiilor referitoare la fraudele cu carduri produse de către 
posesori; 


Un formular tipărit de către compania de asigurare ce va fi completat 
cu datele asiguratului sau beneficiarului şi cu informaţii referitoare la 
risc. Reprezintă o declaraţie de risc pe proprie răspundere şi exprimă 
intenția cumpărării unei asigurări. La asigurările de viaţă, poartă 
denumirea de „cerere de asigurare”, iar la asigurările non-viaţă, se 
numeşte „declaraţie de asigurare”; 


Persoana care participă sau nu cu venitul net la stabilirea venitului 
total net luat în considerare pentru acordarea unui credit şi care se 
obligă împreună cu debitorul principal la plata tuturor obligaţiilor 
derivate din contract; 


Remuneraţie (procentuală sau fixă) percepută de o instituţie pentru 
serviciile prestate; 


Nume comun pentru cele mai tranzacţionate companii listate, cu un 
istoric excelent, cu o bună reputaţie, cu creșteri și randamente 
favorabile. De obicei, sunt companii lider în industrie, cu evoluţie 
general pozitivă a businessului; 


Persoana fizică ce acţionează în scopuri care se află în afara activităţii 
sale comerciale sau profesionale; 


Cont prin intermediul căruia se pot face operaţiuni curente de încasări 
și plăţi; 


Produs de economisire, remunerat cu o dobândă, care oferă 
posibilitatea de a retrage sau depune numerar în orice moment şi care 
se constituie pe o perioadă nedeterminată; 


Contract de servicii de plată în baza căruia se vor executa în viitor 
operaţiuni de plată; 

Contract (poliţă) de 
asigurare 


Contract de 
economisire şi 
creditare în sistem 
colectiv pentru 
domeniul locativ 


Contractantul 
asigurării 


Convenţie de 
participare la 
pierderi 


Costul total al 
creditului 


Credit 


Credit de consum 


Credit pentru 
investiţii imobiliare 


Forma contractului de asigurare, document eliberat de asigurător 
pentru a confirma încheierea contractului de asigurare; 


Angajamentul părţilor în baza căruia clientul se obligă să 
economisească o sumă reprezentând suma minimă de economisire, iar 
banca de economisire şi creditare în domeniul locativ se obligă, dacă 
toate condiţiile de repartizare a creditului sunt îndeplinite, să acorde 
un credit cu dobândă fixă destinat unor activităţi în domeniul locativ, 
care reprezintă diferenţa dintre suma totală contractată şi suma 
economisită incluzând dobânzile şi primele acordate clientului; 


Persoana care încheie contractul de asigurare şi care este obligată să 
plătească prima de asigurare; 


Convenţie între finanţator şi furnizorul bunului finanţat, pentru 
participarea într-o proporţie stabilită la acoperirea pierderilor generate 
prin neexecutarea întocmai a contractului de leasing de către utilizator; 


Toate costurile, inclusiv dobânda, comisioanele, taxele şi orice alt tip de 
costuri pe care trebuie să le suporte consumatorul în legătură cu 
contractul de credit şi care sunt cunoscute de către bancă, cu excepția 
taxelor notariale; costurile pentru serviciile accesorii aferente 
contractului de credit, în special primele de asigurare sunt incluse dacă 
încheierea contractului de servicii este obligatorie pentru obținerea 
creditului însuşi, în concordanță cu clauzele şi condiţiile prezentate; 


Operaţiune reglementată printr-un contract prin care banca pune la 
dispoziţia consumatorului o anumită sumă de bani în schimbul unui 
preţ (dobânda), cu plata anumitor costuri menţionate în contract; 


Orice alt credit în afara creditului pentru investiţii imobiliare 
(exemple: credite de nevoi personale, auto, studii, servicii medicale 
etc.); poate fi garantat sau negarantat; 


Credit garantat cu ipotecă imobiliară, acordat în scopul dobândirii ori 
menţinerii drepturilor de proprietate asupra unui imobil sau în scopul 
reabilitării, modernizării, consolidării ori extinderii unei construcţii 
sau pentru viabilizarea unui teren sau în scopul refinanţării unui astfel 
de credit; 


Data de repartizare 


Daună 
(pierdere, pagubă) 


Daună totală 


Data la care soldul economisit şi creditul pentru domeniul locativ sunt 
puse la dispoziţia clientului; 


Prejudiciu material cauzat asiguratului prin vătămarea sau distrugerea 
bunurilor asigurate ca urmare a producerii unui eveniment/risc 
acoperit prin contractul de asigurare; 


O pierdere materială suferită de obiectul asigurat ce poate fi pierdut, 
distrus sau avariat în întregime sau într-o proporţie foarte mare, astfel 
încât reparația să devină total neeconomică. Ca urmare a producerii 
unei daune totale, asiguratorul va plăti în întregime suma asigurată; 

Debitare directă 


Debitor 
(împrumutat) 


Depozit bancar 


Depozitar 


Descoperit de cont 
(Overdraft) 


Despăgubire 


DICI 


Distribuitor 


Diversificare 


Serviciu ce presupune plata automată a anumitor sume dintr-un cont 
curent conform unui acord prealabil încheiat între consumator şi 
bancă (exemplu: plăţi facturi utilităţi, plăţi prime de asigurare etc.); 


Persoana care contractează un credit în nume propriu, participă cu 
venitul net la stabilirea venitului total net luat în considerare pentru 
acordarea unui credit şi care se obligă la îndeplinirea tuturor obligaţiilor 
derivate din contract; 


Sumă de bani depusă în cont bancar pe o perioadă prestabilită 
remunerată cu dobânda; 


Instituţie de credit din România autorizată de B.N.R. în conformitate 
cu legislaţia bancară şi înscrisă în Registrul public al A.S.F. sau 
sucursală din România a unei instituţii de credit, autorizată într-un 
stat membru avizate ca depozitar, ce asigură păstrarea în condiţii de 
siguranţă a tuturor activelor organismelor de plasament colectiv şi un 
control permanent, din punct de vedere al respectării legalităţii, 
asupra operaţiunilor S.A.I. care acţionează în numele O.P.C.V.M. 
administrat; 


Facilitate de creditare acordată consumatorilor care constă în 
posibilitatea retragerii din cont a unei sume mai mari decât cea 
existentă, în limita unui plafon stabilit; 


Compensare sau indemnizaţie bănească plătită asiguratului de către 
asigurător, ca urmare a producerii unui risc inclus în asigurare; 


Document standardizat, de 2-3 pagini, întocmit de Societatea de 
administrare a investiţiilor (S.A.I.) pentru fiecare O.P.C.V.M. în parte, 
într-un mod cât mai uşor de înțeles, ce conţine doar anumite informații 
obligatorii (prevăzute prin reglementări specifice care impun și 
respectarea unor norme stricte de redactare), necesare investitorilor 
pentru ca aceştia să ia o decizie în deplină cunoştinţă de cauză, precum: 
obiectivele şi politica de investiţii a fondului, profilul de risc şi 
randament, comisioane, performanţa anterioară, informaţii practice; 


O entitate de tipul S.A.I., S.S.I.F., instituţie de credit (bancă) sau 
broker de pensii private, căreia i-a fost delegată în baza unui contract 
de distribuţie (fapt menţionat în prospectul de emisiune) activitatea de 
distribuţie a titlurilor de participare la un fond de către S.A.I. care îl 
administrează. Distribuitorul asigură astfel suportul necesar unei 
persoane fizice sau juridice interesate în a deveni investitor al 
fondului şi a realiza operațiuni de cumpărare/răscumpărare de titluri 
de participare emise de fond. 


Strategie de reducere a riscului prin achiziționarea mai multor tipuri 
de instrumente financiare, din domenii diferite, astfel încât 
performanța portofoliului să nu depindă de evoluţia unui singur 
instrument financiar; 

Dividend 


Dobânda 


Dobânda anuală 
efectivă (DAE) 


Durata de leasing 


Durata de viaţă 
economică 
(a bunului) 


Acea parte din profitul net înregistrat de o companie în anul precedent, 
distribuită acţionarilor conform hotărârii adunării generale a acţionarilor. 
În România, dividendele plătite de companiile tranzacţionate la Bursa de 
Valori Bucureşti sunt plătite prin intermediul Depozitarului Central; 


Suma de bani pe care consumatorul o încasează în cazul unor produse 
de economisire/de cont curent sau pe care o plăteşte în cazul unui 
contract de credit, reprezentând preţul banilor; 


Costul total al creditului pentru consumator, exprimat ca procent 
anual din valoarea totală a creditului, ce include costurile suportate de 
consumator în cazul contractării unui credit (dobânda şi comisioane). 
Dobânda anuală serveşte ca termen de comparaţie între diversele 
oferte de credit existente pe piaţă; 


Perioada în care contractul de leasing produce efecte asupra părţilor; 


Perioada rămasă estimată, în care bunul poate fi utilizat economic de 
unul sau mai multi utilizatori, în condiţii de exploatare şi reparaţii 
normale, pentru scopul menţionat la semnarea contractului de leasing; 


Economisire şi 
creditare în sistem 
colectiv pentru 
domeniul locativ 


Emitent 


EURIBOR 


Eveniment asigurat 


Extras de cont 


Acceptarea de depozite de la clienţi şi acordarea acestora de credite 
cu dobândă fixă din sumele acumulate pentru activităţi în domeniul 
locativ; 


O companie care a emis instrumente financiare admise la tranzacţionare 
pe o bursă de valori. Se mai numește şi „companie listată” sau 
93 


„companie cotată la bursă” atunci când titlurile emise sunt acţiunile 
companiei; 


Indice de referinţă verificabil ce reprezintă ratele de dobânzi pentru 
împrumuturile în EURO la care băncile participante în zona monetară 
UE îşi acordă reciproc împrumuturi; 


Eveniment la a cărui producere asigurătorul este obligat să plătească 
indemnizaţia de asigurare (despăgubirea sau suma asigurată) 
asiguratului sau beneficiarului asigurării; 


Document care prezintă operaţiunile efectuate într-un cont, într-o 
anumită perioadă; 


Finanţare anticipată 


Creditul cu dobânda pieţei acordat clientului care nu a acumulat încă 
suma minimă de economisire stabilită de banca de economisire şi 
creditare în domeniul locativ prin contractul de economisire-creditare; 
acest credit, la care se achită doar dobânda, se transformă în credit cu 
dobândă fixă în momentul îndeplinirii tuturor condiţiilor de 
repartizare prevăzute în contractul de economisire-creditare; 

Finanţare 
intermediară 


Finanţare în baza 
contractului de 
economisire- 
creditare 


Finanţator/Locator 


Fond deschis de 
investiții 


Fond de investiții 
alternative 


Fond special 


Free-float 


Furnizor 


Creditul cu dobânda pieţei acordat clientului care a acumulat suma 
minimă de economisire stabilită prin contractul de economisire- 
creditare, dar nu îndeplineşte celelalte condiţii prevăzute în contractul 
de economisire-creditare; acest credit, la care se achită doar dobânda, 
se transformă în credit cu dobândă fixă în momentul îndeplinirii 
tuturor condiţiilor prevăzute în contractul de economisire-creditare; 


Creditul cu dobândă fixă obţinut de către client în condiţiile prevăzute 
în contractul de economisire-creditare; 


Parte în tranzacţia de leasing financiar, proprietarul bunului finanţat şi 
care pune la dispoziţia unei terţe părţi, bunul în vederea exploatării, în 
schimbul unor plăţi periodice; 


Organism de plasament colectiv în valori mobiliare (fond de 
investiții), fără personalitate juridică, ale cărui unităţi de fond fac 
obiectul unei emisiuni şi răscumpărări continue; 


Fonduri de investiţii alternative (FIA) sunt definite la nivel european 
ca fiind toate fondurile de investiţii care nu sunt organisme de 
plasament colectiv în valori mobiliare (non UCITS). Sunt incluse aici 
fondurile speculative (hedge funds), fondurile de fonduri speculative 
(funds of hedge funds), cele cu capital de risc (venture capital), 
fonduri de capital privat (private equity funds) şi fonduri imobiliare 
(real estate funds). Titlurile de participare ale FIA sunt acţiuni sau 
unităţi de fond emise de FIA în funcţie de forma juridică de 
constituire a acestuia din urmă - fie potrivit unui act constitutiv, fie 
potrivit unui contract de societate. FIA sunt administrate de către 
administratori de fonduri de investiţii alternative (AFIA) sau se pot 
autoadministra; 


Fond constituit de banca de economisire şi creditare în domeniul 
locativ în scopul garantării funcţionării sistemului din punctul de 
vedere al tehnicii de economisire şi creditare în sistem colectiv pentru 
domeniul locativ şi al protejării intereselor clienţilor; 


Acea parte a capitalului social al unei companii care este distribuită 
public şi nu este „blocată” în proprietatea unor acţionari (de exemplu, 
fondatorul sau familia sa, conducerea companiei, statul, acţionari 
strategici etc.). Reprezintă acele acţiuni care pot fi tranzacţionate la bursă 
în orice moment. Pentru a fi admisă pe piaţa reglementată, o companie 
trebuie să dispună de un free-float de cel puţin 25% sau de un număr 
suficient de mare de acţiuni şi o dispersie corespunzătoare a acestora 


pentru a asigura o tranzacţionare eficientă a acţiunilor pe piaţa de capital; 


Parte în tranzacţia de leasing, care furnizează (vinde) bunul către 
finanţator; 

Garant/Girant 


Grad de îndatorare 


Grafic de 
rambursare 


Proprietarul imobilului adus în garanţie sau persoana care garantează 
creditul cu veniturile pe care le încasează sau cu alte bunuri; 


Raportul dintre totalul ratelor lunare aferente creditelor contractate şi 
venitul disponibil, exprimat sub formă procentuală; 


Situaţia ratelor datorate, a termenelor şi a condiţiilor de plată aferente, 
precum şi a rambursării valorii totale a creditului, a plăţii dobânzilor 
şi a eventualelor costuri suplimentare; 


IBAN 
Indemnizaţie de 


asigurare 


Indice bursier 


Inflatie 


Interes asigurabil 


Internet banking 


Invaliditate 


Investitor 


Investitor 
instituțional 


Cod unic utilizat pe plan internațional pentru a identifica contul unui 
consumator deschis la bancă; 


Suma plătibilă la apariția evenimentului asigurat, sumă ce se 
încadrează în valoarea sumei asigurate; 


Reflectă evoluția prețurilor unui grup de acțiuni. Fluctuaţiile unui 
indice reflectă schimbările aşteptărilor pieței cu privire la viitorul 
profitabilității companiilor incluse în indice. Acest lucru este realizat 
prin acordarea fiecărui titlu a unei ponderi în indice proporționale cu 
capitalizarea sa totală sau cu capitalizarea free-float-ului. Cel mai 
important este indicele format din acţiunile companiilor mari, lichide 
dintr-o economie. În România, BET este indicele principal al Bursei 
de Valori Bucureşti. Alți indici bursieri din România sunt: BET-TR, 
BET-FI, BET-XT, BET-XT-IR, BET-NG, BET-BK și BET Plus; 


Creşterea generalizată a prețurilor bunurilor și serviciilor, înregistrată 
într-o perioadă de timp, de regulă într-un an, care reduce puterea de 
cumpărare a banilor şi scăderea simultană a puterii de cumpărare a 
monedei naţionale; 


Element esenţial al contractului de asigurare şi al celui de reasigurare, 
pentru ca asigurarea să fie valabilă. Relaţia dintre asigurat şi obiectul 
asigurării trebuie să fie astfel încât asiguratul să beneficieze de 
existența obiectului asigurării, să sufere de pierderea ori dauna sa sau 
să aibă o răspundere în raport cu el; în lipsa unui astfel de interes 
financiar, asigurarea nu va fi valabilă; 


Serviciu bazat pe tehnologia Internet care permite consumatorului 
accesul de la distanţă pentru realizarea de operaţiuni bancare; 


Incapacitatea permanentă, parțială sau totală a asiguratului de a presta 
o activitate remunerată ca urmare a unei boli sau a unui accident; 


Orice persoană care, pe cont propriu, cumpără, deține sau vinde 
instrumente financiare; 


Entităţi care colectează bani pe care îi investesc în instrumente 
financiare, proprietăți imobiliare şi alte active. Printre investitorii 
instituționali se numără: băncile, companiile de asigurare, fondurile 
de pensii, fondurile de hedging și fondurile mutuale; 

Ipotecă 


Garanţie reală ce serveşte la garantarea obligaţiilor consumatorului 
faţă de bancă printr-un bun mobil sau imobil, proprietatea garantului; 


Leasing financiar 


Leasing operaţional 


Leasing full service 


LIBOR 


Lichiditate 


O formă de finanţare în care utilizatorul poate achiziționa dreptul de a 
utiliza bunul finanţat pe majoritatea duratei de viață economică a 
bunului. Utilizatorul este responsabil pentru întreţinere, reparaţii, taxe 
şi asigurare, precum şi pentru relaţia directă cu furnizorul. Plata 
ratelor în cadrul contractului permite finantaţorului să recupereze 
costul achiziţiei plus dobânda; 


O formă de finanţare în care utilizatorul achiziţionează dreptul de a 
utiliza bunul finanțat pe o perioadă determinată, plata ratelor 
permițând finanţatorului recuperarea parţială a costului de achiziţie; 


Tranzacţie de leasing operaţional în care au fost incluse şi servicii 
aferente utilizării bunului finanțat (ex. întreţinere şi reparaţii 
autoturisme); 


Indice de referinţă verificabil, ce reprezintă ratele de dobânzi pentru 
împrumuturile acordate băncilor pe piaţa londoneză, utilizat în 
principal pentru creditele în USD, CHF; 


Măsura în care un activ sau instrument financiar pot fi achiziționate 
sau vândute rapid în piață fără a afecta preţul activului/instrumentului 
financiar respectiv. Lichiditatea unei piețe se referă la măsura în care 
o piaţă oferă posibilitatea ca activele care se tranzacţionează în cadrul 
acesteia să fie cumpărate şi vândute cu uşurinţă, la prețuri relativ 
stabile. Cash-ul este activul cu lichiditatea cea mai ridicată, pe când 
activele imobiliare, operele de artă şi obiectele de colecţie sunt 
caracterizate de un grad redus de lichiditate. Prin listarea la bursă, 
acțiunile unei companii devin „lichide”; 


Marja băncii 


Master Lease 


Maturitatea poliţei 


Parte componentă a dobânzii, ce se stabileşte în valoare procentuală 
fixă pe toată perioada derulării contractului; 


O convenţie de leasing care permite utilizatorului trageri individuale, pe 
scadenţare de plăţi separate, fără a renegocia contracte de leasing separate; 


Momentul la care plata unei sume asigurate devine scadentă, conform 
unei polite de asigurare, la încheierea termenului de valabilitate a 
contractului de asigurare de viață; 


Oferta publică 
inițială (initial public 
offering, IPO) 


Când o companie nelistată emite noi acțiuni pe care le oferă 
publicului spre cumpărare sau unul sau mai mulţi acţionari fac o 
ofertă pentru a vinde o parte din participaţia lor către public pentru 
prima dată. Aceasta deschide calea pentru listarea la bursă şi 
tranzacționarea acţiunilor. Într-un IPO, veniturile merg la companie 
sau către acţionarii care vând, după caz. O metodă alternativă de a 
deveni o companie listată, este plasamentul privat urmat de admiterea 
la tranzacţionare; 

OPCVM 


Ordin de plată 


Ordin de 
tranzacţionare 


Ordin deschis 
(open order) 


Ordin fill-or-kill 


Ordin la piață 


Ordin limită 


Organismele de plasament colectiv în valori mobiliare (O.P.C.V.M.) 
sunt înfiinţate fie sub formă de fonduri deschise de investiţii, pe bază 
de contract civil, fie sub formă de societăţi de investiţii, prin act 
constitutiv, având ca unic scop efectuarea de investiţii colective, 
plasând resursele băneşti în instrumente financiare lichide (definite 
prin reglementări specifice) şi operând pe principiul diversificării 
riscului şi administrării prudenţiale. Titlurile de participare (unităţi de 
fond sau acţiuni emise de O.P.C.V.M,., în funcţie de modul de 
constituire al acestora) sunt, la cererea deţinătorilor, răscumpărabile 
continuu, direct sau indirect, din activele respectivelor organisme; 


Dispoziţie de plată folosită de consumator pentru transferul unei sume 
de bani către un beneficiar; 


O ofertă de a cumpăra sau vinde un instrument tranzacționabil cu o 
serie de condiţii ataşate acestuia cu privire la prețul de executare (vezi 
ordin la piaţă, ordin limită, ordin stop) şi cu criterii specifice, ca de 
exemplu instrucţiuni privind termenul de expirare (vezi ordin Open, 
ordin Day, ordin fill-or-kill); 


Un ordin de cumpărare sau vânzare care rămâne valabil până când 
este executat sau este anulat de către client (durata de menţinere a 
unui ordin open în piață este de 60 de zile); 


Un ordin care necesită executarea imediată a întregii cantităţi. Dacă 
acest ordin nu se poate executa, se anulează; 


Ordin de cumpărare sau vânzare fără preţ, prin care un investitor își 
exprimă intenția de a cumpăra sau vinde un instrument financiar la 
prețul de piață în vigoare, astfel fiind mult mai probabil să fie 
realizată tranzacţia. Cât timp există vânzători şi cumpărători dispuși 
să tranzacţioneze, ordinele la piață sunt executate imediat. Prin 
urmare, aceste ordine sunt folosite când certitudinea executării 
ordinului reprezintă o prioritate în fața prețului de executare; 


Un ordin de cumpărare sau vânzare a unui anumit volum de 
instrumente financiare la un preţ stabilit sau mai bun decât acesta. Un 
ordin limită de cumpărare poate fi executat la preţul limită sau la un 
preţ mai scăzut față de acesta, iar un ordin limită de vânzare poate fi 
executat la prețul limită sau la un preț mai ridicat. Nu este garantat că 
un ordin limită se va executa; 


Ordin stop (stop-loss) Un ordin de a cumpăra sau vinde un titlu de valoare când preţul acţiunii 


Ordin zi (day order) 


atinge un anumit nivel, cunoscut sub denumirea de preț stop. Când 
prețul stop este atins, ordinul stop devine ordin la piață. În caz de 
vânzare — ordinul de vânzare la un preț predeterminat, sub prețul curent 
de pe piaţă are ca scop minimizarea pierderilor, estimând că tendința 
prețului este de scădere. Se poate utiliza şi pentru ordine de cumpărare, 
strategia fiind în principiu „cumpără scump şi vinde şi mai scump”; 


Un ordin de a cumpăra sau vinde instrumente financiare valabil 
numai pentru ziua curentă și care expiră la sfârșitul zilei; 

Orizont de timp 


O perioadă de timp pe parcursul căreia un investitor îşi planifică să 
efectueze o investiție sau să o păstreze înainte de a o lichida. 
Orizonturile de timp pornesc de la câteva secunde, în cazul unui 
investitor a cărui strategie este de a efectua tranzacţii zilnic, pentru a 
specula diferenţele de preţ, şi pot merge până la decenii pentru un 
investitor „buy-and-hold”. Nu există un orizont de timp „corect” — el 
depinde de obiectivele individuale ale investitorului; 


Pensia 


Pensia administrată 
privat 


Perioada de plată a 
primelor 


Perioada de plată a 
„rentelor” 


Piaţa de capital 


Piaţa primară 


Piaţa principală/ 
piaţa reglementată 


Are la bază plata contribuției de asigurări sociale pe o perioadă minimă 
de timp, expres prevăzută de lege în raport de data nașterii solicitantului; 


Partea de pensie care s-a mutat de la stat la un fond de pensii 
administrat privat; 


Perioada în timpul căreia se efectuează plata primelor de asigurare; 


Intervalul de timp ce debutează odată cu ultima zi a perioadei de plată 
a primelor de asigurare aferente unui contract de asigurări de viaţă. În 
acest interval se va efectua, conform prevederilor poliței de asigurare, 
plata sumei asigurate anuale; 


Locuri de tranzacţionare a instrumentelor financiare (acţiuni, obligaţiuni 
şi altele). Pieţele de capital direcționează capitalul disponibil (economiile 
investitorilor de retail, fondurile administrate de investitori instituționali) 
către cei care au nevoie de acest capital, respectiv companii, guverne, 
antreprenori sau deținători de instrumente financiare care doresc să 
le vândă altor investitori. Pieţele de capital includ piețele primare, 
unde noi emisiuni de acțiuni și obligaţiuni sunt vândute pentru 
prima dată investitorilor (oferte primare) și piețele secundare, unde se 
tranzacţionează instrumente financiare existente; 


Operațiunile prin care titlurile de valoare sunt oferite pentru prima dată 
publicului. Pieţele primare creează noi titluri de valoare. Pe pieţele 
primare, guvernele și companiile atrag bani prin vânzarea titlurilor de 
participare nou emise, precum acțiuni şi obligaţiuni, către cumpărători; 


O „piață reglementată”, la standarde europene, unde se tranzacţionează 
instrumentele financiare admise la tranzacţionare pe această piaţă, cum 
ar fi acţiuni şi drepturi, obligaţiuni (corporative, municipale şi titluri de 
stat), produse structurate și ETF-uri emise de entități din România sau 
din alte ţări. Aprobarea admiterii la tranzacţionare pe piaţa 
reglementată a acţiunilor unei companii este condiţionată de 
îndeplinirea unor condiții minime cu privire la dimensiunea, vechimea 
şi free-float-ul emitentului. Bursa de Valori Bucureşti operează și o altă 
piaţă, numită piaţa AERO; 

Piaţa secundară Operațiunile de vânzare și cumpărare a titlurilor de valoare deja 
emise. Majoritatea tranzacţiilor din piaţa de capital se desfăşoară în 
piața secundară, între deținătorii de instrumente financiare care doresc 
să le vândă și investitorii care sunt interesaţi să cumpere; 


PIN — Personal Cod personal de identificare al posesorului de card; 
Identification Number 


Plafon de garantare a Nivel maxim garantat de stat per deponent garantat şi per bancă. În 
depozitelor la bănci prezent, acesta este de 100.000 de euro în echivalent lei; 


Poliţa de asigurare Documentul eliberat de asigurător pentru a confirma încheierea unui 
contract de asigurare; 


Portofoliu Totalitatea activelor deținute în contul de investiţii de către un 
investitor; o parte a afacerilor unui asigurator sau reasigurator. De 
exemplu: afacerile în domeniul asigurărilor împotriva incendiului 
constituie portofoliul de incendiu al unui asigurător sau reasigurător; 


POS Dispozitiv ce permite, prin mijloace electronice, preluarea, stocarea şi 
transmiterea de informaţii privind plata prin card; 


Prima de asigurare Prima de bani plătită de contractantul asigurării către asigurător în 
conformitate cu prevederile contractului de asigurare; 


Prima de stat Subvenţie acordată de Statul Român în vederea stimulării activităţii 
de economisire pentru investiţii în domeniul locativ. Conform legii, 
fiecare client, persoană fizică cu cetăţenia română şi cu domiciliul 
stabil în România beneficiază de o primă de stat pentru depunerile 
anuale efectuate în baza unui contract de economisire-creditare. 


Prima de stat se stabileşte la 25% din suma economisită în anul 
respectiv şi nu poate depăşi echivalentul în lei a 250 euro, calculat la 
rata de schimb leu/euro comunicată de Banca Naţională a României 
pentru ultima zi lucrătoare a anului de economisire; 


Prima eşalonată Prima de asigurare plătibilă la datele specificate în poliţa de asigurare 
de-a lungul perioadei contractuale; 


Program Vendor Convenţie încheiată cu furnizori de bunuri finanţabile, prin care 
finanţatorul pune la dispoziţia clienţilor finanţări în leasing pentru 
achiziția bunurilor produse/importate de furnizor; 


Prospect Documentul care descrie în detaliu o ofertă publică de vânzare de 
instrumente financiare. De asemenea, admiterea instrumentelor 
financiare pe o piață reglementată se realizează în baza unui prospect 
de admitere. Dacă admiterea a fost precedată de un IPO, prospectul 
pentru ofertă ține loc şi de prospect de admitere. Prospectul 
furnizează informații detaliate în legătură cu emitentul, instrumentele 
financiare emise și riscurile potenţiale. Este important să se citească 
atent prospectul pentru a analiza investiţia propusă; 

Prospect de emisiune În contextul activității de administrare de investiţii, Prospectul de 


al fondului 


emisiune este un document complex, conceput de către SAI, care descrie 
detaliat caracteristicile unui fond de investiţii administrat şi 
reglementează funcţionarea acestuia. Acesta conţine în principal 
informaţii cu privire la: societatea de administrare a fondului, depozitarul 
acestuia, obiectivele lui, profilul investitorului căruia se adresează 
fondul, precum și durata minimă recomandată a investiţiilor, regulile de 
evaluare a activelor fondului, factorii de risc derivând din politica de 
investiţii a fondului, comisioane suportate de fond/investitori etc. 
Prospectul de emisiune al fondului și orice modificări ale acestuia se 
supun autorizării de către Autoritatea de Supraveghere Financiară (cele 
înregistrate în România), operaţiune prin care se certifică respectarea 
prevederilor legale în vigoare şi nu implică în nici un fel aprobarea sau 
evaluarea de către aceasta a calității plasamentului în titlurile de 
participare emise de respectivul fond. 


Rambursare 
Randament 


Randament total 


Rapoarte periodice 


Raport curent 


Orice plată efectuată în vederea restituirii creditului; 
Câştigul unei investiții exprimat procentual; 


Unitatea de măsură a performanţei investiţiilor, compusă din două 
elemente: orice modificare a prețului acțiunilor şi dividendele sau alte 
distribuții plătite acţionarilor în perioada analizată. În cazul fondurilor 
mutuale, randamentul total presupune că dividendele şi distribuțiile 
de câştiguri de capital sunt reinvestite în fond; 


Există trei tipuri de rapoarte periodice pe care o companie listată pe piața 
reglementată are obligația să le facă publice: anuale, semestriale și 
trimestriale. Pentru companiile listate pe AeRO sunt obligatorii 
rapoartele anuale şi semestriale. Rapoartele anuale trebuie publicate în 
cel mult 120 de zile de la încheierea exerciţiului financiar, iar acestea 
trebuie să includă: situaţiile financiare anuale (inclusiv bilanțul, contul de 
profit şi pierdere etc.), precum şi notele aferente situaţiilor financiare, 
raportul Consiliului de Administrație, raportul auditorului financiar. 
Rapoartele semestriale trebuie publicate în cel mult 45 de zile pentru 
piața reglementată și respectiv două luni pentru AeRO de la încheierea 
semestrului şi trebuie să includă: bilanţul, contul de profit şi pierdere, 
precum şi raportul Consiliului de Administraţie. Rapoartele trimestriale 
pentru trimestrul 1 şi 3 trebuie publicate, de asemenea, în termen de 45 
de zile de la încheierea perioadei de raportare. Situaţiile financiare 
semestriale şi trimestriale nu trebuie să fie auditate; 


Rapoartele cu privire la principalele evenimente care au apărut în 
activitatea emitentului, sau care este foarte probabil să apară şi care ar 
putea conduce la modificări ale prețului instrumentului financiar. 
Emitentul are obligaţia de a publica un raport curent fără întârziere, 
dar nu mai târziu de 24 de ore de la apariţia evenimentului relevant 
sau de la data la care emitentul are cunoștință de informaţia relevantă; 

Raport individual 
între client şi banca 
de economisire şi 
creditare în 
domeniul locativ 


Rata de leasing 


Rata dobânzii de 
referință a BNR 


Rata dobânzii fixe la 
credite 


Rata dobânzii 
variabile la credite 


Rate în trepte, în 
cadrul unui contract 
de leasing 


Rentă 


Risc 


Riscul tehnic aferent 
leasingului 


ROBOR 


Raportul dintre aportul bănesc al clientului, calculat pentru fiecare 
contract de economisire-creditare şi aportul bănesc al băncii de 
economii pentru domeniul locativ, pe care clientul îl obţine prin 
derularea creditului; 


Suma plătită de utilizator periodic, în schimbul dreptului de utilizare a 
bunului finanţat; 


Rata dobânzii utilizată pentru principalele operaţiuni de piaţă 
monetară ale BNR; 


Rata dobânzii ce rămâne nemodificată pe perioada creditului sau pe 
anumite intervale de timp determinate conform contractului; 


Rata anuală a dobânzii exprimată procentual, compusă din indicele de 
referință de tipul ROBOR/EURIBOR/LIBOR şi marja fixă a băncii; 


Descrie situaţia în care valoarea ratelor de leasing diferă pe parcursul 
contractului de leasing, de la o perioadă la alta, în funcţie de nevoile 
utilizatorului; 


Sumă lunară pe care asiguratorul se obligă să o plătească asiguratului, 
pe toată durata vieţii; 


Elementul esenţial al asigurării; utilizat în asigurări în mai multe 
sensuri, în legătură cu obiectul asigurării; incertitudinea producerii 
unui eveniment; probabilitatea de daună; pericolul împotriva căruia 
este asigurat; pericol, primejdie generator de pierdere; 


Riscul finanţatorului de a genera pierderi financiare în cazul în care 
prin vânzarea bunurilor finanţate returnate de (reposedate de la) 
utilizator nu se recuperează soldul creditului. Se datorează scăderii 
mai rapide a valorii de piață a bunurilor finanţate, în comparaţie cu 
amortizarea creditului. 


Indice de referință verificabil reprezentând rata medie a dobânzii 
pentru creditele în lei acordate pe piaţa interbancară naţională; 


SAI 


(Societatea de 
Administrare a 
Investiţiilor) 


Scadenţa 


o persoană juridică, constituită sub forma unei societăți pe acțiuni, care 
funcționează exclusiv în baza unei autorizații emise de către autoritatea 
naţională a pieţei de capital (în România, Autoritatea de Supraveghere 
Financiară) și reprezintă entitatea care administrează unul sau mai multe 
fonduri de investiții. Aceasta poate desfăşura și alte activități autorizate, 
cum ar fi administrarea pe baza discreționară, conform mandatelor date 
de investitori, dacă aceste portofolii includ unul sau mai multe 
instrumente financiare, la care se pot adăuga anumite servicii conexe 
(consultanţa de investiţii privind instrumentele financiare, de exemplu); 


Data la care consumatorul sau finanţatorul trebuie să-şi respecte 
obligaţia de plată conform contractului; data la care este planificată 
plata unei prime de asigurare; 

Sistemul public de 
pensii 


Small-ticket 


Societate de servicii 
de investiții 
financiare (SSIF) 


Solvabilitate 


Spread 


Structura de leasing 


Sub-lease 


Sumă asigurată 


Statul colectează contribuţii sociale de pensii de la salariaţi şi le 
plătește imediat, sub formă de pensii, către pensionarii actuali; 


Tranzacţii de leasing cu valori reduse (în general până în 100.000 euro), 
implicând bunuri relativ standard (gen vehicule, echipamente industriale 
mici etc.) ale cărui risc este în general gestionat prin dispersie; 


O companie a cărei obiect de activitate o reprezintă intermedierea 
financiară (firma de brokeraj sau broker), autorizată de Autoritatea de 
Supraveghere Financiară, care se comportă ca un agent, ai cărei 
angajaţi, brokerii, execută ordine de cumpărare sau vânzare în numele 
clienţilor lor. Unele SSIF pot, de asemenea, tranzacționa pe cont 
propriu. O firmă de brokeraj percepe un comision pentru serviciile 
oferite şi trebuie să fie membru înregistrat al bursei de valori unde 
sunt tranzacţionate instrumente financiare. Firmele de brokeraj, 
suplimentar faţă de intermedierea tranzacţiilor de vânzare și 
cumpărare, pot să ofere și alte servicii de consultanță, recomandări de 
investiţii, acordarea de credite pentru investiţii şi altele; 


Capacitatea unei persoane sau a unei companii de a-şi plăti datoriile 
la scadenţa acestora; 


Diferenţa între cel mai mare preţ de cumpărare și cel mai mic preț de 
vânzare pentru un instrument financiar, la un moment dat. Cu cât o 
acțiune este mai lichidă, mai intens tranzacţionată pe piață, cu atât 
acesta tinde să fie mai mic; 


Termen prin care se descrie ansamblul parametrilor principali (avans, 
profil rate, valoare reziduală, durată etc.) caracteristici pentru un 
contract de leasing; 


Tranzacţie în care bunul este subînchiriat de către utilizator unei terţe 
părţi în condiţiile în care contractul de leasing iniţial rămâne în 
vigoare; această operaţiune poate fi încheiată numai pe durata 
contractului de leasing şi numai cu acordul prealabil al finanţatorului, 
dacă în contractul de leasing nu se prevede altfel; 


Sumă stabilită în contractul de asigurare, plătibilă în conformitate cu 
prevederile contractului de asigurare în cazul producerii evenimentului 
asigurat; 


T+2 


O prescurtare pentru „Data tranzacţiei + 2 zile” și se referă la data de 
decontare pentru tranzacţiile cu instrumente financiare. Practic, durează 
două zile lucrătoare de la cumpărarea (sau vânzarea) unor acţiuni până 
când acestea apar în contul de brokeraj al cumpărătorului, iar banii 
plătiţi de cumpărător (contravaloarea acţiunilor tranzacţionate) apar în 
contul vânzătorului. Totuşi, este important de ştiut că, deși acțiunile 
respective vor apărea în contul cumpărătorului după două zile 
lucrătoare, cumpărătorul le poate vinde imediat fără a fi necesar să 
aştepte. Pe de altă parte, pentru a beneficia de dividend sau de alte 
drepturi asociate acțiunilor, cumpărătorul trebuie să le cumpere cu cel 

Timp de aşteptare 


Toleranta la risc 


Tripla opţiune în 
leasing 


puțin două zile lucrătoare înaintea datei de înregistrare corespunzătoare 
stabilirii listei deţinătorilor care au dreptul la dividende sau la un alt 
drept asociat. 


T+2 este un ciclu de decontare aplicabil în România și în U.E.. 
Depozitarul Central este instituţia care asigură compensarea şi 
decontarea tranzacţiilor cu instrumente financiare tranzacţionate la 
Bursa de Valori București; 


Perioada cuprinsă între data încheierii contractului de economisire- 
creditare şi data la care contractul clientului este repartizat; 


Gradul de risc pe care un individ şi-l poate permite sau cu care este 
confortabil atunci când investeşte. În termeni simpli, cu cât este mai 
mare potenţialul de câștig dintr-o investiţie, cu atât mai mare este şi 
riscul că valoarea investiţiei s-ar putea diminua. Înainte de a începe să 
tranzacţionezi la bursă, brokerul îţi va solicita să completezi un 
chestionar pentru a determina toleranța ta la risc și profilul de investitor; 


Drept acordat utilizatorului prin contractul de leasing financiar de a 
opta la finele contractului, fie pentru cumpărarea bunului finanţat, fie 
pentru prelungirea contractului, fie pentru returnarea bunului finanţat; 


Valoare de 
răscumpărare 


Valoare reziduală în 
contractul de leasing 


Valoarea totală 
plătibilă de către 
consumator 


Valoarea totală a 
creditului 


Volatilitate 


VUAN 


(Valoarea unitară a 
activului net) 


În cazul asigurărilor de viață reprezintă suma pe care compania de 
asigurare este obligată să o plătească în cazul încetării contractului de 
asigurare, conform prevederilor acestuia; un procent din rezerva 
matematică şi din participarea la profit; 


Suma plătită de utilizator la terminarea contractului, de obicei, o dată 
cu ultima rată de leasing, în cazul în care acesta îşi exercită opţiunea 
de cumpărare a bunului; 


Suma compusă din valoarea totală a creditului şi costul total al 
creditului; 


Sumele totale puse la dispoziție consumatorului în baza unui contract 
de credit; 


În piaţa de capital, termenul se referă la variaţii mari şi bruşte ale 
prețului unui instrument financiar; 


se obține prin împărţirea activului net la numărul de unităţi de fond 
aflate în circulaţie (emise de către fond de-a lungul existenței sale şi 
încă nerăscumpărate). Activul fondului („averea” sa) la un anumit 
moment în timp se calculează prin evaluarea - în baza unor stricte 
reglementări unitare - şi însumarea tuturor activelor deţinute la acel 
moment de fond. Activut net se obține prin scăderea din activul 
fondului a obligaţiilor (cheltuielilor) fondului. VUAN se calculează 
atât de către administratorul fondului (SAI) cât și, în mod independent, 
de către Depozitarul acestuia, cel din urmă având obligaţia de a 
certifica de fiecare dată corectitudinea valorii calculate de SAI. 

RESURSE WEB CU INFORMAŢII FINANCIARE 


www.bnr.ro 

www.arb.ro 
www.educatiefinanciara.info 
www.ibr-rbi.ro 


www.fgdb.ro 
www.bvb.ro 


www.aaf.ro 


www.depozitarulcentral.ro 


www.fluentinfinante.ro 


www.alb-leasing.ro 
www.csalb.ro 
WWW.apapr.ro 
www.unsar.ro 


www.anpc.gov.ro 


www.finzoom.ro 

